url
stringlengths 22
63
| context
stringlengths 4
47.2k
| title
stringlengths 4
4.16k
|
|---|---|---|
https://www.moj.gov.la/lo/node/770 | ໃນລະຫວ່າງວັນທີ 9-10 ກຸມພາ 2017 ຜ່ານມາ ທ່ານ ໄຊສີ ສັນຕິວົງ ກຳມະການສູນກາງພັກ ລັດຖະມົນຕີກະຊວງຍຸຕິທຳ ພ້ອມດ້ວຍຄະນະ ໄດ້ລົງເຄື່ອນໄຫວວຽກງານຢູ່ແຂວງຫົວພັນ ຊຶ່ງກ່ອນອື່ນທ່ານໄດ້ເຂົ້າຢ້ຽມຢາມ ແລະ ພົບປະໂລ້ລົມກັບ ທ່ານ ວັນໄຊ ແພງຊຸມມາ ກຳມະການສູນກາງພັກ ເຈົ້າແຂວງແຂວງຫົວພັນ ຢູ່ທີ່ຫ້ອງວ່າການແຂວງ ກ່ຽວກັບວຽກງານການຮຽນການ-ສອນກົດໝາຍ ລະຍະສັ້ນ 45 ວັນ ແລະ ວຽກງານການຮຽນ-ການສອນກົດໝາຍຊັ້ນຕົ້ນ ລະຍະ 3 ເດືອນ.
ໃນເວລາຕໍ່ມາ ທ່ານລັດຖະມົນຕີ ພ້ອມດ້ວຍຄະນະ ກໍໄດ້ພົບປະ, ຢ້ຽມຢາມ ແລະ ຊີ້ນຳການຈັດຕັ້ງປະຕິບັດວຽກງານຂອງພະແນກຍຸຕິທຳແຂວງຫົວພັນ ຊຶ່ງໄດ້ຮັບການຕ້ອນຮັບຈາກ ທ່ານ ສົມພອນ ອິນຄະວິໄລ ຫົວ ໜ້າພະແນກຍຸຕິທຳແຂວງຫົວພັນ, ມີທ່ານຮອງຫົວໜ້າພະແນກ, ຫົວໜ້າຫ້ອງການ ແລະ ລັດຖະກອນວິຊາການພາຍໃນພະແນກເຂົ້າຮ່ວມ, ໃນນັ້ນທ່ານລັດຖະມົນຕີ ກໍໄດ້ຮັບຟັງການລາຍງານກ່ຽວກັບການຈັດຕັ້ງປະຕິ ບັດວຽກງານຂອງພະແນກຍຸຕິທຳ ເປັນຕົ້ນແມ່ນ ວຽກງານຈັດຕັ້ງ-ພະນັກງານ, ການຄຸ້ມຄອງລະບົບຍຸຕິທຳ, ການຮຽນການສອນກົດໝາຍ ລະຍະສັ້ນ 45 ວັນ ແລະ ວຽກງານໄກ່ເກ່ຍຂໍ້ຂັດແຍ່ງຂັ້ນບ້ານ.
ໃນຕອນບ່າຍຂອງວັນດຽວກັນ ທ່ານ ລັດຖະມົນຕີ ພ້ອມດ້ວຍຄະນະ ກໍໄດ້ເດີນທາງໄປເມືອງແອດ ແຂວງຫົວພັນ ເພື່ອພົບປະໂອ້ລົມ ແລະ ຊີ້ນຳການຈັດຕັ້ງປະຕິບັດວຽກງານຂອງຫ້ອງການຍຸຕິທຳເມືອງແອດ ແລະ ມອບ ເຄື່ອງຊ່ວຍເຫຼືອໃຫ້ແກ່ປະຊາຊົນທີ່ທຸກຍາກຂາດເຂີນ ແລະ ປະສົບໄພໜາວ ຈຳນວນ 11 ບ້ານ ເປັນກຽດເຂົ້າຮ່ວມຂອງ ທ່ານ ຕົງລີເຕັ່ງ ເລຂາພັກເມືອງ ເຈົ້າເມືອງເມືອງແອດ, ມີທ່ານ ຫົວໜ້າພະແນກຍຸຕິທຳແຂວງ, ຫົວໜ້າ, ຮອງຫົວໜ້າ ແລະ ລັດຖະກອນວິຊາການຂອງຫ້ອງການຍຸຕິທຳເມືອງແອດ ພ້ອມດ້ວຍຄະນະບ້ານ 11 ບ້ານເຂົ້າຮ່ວມ ຊຶ່ງເຄື່ອງທີ່ນໍາໄປມອບໃນຄັ້ງນີ້ ປະກອບມີຜ້າຮົ່ມ ແລະ ຖົງເຄື່ອງບໍລິຈາກທີ່ໄດ້ຮັບຈາກອົງ ການກາແດງລາວ ລວມມູນຄ່າ 4,600,000 ກີບ.
ໃນຕອນເຊົ້າຂອງວັນທີ 10 ກຸມພາ 2017 ພະແນກຍຸຕິທຳແຂວງຫົວພັນ ໄດ້ຈັດພິທີປິດການຮຽນ-ການສອນກົດໝາຍ ລະຍະສັ້ນ 45 ວັນ ຊຸດທີ 4 ປະຈຳສົກປີ 2016-2017 ຢູ່ທີ່ ສະໂມສອນແຂວງ ຫົວພັນ ໂດຍການ ເປັນປະທານຂອງ ທ່ານ ໄຊສີ ສັນຕິວົງ ກຳມະການສູນກາງພັກ ລັດຖະມົນຕີກະຊວງຍຸຕິທຳ ເປັນກຽດເຂົ້າຮ່ວມຂອງ ທ່ານ ນ. ແພງ ກັນຍາພີມ ຮອງເລຂາພັກແຂວງ, ຮອງເຈົ້າແຂວງໆຫົວພັນ. ໃນພິທີ ທ່ານ ສົມພອນ ອິນຄະ ວິໄລ ຫົວໜ້າພະແນກຍຸຕິທຳແຂວງຫົວພັນ ກໍໄດ້ຜ່ານບົດລາຍງານການຮຽນ-ການສອນກົດໝາຍ ລະຍະສັ້ນ 45 ວັນ. ຫຼັງຈາກນັ້ນທ່ານ ລັດຖະມົນຕີກະຊວງຍຸຕິທຳ ກໍໄດ້ມອບໃບຢັ້ງຢືນ ແລະ ໂອ້ລົມຜູ້ທີ່ສຳເລັດການສຶກສາ ຈົ່ງພ້ອມກັນນຳເອົາຄວາມຮູ້, ຄວາມສາມາດ ທີ່ໄດ້ຮັບຈາກການຮຽນ-ການສອນໃນຄັ້ງນີ້ໄປໝູນໃຊ້ເຂົ້າໃນການຈັດຕັ້ງປະຕິບັດວຽກງານ, ປະກອບສ່ວນໃນພາລະກິດສ້າງສາ ແລະ ພັດທະນາປະເທດຊາດ ເພື່ອໃຫ້ເກີດຜົນປະ ໂຫຍດສູງສຸດແກ່ສັງຄົມອີກດ້ວຍ ແລະ ເພື່ອເປັນການຊຸກຍູ້ການຈັດຕັ້ງປະຕິບັດວຽກງານການຮຽນການສອນກົດໝາຍ ລະຍະສັ້ນ 45 ວັນ, ກະຊວງຍຸຕິທຳ ໄດ້ມອບເງິນຊຸກຍູ້ໃຫ້ແກ່ພະແນກຍຸຕິທຳ ແຂວງ ບໍລິຄຳໄຊ ແລະ ແຂວງ ຊຽງຂວາງ ແຂວງລະ 95,000,000 ກີບ.
ຂ່າວ: ສີປະໄພ ພາບ: ສົມຫວັງ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານ ລັດຖະມົນຕີກະຊວງຍຸຕິທຳ ພ້ອມດ້ວຍຄະນະ ລົງເຄື່ອນໄຫວວຽກງານ ຢູ່ແຂວງຫົວພັນ | ທ່ານ ລັດຖະມົນຕີກະຊວງຍຸຕິທຳ ພ້ອມດ້ວຍຄະນະ ລົງເຄື່ອນໄຫວວຽກງານ ຢູ່ແຂວງຫົວພັນ |
https://www.moj.gov.la/lo/node/771 | ກອງປະຊຸມທົບທວນ ປະຈຳປີ 2016 ແລະ ກອງປະຊຸມສະພາບໍລິຫານຂອງໂຄງການຈັດຕັ້ງປະຕິບັດແຜນແມ່ບົດພັດທະນາລັດແຫ່ງກົດໝາຍ ໄດ້ຈັດຂຶ້ນ ໃນຕອນເຊົ້າຂອງວັນທີ 14 ກຸມພາ 2017 ຢູ່ສະໂມສອນກະຊວງຍຸຕິທຳ ໂດຍການ ເປັນປະທານຮ່ວມຂອງ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທຳ, ທ່ານ ຄຳພາ ແສງດາລາ ຮອງປະທານສານປະຊາຊົນສູງສຸດ ແລະ ທ່ານ ບາລາຊຸບຣາມານຽມ ມູຣາລີ ຮອງຜູ້ຕາງໜ້າອົງການສະຫະປະຊາຊາດ ເພື່ອການພັດ ທະນາ, ມີບັນດາທ່ານ ຄູ່ຮ່ວມພັດທະນາ, ຫົວໜ້າແຜນງານ ແລະ ຜູ້ຕາງໜ້າຈາກຂະແໜງການຕ່າງໆເຂົ້າຮ່ວມ.
ຈຸດປະສົງຂອງກອງປະຊຸມ ແມ່ນເພື່ອທົບທວນຜົນໄດ້ຮັບຂອງການຈັດຕັ້ງປະຕິບັດກິດຈະກຳໃນປີ 2016 ແລະ ກຳນົດທິດທາງແຜນວຽກສຳລັບປີ 2017. ໃນກອງປະຊຸມ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທຳ ໄດ້ກ່າວ ເປີດກອງປະຊຸມ. ຫຼັງຈາກນັ້ນ ຜູ້ເຂົ້າຮ່ວມກໍໄດ້ຮັບຟັງການນຳສະເໜີບົດລາຍງານປະຈຳປີ 2016 ເປັນຕົ້ນແມ່ນ ຜົນສຳເລັດໃນການຈັດຕັ້ງປະຕິບັດກິດຈະກຳຂອງຫົກແຜນງານ, ພ້ອມກັນນັ້ນ, ຜູ້ເຂົ້າຮ່ວມຍັງໄດ້ປະກອບຄຳເຫັນໃສ່ທິດທາງ ແຜນການໃນຕໍ່ໜ້າ ແລະ ຮ່ວມກັນຮັບຮອງເອົາບັນດາກິດຈະກຳຂອງຫົກແຜນງານທີ່ຈະໄດ້ສືບຕໍ່ຈັດຕັ້ງປະຕິບັດ ແຕ່ນີ້ຮອດເດືອນມິຖຸນາ 2017.
ຂ່າວ: ສີປະໄພ ພາບ: ສົມຫັວງ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມທົບທວນປະຈຳປີ 2016 ແລະ ກອງປະຊຸມສະພາບໍລິຫານຂອງໂຄງການຈັດຕັ້ງປະຕິບັດແຜນແມ່ບົດພັດທະນາລັດແຫ່ງກົດໝາຍ | ກອງປະຊຸມທົບທວນປະຈຳປີ 2016 ແລະ ກອງປະຊຸມສະພາບໍລິຫານຂອງໂຄງການຈັດຕັ້ງປະຕິບັດແຜນແມ່ບົດພັດທະນາລັດປົກຄອງດ້ວຍກົດໝາຍ |
https://www.moj.gov.la/lo/node/772 | ເພື່ອບຳລຸງຍົກລະດັບຄວາມຮູ້ດ້ານກົດໝາຍໃຫ້ແກ່ເລຂາພັກບ້ານ, ນາຍບ້ານ ແລະ ພະນັກງານຫຼັກແຫຼ່ງພາຍໃນເມືອງໄຊທານີ, ຫ້ອງການຍຸຕິທຳເມືອງ ໄດ້ຈັດພິທີເປີດການຮຽນ-ການສອນກົດໝາຍຊັ້ນຕົ້ນຂຶ້ນ ໃນວັນທີ 15 ກຸມພາ 2017 ໂດຍການເປັນປະທານ ຂອງ ທ່ານ ສີວິໄລ ທະວີສິນ ຮອງຫົວໜ້າພະແນກຍຸຕິທໍານະຄອນຫວຼງວຽງຈັນ, ເປັນກຽດເຂົ້າຮ່ວມຂອງ ທ່ານ ຈັນທະລາ ອິນທະລັງສີ ຄະນະພັກນະຄອນຫຼວງວຽງຈັນ ເຈົ້າເມືອງໆ ໄຊທານີ, ມີບັນດາຫົວໜ້າ, ຮອງຫົວໜ້າຫ້ອງ ການ, ເລຂາພັກບ້ານ, ນາຍບ້ານ ພະນັກງານ-ລັດຖະກອນພາຍໃນເມືອງເຂົ້າຮ່ວມ ຈໍານວນ 50 ທ່ານ, ຍິງ 10 ທ່ານ.
ໃນພິທີ ທ່ານ ອຸ່ນເຮືອນ ແດງວຽງຄໍາ ຫົວໜ້າຫ້ອງການຍຸຕິທໍາເມືອງໄຊທານີ ໄດ້ຂຶ້ນຜ່ານຂໍ້ຕົກລົງຂອງເຈົ້າເມືອງໆໄຊທານີ ວ່າດ້ວຍການອະນຸມັດໃຫ້ເປີດການຮຽນກົດໝາຍຊັ້ນຕົ້ນ ຊຸດທີ VI ໃຫ້ແກ່ເລຂາພັກບ້ານ, ນາຍ ບ້ານ ແລະ ພະນັກງານຫຼັກແຫຼ່ງພາຍໃນເມືອງໄຊທານີ ຊຶ່ງຈຸດປະສົງຂອງການເປີດການຮຽນ-ການສອນກົດໝາຍຊັ້ນຕົ້ນ ກໍເພື່ອເປັນການຜັນຂະຫຍາຍເນື້ອໃນຄໍາແນະນໍາຂອງລັດຖະມົນຕີກະຊວງຍຸຕິທໍາວ່າດ້ວຍ ການຈັດ ຕັ້ງປະຕິບັດວຽກງານຍຸຕິທໍາຮາກຖານ ແລະ ເພື່ອເຮັດໃຫ້ອົງການປົກຄອງບ້ານ ໄດ້ເຄື່ອນໄຫວວຽກງານຖືກຕ້ອງຕາມພາລະບົດບາດ, ສິດ ແລະ ໜ້າທີ່ຂອງຕົນ, ບໍລິຫານບ້ານເຂົ້າສູ່ລະບຽບກົດໝາຍເທື່ອລະກ້າວ, ເຮັດໃຫ້ກຸ່ມ ບ້ານ ແລະ ຮາກຖານບ້ານມີການພັດທະນາ, ມີຄວາມສະຫງົບ ແລະ ເປັນລະບຽບຮຽບຮ້ອຍໂດຍພື້ນຖານ. ສໍາລັບວິຊາທີ່ນໍາມາສິດສອນໃນຄັ້ງນີ້ ແມ່ນໄດ້ຮວບຮວມເອົາບັນດາກົດໝາຍໃນສີ່ຂົງເຂດ ໂດຍແບ່ງອອກເປັນ 37 ວິຊາ, 30 ໜ່ວຍກິດ, ມີລະຍະເວລາການສິດສອນທັງໝົດ 450 ຊົ່ວໂມງ.
ໃນຕອນທ້າຍຂອງພິທີ ທ່ານ ຈັນທະລາ ອິນທະລັງສີ ຄະນະພັກນະຄອນຫຼວງວຽງຈັນ ເຈົ້າເມືອງໆໄຊທານີ ກໍໄດ້ໃຫ້ກຽດໂອ້ລົມຕໍ່ພິທີໂດຍທ່ານໄດ້ເນັ້ນໜັກເຂົ້າໃຫ້ຜູ້ຮ່ວມການຮຽນກົົດໝາຍຊັ້ນຕົ້ນໃນຊຸດນີ້ ຈົ່ງພ້ອມກັນ ຕັ້ງໃຈສຶກສາຄົ້ນຄ້ວາຮໍ່າຮຽນ, ແລກປ່ຽນຄໍາຄິດຄໍາເຫັນ ແລະ ຍາດແຍ່ງເອົາຄວາມຮູ້ຄວາມສາມາດນໍາຄູອາຈານ ເພື່ອຈະໄດ້ເອົາໄປໝູນໃຊ້ເຂົ້າໃນວຽກງານຕົວຈິງໃຫ້ເກີດຜົນປະໂຫຍດຫຼາຍທີ່ສຸດ.
ຂ່າວ: ໄຊຍະສິດ ພາບ: ສຸກສາຄອນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ຫ້ອງການຍຸຕິທໍາເມືອງໄຊທານີ ຈັດພິທີເປີດການຮຽນ-ການສອນກົດໝາຍຊັ້ນຕົ້ນ ຊຸດທີ VI ປະຈໍາສົກປີ 2017 | ຫ້ອງການຍຸຕິທໍາເມືອງໄຊທານີ ຈັດພິທີເປີດການຮຽນ-ການສອນກົດໝາຍຊັ້ນຕົ້ນ ຊຸດທີ VI ປະຈໍາສົກປີ 2017 |
https://www.moj.gov.la/lo/node/773 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 20-ກຸມພາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 19/2/2017 EP1
ລາຍການເພື່ອສັງຄົມຍຸຕິທຳ 19/2/2017 EP2 | ລາຍການເພື່ອສັງຄົມຍຸຕິທຳ 19/2/2017 |
https://www.moj.gov.la/lo/node/774 | ວັນທີ 17 ກຸມພາ 2017 ທີ່ເດີ່ນເຕະບານສູນການຄ້າລາວໄອເຕັກ, ກົມຄຸ້ມຄອງການປະຕິບັດຄໍາຕັດສີນຂອງສານ ໄດ້ສ້າງຂະບວນການບານເຕະມິດຕະພາບ ກັບກົມສົ່ງເສີມລະບົບຍຸຕິທຳ. ຈຸດປະສົງ ເພື່ອເປັນການຮັດ ແໜ້ນຄວາມສາມັກຄີພາຍໃນ ລະຫວ່າງ ສອງກົມ.
ນໍາພາການແຂ່ງຂັນໃນຄັ້ງນີ້ ແມ່ນ ທ່ານ ກອງສີ ສາຍສຸດທາ ຫົວໜ້າກົມຄຸ້ມຄອງການປະຕິບັດຄໍາຕັດສີນຂອງສານ, ຝ່າຍກົມສົ່ງເສີມລະບົບຍຸຕິທຳ ນໍາພາໂດຍ ທ່ານ ປອ. ຈອມຄຳ ບຸບຜາລີວັນ ພ້ອມດ້ວຍບັນດາຄະນະກົມ, ຄະນະພະແນກ, ພະນັກງານວິຊາການ ອ້າຍ, ເອື້ອຍ, ນ້ອງ ທັງສອງ ຝ່າຍເຂົ້າຮ່ວມຢ່າງເປັນຂະບວນ.
ການແຂ່ງກິລາບານເຕະລະຫວ່າງສອງກົມ ແມ່ນເຕັມໄປດ້ວຍບັນຍາກາດມິດຕະພາບ, ຟົດຟື້ນມ່ວນຊື່ນ ຊຶ່ງຜົນການແຂ່ງຂັນປາກົດວ່າສະເໝີກັນ 5 ປະຕູຕໍ່ 5.
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ການແຂ່ງຂັນກິລາມິດຕະພາບ | ການແຂ່ງຂັນກິລາມິດຕະພາບ |
https://www.moj.gov.la/lo/node/775 | ໃນວັນທີ 20-21 ກຸມພາ 2017 ຢູ່ທີ່ສະໂມສອນຫ້ອງວ່າການປົກຄອງເມືອງລະມາມ ແຂວງເຊກອງ ໄດ້ຈັດຊຸດຝຶກອົບຮົມກ່ຽວກັບການສ້າງຄວາມເຂັ້ມແຂງໃຫ້ແກ່ລະບົບຍຸຕິທຳທາງອາຍາ ເພື່ອສະກັດກັ້ນ ແລະ ຕ້ານ ການຄ້າມະນຸດຂຶ້ນ ໂດຍການເປັນປະທານຂອງ ທ່ານ ແພງສີ ສີລາວີ ກຳມະການພັກແຂວງ, ເລຂາພັກເມືອງ ເຈົ້າເມືອງໆລະມາມ, ມີ ທ່ານ ສົມບູນ ວົງພະຈັນ ຮອງຫົວໜ້າກົມກົດໝາຍ ກະຊວງຍຸຕິທຳ, ທ່ານ ບຸນລ້ອມ ດວງ ມາລາ ຮອງຫົວໜ້າກົມໂຄສະນາເຜີຍແຜ່ກົດໝາຍ ກະຊວງຍຸຕິທຳ, ວິຊາການຈາກກົມໂຄສະນາເຜີຍແຜ່ກົດໝາຍກະຊວງຍຸຕິທຳ ແລະ ບັນດາສໍາມະນາກອນຈາກຂະແໜງການຕ່າງໆອ້ອມຂ້າງເມືອງລະມາມ ແຂວງເຊກອງ ເຂົ້າຮ່ວມທັງໝົດ 37 ທ່ານ, ຍິງ 9 ທ່ານ.
ຈຸດປະສົງຂອງຊຸດຝຶກອົບຮົມ ແມ່ນເພື່ອເຮັດໃຫ້ພະນັກງານທີ່ເຮັດໜ້າທີ່ປົກປ້ອງກົດໝາຍ ໂດຍສະເພາະແມ່ນພະນັກງານຂະແໜງການຕ່າງໆອ້ອມຂ້າງເມືອງລະມາມ ແຂວງເຊກອງ ໄດ້ຮັບຮູ້, ເຂົ້າໃຈ ແລະ ສ້າງຄວາມ ເຂັ້ມແຂງໃຫ້ແກ່ລະບົບຍຸຕິທຳທາງອາຍາ ແນໃສ່ຫຼຸດຜ່ອນການຄ້າມະນຸດ ໂດຍການສ້າງຄວາມເຂັ້ມແຂງພາຍໃນປະເທດໃນການປົກປ້ອງ, ການສືບສວນ-ສອບສວນ ແລະ ການດຳເນີນຄະດີກ່ຽວກັບການຄ້າມະນຸດ ພ້ອມທັງ ປົກປ້ອງ ແລະ ຊ່ວຍເຫຼືອຜູ້ຖືກເຄາະຮ້າຍຈາກການຄ້າມະນຸດ.
ຊຸດຝຶກອົບຮົມໃນຄັ້ງນີ້ຜູ້ເຂົ້າຮ່ວມ ໄດ້ຮັບຮູ້ ແລະ ເຂົ້າໃຈກ່ຽວກັບ ສົນທິສັນຍາ ແລະ ອະນຸສັນຍາກ່ຽວກັບການຄ້າບຸກຄົນ, ບັນດານິຕິກຳຂອງ ສປປ ລາວ ກ່ຽວກັບການຄ້າມະນຸດ, ຄວາມສໍາຄັນຂອງການລະບຸຕົວບຸກຄົນ ທີ່ຖືກເຄາະຮ້າຍຈາກການຄ້າມະນຸດ ແລະ ການຮ່ວມມືລະຫວ່າງຊາດ ເພື່ອປ້ອງກັນການຄ້າມະນຸດ. ພ້ອມດຽວກັນນັ້ນ, ຍັງໄດ້ຍົກໃຫ້ເຫັນແຕ່ລະກໍລະນີສຶກສາ ເພື່ອໃຫ້ຜູ້ເຂົ້າຮ່ວມໄດ້ພ້ອມກັນຄົ້ນຄວ້າ ແລະ ສະແດງຄວາມຄິດ ເຫັນຕໍ່ກັບການຕ້ານການຄ້າມະນຸດ.
ໃນຕອນທ້າຍຂອງຊຸດຝຶກອົບຮົມ ຕາງໜ້າຄະນະຮັບຜິດຊອບຊຸດຝຶກອົບຮົມ ໄດ້ມອບປືຶ້ມກົດໝາຍ 4 ຂົງເຂດ ຈຳນວນ 10 ຊຸດ ລວມທັງໝົດ 40 ຫົວ ແລະ ສື່ໂຄສະນາຈຳນວນໜຶ່ງ ໃຫ້ແກ່ຫ້ອງການຍຸຕິທຳເມືອງລະມາມ ແຂວງເຊກອງ ເພື່ອນຳໃຊ້ເຂົ້າໃນການຈັດຕັ້ງປະຕິບັດວຽກງານອີກດ້ວຍ.
ຂ່າວ: ສີປະໄພ, ພາບ: ຊາຍພິມພອນ, ສຸກສາຄອນ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ຊຸດຝຶກອົບຮົມກ່ຽວກັບການສ້າງຄວາມເຂັ້ມແຂງໃຫ້ແກ່ລະບົບຍຸຕິທຳທາງອາຍາ ເພື່ອສະກັດກັ້ນ ແລະ ຕ້ານການຄ້າມະນຸດ ຢູ່ທີ່ ເມືອງ ລະມາມແຂວງ ເຊກອງ | ຊຸດຝຶກອົບຮົມກ່ຽວກັບການສ້າງຄວາມເຂັ້ມແຂງໃຫ້ແກ່ລະບົບຍຸຕິທຳທາງອາຍາ ເພື່ອສະກັດກັ້ນ ແລະ ຕ້ານການຄ້າມະນຸດ ຢູ່ທີ່ ເມືອງ ລະມາມ, ແຂວງ ເຊກອງ |
https://www.moj.gov.la/lo/node/793 | ກົມສົ່ງເສີມລະບົບຍຸຕິທຳ ກະຊວງຍຸຕິທຳ ໄດ້ເຂົ້າຮ່ວມກອງປະຊຸມສຳມະນາເວທີພາກພື້ນ ວ່າດ້ວຍການຊ່ວຍເຫຼືອຜູ້ຖືກເຄາະຮ້າຍຈາກການຄ້າມະນຸດ ລະຍະກາງ ຫາ ລະຍະຍາວ ຈັດຂຶ້ນທີ່ ປະເທດຟິລິບປິນ ໃນຕົ້ນເດືອນ ກຸມພາ 2017 ຜ່ານມານີ້.
ໂດຍການເປັນເຈົ້າພາບຂອງປະເທດ ຟິລິປິນ ແລະ ສະຫະລັດອາເມລິກາ, ຈຸດປະສົງຂອງການຈັດກອງປະຊຸມຄັ້ງນີ້ ແມ່ນເພື່ອປຶກສາຫາລື ແລະ ຖອດຖອນບົດຮຽນກັບບັນດາປະເທດ ທີ່ມີປະສົບການໃນການຊ່ວຍເຫຼືອຜູ້ ຖືກເຄາະຮ້າຍ ຈາກການກໍ່ການຮ້າຍ ເປັນຕົ້ນແມ່ນການຊ່ວຍເຫຼືອການແພດ, ການເງິນ ແລະ ການເຂົ້າເຖິງຂະບວນການຍຸຕິທຳ ເຊັ່ນ ສິດຂອງຜູ້ຖືກເຄາະຮ້າຍຈາກການກໍ່ການຮ້າຍຢູ່ພາກພື້ນ ແລະ ສາກົນ ມີອັນໃດແດ່, ການຟຶ້ນຟູທາງດ້ານການແພດ ແລະ ທາງດ້ານຈິດໃຈ ມີຄືແນວໃດ, ຜູ້ຖືກເຄາະຮ້າຍສາມາດຮຽກຮ້ອງຄ່າຊົດເຊີຍໄດ້ບໍ ເຊັ່ນ ຄ່າປິ່ນປົວສຸຂະພາບ, ຄວາມເສຍຫາຍທາງດ້ານຊັບສິນ, ການເດີນທາງ ຫຼື ພາຫະນະ ແລະ ການເຂົ້າ ເຖິງຂະບວນການຍຸຕິທຳມີຂັ້ນຕອນແນວໃດ ຊຶ່ງປະເທດຝຣັ່ງ ແມ່ນມີບົດຮຽນທີ່ໜ້າສົນໃຈ ຍ້ອນວ່າລັດຖະບານປະເທດດັ່ງກ່າວ ໃຫ້ສິດ ແລະ ໃຫ້ການຊ່ວຍເຫຼືອຜູ້ຖືກເຄາະຮ້າຍຈາກການກໍ່ການຮ້າຍ ທີ່ເກີດຂຶ້ນຢູ່ພາຍໃນປະ ເທດຝຣັ່ງ ບໍ່ວ່າຜູ້ຖືກເຄາະຮ້າຍນັ້ນເປັນຄົນສັນຊາດຝຣັ່ງ ຫຼື ສັນຊາດອື່ນກໍຕາມ. ນອກນັ້ນ, ສຳລັບບາງປະເທດ ເປັນຕົ້ນແມ່ນປະເທດ ອິນໂດເນເຊຍ, ມາເລເຊຍ ແລະ ປະເທດ ອາເມລິກາ ເຂົາເຈົ້າມີສູນບັນໃຫ້ການຊ່ວຍເຫຼືອ ຜູ້ຖືກເຄາະຮ້າຍສະເພາະ.
ກອງປະຊຸມຍັງໄດ້ຮັບຟັງ ແລະ ແລກປ່ຽນບົດຮຽນ ຕໍ່ກັບບັນຫາການເຂົ້າເຖິງຂະບວນການຍຸຕິທຳ ຂອງຜູ້ຖືກເຄາະຮ້າຍຈາກການກໍ່ການຮ້າຍ, ການຮັບຮູ້, ຂັ້ນຕອນຮຽກຮ້ອງຄວາມຍຸຕິທຳໃຫ້ຕົນເອງ ຢູ່ບາງປະເທດ; ການ ປະຕິບັດສົນທິສັນຍາຂອງລັດຖະບານ ຂອງບັນດາປະເທດຢູ່ພາກພື້ນ ແລະ ສາກົນ ກ່ຽວກັບການກໍ່ການຮ້າຍ.
ກອງປະຊຸມຄັ້ງນີ້ ມີຜູ້ເຂົ້າຮ່ວມທັງໝົດ 61 ທ່ານ ທີ່ມາຈາກ ຫົກ ປະເທດສະມາຊິກອາຊຽນ ເຊັ່ນ ປະເທດປາກິສະຖານ, ປາປົວນິວກີນີ, ສີລັງກາ, ລັດເຊຍ, ສະຫະລັດອາເມລິກາ ແລະ ບັນດາຄູ່ຮ່ວມງານ. ກອງປະຊຸມດຳເນີນ ໄປເປັນເວລາ ສອງວັນເຕັມ ແລະ ອັດລົງດ້ວຍຜົນສຳເລັດອັນຈົບງາມ.
ຂ່າວໂດຍ: ສ. ບຸນຄ້ຳ (ນັກຂ່າວກົມສົ່ງເສີມລະບົບຍຸຕິທຳ)
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມສຳມະນາເວທີພາກພື້ນວ່າດ້ວຍ ການຊ່ວຍເຫຼືອຜູ້ຖືກເຄາະຮ້າຍຈາກການກໍ່ການຮ້າຍ ລະຍະກາງ ຫາ ລະຍະຍາວ | ກອງປະຊຸມສຳມະນາເວທີພາກພື້ນວ່າດ້ວຍ ການຊ່ວຍເຫຼືອຜູ້ຖືກເຄາະຮ້າຍຈາກການກໍ່ການຮ້າຍ ລະຍະກາງ ຫາ ລະຍະຍາວ |
https://www.moj.gov.la/lo/node/796 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 27-ກຸມພາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 26/2/2017 EP1
ລາຍການເພື່ອສັງຄົມຍຸຕິທຳ 26/2/2017 EP2 | ລາຍການເພື່ອສັງຄົມຍຸຕິທຳ 26/2/2017 |
https://www.moj.gov.la/lo/node/797 | ໃນວັນທີ 23-24 ກຸມພາ 2017 ຢູ່ທີ່ ສະໂມສອນຫ້ອງວ່າການປົກຄອງເມືອງສາມັກຄີໄຊ ແຂວງອັດຕະປື ໄດ້ຈັດຊຸດຝຶກອົບຮົມກ່ຽວກັບການສ້າງຄວາມເຂັ້ມແຂງໃຫ້ແກ່ລະບົບຍຸຕິທຳທາງອາຍາ ເພື່ອສະກັດກັ້ນ ແລະ ຕ້ານ ການຄ້າມະນຸດຂຶ້ນ ໂດຍການເປັນປະທານຂອງທ່ານ ນາງ ພຸດມະໄລພອນ ແກ້ວວົງສາ ກຳມະການພັກເມືອງ ຮອງເຈົ້າເມືອງສາມັກຄີໄຊ; ມີທ່ານ ບຸນລ້ອມ ດວງມາລາ ຮອງຫົວໜ້າກົມໂຄສະນາເຜີຍແຜ່ກົດໝາຍ ກະຊວງຍຸ ຕິທຳ, ທ່ານ ສົມບູນ ວົງພະຈັນ ຮອງຫົວໜ້າກົມກົດໝາຍກະຊວງຍຸຕິທຳ, ວິຊາການຈາກກົມໂຄສະນາເຜີຍແຜ່ກົດໝາຍກະຊວງຍຸຕິທຳ ແລະ ບັນດາສໍາມະນາກອນຈາກຂະແໜງການຕ່າງໆອ້ອມຂ້າງເມືອງສາມັກຄີໄຊ ແຂວງ ອັດຕະປື ເຂົ້າຮ່ວມທັງໝົດ 35 ທ່ານ, ຍິງ 17 ທ່ານ.
ຈຸດປະສົງຂອງຊຸດຝຶກອົບຮົມແມ່ນເພື່ອເຮັດໃຫ້ພະນັກງານທີ່ເຮັດໜ້າທີ່ປົກປ້ອງກົດໝາຍໂດຍສະເພາະແມ່ນພະນັກງານຂະແໜງການຕ່າງໆອ້ອມຂ້າງເມືອງສາມັກຄີໄຊ ໄດ້ຮັບຮູ້, ເຂົ້າໃຈ ແລະ ສ້າງຄວາມເຂັ້ມແຂງໃຫ້ ແກ່ລະບົບຍຸຕິທຳທາງອາຍາ ແນໃສ່ຫຼຸດຜ່ອນການຄ້າມະນຸດ ໂດຍການສ້າງຄວາມເຂັ້ມແຂງພາຍໃນປະເທດໃນການປົກປ້ອງ, ການສືບສວນ-ສອບສວນ ແລະ ການດຳເນີນຄະດີກ່ຽວກັບການຄ້າມະນຸດ ພ້ອມທັງປົກປ້ອງ ແລະ ຊ່ວຍເຫຼືອຜູ້ຖືກເຄາະຮ້າຍຈາກການຄ້າມະນຸດ.
ຊຸດຝຶກອົບຮົມໃນຄັ້ງນີ້ຜູ້ເຂົ້າຮ່ວມໄດ້ຮັບຮູ້ ແລະ ເຂົ້າໃຈກ່ຽວກັບ ສົນທິສັນຍາ ແລະ ອະນຸສັນຍາກ່ຽວກັບການຄ້າບຸກຄົນ, ບັນດານິຕິກຳລາວກ່ຽວກັບການຄ້າມະນຸດ, ຄວາມສໍາຄັນຂອງການລະບຸຕົວບຸກຄົນທີ່ຖືກເຄາະຮ້າຍ ຈາກການຄ້າມະນຸດ ແລະ ການຮ່ວມມືລະຫວ່າງຊາດເພື່ອປ້ອງກັນການຄ້າມະນຸດ ພ້ອມດຽວກັນນັ້ນຍັງໄດ້ມີການຍົກກໍລະນີສຶກສາຂຶ້ນ ເພື່ອໃຫ້ຜູ້ເຂົ້າຮ່ວມໄດ້ພ້ອມກັນຄົ້ນຄວ້າ ແລະ ສະແດງຄວາມຄິດເຫັນ.
ໃນຕອນທ້າຍຂອງຊຸດຝຶກອົບຮົມ ຕາງໜ້າຄະນະຮັບຜິດຊອບຊຸດຝຶກອົບຮົມໄດ້ມອບປື້ມກົດໝາຍ 4 ຂົງເຂດຈຳນວນ 10 ຊຸດ ລວມທັງໝົດ 40 ຫົວ ພ້ອມດ້ວຍສື່ໂຄສະນາຈຳນວນໜຶ່ງໃຫ້ແກ່ຂະແໜງການຕ່າງໆອ້ອມ ຂ້າງເມືອງສາມັກຄີໄຊ, ແຂວງອັດຕະປື ເພື່ອນຳໃຊ້ເຂົ້າໃນການຈັດຕັ້ງປະຕິບັດວຽກງານຂອງຕົນ; ນອກນັ້ນ, ຍັງໄດ້ມອບເຄື່ອງກິລາຈຳນວນ 13 ຊຸດ ລວມເປັນເງິນ 585.000 ກີບ (ຫ້າແສນແປດໝື່ນຫ້າພັນກີບ) ໃຫ້ແກ່ ຫ້ອງການຍຸຕິທໍາເມືອງສາມັກຄີໄຊ, ແຂວງອັດຕະປື ເພື່ອນຳໃຊ້ເຂົ້າໃນຂະບວນການແຂ່ງຂັນຂະແໜງການຍຸຕິທຳ 4 ແຂວງພາກໃຕ້ ຊຶ່ງຈະຈັດຂຶ້ນໃນລະຫວ່າງວັນທີ 3 ຫາ 7 ມີນາ 2017 ທີ່ແຂວງອັດຕະປື.
ຂ່າວ: ສີປະໄພ, ພາບ: ຊາຍພິມພອນ, ສຸກສາຄອນ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ເມືອງສາມັກຄີໄຊແຂວງອັດຕະປື ຍົກລະດັບຄວາມຮັບຮູ້ຄວາມເຂົ້າໃຈ ກ່ຽວກັບ ການສ້າງຄວາມເຂັ້ມແຂງໃຫ້ແກ່ລະບົບຍຸຕິທຳທາງອາຍາ ແນໃສ່ຫຼຸດຜ່ອນການຄ້າມະນຸດ | ເມືອງສາມັກຄີໄຊ, ແຂວງອັດຕະປື ຍົກລະດັບຄວາມຮັບຮູ້, ຄວາມເຂົ້າໃຈ ກ່ຽວກັບ ການສ້າງຄວາມເຂັ້ມແຂງໃຫ້ແກ່ລະບົບຍຸຕິທຳທາງອາຍາ ແນໃສ່ຫຼຸດຜ່ອນການຄ້າມະນຸດ |
https://www.moj.gov.la/lo/node/800 | ໂດຍປະຕິບັດຕາມຂໍ້ຕົກລົງຂອງ ລັດຖະມົນຕີກະຊວງຍຸຕິທຳ ສະບັບເລກທີ 181/ກຍ, ລົງວັນທີ 22 ກຸມພາ 2017 ວ່າດ້ວຍການອະນຸມັດເປີດຫ້ອງການຊ່ວຍເຫຼືອລ້າທາງດ້ານກົດໝາຍ, ໃນວັນທີ 27 ກຸມພາ 2017 ກະ ຊວງຍຸຕິທຳ ຕາງໜ້າໂດຍກົມສົ່ງເສີມລະບົບຍຸຕິທຳ ຮ່ວມກັບມູນນິທິເອເຊຍ ປະຈຳລາວ (The Asia Foundation) ໄດ້ມີພິທີເປີດຫ້ອງການຊ່ວຍເຫຼືອລ້າທາງດ້ານກົດໝາຍ ຢູ່ທີ່ສະໂມສອນເມືອງແກ່ນທ້າວ ແຂວງ ໄຊຍະບູລີ ໂດຍໃຫ້ກຽດເປັນປະທານຂອງ ທ່ານ ປອ. ເສີມສຸກ ສິມພະວົງ, ຮອງເລຂາຄະນະພັກກະຊວງ, ຮອງລັດຖະມົນຕີກະຊວງຍຸຕິທຳ ມີແຂກຖືກເຊີນ, ນັກສຶກສາກົດໝາຍຝຶກງານ ເຂົ້າຮ່ວມທັງໝົດທັງໝົດ 221 ຄົນ, ຍິງ 45 ຄົນ.
ຈຸດປະສົງຂອງການເປີດຫ້ອງການຊ່ວຍເຫຼືອລ້າທາງດ້ານກົດໝາຍ ຢູ່ຂັ້ນເມືອງໃນເທື່ອນີ້ ແມ່ນເພື່ອໃຫ້ເປັນໜ່ວຍງານໜຶ່ງໃນການຊ່ວຍເຫຼືອບໍລິການດ້ານກົດໝາຍ ຊ່ວຍຫ້ອງການຊ່ວຍເຫຼືອລ້າທາງດ້ານກົດໝາຍ ຂັ້ນ ແຂວງໃຫ້ແກ່ປະຊາຊົນທີ່ຢູ່ເຂດຫ່າງໄກສອກຫຼີກ ທີ່ບໍ່ສາມາດໄປໃຊ້ບໍລິການທາງດ້ານກົດໝາຍຢູ່ຂັ້ນແຂວງໄດ້. ນອກຈາກນັ້ນ ການເປີດຫ້ອງການຊ່ວຍເຫຼືອລ້າທາງດ້ານກົດໝາຍ ຢູ່ຂັ້ນເມືອງ ຍັງສ້າງຄວາມສະດວກສະບາຍ ໃຫ້ແກ່ປະຊາຊົນຢູ່ເຂດເມືອງໃກ້ຄຽງ ທີ່ມີຄວາມສົນໃຈທາງດ້ານກົດໝາຍ ຫຼື ຜູ້ທີ່ມີຄະດີ ສາມາດເຂົ້າໄປຮັບການບໍລິການປຶກສາດ້ານກົດໝາຍໄດ້ງ່າຍຂຶ້ນ, ຫຼຸດຜ່ອນເວລາ ແລະ ຄ່າໃຊ້ຈ່າຍ.
ການເປີດຫ້ອງການຊ່ວຍເຫຼືອລ້າທາງດ້ານກົດໝາຍ ຢູ່ຫ້ອງການຍຸຕິທຳເມືອງ ແກ່ນທ້າວ ຄັ້ງນີ້ ຖືວ່າເປັນແຫ່ງທໍາອິດທີ່ໄດ້ເປີດຢູ່ຂັ້ນເມືອງ, ຜ່ານມາກະຊວງຍຸຕິທຳ ໄດ້ເປີດຫ້ອງການຊ່ວຍເຫຼືອທາງດ້ານກົດໝາຍແລ້ວ ຢູ່ຂັ້ນແຂວງໄດ້ 5 ແຂວງ ຄື ແຂວງ ໄຊຍະບູລີ, ອຸດົມໄຊ, ຊຽງຂວາງ, ນະຄອນຫຼວງວຽງຈັນ ແລະ ແຂວງ ສະຫວັນນະເຂດ. ໃນອາທິດດຽວກັນ ກໍໄດ້ເປີດຫ້ອງການຊ່ວຍເຫຼືອລ້າທາງດ້ານກົດໝາຍ ຕຶ່ມອີກໜຶ່ງແຫ່ງ ຄືຢູ່ເມືອງ ຊຽງຮ່ອນ ແຂວງ ໄຊຍະບູລີ. ຫ້ອງການຊ່ວຍເຫຼືອລ້າທາງດ້ານກົດໝາຍ ທັງສອງແຫ່ງນີ້ ຕັ້ງຢູ່ຫ້ອງການຍຸຕິທຳເມືອງ ແກ່ນທ້າວ ແລະ ເມືອງ ຊຽງຮ່ອນ ແຂວງ ໄຊຍະບູລີ.
ພ້ອມດຽວກັນນີ້, ມູນນິທິເອເຊຍ ປະຈຳລາວ, ໃນນາມຄູ່ຮ່ວມງານຂອງກະຊວງຍຸຕິທຳ ຍັງໄດ້ມອບເຄື່ອງອຸປະກອນເຄື່ອງໃຊ້ປະກອບໃສ່ຫ້ອງການຊ່ວຍເຫຼືອລ້າທາງດ້ານກົດໝາຍ ທັງສອງແຫ່ງ ລວມມີ ກ້ອງຖ່າຍຮູບ 02 ໜ່ວຍ, ຄອມພິວເຕີໂນດບຸກ 02 ໜ່ວຍ, ຈັກປິ່ນເອກະສານຕິດສະແນນເນີ 02 ໜ່ວຍ, ຕູ້ລຳໂພງເຄື່ອນທີ່ 02 ໜ່ວຍ ລວມມູນຄ່າທັງໝົດ ສອງພັນກວ່າ ໂດລາສະຫະລັດ.
ໂອກາດດັ່ງກ່າວ ທ່ານປະທານກອງປະຊຸມ ໄດ້ມີຄຳເຫັນ ກ່ຽວກັບຄວາມໝາຍສຳຄັນຂອງການເປີດຫ້ອງການຊ່ວຍເຫຼືອລ້າທາງດ້ານກົດໝາຍ. ພ້ອມດຽວກັນນັ້ນ, ທ່ານກໍໄດ້ເນັ້ນໜັກໃຫ້ການນຳຂອງພະແນກຍຸຕິທຳ ແຂວງ ແລະ ເມືອງທີ່ຮັບຜິດຊອບ ໄດ້ເອົາໃຈໃສ່ຊີ້ນຳ-ນຳພາຢ່າໃກ້ຊິດຕິດແທດ, ຮຽກຮ້ອງໃຫ້ພະນັກງານທີ່ຮັບຜິດຊອບວຽກງານດັ່ງກ່າວ ຈົ່ງເພີ່ມຄວາມເອົາໃຈໃສ່ໃຫ້ຫຼາຍໃນການສຶກສາ, ຄົ້ນຄວ້າທາງດ້ານວິຊາການກົດ ໝາຍ ເພື່ອໃຫ້ຄຳປຶກສາ ແລະ ຮັບໃຊ້ພໍ່ແມ່ປະຊາຊົນດ້ວຍຄວາມບໍລິສຸດ, ຈິງໃຈ. ພ້ອມທັງຮຽກຮ້ອງໃຫ້ພໍ່ແມ່ປະຊາຊົນບັນດາເຜົ່າ ທີ່ມີຄວາມສົນໃຈດ້ານກົດໝາຍ ຫຼື ຜູ້ທີ່ມີຄະດີ ເຂົ້າໄປນຳໃຊ້ບໍລິການຢູ່ຫ້ອງການດັ່ງກ່າວໃຫ້ ນັບມື້ນັບກວ້າງຂວາງ.
ຂ່າວ ແລະ ພາບໂດຍ: ສ. ບຸນຄ້ຳ (ນັກຂ່າວກົມສົ່ງເສີມລະບົບຍຸຕິທຳ)
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທີ່ຫ້ອງການຍຸຕິທຳເມືອງແກ່ນທ້າວ ແລະ ເມືອງຊຽງຮ່ອນ | ເປີດຫ້ອງການຊ່ວຍເຫຼືອລ້າທາງດ້ານກົດໝາຍ ຢູ່ເມືອງແກ່ນທ້າວ ແລະ ເມືອງຊຽງຮ່ອນ ແຂວງໄຊຍະບູລີ |
https://www.moj.gov.la/lo/node/801 | ໃນຕອນບ່າຍຂອງວັນທີ 24 ກຸມພາ 2017 ທີ່ກະຊວງຍຸຕິທຳ ທ່ານ ນາງ ສີສຸດາ ໂສພາວັນດີ ຮອງຫົວໜ້າກົມໂຄສະນາເຜີຍແຜ່ກົດໝາຍ ກະຊວງຍຸຕິທຳ ພ້ອມດ້ວຍຄະນະ, ໄດ້ຕ້ອນຮັບການພົບປະ ແລກປຽ່ນບົດຮຽນ ວຽກງານສື່ສິ່ງພິມ ນຳພາໂດຍ ທ່ານ ດ້າວ ວັນ ໂຮ້ຍ ຫົວໜ້າບັນນາທິການໜັງສືພິມກົດໝາຍ ແຫ່ງ ສສ ຫວຽດນາມ ພ້ອມດ້ວຍຄະນະ ເນື່ອງໂອກາດທີ່ເດີນທາງມາຢຽ້ມຢາມ ແລະ ເຮັດວຽກ ຢູ່ ສປປ ລາວ.
ພ້ອມດຽວກັນນັ້ນ ທ່ານ ນາງ ສີສຸດາ ໂສພາວັນດີ ພ້ອມດ້ວຍຄະນະ ກໍໄດ້ໃຫ້ການຕ້ອນຮັບຢ່າງອົບອຸ່ນ ພ້ອມທັງຕີລາຄາສູງຕໍ່ການພົບປະແລກປຽ່ນ ແລະ ເຮັດວຽກຂອງ ທ່ານ ດ້າວ ວັນ ໂຮ້ຍ ໃນຄັ້ງນີ້ ຊຶ່ງເປັນການປະ ກອບສ່ວນທີ່ສຳຄັນເຂົ້າໃນການເສີມສ້າງສາຍພົວພັນມິດຕະພາບ ແລະ ການຮ່ວມມື ລະຫວ່າງ ກົມໂຄສະນາເຜີຍແຜ່ກົດໝາຍ ກະຊວງຍຸຕິທຳ ແຫ່ງ ສປປ ລາວ ແລະ ຄະນະບັນນາທິການໜັງສືພິມກົດໝາຍ ແຫ່ງ ສສ ຫວຽດນາມ ໃຫ້ນັບມື້ນັບແໜ້ນແຟ້ນຂຶ້ນເລື້ອຍໆ.
ຈາກນັ້ນ ທັງສອງຝ່າຍ ກໍໄດ້ລາຍງານສະພາບຈຸດພິເສດ ແລະ ການເຄື່ອນໄຫວວຽກງານໂຄສະນາເຜີຍແຜ່ກົດໝາຍ ໃຫ້ກັນໄດ້ຮັບຊາບເປັນຕົ້ນ ສະພາບລວມວຽກງານໂຄສະນາເຜີຍແຜ່ກົດໝາຍໂດຍຜ່ານສື່ມວນຊົນເປັນຕົ້ນແມ່ນ ທາງໂທລະພາບ, ວິທະຍຸ, ວາລະສານ, ໜັງສືພິມ ເວັບໄຊ ແລະ ແອັບພິເຄຊັນກົດໝາຍ, ພ້ອມດຽວກັນນັ້ນ ທັງສອງຝ່າຍຍັງໄດ້ປຶກສາຫາລືກັນກຽ່ວກັບທິດທາງແຜນການຮ່ວມມືໃນຕໍ່ໜ້າຕໍ່ກັບວຽກງານດັ່ງ ກ່າວ.
ທ່ານ ດ້າວ ວັນ ໂຮ້ຍ ກໍໄດ້ສະແດງຄວາມຂອບໃຈເປັນຢ່າງສູງຕໍ່ ທ່ານ ຮອງຫົວໜ້າກົມໂຄສະນາເຜີຍແຜ່ກົດໝາຍ ກະຊວງຍຸຕິທຳ ລາວ ທີ່ໄດ້ໃຫ້ການຕ້ອນຮັບຢ່າງອົບອຸ່ນ ແລະ ອຳນວຍຄວາມສະດວກໃຫ້ທຸກດ້ານໃນ ການເຄື່ອນໄຫວພົບປະແລກປຽ່ນ ແລະ ເຮັດວຽກຢູ່ ສປປ ລາວ ໃນຄັ້ງນີ້.
ຂ່າວ ແລະ ພາບໂດຍ ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກົມໂຄສະນາເຜີຍແຜ່ກົດໝາຍ ກະຊວງຍຸຕິທຳ ຕ້ອນຮັບການພົບປະ ແລກປຽ່ນບົດຮຽນວຽກງານສື່ສິ່ງພິມ ກັບຄະນະບັນນາທິການໜັງສືພິມກົດໝາຍ ແຫ່ງ ສສ ຫວຽດນາມ | ກົມໂຄສະນາເຜີຍແຜ່ກົດໝາຍ ກະຊວງຍຸຕິທຳ ຕ້ອນຮັບການພົບປະ ແລກປຽ່ນບົດຮຽນວຽກງານສື່ສິ່ງພິມ ກັບຄະນະບັນນາທິການໜັງສືພິມກົດໝາຍ ແຫ່ງ ສສ ຫວຽດນາມ |
https://www.moj.gov.la/lo/node/802 | ໃນຕອນເຊົ້າຂອງວັນທີ 24 ກຸມພາ 2017 ຢູ່ທີ່ພະແນກຍຸຕິທໍານະຄອນຫຼວງວຽງຈັນ ໄດ້ຈັດກອງປະຊຸມພົບປະໂອ້ລົມ ແລະ ແລກປຽ່ນບົດຮຽນດ້ານວຽກງານຈັດຕັ້ງປະຕິບັດຄຳຕັດສີນຂອງສານກັບພະນັກງານຫ້ອງ ການ ແລະ ໜວ່ຍງານຈັດຕັ້ງປະຕິບັດຄຳຕັດສີນຂອງສານແຕ່ລະເມືອງ ທົ່ວນະຄອນຫຼວງວຽງຈັນ ໂດຍການເປັນປະທານຂອງ ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທຳ ທັງເປັນຜູ້ຊີ້ນຳວຽກງານຈັດຕັ້ງປະຕິບັດຄຳຕັດສີນຂອງສານ, ມີຄະນະນຳຂອງກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ, ພະແນກຍຸຕິທຳນະຄອນຫຼວງວຽງຈັນ, ໜວ່ຍງານຈັດຕັ້ງປະຕິບັດຄຳຕັດສິນຂອງສານຂອງເມືອງ ຕະຫຼອດຮອດພະນັກງານ-ລັດຖະ ກອນ ທີ່ເຮັດວຽກງານຈັດຕັ້ງປະຕິບັດຄຳຕັດສີນຂອງສານເຂົ້າຮວ່ມ ຈຳນວນ 110 ຄົນ,ຍິງ 52 ຄົນ.
ໃນກອງປະຊຸມ ທ່ານ ສີວິໄລ ທະວີສິນ ຫົວໜ້າຫ້ອງການຈັດຕັ້ງປະຕິບັດຄຳຕັດສີນຂອງສານ ນະຄອນຫຼວງວຽງຈັນ ໄດ້ຂຶ້ນລາຍງານກຽ່ວກັບສະພາບການເຄື່ອນໄຫວວຽກງານຈັດຕັ້ງປະຕິບັດຄຳຕັດສິນຂອງສານ ຊຶ່ງໄດ້ຍົກໃຫ້ເຫັນຜົນງານທີ່ຍາດມາໄດ້ໃນລະຍະ 1 ປີຜ່ານມາ, ມີທັງຂໍ້ສະດວກ ແລະ ຂໍ້ຄົງຄ້າງ ພ້ອມທັງກຳນົດທິດທາງແຜນການວຽກງານຈັດຕັ້ງປະຕິບັດຄຳຕັດສີນຂອງສານ ໃນຕໍ່ໜ້າ. ຫຼັງຈາກນັ້ນ, ບັນດາຫົວໜ້າໜວ່ຍງານຈັດຕັ້ງປະຕິບັດຄຳຕັດສີນຂອງສານຂອງແຕ່ລະເມືອງ ກໍໄດ້ປະກອບຄຳຄິດຄຳເຫັນຢ່າງກົງໄປກົງມາ ໂດຍສະເພາະລົງເລິກບັນຫາຄົງຄ້າງໃນການປະຕິບັດໜ້າທີ່ວິຊາສະເພາະໃນລະຍະຜ່ານມາ ເພື່ອຮັບປະກັນໃຫ້ຄຳຕັດສີນຂອງສານ ໄດ້ຮັບການຈັດຕັ້ງປະຕິບັດຢ່າງຖືກຕ້ອງ, ວ່ອງໄວ ແລະ ມີປະສິດທິພາບ, ຫຼຸດຜ່ອນຫາງສຽງຂອງສັງຄົມຕໍ່ອົງການຈັດຕັ້ງປະຕິບັດຄຳຕັດສີນຂອງສານ ກໍຄື ຫ້ອງການ ແລະ ໜວ່ຍງານຈັດຕັ້ງປະຕິບັດຄຳຕັດສີນຂອງສານທົ່ວນະຄອນຫຼວງວຽງຈັນ.
ໃນຕອນທ້າຍຂອງກອງປະຊຸມ ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທຳ ກໍໄດ້ໃຫ້ກຽດໂອ້ລົມ ຊຶ່ງກ່ອນອື່ນທ່ານໄດ້ກ່າວຍ້ອງຍໍຊົມເຊີຍຜົນສຳເລັດໃນການປະຕິບັດໜ້າທີ່ວຽກງານຈັດຕັ້ງປະຕິບັດຄຳຕັດ ສີນຂອງສານ ໃນລະຍະຜ່ານມາ. ພ້ອມດຽວກັນນັ້ນ, ທ່ານຍັງໄດ້ເນັ້ນໜັກໃຫ້ຄະນະນຳ ກໍຄື ພະນັກງານ-ລັດຖະກອນ ທີ່ເຮັດວຽກຈັດຕັ້ງປະຕິບັດຄຳຕັດສີນຂອງສານ ຈົ່ງພ້ອມກັນເອົາໃຈໃສ່ປະຕິບັດໜ້າທີ່ດ້ວຍຄວາມຮັບຜິດ ຊອບສູງ, ເພີ່ມທະວີການປະສານສົມທົບກັບພາກສ່ວນທີ່ກຽ່ວຂ້ອງ ເພື່ອເຮັດໃຫ້ຄຳຕັດສີນຂອງສານ ໄດ້ຮັບການຈັດຕັ້ງປະຕິບັດຢ່າງຖືກຕ້ອງ, ມີປະສິດທິພາບ ແລະ ມີຄວາມຍຸຕິທຳ.
ຂ່າວ ແລະ ຮູບພາບໂດຍ ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານຮອງລັດຖະມົນກະຊວງຍຸຕິທຳ ລົງພົບປະໂອ້ລົມພະນັກງານຈັດຕັ້ງປະຕິບັດຄຳຕັດສີນຂອງສານນະຄອນຫຼວງວຽງຈັນ | ທ່ານຮອງລັດຖະມົນກະຊວງຍຸຕິທຳ ລົງພົບປະໂອ້ລົມພະນັກງານຈັດຕັ້ງປະຕິບັດຄຳຕັດສີນຂອງສານນະຄອນຫຼວງວຽງຈັນ |
https://www.moj.gov.la/lo/node/803 | ເນື່ອງໃນໂອກາດວັນແມ່ຍິງສາກົນ ຄົບຮອບ 107 ປີ ຮາກຖານສະຫະພັນແມ່ຍິງ ສະຖາບັນຍຸຕິທຳແຫ່ງຊາດ ໄດ້ຈັດຂະບວນການແຂ່ງຂັນກິລາ ແລະ ປາຖະກະຖາມູນເຊື້ອວັນແມ່ຍິງສາກົນຂຶ້ນ ໃນລະຫວ່າງວັນທີ 5-7 ມີນາ 2017 ຢູ່ທີ່ສະໂມສອນສະຖາບັນຍຸຕິທຳແຫ່ງຊາດ ໂດຍການເປັນປະທານຂອງທ່ານ ບຸນຕາ ສ.ຜາບມີໄຊ ຄະນະພັກກະຊວງ ຫົວໜ້າສະຖາບັນຍຸຕິທຳແຫ່ງຊາດ, ມີທ່ານ ນ. ປາດຖະໜາ ບຸນເພັງ ຄະນະສະຫະພັນແມ່ຍິງກະຊວງຍຸຕິທຳ, ບັນດາແຂກຖືກເຊີນ, ຄູ-ອາຈານ ແລະ ນັກສຶກສາສະຖາບັນຍຸຕິທຳແຫ່ງຊາດເຂົ້າຮ່ວມ.
ຈຸດປະສົງແມ່ນເພື່ອສ້າງຂະບວນການຄໍານັບຮັບຕ້ອນວັນແມ່ຍິງສາກົນທີ່ໝູນວຽນມາບັນຈົບຄົບຮອບອີກວາລະໜຶ່ງ ພ້ອມທັງເປັນການສ້າງຄວາມສາມັກຄີໃຫ້ແກ່ບັນດາຄູ-ອາຈານ ແລະ ນັກສຶກສາສະຖາບັນຍຸຕິ ທຳແຫ່ງຊາດ ສຳລັບກິລາທີ່ນຳມາແຂ່ງຂັນໃນຄັ້ງນີ້ປະກອບມີ ກິລາບານສົ່ງ ແລະ ກິລາມວນຊົນ. ພາຍຫຼັງແຂ່ງຂັນກິລາສຳເລັດແລ້ວ ຜູ້ເຂົ້າຮ່ວມກໍໄດ້ຮັບຟັງການຜ່ານບົດສະຫຼຸບຜົນງານການເຄື່ອນໄຫວວຽກງານປະຈຳປີ 2016 ແລະ ທິດທາງແຜນການປະຈຳປີ 2017 ຂອງຮາກຖານສະຫະພັນແມ່ຍິງສະຖາບັນຍຸຕິທຳແຫ່ງຊາດ, ພ້ອມທັງຮັບຟັງການເລົ່າມູນເຊື້ອວັນແມ່ຍິງສາກົນ ເປັນຕົ້ນກ່ຽວກັບຕົ້ນກຳເນີດ ແລະ ຄວາມໝາຍຄວາມສຳຄັນ ຂອງວັນແມ່ຍິງສາກົນ ຊຶ່ງວັນທີ 8 ມີນາ ແມ່ນເຫດການທາງການເມືອງທີ່ສຳຄັນ, ເປັນຂີດໝາຍແຫ່ງໄຊຊະນະອັນພື້ນຖານຂອງແມ່ຍິງສາກົນໃນການຕໍ່ສູ້ທວງເອົາສິດ ແລະ ຜົນປະໂຫຍດອັນຊອບທຳໃຫ້ແກ່ແມ່ຍິງໃນທົ່ວ ໂລກ ທວງໃຫ້ມີສິດສະເໝີພາບປະຊາທິປະໄຕ ແລະ ຕ້ອງມີລະບອບປ້ອງກັນສຸຂະພາບຂອງແມ່ຍິງ ແລະ ເດັກນ້ອຍ ແລະ ໃນຕອນທ້າຍຂອງພິທີ ກໍໄດ້ມີການມອບລາງວັນໃຫ້ແກ່ທີມນັກກິລາທີ່ຊະນະໃນການແຂ່ງຂັນອີກດ້ວຍ.
ຂ່າວ: ສີປະໄພ ພາບ: ສົມຫວັງ, ອ່ອນຄຳ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ຮາກຖານສະຫະພັນແມ່ຍິງ ສະຖາບັນຍຸຕິທຳແຫ່ງຊາດ ຈັດປາຖະກະຖາມູນເຊື້ອວັນແມ່ຍິງສາກົນ ຄົບຮອບ 107 ປີ | ຮາກຖານສະຫະພັນແມ່ຍິງ ສະຖາບັນຍຸຕິທຳແຫ່ງຊາດ ຈັດປາຖະກະຖາມູນເຊື້ອວັນແມ່ຍິງສາກົນ ຄົບຮອບ 107 ປີ |
https://www.moj.gov.la/lo/node/804 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 06-ມີນາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 5/3/2017 EP1
ລາຍການເພື່ອສັງຄົມຍຸຕິທຳ 5/3/2017 EP2 | ລາຍການເພື່ອສັງຄົມຍຸຕິທຳ 5/3/2017 |
https://www.moj.gov.la/lo/node/805 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 15-ມີນາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 12/3/2017 EP1
ລາຍການເພື່ອສັງຄົມຍຸຕິທຳ 12/3/2017 EP2 | ລາຍການເພື່ອສັງຄົມຍຸຕິທຳ 12/3/2017 |
https://www.moj.gov.la/lo/node/809 | ເພື່ອປະຕິບັດຕາມຂັ້ນຕອນຂອງການສ້າງກົດໝາຍ ຕາມທີ່ກຳນົດໄວ້ໃນກົດໝາຍວ່າດ້ວຍການສ້າງນິຕິກຳ ໃນລະຫວ່າງວັນທີ 14-17 ມີນາ 2017 ກະຊວງຍຸຕິທຳ ໄດ້ຈັດກອງປະຊຸມສໍາມະນາກ່ຽວກັບຮ່າງປະມວນກົດ ໝາຍແພ່ງ ຮ່ວມກັບສະມາຊິກ ສະພາແຫ່ງຊາດ ຄັ້ງທີ 2 ຂຶ້ນ ຢູ່ທີ່ໂຮງແຮມປາກເຊ, ແຂວງຈຳປາສັກ ໂດຍການສະໜັງສະໜູນຂອງໂຄງການພັດທະນາຊັບພະຍາກອນມະນຸດໃນຂົງເຂດຍຸຕິທຳ (Jica) ພາຍໃຕ້ການເຂົ້າຮ່ວມ ແລະ ເປັນປະທານຂອງ ທ່ານ ໄຊສີ ສັນຕິວົງ ກຳມະການສູນກາງພັກ, ລັດຖະມົນຕີກະຊວງຍຸຕິທຳ, ທ່ານ ສຈ. ເກດ ກຽດຕິສັກ ຮອງລັດຖະມົນຕີກະຊວງຍຸຕິທຳ ຫົວໜ້າຄະນະສ້າງຮ່າງປະມວນກົດໝາຍແພ່ງ ປະທານຮ່ວມ, ມີບັນດາທ່ານ ສະມາຊິກສະພາແຫ່ງຊາດປະຈຳເຂດເລືອກຕັ້ງ ທີ 12 ຫາ ເຂດເລືອກຕັ້ງ ທີ 17 ແລະ ຄະນະຮັບຜິດຊອບສ້າງປະມວນກົດໝາຍແພ່ງເຂົ້າຮ່ວມ ຈຳນວນທັງໝົດ 60 ທ່ານ.
ຈຸດປະສົງຂອງກອງປະຊຸມ ແມ່ນເພື່ອແລກປ່ຽນຄຳຄິດເຫັນຮ່ວມກັບສະມາຊິກສະພາແຫ່ງຊາດກ່ອນນຳຮ່າງປະມວນກົດໝາຍແພ່ງເຂົ້າທາບທາມຄຳເຫັນຢູ່ໃນກອງປະຊຸມສະໄໝສາມັນ ເທື່ອທີ 3 ຂອງສະພາແຫ່ງຊາດຊຸດ ທີ 8 ຂອງທ້າຍເດືອນເມສາ 2017 ນີ້. ສຳລັບເນື້ອໃນທີ່ນຳເຂົ້າໃນກອງປະຊຸມສຳມະນາເທື່ອນີ້ ປະກອບມີ ພາກບົດບັນຍັດທົ່ວໄປ; ບຸກຄົນ ແລະ ນິຕິບຸກຄົນ; ຄອບຄົວ; ຊັບ, ກຳມະສິດ ແລະ ສິດຕໍ່ຊັບອື່ນ; ຂໍ້ຜູກພັນໃນສັນຍາ, ການຄ້ຳປະກັນ; ຂໍ້ຜູກພັນນອກສັນຍາ ແລະ ມູນມໍຣະດົກ ຊຶ່ງຜູ້ເຂົ້າຮ່ວມກໍໄດ້ພ້ອມກັນປຶກສາຫາລືຄົ້ນຄວ້າ ແລະ ປະກອບຄຳເຫັນໃສ່ຮ່າງປະມວນກົດໝາຍແພ່ງດ້ວຍຄວາມຮັບຜິດຊອບສູງ ເພື່ອເຮັດໃຫ້ຮ່າງປະມວນກົດ ໝາຍສະບັບດັ່ງກ່າວຄົບຖ້ວນ, ສົມບູນ ແລະ ສາມາດຈັດຕັ້ງປະຕິບັດໄດ້ໃນພາກຕົວຈິງ ໃນເງື່ອນໄຂເສດຖະກິດຕະຫຼາດທີ່ມີການແກ້ງແຍ່ງແຂ່ງຂັນຢູ່ປະເທດເຮົາ ແລະ ການເຊື່ອມໂຍງກັບສາກົນ.
ຂ່າວ: ສີປະໄພ ພາບ: ຈັນທະວີສຸກ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມສຳມະນາກ່ຽວກັບຮ່າງປະມວນກົດໝາຍແພ່ງ ທີ່ແຂວງຈຳປາສັກ | ກອງປະຊຸມສຳມະນາກ່ຽວກັບຮ່າງປະມວນກົດໝາຍແພ່ງ ທີ່ແຂວງຈຳປາສັກ |
https://www.moj.gov.la/lo/node/812 | ເພື່ອເປັນການເສີມສ້າງຄວາມສາມັກຄີ, ຮັກແພງ ແລະ ການຮ່ວມມືຂອງບັນດາປະເທດພາກພື້ນແມ່ນ້ຳຂອງເວົ້າລວມ ເວົ້າສະເພາະ ແມ່ນເພື່ອເປັນການສົ່ງເສີມ ແລະ ແລກປ່ຽນບົດຮຽນວຽກງານວັດທະນະທຳຮີດຄອງປະເພນີ, ເສດຖະກິດສັງຄົມ ລະຫວ່າງຊາວໜຸ່ມລາວ ກັບຊາວໜຸ່ມຂອງບັນດາປະເທດລຸ່ມແມ່ນ້ຳຂອງ ໃຫ້ນັບມື້ນັບກວ້າງຂວາງຂຶ້ນ ແລະ ມີການພົວພັນທີ່ແໜ້ນແຟ້ນ, ສະຫາຍ ສົມບູນ ຄຸນນະວົງ ຫົວໜ້າພະແນກສົ່ງເສີມວຽກເຮັດງານທຳ, ກົມພັດທະນາວິຊາຊີບ, ສູນກາງຊາວໜຸ່ມ ປະຊາຊົນປະຕິວັດລາວ ໄດ້ນຳພາຄະນະຊາວໜຸ່ມລາວ ໄປເຂົ້າຮ່ວມໂຄງການຊາວໜຸ່ມເດີນແມ່ນ້ຳລ້ານຊ້າງ-ແມ່ນ້ຳຂອງ ຈັດຂຶ້ນທີ່ ຣາຊະອານາຈັກໄທ ແລະ ປະເທດ ສາທາລະນະລັດ ປະຊາຊົນຈີນ ໃນລະຫວ່າງວັນທີ 11-19 ມີນາ 2017 ມີຜູ້ເຂົ້າຮ່ວມທັງໝົດ 55 ສະຫາຍ ທີ່ມາຈາກ ປະເທດ ສປປ ລາວ, ສສ ຫວຽດນາມ, ຣາຊະອານາຈັກໄທ, ກຳປູເຈຍ ແລະ ສປ ຈີນ.
ການເຄື່ອນໄຫວກິດຈະກຳໃນຄັ້ງນີ້ ບັນດາຊາວໜຸ່ມ ໄດ້ທັດສະນະສຶກສາເບິ່ງໂຄງການລີ່ເລີມການພັດທະນາເຂດສູງ ດອຍຕຸງ ຂອງແມ່ຟ້າຫຼວງ, ທັດສະນະສຶກສາ ແລະ ຮັບຟັງຄວາມເປັນມາຂອງຝິ່ນທີ່ຫໍຝິ່ນ (Hall of Opium), ທັດສະນະສຶກສາມະຫາວິທະຍາໄລ ແມ່ຟ້າຫຼວງ ແຂວງ ຊຽງລາຍ, ພົບປະແລກປ່ຽນກັບນັກສຶກສາ ແລະ ເຮັດກິດຈະກຳຮ່ວມກັນ, ທັດສະນະສຶກສາ ຮັບຟັງຄວາມເປັນມາຂອງຊົນເຜົ່າຕ່າງໆ ທີ່ສູນພັດທະນາລາດຊະດອນ ເຂດສູງ (Tribes of Museum), ທັດສະນະສຶກສາ ແລະ ເຮັດກິດຈະກຳທີ່ສູນພັດທະນາເສດຖະກິດພໍພຽງ ຫ້ວຍຮ່ອງໄຄຣ້ ຊຶ່ງເປັນໂຄງການລິເລີ່ມຂອງກະສັດ ພູມີພົນ ອະດຸນຍະເດດ, ຢ້ຽມຊົມສະຖານທາງດ້ານວັດທະນະທຳ ພະທາດດອຍສຸເທບ ແຂວງ ຊຽງໃໝ່; ທັດສະນະສຶກສາມະຫາວິທະຍາໄລ ຢຸນນານ (Yunnan University), ສູນຄົ້ນນະວັດຕະກຳວິທະຍາສາດທັດສະເປສ (TusKspace), ປູກຕົ້ນໄມ້ທີ່ສວນມິດຕະພາບ ແລະ ມີການແລກປ່ຽນ ບົດຮຽນກັບນັກສຶກສາລາວ ຢູ່ທີ່ມະຫາວິທະຍາໄລດັ່ງກ່າວ, ເຂົ້າຮ່ວມກອງປະຊຸມສຳມະນາຂອງກຸ່ມບໍລິສັດ ຢູນນານ ສະເຕດ ຟາມ ຈຳກັດ (Yunnan State Farms Group Company Limited) ທີ່ດຳເນີນກິດຈະກໍາການປູກຢາງພາລາຢູ່ບັນດາປະເທດລຸ່ມແມ່ນ້ຳຂອງເວົ້າລວມ ເວົ້າສະເພາະແມ່ນຢູ່ບັນດາແຂວງ ຂອງ ສປປ ລາວ, ພົບປະແລກປ່ຽນບົດຮຽນກັບນັກທຸລະກິດໜຸ່ມຈີນ, ຮັບຟັງການລາຍງານການພັດທະນາວຽກງານຊາວໜຸ່ມ ສປ ຈີນ, ສຽງຂອງຊາວໜຸ່ມ ສປ ຈີນ (Voice of Youth) ແລະ ຢ້ຽມຊົມສະຖານທຳມະຊາດມໍຣະດົກໂລກ ປ່າຫີນ (Stone Forest).
ໂຄງການຊາວໜຸ່ມເດີນແມ່ນ້ຳລ້ານຊ້າງ-ແມ່ນ້ຳຂອງ ຄັ້ງນີ້ຈັດຂຶ້ນເປັນຄັ້ງທີ 12 ແລະ ຕາງໜ້າໃຫ້ຄະນະບໍລິຫານງານຊາວໜຸ່ມກະຊວງຍຸຕິທຳ ກໍໄດ້ເຂົ້າຮ່ວມໂຄງການຄັ້ງນີ້ເຊັ່ນກັນ.
ຂ່າວ: ສ. ບຸນຄ້ຳ (ນັກຂ່າວກົມສົ່ງເສີມລະບົບຍຸຕິທຳ), ພາບ: ຊາວໜຸ່ມ ສປ ຈີນ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ເຄື່ອນໄຫວວຽກງານທີ່ ຣາຊະອານາຈັກໄທ ແລະ ສປ ຈີນ | ຊາວໜຸ່ມລາວເຂົ້າຮ່ວມໂຄງການຊາວໜຸ່ມເດີນແມ່ນ້ຳລ້ານຊ້າງ-ແມ່ນ້ຳຂອງ ຄັ້ງທີ 12 |
https://www.moj.gov.la/lo/node/814 | ກົມໂຄສະນາອົມຮົມກົດໝາຍ, ກະຊວງຍຸຕິທຳໄດ້ເປີດບັ້ນຝຶກອົບຮົມກ່ຽວກັບການສ້າງຄວາມເຂັ້ມແຂງໃຫ້ແກ່ລະບົບຍຸຕິທຳທາງອາຍາ ແລະ ຕ້ານການຄ້າມະນຸດ ຢູ່ທີ່ສະໂມສອນປົກຄອງເມືອງ ເມືອງສັງທອງ, ນະຄອນຫຼວງ ວຽງຈັນ ໃນລະຫວ່າງວັນທີ 20-22 ມີນາ 2017 ຜ່ານມານີ້ ໂດຍເປັນປະທານ ຂອງ ທ່ານ ສຈ ເກດ ກຽດຕິສັກ, ຮອງລັດຖະມົນຕີກະຊວງຍຸຕິທຳ ແລະ ໃຫ້ກຽດເຂົ້າຮ່ວມໂດຍ ທ່ານ ຄຳມູນ ຕຽງທາລາດ, ຄະນະພັກນະຄອນຫຼວງ, ເລຂາພັກເມືອງ, ເຈົ້າເມືອງເມືອງສັງທອງ, ຫ້ອງການຍຸຕິທຳເມືອງ, ປກຊ, ຫ້ອງວ່າການປົກຄອງເມືອງ, ຫ້ອງການສຶກສາເມືອງ, ກວດກາພັກ-ລັດ, ຫ້ອງການ ແລະ ສະຫວັດດີການສັງຄົມ, ສະຫະພັນແມ່ຍິງ, ຊາວໜຸ່ມ ແລະ ພະນັກງານອ້ອມຂ້າງເມືອງ ຈຳນວນ 53 ຍິງ 12 ຄົນ.
ຈຸດປະສົງໃນການຝຶກອົບຮົມຄັ້ງນີ້ ແມ່ນເພື່ຶອຍົກສູງຄວາມເຂົ້າໃຈ, ຄວາມຮູ້ໃຫ້ແກ່ພະນັກງານຂະແໜງການທີ່ກ່ຽວຂ້ອງເມືອງໄດ້ຮັບຮູ້ກ່ຽວກັບວິທີການສະກັດກັ້ນ ແລະ ຕ້ານການຄ້າມະນຸດ ເພື່ອເຮັດໜ້າທີ່ປົກປ້ອງສິດ ຂອງພົນລະເມືອງຜູ້ທີ່ມີຄວາມສ່ຽງຕົກເປັນເຫຍື່ອຂອງຂະບວນການຄ້າມະນຸດຈາກວິທີການຕ່າງໆ; ການຊ່ວຍເຫຼືອຜູ້ທີ່ຖືກເຄາະຮ້າຍອອກຈາກສະຖານທີ່ຂອງການຄ້າມະນຸດ, ພ້ອມທັງສຶກສາອົບຮົມ, ປຸກລະດົມແກ່ປະຊາຊົນ ລາວບັນດາເຜົ່າໃຫ້ເຂົ້າໃຈຕໍ່ຜົນຮ້າຍຈາກຂະບວນການຂອງການຄ້າມະນຸດດ້ວຍວິທີການຕ່າງໆ ໂດຍສະເພາະ ແມ່ນການໂຄສະນາຂົນຂວຍ, ຊັກຊວນ, ຫຼອກລວງເອົາປະຊາຊົນລາວໃຫ້ຕົກໃນຂະບວນການຄ້າມະນຸດ, ການຮູ້ຈັກ ຊອກຫາວີທີທາງອອກ ຫຼື ແຈ້ງຕໍ່ເຈົ້າໜ້າທີ່ເມື່ອຮູ້ວ່າຕົນໄດ້ຕົກຢູ່ໃນສະພາບຂອງການຄ້າມະນຸດ, ການຝຶກອົບຮົມຄັ້ງນີ້, ບັນດານັກສຳມະນາກອນໄດ້ຮັບການຝຶກອົບຮົມ 5 ເນື້ອໃນຕົ້ນຕໍ ຄື: ການຮ່ວມມືທາງດ້ານຍຸຕິທຳກັບສາ ກົນ, ນິຕິກຳຂອງ ສປປ ລາວ ກ່ຽວກັບວຽກງານຕ້ານການຄ້າມະນຸດ, ການປົກປ້ອງ, ຊ່ວຍເຫຼືອຜູ້ຖືກເຄາະຮ້າຍຈາກການຄ້າມະນຸດ ແລະ ສິ່ງທີ່ຄວນເອົາໃຈໃສ່ເປັນພິເສດສຳລັບເດັກຜູ້ທີ່ຖືກເຄາະຮ້າຍ, ຄວາມສຳຄັນຂອງການລະ ບຸຕົວ ຜູ້ຖືກເຄາະຮ້າຍ ຈາກການຄ້າມະນຸດ ແລະ ກໍລະນີສຶກສາຈຳນວນໜຶ່ງ.
ຂຽນຂ່າວ ແລະ ຖ່າຍພາບ ໂດຍ ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມຝຶກອົບຮົມກ່ຽວກັບການສ້າງຄວາມເຂັ້ມແຂງ ໃຫ້ແກ່ລະບົບຍຸຕິທຳທາງອາຍາ ແລະ ຕ້ານການຄ້າມະນຸດ | ກອງປະຊຸມຝຶກອົບຮົມກ່ຽວກັບການສ້າງຄວາມເຂັ້ມແຂງ ໃຫ້ແກ່ລະບົບຍຸຕິທຳທາງອາຍາ ແລະ ຕ້ານການຄ້າມະນຸດ |
https://www.moj.gov.la/lo/node/815 | ພາຍຫຼັງທີ່ນັກສຳມະນາກອນ ກໍຄືຜູ້ປະສານງານທ້ອງຖິ່ນທີ່ມາຈາກພະແນກຍຸຕິທຳບັນດາແຂວງພາກກາງ ໄດ້ສຳເລັດການເຂົ້າຮ່ວມຝຶກອົບຮົມຕາໜ່າງໂຄສະນາກົດໝາຍ ແລະ ເວັບໄຊກະຊວງຍຸຕິທຳ ໃນວັນທີ 23 ມີນາ ທີ່ ຜ່ານມາ, ຊຶ່ງຜູ້ເຂົ້າຮ່ວມໄດ້ຮັບການຍົກລະດັບຄວາມຮູ້-ຄວາມສາມາດທາງດ້ານເຕັກນິກການໂຄສະນາກົດໝາຍ, ວິທີການຂຽນຂ່າວປະເພດຕ່າງໆ ແລະ ວິທີການລຳລຽງ ຫຼື ປ້ອນຂໍ້ມູນຂ່າວສານມາສູ່ສູນກາງ ກໍຄືກະຊວງຍຸຕິທຳ ໃຫ້ຫຼາຍຂຶ້ນ.
ຊຸດຝຶກອົບຮົມດັ່ງກ່າວຈັດຂຶ້ນໂດຍກົມໂຄສະນາເຜີຍແຜ່ກົດໝາຍ ກະຊວງຍຸຕິທຳ ຊຶ່ງດຳເນີນເປັນເວລາ 3 ວັນ (ວັນທີ 21-23 ມີນາ 2017); ໂດຍການໃຫ້ກຽດເຂົ້າຮ່ວມ ແລະ ເປັນປະທ່ານຂອງ ທ່ານ ປອ ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທຳ ທັງເປັນຜູ້ຊີ້ນຳກົມໂຄສະນາເຜີຍແຜ່ກົດໝາຍ. ໃນນີ້, ມີບັນດາຜູ້ປະສານງານທີ່ມາຈາກພະແນກຍຸຕິທຳທ້ອງຖິ່ນ ຊຶ່ງປະກອບມີ ນະຄອນຫຼວງວຽງຈັນ, ແຂວງ ວຽງຈັນ, ຄຳມ່ວນ, ສະຫວັນນະເຂດ, ບໍລິຄໍາໄຊ ແລະ ແຂວງໄຊສົມບູນ ຈຳນວນທັງໝົດ 12 ທ່ານ ຍິງ 2 ທ່ານ; ການຝຶກອົບຮົມຄັ້ງນີ້ໄດ້ສະເໜີບົດຮຽນ ແລະ ແລກປ່ຽນຖອດຖອນບົດຮຽນລະຫວ່າງຄູ, ອາຈານ ແລະ ນັກສຳມະນາກອນ ເຮັດໃຫ້ຜູ້ເຂົ້າຮ່ວມສາມາດຍົກລະດັບຄວາມຮູ້-ຄວາມສາມາດຂອງຕົນກ່ຽວກັບວຽກງານດັ່ງກ່າວ ໃນນັ້ນລວມມີພາກທິດສະດີ ແລະ ປະຕິບັດຕົວຈິງ ຄື ເຕັກນິກການໂຄສະນາກົດໝາຍ, ຄວາມຮູ້ພື້ນຖານກ່ຽວກັບການຂຽນຂ່າວ, ຈັນຍາບັນ-ຈັນຍາທຳຂອງນັກໂຄສະນາກົດໝາຍ ແລະ ນັກຂ່າວ, ວິທີ-ຂັ້ນຕອນການຂຽນຂ່າວ ແລະ ວິທີຮັບ-ສົ່ງຂໍ້ມູນຂ່າວສານດ້ານກົດໝາຍ ແລະ ວິທີການປ້ອນບົດຂ່າວການເຄື່ອນໄຫວວຽກງານໃນຂະແໜງການຍຸຕິທໍາ ລົງ ເວັບໄຊກະຊວງຍຸຕິທຳ (www.moj.gov.la) ຊຶ່ງເປັນສູນລວມແຫຼ່ງຂ່າວສານໃນການໂຄສະນາແນວທາງນະໂຍບາຍຂອງພັກ, ກົດໝາຍຂອງລັດ ແລະ ເຜີຍແຜ່ການເຄື່ອນໄຫວວຽກງານຂອງຂະແໜງການຍຸຕິທໍາໄດ້ຢ່າງ ກວ້າງຂວາງ, ຖືກຕ້ອງ ແລະ ຢ່າງວ່ອງໄວທັນການຂຶ້ນກວ່າເກົ່າ.
ໃນພິທີປິດຊຸດຝຶກອົບຮົມ, ທ່ານ ນາງ ສີສຸດາ ໂສພາວັນດີ ຮອງຫົວໜ້າກົມໂຄສະນາເຜີຍແຜ່ກົດໝາຍ ໄດ້ເນັ້ນໜັກໃຫ້ຜູ້ປະສານງານທີ່ຜ່ານການຝຶກອົບຮົມໃນຊຸດນີ້ ຈົ່ງນຳເອົາຜົນສຳເລັດຂອງການຝຶກອົບຮົມລາຍ ງານຕໍ່ຄະນະພັກ-ຄະນະນຳພະແນກຂອງແຕ່ລະແຂວງໃຫ້ຮັບຮູ້ ເພື່ອໃຫ້ຂັ້ນເທິງເຫັນໄດ້ຄວາມໝາຍສຳຄັນຂອງວຽກງານດັ່ງກ່າວ ແລ້ວອຳນວຍຄວາມສະດວກໃຫ້ການເຄື່ອນໄຫວວຽກງານໂຄສະນາກົດໝາຍ ໃຫ້ກວ້າງຂວາງ ແລະ ວ່ອງໄວຂຶ້ນກວ່າເກົ່າ; ພ້ອມທັງຫວັງວ່າບັນດາທ່ານຜູ້ປະສານງານຈະນຳເອົາບົດຮຽນຄວາມຮູ້ທີ່ໄດ້ຮັບຈາກການຝຶກອົບຮົມໄປໝູນໃຊ້ເຂົ້າໃນວຽກງານຕົວຈິງໃຫ້ເກີດປະໂຫຍດສູງສຸດ.
ຂຽນຂ່າວ ແລະ ຖ່າຍພາບ ໂດຍ ຊາຍພິມພອນ ສິຣິວົງໄຊ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ຜູ້ປະສານງານຂອງພະແນກຍຸຕິທຳທ້ອງຖິ່ນ ໄດ້ຮັບການຍົກລະດັບຄວາມຮູ້ກ່ຽວກັບ ເຕັກນິກການໂຄສະນາກົດໝາຍ ແລະ ວຽກງານເວັບໄຊກະຊວງຍຸຕິທຳ | ຜູ້ປະສານງານຂອງພະແນກຍຸຕິທຳທ້ອງຖິ່ນ ໄດ້ຮັບການຍົກລະດັບຄວາມຮູ້ກ່ຽວກັບ ເຕັກນິກການໂຄສະນາກົດໝາຍ ແລະ ວຽກງານເວັບໄຊກະຊວງຍຸຕິທຳ |
https://www.moj.gov.la/lo/node/818 | ກອງປະຊຸມແລກປ່ຽນບົດຮຽນລະຫວ່າງ ພະແນກຍຸຕຳທຳແຂວງບໍລິຄຳໄຊ ແລະ ແຂວງຮ່າຕິ່ງ ສສ ຫວຽດນາມ ໄດ້ຈັດຂຶ້ນໃນວັນທີ 03 ເມສາ 2017 ຢູ່ທີ່ຫ້ອງປະຊຸມຊັ້ນ 3, ຕາງໜ້າຝ່າຍແຂວງບໍລິຄຳໄຊ ໂດຍແມ່ນທ່ານ ຄຳຜັນ ສິດໄຊຍະສານ ວ່າການຫົວໜ້າພະແນກຍຸຕິທຳແຂວງ, ຕ່າງໜ້າແຂວງຮ່າຕິ່ງ ໂດຍແມ່ນທ່ານ ເລຫວຽດຮົ່ງ ຫົວໜ້າພະແນກຍຸຕິທຳ ແຂວງຮ່າຕິ່ງ ພ້ອມດ້ວຍຄະນະທັງສອງຝ່າຍເຂົ້າຮ່ວມ.
ກອງປະຊຸມໄດ້ຮັບຟັງຫົວໜ້າພະແນກທັງສອງຝ່າຍ ລາຍງານການທົບທວນຄືນຜົນຂອງການເຄືອນໄຫວຈັດຕັ້ງປະຕິບັດຕາມເນື້ອໃນບົດບັນທຶກໃນລະຍະຜ່ານມາ ພ້ອມກັນນັ້ນກໍໄດ້ຄົ້ນຄວ້າພິຈາລະນາແລກປ່ຽນເນື້ອໃນ ຮ່ວມກັນ ດ້ວຍບັນຍາກາດອັນດີ ບົນພື້ນຖານຄວາມຖືກຕ້ອງ ແລະ ສອດຄ່ອງຕາມນະໂຍບາຍຂອງສອງພັກ ກໍຄືສອງລັດຖະບານ ເພື່ອແນໃສ່ເພີ່ມທະວີ ແລະ ສົ່ງເສີມການພົວພັນຮ່ວມມືດ້ານກົດໝາຍ ແລະ ວຽກງານຍຸຕິທຳ ລະຫວ່າງສອງພະແນກຍຸຕິທຳແຂວງບໍລິຄຳໄຊ-ແຂວງຮ່າຕິ່ງ ສສ ຫວຽດນາມ ໃຫ້ແໜ້ນແຟ້ນ ແລະ ຮັດແໜ້ນຄວາມສາມັກຄີ, ມິດຕະພາບແບບພິເສດ ແລະ ການຮ່ວມມືກັນ ຕອບສະໜອງໄດ້ຜົນປະໂຫຍດຂອງປະຊາຊົນທັງ ສອງຝ່າຍ. ຈາກນັ້ນ ເພື່ອເປັນທິດທາງໃນການຈັດຕັ້ງປະຕິບັດວຽກງານໃນຕໍ່ໜ້າ ຊຶ່ງສອງຝ່າຍເຫັນດີຕົກລົງເປັນເອກະພາບກັນກຳນົດບາງເນື້ອໃນລົງໃນບົດບັນທຶກຊ່ວຍຈຳ ເຊັ່ນ ການຖອດຖອນແລກປ່ຽນບົດຮຽນກ່ຽວກັບ ການແກ້ໄຂບັນຫາທາງດ້ານກົດໝາຍ, ວຽກງານຍຸຕິທຳ, ການແກ້ໄຂບັນຫາການແຕ່ງດອງທີ່ບໍ່ຖືກຕ້ອງຕາມລະບຽບກົດໝາຍ ຢູ່ລຽບຕາມຊາຍແດນ, ກໍ່ສ້າງບໍາລຸງພະນັກງານກົດໝາຍ, ຮັກສາມູນເຊື້ອ ແລະ ເສີມຂະຫຍາຍ ຄວາມສາມັກຄີ ມິດຕະພາບແບບພິເສດຢ່າງຮອບດ້ານ ຈາກນັ້ນປະທານທັງສອງຝ່າຍ ກໍໄດ້ລົງນາມເຊັນບົດບັນທຶກຮ່ວມກັນ ໂດຍຊ້ອງໜ້າການເຂົ້າຮ່ວມຂອງຄະນະຈາກທັງສອງຝ່າຍ ເພື່ອເປັນສັກຂີພິຍານນຳ.
ຂ່າວ: ບຸນເລີດ ລັດທະພອນ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ສອງພະແນກຍຸຕິທຳແຂວງບໍລິຄຳໄຊ-ແຂວງຮ່າຕິ່ງ ສສ ຫວຽດນາມ ເສີມຂະຫຍາຍການຮ່ວມມືທາງດ້ານກົດໝາຍ | ສອງພະແນກຍຸຕິທຳແຂວງບໍລິຄຳໄຊ-ແຂວງຮ່າຕິ່ງ ສສ ຫວຽດນາມ ເສີມຂະຫຍາຍການຮ່ວມມືທາງດ້ານກົດໝາຍ |
https://www.moj.gov.la/lo/node/819 | ໃນອາທິດຜ່ານມາ ທ່ານ ພູທອນ ແກ້ວດວງມະນີ ຫົວໜ້າກົມໂຄສະນາເຜີຍແຜ່ກົດໝາຍ, ກະຊວງຍຸຕິທຳ ພ້ອມດ້ວຍຄະນະ ໄດ້ຕ້ອນຮັບການເຂົ້າພົບປະຂອງທ່ານ ນາງ ໂອເດຣ ເມເຢິດ (Audred MILLOT) ຜູ້ຕາງ ໜ້າສະຫະພາບເອີຣົບ ປະຈໍາລາວ ພ້ອມດ້ວຍຄະນະ ຢູ່ທີ່ກົມໂຄສະນາເຜີຍແຜ່ກົດໝາຍ.
ການພົບປະຄັ້ງນີ້ ທັງສອງຝ່າຍໄດ້ປຶກສາຫາລື ແລະ ແລກປ່ຽນບົດຮຽນ ເພື່ອການຮ່ວມມື ແລະ ເຄື່ອນໄຫວວຽກງານໃນຂະແໜງການຍຸຕິທຳ ໂດຍສະເພາະວຽກງານໂຄສະນາເຜີຍແຜ່ສ້າງສະຕິເຄົາລົບ ແລະ ປະຕິບັດກົດໝາຍໃຫ້ແກ່ປະຊາຊົນ ໂດຍຜ່ານພາຫະນະສື່ມວນຊົນ ເຊັ່ນ ວິທະຍຸ, ໂທລະພາບ ແລະ ສື່ເອເລັກໂຕຣນິກຕ່າງໆ ເພື່ອຍົກສູງຄວາມຮັບຮູ້ ແລະ ເຂົ້າໃຈເຖິງສິດ ແລະ ພັນທະພື້ນຖານຂອງພົນລະເມືອງລາວ ລວມເຖິງ ການອໍານວຍຄວາມສະດວກໃຫ້ແກ່ປະຊາຊົນບັນດາເຜົ່າໄດ້ເຂົ້າເຖິງຂໍ້ມູນຂ່າວສານທາງດ້ານກົດໝາຍໄດ້ງ່າຍຂຶ້ນ. ຊຶ່ງລະຍະຜ່ານມາ ສະຫະພາບເອີຣົບ ກໍໄດ້ໃຫ້ການຊ່ວຍເຫຼືອໃນວຽກງານດັ່ງກ່າວ ໂດຍຜ່ານອົງການສະຫະປະຊາ ຊາດເພື່ອການພັດທະນາ (UNDP).
ທ່ານຫົວໜ້າກົມ ໄດ້ສະເໜີຕໍ່ຜູ້ຕາງໜ້າສະຫະພາບເອີຣົບ ຮັບຊາບກ່ຽວກັບການຈັດຕັ້ງປະຕິບັດວຽກງານໂຄສະນາເຜີຍແຜ່ກົດໝາຍໃນລະຍະຜ່ານມາ ລວມທັງຂໍ້ສະດວກ ແລະ ຂໍ້ຄົງຄ້າງໃນການປະຕິບັດວຽກງານຕົວຈິງ. ນອກຈາກນັ້ນ, ຍັງໄດ້ສະເໜີຕໍ່ສະຫະພາບເອີຣົບ ໃນການສືບຕໍ່ໃຫ້ການຊ່ວຍເຫຼືອຂະແໜງການຍຸຕິທໍາ ເພື່ອເຮັດໃຫ້ການຈັດຕັ້ງປະຕິບັດວຽກງານດັ່ງກ່າວໃຫ້ມີປະສິດທິພາບສູງຍິ່ງຂຶ້ນ; ໂດຍສະເພາະ ການໂຄສະນາເຜີຍແຜ່ກົດ ໝາຍຢູ່ຂັ້ນທ້ອງຖິ່ນ, ການຈັດພິມເຜີຍແຜ່ປື້ມກົດໝາຍ 4 ຂົງເຂດ, ການພິມຈົດໝາຍເຫດທາງລັດຖະການເພື່ອແຈກຢາຍໃຫ້ແກ່ທ້ອງຖິ່ນໃນຂອບເຂດທົ່ວປະເທດ ແລະ ການຝຶກອົບຮົມຕາໜ່າງໂຄສະນາກົດໝາຍ ເພື່ອຊຸກ ຍູ້ໃຫ້ໃຫ້ແກ່ແຕ່ລະຂະແໜງການ ແລະ ທ້ອງຖິ່ນ ຂອບເຂດທົ່ວປະເທດ ໄດ້ລໍາລຽງຂໍ້ມູນຂ່າວສານຂອງຂະແໜງການຕົນສະໜອງໃຫ້ແກ່ສູນກາງ (ກະຊວງຍຸຕິທຳ) ໃຫ້ທັນການ ແລະ ມີປະສິດທິພາບ; ລວມທັງຄວາມຕ້ອງການອຸ ປະກອນຮັບໃຊ້ເຂົ້າໃນວຽກງານຈຳນວນໜຶ່ງ ເປັນຕົ້ນແມ່ນ ເຄື່ອງຄອມພິວເຕີ, ກ້ອງຖ່າຍຮູບ, ກ້ອງວີດີໂອ ແລະ ລະບົບສັນຍານອິນເຕີເນັດ. ພາຍຫຼັງທີ່ໄດ້ຮັບຟັງການລາຍງານ, ທ່ານຜູ້ຕາງໜ້າສະຫະພາບເອີຣົບ ເຫັນໄດ້ເຖິງ ຄວາມສຳຄັນໃນວຽກງານໂຄສະນາເຜີຍແຜ່ກົດໝາຍ ແລະ ໄດ້ຮັບເອົາຂໍ້ສະເໜີດັ່ງກ່າວນັ້ນໄປປຶກສາຫາລືກັບຄະນະ ເພື່ອວາງທິດທາງ ແລະ ກຳນົດກິດຈະກຳໃຫ້ການຊ່ວຍເຫຼືອໃນການຈັດຕັ້ງປະຕິບັດວຽກງານດັ່ງກ່າວໃນຕໍ່ໜ້າ.
ຂຽນຂ່າວ ແລະ ຮູບພາບ ໂດຍ: ຊາຍພິມພອນ ສິຣິວົງໄຊ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກົມໂຄສະນາເຜີຍແຜ່ກົດໝາຍກະຊວງຍຸຕິທຳ ຕ້ອນຮັບ ທ່ານຜູ້ຕາງໜ້າ ສະຫະພາບ ເອີຣົບ ປະຈຳລາວ | ກົມໂຄສະນາເຜີຍແຜ່ກົດໝາຍ, ກະຊວງຍຸຕິທຳ ຕ້ອນຮັບ ທ່ານຜູ້ຕາງໜ້າ ສະຫະພາບ ເອີຣົບ ປະຈຳລາວ |
https://www.moj.gov.la/lo/node/820 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 21-ເມສາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 19/3/2017 EP1
ລາຍການເພື່ອສັງຄົມຍຸຕິທຳ 19/3/2017 EP2 | ລາຍການເພື່ອສັງຄົມຍຸຕິທຳ 19/3/2017 |
https://www.moj.gov.la/lo/node/821 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 22-ເມສາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 26/3/2017 EP1
ລາຍການເພື່ອສັງຄົມຍຸຕິທຳ 26/3/2017 EP2 | ລາຍການເພື່ອສັງຄົມຍຸຕິທຳ 26/3/2017 |
https://www.moj.gov.la/lo/node/822 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 23-ເມສາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 2/4/2017 EP1
ລາຍການເພື່ອສັງຄົມຍຸຕິທຳ 2/4/2017 EP2 | ລາຍການເພື່ອສັງຄົມຍຸຕິທຳ 2/4/2017 |
https://www.moj.gov.la/lo/node/823 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 24-ເມສາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 7/4/2017 EP1
ລາຍການເພື່ອສັງຄົມຍຸຕິທຳ 7/4/2017 | ລາຍການເພື່ອສັງຄົມຍຸຕິທຳ 7/4/2017 |
https://www.moj.gov.la/lo/node/824 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 25-ເມສາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 16/4/2017 EP1
ລາຍການເພື່ອສັງຄົມຍຸຕິທຳ 16/4/2017 EP2 | ລາຍການເພື່ອສັງຄົມຍຸຕິທຳ 16/4/2017 |
https://www.moj.gov.la/lo/node/825 | ໃນວັນທີ 24 ເມສາ ຜ່ານມາ ຢູ່ທີ່ຫ້ອງປະຊຸມພະແນກຍຸຕິທຳແຂວງ ບໍລິຄຳໄຊ ໄດ້ຈັດພິທີຮັບເອົາມະຫາຊົນກ້າວໜ້າເຂົ້າເປັນສະມາຊິກພັກສຳຮອງ ໂດຍໃຫ້ກຽດເປັນປະທານຂອງ ທ່ານ ສະພັງທອງ ພົມມະຈັກ ວ່າການເລຂາ ໜ່ວຍພັກ ພະແນກຍຸຕິທຳແຂວງ ມີຄະນະພັກ, ບັນດາສະຫາຍສະມາຊິກພັກ ແລະ ບັນດາແຂກ ເຂົ້າຮ່ວມ 32 ສະຫາຍ, ຍິງ 7 ສະຫາຍ. ໃນພິທີ ສະຫາຍ ບຸນເລີດ ລັດທະພອນ ໃຫ້ກຽດຜ່ານມະຕິຕົກລົງຂອງຄະນະປະຈຳພັກ ແຂວງ ບໍລິຄຳໄຊ ສະບັບເລກທີ 646 ຫາ 649 / ຄປພ.ຂບຊ , ລົງວັນທີ 30 ມີນາ 2017 ວ່າດ້ວຍການອະນຸມັດຮັບມະຫາຊົນ ເຂົ້າເປັນສະມາຊິກພັກສຳຮອງ ຈຳນວນ 4 ສະຫາຍ, ຍິງ 01 ສະຫາຍ. ໃຫ້ກຽດມອບໃບອະນຸມັດເຂົ້າພັກ ໂດຍສະຫາຍ ຄຳຜັນ ສິດໄຊຍະສານ ຄະນະພັກ, ວ່າການຫົວໜ້າພະແນກຍຸຕິທຳແຂວງ ບໍລິຄຳໄຊ, ຕອນທ້າຍຂອງພິທີ ຍັງໄດ້ຮັບຟັງການໂອ້ລົມຂອງທ່ານ ປະທານກອງປະຊຸມ ທ່ານໄດ້ຍ້ອງຍໍຊົມເຊີຍຜົນງານທີ່ສະມາຊິກພັກສຳ ຮອງທັງ 4 ສະຫາຍ ຍາດມາໄດ້ ທັງນີ້ ສະມາຊິກພັກສະໄໝສຳຮອງທຸກສະຫາຍ ຕ້ອງໄດ້ເອົາໃຈໃສ່ໃນການຝຶກຝົນຫຼໍ່ຫຼອມຕົນເອງຮອບດ້ານ ພ້ອມທັງ ບຸກໜ້າບືນຕົວປະຕິບັດຕາມກົດລະບຽບພັກທີ່ວາງອອກໃຫ້ເຂັ້ມງວດ ແລະ ສືບຕໍ່ວຽກງານວິຊາສະເພາະຂອງໃຜລາວໃຫ້ດີຂຶ້ນເປັນກ້າວໆ.
ຂຽນຂ່າວ ແລະ ຖ່າຍພາບໂດຍ: ບຸນເລີດ ລັດທະພອນ ຜູ້ຜະສານງານແຂວງ ບໍລິຄຳໄຊ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ພະແນກຍຸຕິທໍາແຂວງ ບໍລິຄໍາໄຊ ຈັດພິທີຮັບສະມາຊິກພັກສຳຮອງ | ພະແນກຍຸຕິທໍາແຂວງ ບໍລິຄໍາໄຊ ຈັດພິທີຮັບສະມາຊິກພັກສຳຮອງ |
https://www.moj.gov.la/lo/node/826 | ໃນເດືອນມີນາ 2017 ກະຊວງຍຸຕິທຳ ຮ່ວມກັບ ກະຊວງພາຍໃນ ໄດ້ຈັດກອງປະຊຸມຄົ້ນຄວ້າ, ປຶກສາຫາລື ແລະ ປະກອບຄຳເຫັນໃສ່ຮ່າງດຳລັດວ່າດ້ວຍ ລະບົບກົງຈັກການຈັດຕັ້ງຂອງອົງການບໍລິຫານລັດ ແລະ ຮ່າງດຳລັດວ່າ ດ້ວຍ ການຄຸ້ມຄອງ ແລະ ການນຳໃຊ້ຕາປະທັບຂຶ້ນ ຢູ່ທີ່ຫ້ອງປະຊຸມຂອງກະຊວງຍຸຕິທຳ ໂດຍການເປັນປະທານຂອງ ທ່ານ ສຈ. ເກດ ກຽດຕິສັກ ຮອງລັດຖະມົນຕີກະຊວງຍຸຕິທຳ, ເປັນກຽດເຂົ້າຮ່ວມຂອງ ທ່ານ ຄຳມູນ ວິພົງໄຊ ຮອງລັດຖະມົນຕີກະຊວງພາຍໃນ, ມີບັນດາທ່ານຄະນະກົມ, ຄະນະພະແນກ ແລະ ວິຊາການ ກະຊວງຍຸຕິທຳ, ກະຊວງພາຍໃນ ແລະ ຜູ້ຕາງໜ້າຈາກຫ້ອງວ່າການສຳນັກງານນາຍົກລັດຖະມົນຕີເຂົ້າຮ່ວມ.
ຈຸດປະສົງຂອງກອງປະຊຸມ ແມ່ນເພື່ອກວດກາຄວາມສອດຄ່ອງຂອງຮ່າງດຳລັດຕາມທີ່ກຳນົດໄວ້ໃນກົດໝາຍວ່າດ້ວຍ ການສ້າງນິຕິກຳ ສະບັບປີ 2012 ກ່ອນທີ່ຈະສະເໜີຮ່າງດຳລັດດັ່ງກ່າວໄປຍັງລັດຖະບານ. ສຳລັບຮ່າງ ດຳລັດວ່າດ້ວຍ ກົງຈັກການຈັດຕັ້ງ ຂອງອົງການບໍລິຫານແຫ່ງລັດ ປະກອບມີ 7 ໝວດ ແລະ 41 ມາດຕາ ຊຶ່ງໄດ້ກຳນົດຫຼັກການ ແລະ ຂັ້ນຕອນກ່ຽວກັບການປັບປຸງກົງຈັກການຈັດຕັ້ງຂອງອົງການບໍລິຫານແຫ່ງລັດ ເພື່ອເປັນ ບ່ອນອີງໃຫ້ແກ່ບັນດາກະຊວງ, ອົງການລັດທຽບເທົ່າກະຊວງ ແລະ ອົງການປົກຄອງທ້ອງຖິ່ນ ໃນການປັບປຸງກົງຈັກການຈັດຕັ້ງຂອງຕົນ ແນໃສ່ເຮັດໃຫ້ກົງຈັກການຈັດຕັ້ງມີຄວາມເຂັ້ມແຂງ, ເປັນເອກະພາບ ແລະ ຮັບປະກັນໃຫ້ມີ ຄວາມສອດຄ່ອງກັບສະພາບຕົວຈິງຂອງສັງຄົມໃນແຕ່ລະ ລະຍະ. ສ່ວນຮ່າງດຳລັດວ່າດ້ວຍ ການຄຸ້ມຄອງ ແລະ ການນຳໃຊ້ຕາປະທັບ ປະກອບມີ 7 ໝວດ ແລະ 30 ມາດຕາ ຊຶ່ງໄດ້ກຳນົດຫຼັກການກ່ຽວກັບ ການຄຸ້ມຄອງ ແລະ ການ ນຳໃຊ້ຕາປະທັບ ເປັນຕົ້ນ ຮູບແບບ, ຂະໜາດ, ເນື້ອໃນ ແລະ ສີນ້ຳມຶກຂອງຕາປະທັບ ແນໃສ່ເຮັດໃຫ້ການເຄື່ອນໄຫວວຽກງານກ່ຽວກັບຕາປະທັບໄດ້ຮັບການຈັດຕັ້ງປະຕິບັດຢ່າງຖືກຕ້ອງ ແລະ ເປັນເອ ກະພາບໃນຂອບເຂດທົ່ວ ປະເທດ.
ຂຽນຂ່າວ: ສີປະໄພ ຖ່າຍພາບ: ສົມຫວັງ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມປຶກສາຫາລືຮ່າງດຳລັດວ່າດ້ວຍ ລະບົບກົງຈັກການຈັດຕັ້ງຂອງອົງການບໍລິຫານລັດ ແລະ ຮ່າງດຳລັດວ່າດ້ວຍ ການຄຸ້ມຄອງ ແລະ ການນຳໃຊ້ຕາປະທັບ | ກອງປະຊຸມປຶກສາຫາລືຮ່າງດຳລັດວ່າດ້ວຍ ລະບົບກົງຈັກການຈັດຕັ້ງຂອງອົງການບໍລິຫານລັດ ແລະ ຮ່າງດຳລັດວ່າດ້ວຍ ການຄຸ້ມຄອງ ແລະ ການນຳໃຊ້ຕາປະທັບ |
https://www.moj.gov.la/lo/node/827 | ໂດຍປະຕິບັດຕາມມະຕິຂອງກອງປະຊຸມໃຫຍ່ທະນາຍຄວາມທົ່ວປະເທດ ປະຈຳປີ 2016 ສະພາທະນາຍຄວາມ ແຫ່ງ ສປປ ລາວ ໄດ້ຈັດກອງປະຊຸມສະໄໝວິສາມັນຂຶ້ນ ເພື່ອຜ່ານ ແລະ ຮັບຮອງເອົາກົດລະບຽບພາຍໃນຂອງຕົນ ພ້ອມກັນນັ້ນກໍເພື່ອເປັນການສະເຫຼີມສະຫຼອງວັນສ້າງຕັ້ງສະພາທະນາຍຄວາມ ແຫ່ງ ສປປ ລາວ ຄົບຮອບ 28 ປີ ໃນປີ 2017 ຊຶ່ງກອງປະຊຸມດັ່ງກ່າວໄດ້ຈັດຂຶ້ນໃນທ້າຍເດືອນ ມີນາ 2017 ຢູ່ທີ່ກະຊວງຍຸຕິທຳ ພາຍໃຕ້ການ ເປັນປະທານຂອງ ທ່ານ ຄຳໃສ ສຸລິນທອນ ປະທານສະພາທະນາຍຄວາມ ແຫ່ງ ສປປ ລາວ. ໂດຍໃຫ້ກຽດເຂົ້າຮ່ວມຂອງ ທ່ານ ໄຊສີ ສັນຕິວົງ ກຳມະການສູນກາງພັກ ເລຂາຄະນະພັກ ລັດຖະມົນຕີກະຊວງຍຸຕິທຳ, ມີບັນດາທ່ານ ຮອງລັດຖະມົນຕີ, ຄະນະບໍລິຫານງານສະພາທະນາຍຄວາມ, ຜູ້ຕາງໜ້າຈາກສານປະຊາຊົນສູງສຸດ, ອົງການໄອຍະການປະຊາຊົນສູງສຸດ, ກົມໃຫຍ່ຕຳຫຼວດ, ບັນດາກົມອ້ອມຂ້າງກະຊວງ ແລະ ສະມາຊິກທະນາຍຄວາມ ພ້ອມດ້ວຍ ແຂກຖືກເຊີນເຂົ້າຮ່ວມ.
ໃນກອງປະຊຸມຜູ້ເຂົ້າຮ່ວມກໍໄດ້ຮັບຟັງການຜ່ານບົດສະເໜີ ກ່ຽວກັບຄວາມສຳຄັນ, ເຫດຜົນ ແລະ ຄວາມຈຳເປັນທີ່ຕ້ອງສ້າງກົດລະບຽບພາຍໃນຂອງສະພາທະນາຍຄວາມ ເນື້ອແທ້ການສ້າງກົດລະບຽບດັ່ງກ່າວ ກໍເພື່ອເປັນ ການຜັນຂະຫຍາຍກົດໝາຍວ່າດ້ວຍທະນາຍຄວາມ ສະບັບປັບປຸງປີ 2016 ມາເປັນອັນລະອຽດເພື່ອເຮັດໃຫ້ການຄຸ້ມຄອງ ແລະ ການຈັດຕັ້ງປະຕິບັດວຽກງານຂອງສະພາທະນາຍຄວາມລາວ ໃຫ້ເປັນລະບົບ, ມີປະສິດທິພາບ ແລະ ປະສິດທິຜົນ. ເພື່ອເຮັດໃຫ້ຮ່າງກົດລະບຽບພາຍໃນມີຄວາມລະອຽດ, ຄົບຖ້ວນ ແລະ ສາມາດຈັດຕັ້ງປະຕິບັດໄດ້ ຜູ້ເຂົ້າຮ່ວມກໍໄດ້ປະກອບຄຳເຫັນໃສ່ຮ່າງກົດລະບຽບສະບັບດັ່ງກ່າວດ້ວຍຄວາມຮັບຜິດຊອບສູງ. ຈາກນັ້ນ ສະມາຊິກ ທະນາຍຄວາມ ກໍໄດ້ລົງມະຕິຮັບຮອງເອົາດ້ວຍຄະແນນສຽງເຫັນດີເປັນສ່ວນຫຼາຍ. ພ້ອມດຽວກັນນັ້ນ ຄະນະຈັດຕັ້ງພິທີກໍໄດ້ຜ່ານຂໍ້ຕົກລົງຂອງລັດຖະມົນຕີກະຊວງຍຸຕິທຳ ກ່ຽວກັບການແຕ່ງຕັ້ງທະນາຍຄວາມໃໝ່, ຂໍ້ຕົກລົງ ຂອງປະທານສະພາທະນາຍຄວາມ ກ່ຽວກັບການຍົກເວັ້ນ ແລະ ກຳນົດເວລາໃນການຖອກເງິນບຳລຸງ, ການນຳໃຊ້ເຄື່ອງແບບຂອງທະນາຍຄວາມ ແລະ ບັດທະນາຍຄວາມໃນເວລາວ່າຄວາມ ຢູ່ທີ່ປະຊຸມສານ.
ໃນຕອນທ້າຍຂອງພິທີ ທ່ານ ໄຊສີ ສັນຕິວົງ ກຳມະການສູນກາງພັກ ລັດຖະມົນຕີກະຊວງຍຸຕິທຳ ກໍໄດ້ໃຫ້ກຽດໂອ້ລົມຕໍ່ຜູ້ເຂົ້າຮ່ວມໃນກອງປະຊຸມ ຊຶ່ງກ່ອນອື່ນໝົດ ທ່ານກໍໄດ້ຍ້ອງຍໍຊົມເຊີຍຄະນະບໍລິຫານງານສະພາທະ ນາຍຄວາມ ກໍຄືທະນາຍຄວາມລາວທົ່ວປະເທດ ທີ່ມີຄວາມຮັບຜິດຊອບສູງໃນການປະຕິບັດໜ້າທີ່ວຽກງານຕາມຂະບວນການຍຸຕິທຳ ເພື່ອປົກປ້ອງສິດ ແລະ ຜົນປະໂຫຍດອັນຊອບທຳຂອງພົນລະເມືອງ ເວົ້າລວມ ເວົ້າສະເພາະ ອັນພົ້ນເດັ່ນ ແມ່ນສາມາດສ້າງກົດລະບຽບພາຍໃນຂອງຕົນຂຶ້ນມາ. ພ້ອມດຽວກັນນັ້ນ, ທ່ານຍັງໄດ້ເນັ້ນໃຫ້ຄະນະບໍລິຫານງານສະພາທະນາຍຄວາມ ຈົ່ງພ້ອມກັນສຶກສາອົບຮົມການເມືອງ-ແນວຄິດໃຫ້ແກ່ສະມາຊິກທະນາຍ ຄວາມຢ່າງເປັນປົກກະຕິ, ຕໍ່ເນື່ອງ, ຮັກສາມູນເຊື້ອອັນດີງາມ ແລະ ເອົາໃຈໃສ່ຜັນຂະຫຍາຍເນື້ອໃນຈິດໃຈກົດລະບຽບພາຍໃນຂອງສະພາທະນາຍຄວາມ ແລະ ອຳນວຍຄວາມສະດວກໃຫ້ແກ່ຜູ້ທີ່ເຂົ້າມານຳໃຊ້ການບໍລິການຂອງທະນາຍຄວາມ, ການໃຫ້ຄວາມຊ່ວຍເຫຼືອ ແລະ ໃຫ້ຄຳປຶກສາທາງດ້ານກົດໝາຍແກ່ຜູ້ທີ່ມີບັນຫາ ໃຫ້ກວ້າງຂວາງກວ່າເກົ່າ.
ຂຽນຂ່າວ: ສີປະໄພ, ຖ່າຍພາບ: ຈັນທະວີສຸກ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມສະໄໝວິສາມັນຂອງທະນາຍຄວາມທົ່ວປະເທດ | ກອງປະຊຸມສະໄໝວິສາມັນຂອງທະນາຍຄວາມທົ່ວປະເທດ |
https://www.moj.gov.la/lo/node/828 | ເນື່ອງໃນໂອກາດວັນສ້າງຕັ້ງກຳລັງປ້ອງກັນຄວາມສະຫົງບ ຄົບຮອບ 56 ປີ (5 ເມສາ 1961-5 ເມສາ2017) ໃນຕອນເຊົ້າຂອງວັນທີ 3 ເມສາ 2017 ທີ່ກະຊວງປ້ອງກັນຄວາມສະຫງົບ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທຳ ພ້ອມດ້ວຍຄະນະ ໄດ້ນຳກະຕ່າດອກໄມ້ເຂົ້າອວຍພອນ ຄະນະນຳຂອງກະຊວງປ້ອງກັນຄວາມສະຫງົບ ໃຫ້ກຽດຕ້ອນຮັບຂອງ ທ່ານ ພົນຕີ ກົງທອງ ພົງວິຈິດ ຮອງລັດຖະມົນຕີກະຊວງປ້ອງກັນຄວາມສະຫງົບ ພ້ອມດ້ວຍຄະນະ.
ໂອກາດດັ່ງກ່າວ ທ່ານ ບຸນສະຫວາດ ບຸບຜາ ຕາງໜ້າໃຫ້ຄະນະພັກ-ຄະນະນຳ ກະຊວງຍຸຕິທຳ ໄດ້ມີຄຳເຫັນ ແລະ ຄຳອວຍພອນອັນປະເສີດມາຍັງຄະນະພັກ-ຄະນະນຳ ຂອງກະຊວງປ້ອງກັນຄວາມສະຫງົບ ກໍຄືກຳລັງປ້ອງກັນຄວາມສະຫງົບໃນຂອບເຂດທົ່ວປະເທດ ຈົ່ງມີສຸຂະພາບແຂງແຮງ ສືບຕໍ່ຊີ້ນຳ-ນຳພາວຽກງານວຽກງານປ້ອງກັນຄວາມສະຫງົບ, ຄວາມເປັນລະບຽບຮຽບຮ້ອຍໃນສັງຄົມ ໃຫ້ປະສົບຜົນສຳເລັດໃໝ່ໃຫຍ່ຫຼວງກວ່າເກົ່າ.
ຂຽນຂ່າວ ອ່ອນຄຳ ໄຊຍະວົງ ຖ່າຍພາບ: ສົມຫັວງ ສີປະໄພ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ຄະນະນຳຂອງກະຊວງຍຸຕິທຳ ໄດ້ເຂົ້າອວຍພອນ ຄະນະນຳຂອງກະຊວງປ້ອງກັນຄວາມສະຫງົບ | ຄະນະນຳຂອງກະຊວງຍຸຕິທຳ ໄດ້ເຂົ້າອວຍພອນ ຄະນະນຳຂອງກະຊວງປ້ອງກັນຄວາມສະຫງົບ |
https://www.moj.gov.la/lo/node/829 | ກອງປະຊຸມເປີດກວ້າງຂອງຄະນະບໍລິຫານງານພັກກະຊວງຍຸຕິທຳ ໄດ້ຈັດຂຶ້ນໃນວັນທີ 10 ເມສາ 2017 ຢູ່ທີ່ຫ້ອງປະຊຸມ ກະຊວງຍຸຕິທໍາ ພາຍໃຕ້ການເປັນປະທານຂອງ ສະຫາຍ ໄຊສີ ສັນຕິວົງ ກຳມະການສູນກາງພັກ ເລຂາຄະນະບໍລິຫານງານພັກກະຊວງຍຸຕິທຳ, ເຂົ້າຮ່ວມມີຮອງເລຂາຄະນະບໍລິຫານງານພັກກະຊວງ, ບັນດາເລຂາ-ຮອງເລຂາໜວ່ຍພັກ ແລະ ຕາງໜ້າຈາກສາມອົງການຈັດຕັ້ງມະຫາຊົນກະຊວງຍຸຕິທຳ ເຂົ້າຮວ່ມທັງໝົດ 40 ສະ ຫາຍຍິງ 6 ສະຫາຍ.
ໃນກອງປະຊຸມ ສະຫາຍ ເສີມສຸກ ສິມພະວົງ ຮອງເລຂາຄະນະບໍລິຫານງານພັກກະຊວງ ໄດ້ຂຶ້ນຜ່ານຮ່າງບົດສະຫຼຸບການນຳພາຂອງຄະນະບໍລິຫານງານພັກກະຊວງຍຸຕິທໍາ ແຕ່ເດືອນ ມັງກອນ ຫາ ມີນາ ແລະ ທິດທາງແຜນ ການຕໍ່ໜ້າແຕ່ເດືອນ ເມສາ ຫາ ມິຖຸນາ 2017 ໃນບົດສະຫຼຸບໄດ້ຍົກໃຫ້ເຫັນວ່າຕະຫຼອດລະຍະ 3 ເດືອນຜ່ານມາ ຄະນະພັກ-ຄະນະນຳ ກະຊວງໄດ້ເອົາໃຈໃສ່ວຽກງານສືກສາອົບຮົມການເມືອງ, ນຳພາແນວຄິດພະນັກງານ, ສະມາຊິກພັກຢ່າງເປັນປົກກະຕິ ເຮັດໃຫ້ສະມາຊິກພັກ, ພະນັກງານ-ລັດຖະກອນ ມີຄວາມອຸ່ນອຽ່ນ, ທຸ່ນທຽ່ງເຊື່ອໝັ້ນຕໍ່ການຊີ້ນຳໆພາຂອງອົງຄະນະພັກກະຊວງຍຸຕິທຳ, ເຮັດໃຫ້ສະພາບໂດຍລວມມີຄວາມສະຫງົບ ແລະ ມີຄວາມເອກະພາບສູງ, ມີຄວາມເບີກບານມ່ວນຊື່ນ ແລະ ຫ້າວຫັນໃນການຈັດຕັ້ງປະຕິບັດໜ້າທີ່ວຽກງານຂອງຕົນ ຊຶ່ງສາມາດຍາດໄດ້ຜົນງານພົ້ນເດັ່ນໃນຫຼາຍດ້ານ ເປັນຕົ້ນ ເປັນເຈົ້າການໃນການເຕົ້າໂຮມສາມັກຄີພາຍໃນ, ເອົາໃຈໃສ່ຊີ້ນຳການຈັດຕັ້ງປະຕິບັດດຳລັດ 411/ນຍ ວ່າດ້ວຍການຈັດຕັ້ງ ແລະ ການເຄື່ອນໄຫວຂອງກະຊວງຍຸຕິທຳ, ນຳພາຄົ້ນຄວ້າປັບປຸງພາລະບົດບາດຂອງຫ້ອງການ, ບັນດາກົມ, ສູນ ແລະ ສະຖາບັນ, ຫຼັງຈາກນັ້ນ, ບັນດາສະຫາຍທີ່ເຂົ້າຮວ່ມກອງປະຊຸມກໍໄດ້ປະກອບຄຳຄິດຄຳເຫັນໃສ່ຮ່າງບົດສະຫຼຸບດັ່ງກ່າວຢ່າງມີບັນຍາກາດຟົດຟື້ນ ແລະ ມີຄວາມເປັນເອກະພາບກັນ ແນ່ໃສ່ເຮັດໃຫ້ຮ່າງບົດສະຫຼຸບດັ່ງກ່າວມີເນື້ອໃນຄົບຖ້ວນສົມບູນຂຶ້ນ. ພ້ອມດຽວກັນນັ້ນ ກອງປະຊຸມຍັງໄດ້ເຊື່ອມຊຶມມະຕິຂອງກົມການເມືອງສູນກາງພັກ ວ່າດ້ວຍການຈັດຕັ້ງດຳເນີນຊີວິດການເມືອງປັບປຸງປົວແປງພາຍໃນພັກ ແລະ ເອກະສານສຳຄັນຂອງພັກຈຳນວນໜຶ່ງ.
ໃນຕອນທ້າຍ ສະຫາຍ ໄຊສີ ສັນຕິວົງ ກຳມະການສູນກາງພັກ ເລຂາຄະນະບໍລິຫານງານພັກກະຊວງຍຸຕິທຳ ກໍໄດ້ຮຽກຮ້ອງມາຍັງສະມາຊິກພັກ, ພະນັກງານ-ລັດຖະກອນ ຈົ່ງຍົກສູງຄວາມຮັບຜິດຊອບໃນໜ້າທີ່ການເມືອງຂອງຕົນ ແລະ ເພີ່ມທະວີຄວາມສາມັກຄີເປັນຈິດໜຶ່ງໃຈດຽວກັນສຸມສະຕິປັນຍາ ແລະ ຫົວຄິດປະດິດສ້າງເຂົ້າໃນວຽກງານທີ່ຕົນຮັບຜິດຊອບໃຫ້ມີຜົນສໍາເລັດຕາມທິດທາງແຜນການທີ່ໄດ້ກຳນົດໄວ້ໃນມະຕິກອງປະຊຸມໃຫຍ່ ຄັ້ງທີ IV ຂອງອົງຄະນະພັກກະຊວງຍຸຕິທຳວາງອອກ.
ຂຽນຂ່າວ: ອ່ອນຄຳ ຖ່າຍພາບ: ສຸກສາຄອນ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມເປີດກວ້າງຂອງຄະນະບໍລິຫານງານພັກກະຊວງຍຸຕິທຳ | ກອງປະຊຸມເປີດກວ້າງຂອງຄະນະບໍລິຫານງານພັກກະຊວງຍຸຕິທຳ |
https://www.moj.gov.la/lo/node/846 | ແຂວງສະຫວັນນະເຂດ ໄດ້ຈັດຕັ້ງການຮຽນ-ການສອນກົດໝາຍຊັ້ນຕົ້ນ ເລີ່ມແຕ່ຕົ້ນເດືອນ ມັງກອນ ຫາ ທ້າຍເດືອນ ມີນາ ປີ 2017 ທີ່ຜ່ານມາ ໂດຍການຮ່ວມມື ແລະ ປະສານສົມທົບກັນລະຫວ່າງ ກະຊວງຍຸຕິທຳ, ພະແນກຍຸຕິທຳແຂວງ ແລະ ສະຖາບັນຍຸຕິທຳພາກກາງ ແຂວງສະຫວັນນເຂດ ແລະ ບັນດາ 4 ເມືອງເປົ້າໝາຍຂອງແຂວງ ໄດ້ເປີດການຮຽນການ-ການສອນກົດໝາຍຊັ້ນຕົ້ນ ໃຫ້ແກ່ພະ ນັກງານຫຼັກແຫຼ່ງ ພາຍໃຕ້ການເປັນປະທ່ານ ຂອງຄະນະນຳຂັ້ນເມືອງ ໃນ 4 ບ້ານ ຄື: ເປີດທີ່ ບ້ານ ຂອນແກ່ນ ໃຫ້ກຽດເປັນປະທານກ່າວເປີດໂດຍ ທ່ານ ບຸນຍູ້ ທຳມະວົງ ຄະນະກຳມະການພັກແຂວງ, ເຈົ້າ ເມືອງໆເມືອງ ໄກສອນພົມວິຫານ; ເປີດທີ່ບ້ານ ດົງຄັນຍູ ໃຫ້ກຽດເປັນປະທານກ່າວເປີດໂດຍ ທ່ານ ນາງ ເຮືອງ ເພັດຊົມພູ ຄະນະປະຈຳພັກເມືອງ ຈຳພອນ; ເປີດທີ່ບ້ານ ໄຊຍະເພັດ ໃຫ້ກຽດເປັນປະທ່ານ ໂດຍ ທ່ານ ຈິນດາວັນ ບຸດລາສີ ຄະນະກຳມະການພັກເມືອງ ຮອງເຈົ້າເມືອງໆ ອຸທຸມພອນ ແລະ ເປີດທີ່ບ້ານ ແກ້ງໂພສີ ໃຫ້ກຽດເປັນປະທານໂດຍ ທ່ານ ບຸນຍົງ ຈັນນິຍະວົງ ຄະນະກຳມະການພັກແຂວງ, ເຈົ້າເມືອງໆ ໄຊບູລີ.
ໃນການຈັດຕັ້ງຮ່ຳຮຽນກົດໝາຍຊັ້ນຕົ້ນ ແມ່ນກຳນົດເອົາ 3 ເດືອນ ແລະ ນຳໃຊ້ຫຼັກສູດການຮຽນ-ການສອນກົດໝາຍຊັ້ນຕົ້ນ ຊຶ່ງປະກອບດ້ວຍ 4 ກຸ່ມວິຊາ ຄື: ກຸ່ມວິຊາທິດສະດີການເມືອງ-ການປົກ ຄອງ, ກຸ່ມວິຊາກົດໝາຍ, ກຸ່ມວິຊາວຽກງານຍຸຕິທຳຮາກຖານ ແລະ ກຸ່ມວິຊາເຕັກນິກການແຕ່ງເອກະສານທາງລັດຖະການ ຊຶ່ງມີທັງໝົດ 37 ວິຊາ, 30 ໜ່ວຍກິດ ແລະ 450 ຊົວໂມງ. ໃນການຈັດຕັ້ງປະຕິ ບັດຕົວຈິງພະແນກຍຸຕິທຳແຂວງ ໄດ້ຈັດສົ່ງພະນັກງານລົງຊຸກຍູ້ຕິດຕາມ ຈຳນວນ 04 ທ່ານ ພ້ອມດ້ວຍນັກສຶກສາຈາກສະຖາບັນຍຸຕິທຳພາກກາງ ຈຳນວນ 147 ຄົນ, ຍິງ 70 ຄົນ, ມີຜູ້ຂົ້າຮຽນທັງໝົດ 235 ຄົນ, ຍິງ 32 ຄົນ. ໃນນີ້ ບັນດາຜູ້ເຂົ້າຮຽນ ແມ່ນມາຈາກຂອງອົງການຈັດຕັ້ງບ້ານ ເປັນຕົ້ນ ເລຂາໜ່ວຍພັກ, ນາຍບ້ານ, ຮອງນາຍບ້ານ, ຄະນະກຳມະການໄກ່ເກ່ຍຂໍ້ຂັດແຍ່ງຂັ້ນບ້ານ, ປກສ ບ້ານ, ປກຊ ບ້ານ, ສະຫະພັນແມ່ຍິງ ບ້ານ, ຊາວໜຸ່ມ ແລະ ປະຊາຊົນພາຍໃນບ້ານ.
ຜ່ານການເປີດການຮຽນ-ການສອນຫຼັກສູດກົດໝາຍຊັ້ນຕົ້ນ ແມ່ນສຳເລັດຕາມຄາດໝາຍ ແລະ ໄດ້ຈັດຕັ້ງພິທີປິດ ແລະ ມອບ-ຮັບໃບປະກາສະນິຍະບັດກົດໝາຍຊັ້ນຕົ້ນ ໃຫ້ແກ່ຜູ່ສຳເລັດການຮຽນ ຈຳນວນ 235 ຄົນ, ຍິງ 32 ຄົນ, ໃນຕອນທ້າຍຂອງພິທີ ຄະນະປະທານ ໄດ້ໃຫ້ກຽດໂອ້ລົມ ຕໍ່ຜົນສຳເລັດໃນການຈັດຕັ້ງການຮຽນ-ການສອນກົດໝາຍຊັ້ນຕົ້ນໃນຄັ້ງນີ້ວ່າ ຖືເປັນຂີດໝາຍສຳຄັນໃຫ້ແກ່ອົງ ການປົກຄອງບ້ານ, ເປັນພື້ນຖານອັນໃໝ່ໃນການຮັບຮູ້ເພີ່ມເຕີມ ກ່ຽວກັບລັດຖະທຳມະນູນ, ກົດໝາຍ ແລະ ນິຕິກຳຈຳນວນໜຶ່ງ ເພື່ອໝູນໃຊ້ເຂົ້າໃນ ການປະຕິບັດໜ້າທີ່ວຽກງານຂອງອົງການປົກຄອງ ບ້ານ, ກຸ່ມບ້ານ, ທັງເປັນການປັບປຸງລະບຽບ ແລະ ແບບແຜນວິທີເຮັດວຽກຂອງອົງການປົກຄອງຂັ້ນຮາກຖານ ໃຫ້ເຂົ້າສູ່ລະບຽບກົດໝາຍເທື່ອລະກ້າວ ເພື່ອເປັນການສ້າງລັດແຫ່ງ ສປປ ລາວ ເຮົາ ໃຫ້ກາຍເປັນລັດທີ່ປົກຄອງດ້ວຍກົດໝາຍ ຂອງປະຊາຊົນ, ໂດຍປະຊາຊົນ ແລະ ເພື່ອປະຊາຊົນ ພາຍໃຕ້ການນຳພາຂອງພັກໃຫ້ປາກົດຜົນເປັນຈິງ. ສຳລັບທິດທາງໃນຕໍ່ໜ້າ ແມ່ນຈະຕ້ອງສຸມໃສ່ຈັດຕັ້ງ ປະຕິບັດຫຼັກສູດການຮຽນ-ການສອນກົດໝາຍຊັ້ນຕົ້ນ ໃຫ້ແກ່ບັນດາກຸ່ມບ້ານ ທີ່ຍັງບໍ່ທັນໄດ້ຈັດຕັ້ງການຮຽນ-ການສອນໃຫ້ທົ່ວເຖິງເທື່ອ.
ຂຽນຂ່າວ ແລະ ຖ່າຍພາບ ໂດຍ: ຜູ້ປະສານງານ ແຂວງສະຫວັນນະເຂດ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ສະຫວັນນະເຂດ ສຳເລັດການຈັດຕັ້ງການຮຽນ-ການສອນກົດໝາຍຊັ້ນຕົ້ນ | ສະຫວັນນະເຂດ ສຳເລັດການຈັດຕັ້ງການຮຽນ-ການສອນກົດໝາຍຊັ້ນຕົ້ນ |
https://www.moj.gov.la/lo/node/859 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 02-ພຶດສະພາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 23/4/2017 EP1
ລາຍການເພື່ອສັງຄົມຍຸຕິທຳ 23/4/2017 EP2 | ລາຍການເພື່ອສັງຄົມຍຸຕິທຳ 23/4/2017 |
https://www.moj.gov.la/lo/node/860 | ເພື່ອເປັນບ່ອນອີງ ໃນການຈັດຕັ້ງປະຕິບັດວຽກງານຊ່ວຍເຫຼືອລ້າທາງດ້ານກົດໝາຍ ຂອງບັນດາຫ້ອງການຊ່ວຍເຫຼືອລ້າທາງດ້ານກົດໝາຍ ທີ່ໄດ້ເປີດຢ່າງເປັນທາງການ ຢູ່ບັນດາແຂວງ ແລະ ເມືອງ ໃຫ້ມີປະສິດທິຜົນ ແລະ ຮັບປະກັນຄວາມຖືກຕ້ອງທາງດ້ານກົດໝາຍ, ກົມສົ່ງເສີມລະບົບຍຸຕິທຳ ໃນນາມຄະນະຮັບຜິດຊອບ ໄດ້ຈັດກອງປະຊຸມທາບທາມຮ່າງດຳລັດວ່າດ້ວຍ ການຊ່ວຍເຫຼືອລ້າທາງດ້ານກົດໝາຍ ແລະ ດຳລັດວ່າດ້ວຍ ກອງທຶນຊ່ວຍ ເຫຼືອທາງດ້ານກົດໝາຍ ຂຶ້ນທີ່ແຂວງ ຈຳປາສັກ ໃນລະຫວ່າງວັນທີ 24-25 ເມສາ 2017 ໂດຍການເປັນປະທານ ຂອງ ທ່ານ ວິກອນ ບຸນວິໄລ ຮອງຫົວໜ້າກົມສົ່ງເສີມລະບົບຍຸຕິທຳ ມີແຂກຖືກເຊີນທີ່ມາຈາກແຂວງ ສາລະວັນ, ເຊກອງ ແລະ ແຂວງ ອັດຕະປື ເຂົ້າຮ່ວມທັງໝົດ 37 ຄົນ, ຍິງ 10 ຄົນ.
ຈຸດປະສົງ ແມ່ນເພື່ອທາບທາມຄວາມຄິດຄວາມເຫັນຕໍ່ຮ່າງດຳລັດດ້ວຍ ການຊ່ວຍເຫຼືອລ້າທາງດ້ານກົດໝາຍ ແລະ ດຳລັດວ່າດ້ວຍ ກອງທຶນຊ່ວຍເຫຼືອທາງດ້ານກົດໝາຍ ຈາກບັນດາແຂກຖືກເຊີນ ຊຶ່ງເປັນຜູ້ຈັດຕັ້ງປະຕິ ບັດວຽກງານດັ່ງກ່າວລະຍະຜ່ານ ແນໃສ່ເຮັດໃຫ້ເນື້ອໃນຂອງດຳລັດມີຄວາມສົມບູນ, ຖືກຕ້ອງຕາມກົດໝາຍ ແລະ ສາມາດນຳໄປຈັດຕັ້ງປະຕິບັດໃນສະພາບເງື່ອນໄຂໃໝ່ໄດ້. ຜ່ານການຈັດຕັ້ງທາບທາມຄວາມຄິດຄວາມເຫັນ ຕະຫຼອດລະຍະສອງວັນ ບັນດາຜູ້ເຂົ້າຮ່ວມກອງປະຊຸມໄດ້ເອົາໃຈໃສ່ຢ່າງຕັ້ງໜ້າໃນການປະກອບຄຳຄິດຄຳເຫັນ, ສະເໜີເຫດຜົນ ແລະ ຄວາມຈຳເປັນຕ່າງໆໃສ່ສອງຮ່າງດຳລັດ ຊຶ່ງຄະນະຮັບຜິດຊອບສ້າງຮ່າງດຳລັດ ກໍໄດ້ສັງລວມຄຳຄິດເຫັນດັ່ງກ່າວ ເພື່ອລາຍງານຕໍ່ຄະນະພັກ-ຄະນະນຳກະຊວງຍຸຕິທຳ ມີທິດຊີ້ນຳໃນການປັບປຸງ ກ່ອນຈະນຳເຂົ້າຜ່ານກອງປະຊຸມລັດຖະບານ.
ໃນອາທິດດຽວກັນ ທີ່ແຂວງ ສະຫວັນນະເຂດ ກໍໄດ້ຈັດກອງປະຊຸມທາບທາມຮ່າງດຳລັດວ່າດ້ວຍ ການຊ່ວຍເຫຼືອລ້າທາງດ້ານກົດໝາຍ ແລະ ດຳລັດວ່າດ້ວຍ ກອງທຶນຊ່ວຍເຫຼືອທາງດ້ານກົດໝາຍ ມີແຂກຖືກເຊີນ ທີ່ມາຈາກ ແຂວງ ບໍລິຄຳໄຊ ແລະ ແຂວງ ຄຳມ່ວນ ເຂົ້າຮ່ວມທັງໝົດ 33 ຄົນ, ຍິງ 8 ຄົນ. ນອກຈາກນີ້ ກອງປະຊຸມທາບທາມຮ່າງດໍາລັດດັ່ງກ່າວ ຍັງໄດ້ຈັດຂຶ້ນທີ່ ແຂວງຫຼວງພະບາງ ໃນລະຫວ່າງວັນທີ 5-8 ເມສາ 2017 ມີແຂກຖືກເຊີນທີ່ມາຈາກ ແຂວງ ໄຊຍະບຸລີ, ອຸດົມໄຊ ແລະ ແຂວງ ຊຽງຂວາງ ເຂົ້າຮ່ວມທັງໝົດ 33 ຄົນ, ຍິງ 10 ຄົນ.
ກອງປະຊຸມທັງສາມພາກນີ້ ແມ່ນໄດ້ຮັບການສະໜັບສະໜຸນ ຈາກໂຄງການສະໜັບສະໜູນແຜນແມ່ບົດພັດທະນາລັດທີ່ປົກຄອງດ້ວຍກົດໝາຍ (SPLSMP) ແລະ ອົງການ ມູນນິທິເອເຊຍ ປະຈໍາລາວ (The Asia Foundation).
ຂຽນຂ່າວ ແລະ ຖ່າຍພາບໂດຍ: ສ. ບຸນຄ້ຳ (ນັກຂ່າວ ກົມສົ່ງເສີມລະບົບຍຸຕິທຳ)
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມທາບທາມ ຮ່າງດຳລັດວ່າດ້ວຍການຊ່ວຍເຫຼືອລ້າທາງດ້ານກົດໝາຍ ແລະ ດຳລັດວ່າດ້ວຍກອງທຶນຊ່ວຍເຫຼືອທາງດ້ານກົດໝາຍ | ກອງປະຊຸມທາບທາມ ຮ່າງດຳລັດວ່າດ້ວຍການຊ່ວຍເຫຼືອລ້າທາງດ້ານກົດໝາຍ ແລະ ດຳລັດວ່າດ້ວຍກອງທຶນຊ່ວຍເຫຼືອທາງດ້ານກົດໝາຍ |
https://www.moj.gov.la/lo/node/862 | Website Link: http://www.peoplecourt.gov.laLink Category: ພາກສ່ວນ ລັດຖະບານ | ສານປະຊາຊົນສູງສຸດ |
https://www.moj.gov.la/lo/node/866 | ກອງປະຊຸມໃຫຍ່ຄັ້ງທີ V ຂອງໜ່ວຍສະຫະພັນແມ່ຍິງພະແນກຍຸຕິທຳແຂວງ ຫົວພັນ ໄດ້ໄຂຂຶ້ນໃນທ້າຍເດືອນ ເມສາ 2017 ທີ່ຜ່ານມາ, ຢູ່ທີ່ຫ້ອງປະຊຸມຊັ້ນ II ຂອງພະແນກຍຸຕິທຳແຂວງຫົວພັນ ພາຍໃຕ້ການເປັນປະທານ ຂອງ ທ່ານ ນາງ ແພງວັນ ເສີມຄຳຫຼ້າ ຮອງປະທານສະຫະພັນແມ່ຍິງແຂວງ, ເປັນກຽດເຂົ້າຮ່ວມຂອງ ສະຫາຍ ສົມພອນ ອິນຄະວິໄລ ເລຂາໜ່ວຍພັກ, ຫົວໜ້າພະແນກຍຸຕິທຳແຂວງ, ມີຜູ້ຕາງໜ້າຈາກໜ່ວຍສະຫະພັນແມ່ຍິງ ສະພາປະຊາຊົນແຂວງ, ສານປະຊາຊົນ, ອົງການໄອຍະການປະຊາຊົນ, ໜ່ວຍກຳມະບານ, ໜ່ວຍຊາວໜຸ່ມ ປປ ລາວ ແລະ ສະມາຊິກແມ່ຍິງຂອງພະແນກຍຸຕິທຳ ເຂົ້າຮ່ວມທັງໝົດ 22 ທ່ານ.
ໃນກອງປະຊຸມ ທ່ານ ນາງ ຕາ ບຸດຊະວົງ ຮອງປະທານໜ່ວຍສະຫະພັນແມ່ຍິງພະແນກຍຸຕິທຳ ໄດ້ຂຶ້ນຜ່ານບົດລາຍງານການເມືອງ ຊຶ່ງໜ່ວຍສະຫະພັນແມ່ຍິງພະແນກຍຸຕິທຳ ປະກອບມີ 13 ທ່ານ ແລະ ຕະຫຼອດລະຍະ 3 ປີ ຜ່ານມາ ຄະນະໜ່ວຍສະຫະພັນແມ່ຍິງ ໄດ້ເພີ່ມທະວີການຊີ້ນຳ-ນຳພາ, ສຶກສາອົບຮົມການເມືອງ-ແນວຄິດ ໃຫ້ແກ່ເອື້ອຍນ້ອງແມ່ຍິງ ຮັບຮູ້ ແລະ ເຂົ້າໃຈຕໍ່ແນວທາງນະໂຍບາຍຂອງພັກ, ກົດໝາຍຂອງລັດ, ຊຸກຍູ້ສົ່ງເສີມໃຫ້ສະ ມາຊິກສ້າງສາພັດທະນາເສດຖະກິດຄອບຄົວ, ແກ້ໄຂຄວາມທຸກຍາກຢ່າງຕໍ່ເນື່ອງ ຕິດພັນກັບການປັບປຸງກົງຈັກການຈັດຕັ້ງ, ສ້າງເອື້ອຍນ້ອງແມ່ຍິງໃຫ້ມີຄວາມເຂັ້ມແຂງທຸກດ້ານ ໂດຍຖືເອົາຂໍ້ແຂ່ງຂັນ 3 ດີ ທີ່ສູນກາງສະຫະ ພັນແມ່ຍິງລາວວາງອອກ.
ຈາກນັ້ນ ກອງປະຊຸມຍັງໄດ້ຮັບຮອງເອົາທິດທາງແຜນການ ເພື່ອສືບຕໍ່ພັດທະນາແມ່ຍິງ, ເພີ່ມທະວີຄວາມເອົາໃຈໃສ່ໃນການສຶກສາອົບຮົມການເມືອງ-ແນວຄິດ ໂດຍຕິດພັນກັບແນວທາງນະໂຍບາຍຂອງພັກ, ກົດໝາຍ ຂອງລັດ ກໍຄືກົດລະບຽບທີ່ສະຫະພັນແມ່ຍິງລາວວາງອອກ, ຕັ້ງໜ້າປັບປຸງ ແລະ ສ້າງເອື້ອຍນ້ອງແມ່ຍິງໃຫ້ມີຄວາມເຂັ້ມແຂງ, ໜັກແໜ້ນດ້ານຄຸນທາດການເມືອງ ແລະ ເສີມຂະຫຍາຍມູນເຊື້ອອັນດີງາມ, ສາມັກຄີປອງດອງ. ຫຼັງຈາກນັ້ນ ສະມາຊິກໜ່ວຍແມ່ຍິງພະແນກຍຸຕິທຳແຂວງຫົວພັນ ກໍໄດ້ປ່ອນບັດເລືອກຕັ້ງເອົາຄະນະໜ່ວຍແມ່ຍິງຊຸດໃໝ່ ເພື່ອສືບຕໍ່ຊີ້ນຳ-ນຳພາວຽກງານຕໍ່ໄປ.
ຂຽນຂ່າວ ແລະ ຖ່າຍພາບ ໂດຍ: ພວງເພັດ ເພັດຍາວົງ ພະແນກຍຸຕິທຳແຂວງຫົວພັນ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມໃຫຍ່ ຄັ້ງທີ V ຂອງໜ່ວຍສະຫະພັນແມ່ຍິງພະແນກຍຸຕິທຳແຂວງຫົວພັນ | ກອງປະຊຸມໃຫຍ່ ຄັ້ງທີ V ຂອງໜ່ວຍສະຫະພັນແມ່ຍິງພະແນກຍຸຕິທຳແຂວງຫົວພັນ |
https://www.moj.gov.la/lo/node/872 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 04-ພຶດສະພາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 30/4/2017 EP1
ລາຍການເພື່ອສັງຄົມຍຸຕິທຳ 30/4/2017 EP2 | ລາຍການເພື່ອສັງຄົມຍຸຕິທຳ 30/4/2017 |
https://www.moj.gov.la/lo/node/873 | ພະແນກຍຸຕິທໍາແຂວງ ບໍລິຄໍາໄຊ ໄດ້ ຈັດພິທີມອບ-ຮັບ ຮັບໃບຢັ້ງຢືນເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ ຄັ້ງທີ 4 ປະຈໍາ ປີ2016 ຂຶ້ນ ໃນວັນທີ 3 ພືດສະພາ 2017 ຜ່ານມານີ້ ຢູ່ຫ້ອງປະຊຸມພະແນກຍຸຕິທຳ ແຂວງ ຊຶ່ງໃຫ້ກຽດມອບໃບຢັ້ງຢືນໃນຄັ້ງນີ້ ໂດຍ ທ່ານ ຈວງຈັນ ລາດສະວົງ ຄະນະປະຈຳ ພັກແຂວງ ຫົວໜ້າ ກອງບັນຊາການທະຫານແຂວງ. ໜ່ວຍພັກພະແນກຍຸຕິທຳ ແຂວງບໍລິຄຳໄຊ ເປັນໜ່ວຍພັກໜຶ່ງ ທີ່ຂຶ້ນກັບອົງ ຄະນະພັກແຂວງ ນັບແຕ່ ປີ 2002 ເປັນຕົ້ນມາໜ່ວຍພັກພະແນກຍຸຕິທຳ ແຂວງບໍລິຄຳໄຊ ໄດ້ສູ້ຊົນຈັດຕັ້ງປະຕິບັດນຳພາສະມາຊິກພັກ, ພະນັກງານ ໃນການປະຕິບັດໜ້າທີ່ວຽກງານແຕ່ລະດ້ານຕາມພາລະບົດບາດໜ້າທີ່ຮັບ ຜິດຊອບຂອງຕົນຢ່າງຮອບດ້ານ ຈົນໄດ້ຮັບຜົນສຳເລັດ ແລະ ມີຜົນງານອັນພົ້ນເດັ່ນເປັນກ້າວໆມາ ເຮັດໃຫ້ ໜ່ວຍພັກ ພະແນກຍຸຕິທຳແຂວງ ມີຄວາມເຕີບໃຫ່ຍເຂັ້ມແຂງທາງດ້ານປະລິມານ ແລະ ຄຸນນະພາບ. ສະນັ້ນ, ໜ່ວຍ ພັກ ຈຶ່ງໄດ້ຮັບນາມມະຍົດເປັນໜ່ວຍພັກເຂັ້ມ ແຂງ-ຮູ້ນຳພາຮອບດ້ານ 4 ສະໄໜຕິດຕໍ່ກັນ.
ໃນພິທີ ສະຫາຍ ສະພັງທອງ ພົມມະຈັກ ວ່າການເລຂາໜ່ວຍພັກພະແນກຍຸຕິທໍາແຂວງ ໄດ້ລາຍງານກ່ຽວກັບການຈັດຕັ້ງປະຕິບັດແຜນການກໍ່ສ້າງໜ່ວຍພັກແຂງ-ຮູ້ນຳພາຮອບດ້ານ ຂອງໜ່ວຍ ປະຈຳປີ 2016 ແລະ ທິດທາງແຜນການ ການກໍ່ສ້າງເປັນໜ່ວຍພັກແຂງ-ຮູ້ນຳພາຮອບດ້ານປະຈຳປີ 2017ໄດ້ກ່າວວ່າ ປີຜ່ານມາ ໜ່ວຍພັກພະແນກຍຸຕິທຳ ແຂວງ ບໍລິຄຳໄຊ ໄດ້ສູ້ຊົນຮັກສາມູນເຊື້ອການເປັນໜ່ວຍພັກເຂັ້ມແຂງ-ຮູ້ນຳພາຮອບ ດ້ານ ໂດຍໄດ້ເອົາໃຈໃສ່ຊີ້ນຳ-ນຳພາດ້ານແນວຄິດການເມືອງໃຫ້ແກ່ສະມາຊິກພັກ-ພະນັກງານພາຍໃນພະແນກຍຸຕິທຳ ກຳແໜ້ນມູນເຊື້ອອັນດີງາມຂອງພັກ, ມີນ້ຳໃຈຮັກຊາດຮັກບ້ານເກີດເມືອງນອນ, ເປັນເຈົ້າຕົນເອງເສີມຂະ ຫຍາຍຫົວຄິດປະດິດສ້າງ, ຝຶກຝົນຫຼໍ່ຫຼອມໃຫ້ມີຄຸນທາດການເມືອງ ແລະ ຄຸນສົມບັດສິນທຳປະຕິວັດທີ່ໜັກແໜ້ນ, ມີທັດສະນະຊົນຊັ້ນກຳມະກອນຢ່າງເລີກເຊີ່ງ, ມີຄວາມສາມັກຄີຮັກແພງຊ່ວຍເຫຼືອເຊິ່ງກັນ ແລະ ກັນ ແລະ ປະ ຕິບັດລະບຽບພັກຢ່າງເຂັ້ມງວດ.
ຂຽນຂ່າວ ແລະ ຖ່າຍພາບໂດຍ: ບຸນເລີດ ລັດທະພອນ
ຜູ້ປະສານງານແຂວງ ບໍລິຄຳໄຊ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ພະແນກຍຸຕິທໍາແຂວງບໍລິຄໍາໄຊຮັບໃບຢັ້ງຢືນເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ | ພະແນກຍຸຕິທໍາ ແຂວງບໍລິຄໍາໄຊ ຮັບໃບຢັ້ງຢືນເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ |
https://www.moj.gov.la/lo/node/874 | ໃນລະຫວ່າງວັນທີ 24-26 ເມສາ 2017ທີ່ຜ່ານມາ ກົມໂຄສະນາເຜີຍແຜ່ກົດໝາຍ ກະຊວງຍຸຕິທຳ ຮ່ວມກັບໂຄງການຈັດຕັ້ງປະຕິບັດແຜນແມ່ບົດພັດທະນາລັດທີ່ປົກຄອງດ້ວຍກົດໝາຍ ໄດ້ລົງເຄື່ອນໄຫວໂຄສະນາເຜີຍແຜ່ກົດໝາຍ ຢູ່ 3 ເມືອງຂອງແຂວງຫົວພັນ ຄື: ເມືອງວຽງໄຊ, ເມືອງຊຽງຄໍ້, ເມືອງແອດ ໂດຍການນຳພາຂອງທ່ານ ພູທອນ ແກ້ວດວງມະນີ ຫົວໜ້າກົມໂຄສະນາເຜີຍແຜ່ກົດໝາຍ ເຂົ້າຮ່ວມມີທ່ານ ສົມພອນ ອິນຄະວິໄລ ຫົວ ໜ້າພະແນກຍຸຕິທຳແຂວງຫົວພັນ ຮອງຫົວໜ້າພະແນກ, ພະນັກງານ-ລັດຖະກອນ ຕະຫຼອດຮອດພໍ່ແມ່ປະຊາຊົນພາຍໃນເມືອງຂອງແຂວງຫົວພັນເຂົ້າຮວ່ມຮັບຟັງຢ່າງພ້ອມພຽງ.
ໃນພິທີຜູ້ເຂົ້າຮວ່ມໄດ້ຮັບຊົມການສາຍຮູບເງົາທີ່ມີເນື້ອຫາສ່ອງແສງເຖິງບາງມາດຕາຂອງກົດໝາຍທີ່ຕິດພັນກັບການດຳລົງຊີວິດຂອງປະຊາຊົນ ຫຼັງຈາກນັ້ນໃນພິທີກໍໄດ້ເປີດໂອກາດໃຫ້ພໍ່ແມ່ປະຊາຊົນ ໄດ້ສົນທະນາແບບຖາມ-ຕອບກຽ່ວກັບກົດໝາຍ ແລະ ຂັ້ນຕອນການເຂົ້າເຖິງຂະບວນການຍຸຕິທຳ ແລະ ຂໍ້ມູນຂ່າວສານທາງດ້ານກົດໝາຍ ພ້ອມດຽວກັນນັ້ນ ກໍມີການແຈກປື້ມກົດໝາຍ, ແຜ່ນຊີດີ, ແຜ່ນພັບ ແລະ ເສື້ອທີ່ລະນຶກຈຳນວນໜຶ່ງໃຫ້ ແກ່ພໍ່ແມ່ປະຊາຊົນອີກດ້ວຍ.
ຈຸດປະສົງຂອງການເຜີຍແຜ່ໂຄສະນາກົດໝາຍໃນຄັ້ງນີ້ ກໍເພື່ອເປັນການສ້າງສະຕິເຄົາລົບ ແລະ ປະຕິບັດກົດໝາຍໃຫ້ແກ່ປະຊາຊົນ 3 ເມືອງຂອງແຂວງຫົວພັນ ໃຫ້ມີຄວາມຕື່ນຕົວຫັນເອົາແນວທາງຂອງພັກ, ລັດຖະທຳມະນູນ ແລະ ກົດໝາຍ ເປັນບ່ອນອີງໃນການປະພຶດປະຕິບັດ ເພື່ອເຮັດໃຫ້ການເຄື່ອນໄຫວດຳລົງຊີວິດຂອງປະຊາຊົນບັນດາເຜົ່າ ສອດຄ່ອງຕາມແນວທາງນະໂຍບາຍຂອງພັກ, ກົດໝາຍ ແລະ ລະບຽບການ ເຮັດໃຫ້ສັງຄົມມີຄວາມສະຫງົບ, ສີວິໄລ ແລະ ຍຸຕິທຳ.
ໃນຕອນທ້າຍ ທ່ານ ພູທອນ ແກ້ວດວງມະນີ ຫົວໜ້າກົມໂສະນາເຜີຍແຜ່ກົດໝາຍ ກໍໄດ້ສະແດງຄວາມຂອບໃຈຕໍ່ຄະນະພັກ-ຄະນະນຳ ແລະ ພໍ່ແມ່ປະຊາຊົນ ທີ່ໃຫ້ການຕ້ອນຮັບຢ່າງອົບອຸ່ນ ແລະ ເຂົ້າຮວ່ມຮັບຟັງການເຜີຍແຜ່ກົດໝາຍດ້ວຍຄວາມເອົາໃຈໃສ່. ໃນໂອກາດດຽວກັນ ທ່ານ ສົມພອນ ອິນຄະວິໄລ ຫົວໜ້າພະແນກຍຸຕິທຳແຂວງຫົວພັນ ກໍໄດ້ສະແດງຄວາມຂອບໃຈຕໍ່ຄະນະພັກ-ຄະນະນຳກະຊວງຍຸຕິທຳ ທີ່ໄດ້ລົງມາເຜີຍແຜ່ກົດໝາຍໃຫ້ປະຊາຊົນຢູ່ທີ່ແຂວງຫົວພັນໃນຄັ້ງນີ້.
ຂຽນຂ່າວ: ອ່ອນຄຳ ໄຊຍະວົງ ຖ່າຍພາບ: ວິກກີ້
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກົມໂຄສະນາເຜີຍແຜ່ກົດໝາຍ ໄດ້ລົງເຄື່ອນໄຫວໂຄສະນາເຜີຍແຜ່ກົດໝາຍໃຫ້ແກ່ປະຊາຊົນ ຢູ່ແຂວງຫົວພັນ | ກົມໂຄສະນາເຜີຍແຜ່ກົດໝາຍ ໄດ້ລົງເຄື່ອນໄຫວໂຄສະນາເຜີຍແຜ່ກົດໝາຍໃຫ້ແກ່ປະຊາຊົນ ຢູ່ແຂວງຫົວພັນ |
https://www.moj.gov.la/lo/node/875 | ຕອນເຊົ້າຂອງວັນທີ 3 ພຶດສະພາ 2017 ຢູ່ທີ່ກະຊວງຍຸຕິທໍາ ໄດ້ຈັດປາຖະກະຖາຫວນຄືນມູນເຊື້ອ ວັນສ້າງຕັ້ງກຳມະກອນ ສາກົນ ຄົບຮອບ 131 ປີ ໃຫ້ກຽດເປັນປະທານ ແລະ ປາຖະກະຖາໂດຍ ທ່ານ ປອ ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທຳ ມີບັນດາຄະນະພັກ-ຄະນະນຳ ຕະຫຼອດຮອດພະນັກງານ-ລັດຖະກອນຂອງກະຊວງຍຸຕິທຳເຂົ້າຮ່ວມ.
ໃນພິທີ ທ່ານ ປອ ເສີມສຸກ ສິມພະວົງ ໄດ້ຍົກໃຫ້ເຫັນມູນເຊື້ອປະຫວັດຄວາມເປັນມາຂອງວັນກຳມະກອນສາກົນ, ຜົນງານການເຄື່ອນໄຫວຂອງກຳມະກອນລາວ ໃນພາລະກິດປະຕິວັດ ຕໍ່ສູ້ປົດປ່ອຍຊາດ ກໍຄືການປົກປັກຮັກ ສາ ແລະ ສ້າງສາພັດທະນາປະເທດຊາດ ຊຶ່ງຊົນຊັ້ນກຳມະກອນ ໄດ້ຜ່ານຂະບວນວິວັດແຫ່ງການຕໍ່ສູ້ກັບການກົດຂີ່ຂູດຮີດແຮງງານ ຂອງຊົນຊັ້ນນາຍທຶນ ຢ່າງໜັກໜ່ວງ ໂດຍພາຍໃຕ້ແອກການປົກຄອງຂອງລະບອບນາຍທຶນ, ກຳມະກອນຖືກບັງຄັບ ໃຫ້ເຮັດວຽກມື້ໜຶ່ງ 12-15 ຊົ່ວໂມງ ໃນເງື່ອນໄຂການອອກແຮງງານສຸດທີ່ລຳບາກຍາກເຂັນ ແລະ ມີຄວາມສ່ຽງສູງຕໍ່ຊີວິດ. ມາໃນວັນທີ 1 ພຶດສະພາ 1886 ຊົນຊັ້ນກຳມະກອນ ແລະ ຊາວຜູ້ອອກແຮງງານ ໄດ້ລຸກຂຶ້ນຕໍ່ສູ້ປະທ້ວງ ໃຫ້ພວກນາຍທຶນ ຫຼຸດຊົ່ວໂມງເຮັດວຽກໃຫ້ກຳມະກອນ ເຮັດວຽກ 8 ຊົ່ວໂມງຕໍ່ມື້ ຄື: 8 ຊົ່ວ ໂມງເຮັດວຽກ, 8ຊົ່ວໂມງພັກຜ່ອນ ແລະ 8 ຊົ່ວໂມງສຶກສາຮ່ຳຮຽນ.
ໃນຕອນທ້າຍຂອງພິທີ ທ່ານ ປອ ເສີມສຸກ ສິມພະວົງ ຍັງໄດ້ຮຽກຮ້ອງມາຍັງບັນດາພະນັກງານ-ລັດຖະກອນກະຊວງຍຸຕິທຳ ຈົ່ງເຊີດຊູມູນເຊື້ອອັນດີງາມຂອງວັນທີ 1 ພຶດສະພາ ແລະ ເໜັ້ນໃຫ້ພະນັກງານລັດ-ຖະກອນກໍຄືສະມາຊິກກຳມະບານທຸກຄົນພາຍໃນ ກະຊວງຍຸທຳ ຈົ່ງເອົາໃຈໃສ່ປະກອບສວ່ນເຄື່ອນໄຫວວຽກງານກຳມະບານ ແລະ ສ້າງຂະບວນການແຂ່ງຂັນໃນການປະຕິບັດໜ້າທີ່ວິຊາສະເພາະ, ມີລະບຽບວິໄນ ແລະ ປະຕິບັດຂໍ້ແຂ່ງຂັນ 5 ເປັນເຈົ້າຂອງສະຫະພັນກຳມະບານລາວ ວາງອອກຕິດພັນກັບຂໍ້ແຂ່ງຂັນຮັກຊາດ ແລະ ພັດທະນາ ໃຫ້ປາກົດຜົນເປັນຈິງ.
ຂຽນຂ່າວ ອ່ອນຄຳ ຖ່າຍພາບ ສົມຫັວງ, ສຸກສາຄອນ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກະຊວງຍຸຕິທຳ ຈັດພິທີປາຖະກະຖາວັນກຳມະກອນສາກົນ ຄົບຮອບ 131 ປີ | ກະຊວງຍຸຕິທຳ ຈັດພິທີປາຖະກະຖາວັນກຳມະກອນສາກົນ ຄົບຮອບ 131 ປີ |
https://www.moj.gov.la/lo/node/876 | ໃນຕອນເຊົ້າຂອງວັນທີ 4 ພຶດສະພາ 2017 ຢູ່ທີ່ກະຊວງຍຸຕິທໍາ ທ່ານ ໄຊສີ ສັນຕິວົງ ລັດຖະ ມົນຕີກະຊວງຍຸຕິທໍາ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ໂຕຊິໂລະ ອິໂນະ (Toshiro INO) ຮອງລັດຖະມົນຕີກະ ຊວງຍຸຕິທໍາແຫ່ງປະເທດຍີ່ປຸ່ນ ພ້ອມດ້ວຍຄະນະ ເນື່ອງໃນໂອກາດທີ່ທ່ານໄດ້ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ໃນລະຫວ່າງວັນທີ 3 - 6 ພຶດສະພາ 2017.
ໃນໂອກາດດັ່ງກ່າວ ທ່ານລັດຖະມົນຕີກະຊວງຍຸຕິທຳ ໄດ້ໃຫ້ການຕ້ອນຮັບຢ່າງອົບອຸ່ນ ພ້ອມທັງຕີລາຄາສູງຕໍ່ການເຂົ້າຢ້ຽມຄຳນັບຂອງ ທ່ານ ໂຕຊິໂລະ ອິໂນະ ພ້ອມດ້ວຍຄະນະໃນຄັ້ງນີ້ ຊຶ່ງເປັນການປະກອບສ່ວນທີ່ສຳຄັນເຂົ້າໃນການເສີມສ້າງສາຍພົວພັນມິດຕະພາບ ແລະ ການຮ່ວມມືລະຫວ່າງກະຊວງຍຸຕິທຳ ແຫ່ງ ສປປ ລາວ ກັບກະຊວງຍຸຕິທຳແຫ່ງປະເທດຍີປຸ່ນ ໃຫ້ນັບມື້ນັບແໜ້ນແຟ້ນຂຶ້ນກວ່າເກົ່າ. ຈາກນັ້ນທັງສອງຝ່າຍກໍໄດ້ລາຍງານສະພາບການເຄື່ອນໄຫວວຽກງານໃຫ້ກັນຊາບ ໂດຍສະເພາະແມ່ນການຊ່ວຍເຫລືອທາງດ້ານເຕັກນິກ, ວິຊາການ ແລະ ທຶນຊ່ວຍເຫຼືອໃນການຮ່າງປະມວນກົດໝາຍແພ່ງໃຫ້ໄດ້ຮັບການຮັບຮອງຈາກສະພາແຫ່ງຊາດ ໃນທ້າຍປີ 2017 ນີ້. ນອກຈາກນັ້ນ ທັງສອງຝ່າຍຍັງໄດ້ປຶກສາຫາລືຮ່ວມກັນ ໃນການວາງແຜນການສະໜັບສະໜູນທາງດ້ານການພັດທະນາບຸກຄະລາກອນ ໃຫ້ແກ່ກະຊວງຍຸຕິທໍາ ສປປ ລາວ.
ໃນຕອນທ້າຍຂອງການພົບປະທ່ານ ໂຕຊິໂລະ ອິໂນະ ກໍໄດ້ສະແດງຄວາມຂອບໃຈເປັນຢ່າງສູງຕໍ່ທ່ານ ລັດຖະມົນຕີກະຊວງຍຸຕິທໍາ ແຫ່ງ ສປປ ລາວ ທີ່ໄດ້ໃຫ້ການຕ້ອນຮັບຢ່າງອົບອຸ່ນ ແລະ ອໍານວຍຄວາມສະດວກທຸກດ້ານ ແກ່ການເຄື່ອນໄຫວເຮັດວຽກຢູ່ ສປປ ລາວ ແລະ ພ້ອມທີ່ຈະໃຫ້ການຮ່ວມມື ແລະ ຊ່ວຍເຫຼືອດ້ານຕ່າງໆໃນຂົງເຂດວຽກງານຍຸຕິທໍາໃນຕໍ່ໜ້າ.
ຂຽນຂ່າວ: ໄຊຍະສິດ ຖ່າຍພາບ: ຈັນທະວີສຸກ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານ ລັດຖະມົນຕີ ກະຊວງຍຸຕິທໍາ ແຫ່ງ ສປປ ລາວ ຕ້ອນຮັບການເຂົ້າຢ້ຽມຂໍ່ານັບ ຂອງທ່ານ ຮອງລັດຖະມົນຕີ ກະຊວງຍຸຕິທໍາ ແຫ່ງປະເທດຍີ່ປຸ່ນ | ທ່ານ ລັດຖະມົນຕີ ກະຊວງຍຸຕິທໍາ ແຫ່ງ ສປປ ລາວ ຕ້ອນຮັບການເຂົ້າຢ້ຽມຂໍ່ານັບ ຂອງທ່ານ ຮອງລັດຖະມົນຕີ ກະຊວງຍຸຕິທໍາ ແຫ່ງປະເທດຍີ່ປຸ່ນ |
https://www.moj.gov.la/lo/node/878 | ໃນຕອນບ່າຍຂອງວັນທີ 26 ເມສາ 2017 ທີ່ຜ່ານມາ ສະພາທະນາຍຄວາມໄດ້ຈັດພິທີຮັບທະນາຍຄວາມ ຊຸດທີ 12 ຂຶ້ນ ຢູ່ທີ່ຫ້ອງປະຊຸມຂອງສະພາທະນາຍຄວາມ ໂດຍການເປັນປະທານຂອງ ທ່ານ ຄຳໃສ ສຸລິນທອນ ປະທານ ສະພາທະນາຍຄວາມ, ເປັນກຽດເຂົ້າຮ່ວມຂອງ ທ່ານ ປອ. ຈອມຄຳ ບຸບຜາລີວັນ ຫົວໜ້າກົມສົ່ງເສີມລະບົບຍຸຕິທຳ ກະຊວງຍຸຕິທຳ, ມີບັນດາທ່ານຄະນະປະຈຳສະພາທະນາຍຄວາມ ແລະ ທະນາຍຄວາມໃໝ່ເຂົ້າຮ່ວມ.
ຈຸດປະສົງ ແມ່ນເພື່ອຮັບທະນາຍຄວາມໃໝ່ທີ່ໄດ້ຜ່ານການອົບຮົມທາງດ້ານທິດສະດີ ແລະ ພາກປະຕິບັດຕົວຈິງ ທີ່ຄົບຕາມເງື່ອນໄຂທີ່ກຳນົດໄວ້ໃນກົດໝາຍວ່າດ້ວຍທະນາຍຄວາມ ແລະ ກົດລະບຽບພາຍໃນຂອງສະພາທະ ນາຍຄວາມ. ໃນພິທີ ທ່ານ ນິວັນ ສົມແສງດີ ຄະນະປະຈຳສະພາທະນາຍຄວາມ ກໍໄດ້ສະຫຼຸບລາຍງານ ແລະ ຜ່ານຂໍ້ຕົກລົງຂອງລັດຖະມົນຕີກະຊວງຍຸຕິທຳ ວ່າດ້ວຍການແຕ່ງຕັ້ງທະນາຍຄວາມ ຊຶ່ງທະນາຍຄວາມທີ່ໄດ້ຮັບການແຕ່ງ ຕັ້ງໃນຄັ້ງນີ້ ມີຈຳນວນທັງໝົດ 30 ທ່ານ, ຍິງ 10 ທ່ານ. ຈາກນັ້ນທ່ານ ຄໍາໃສ ສຸລິນທອນ ປະທານສະພາທະນາຍຄວາມ ໄດ້ໃຫ້ກຽດມອບໃບແຕ່ງຕັ້ງທະນາຍຄວາມໃຫ້ແກ່ທະນາຍຄວາມໃໝ່. ຫຼັງຈາກນັ້ນທະນາຍຄວາມໃໝ່ກໍໄດ້ ພ້ອມກັນປະຕິຍານຕົນ ຊຶ່ງໄດ້ປະຕິຍານວ່າ ຈະຕັ້ງໜ້າຝຶກຝົນຫຼໍ່ຫຼອມຕົນເອງໃຫ້ກາຍເປັນທະນາຍຄວາມທີ່ມີຄຸນທາດການເມືອງໜັກແໜ້ນ, ມີຄຸນສົມບັດສິນທຳປະຕິວັດ, ສື່ສັດຕໍ່ວິຊາຊີບ, ເຄົາລົບ ແລະ ປະຕິບັດຕາມແນວ ທາງນະໂຍບາຍ ຂອງພັກ, ກົດໝາຍຂອງລັດ ແລະ ກົດລະບຽບຂອງທະນາຍຄວາມ .
ໃນຕອນທ້າຍຂອງພິທີ ທ່ານ ຄຳໃສ ສຸລິນທອນ ປະທານສະພາທະນາຍຄວາມ ກໍໄດ້ໃຫ້ກຽດໂອ້ລົມຕໍ່ຜູ້ເຂົ້າຮ່ວມໃນພິທີ ຊຶ່ງກ່ອນອື່ນທ່ານກໍໄດ້ສະແດງຄວາມຍິນດີ ແລະ ຍ້ອງຍໍຊົມເຊີຍທະນາຍຄວາມ ຊຸດທີ 12 ທີ່ໄດ້ຕັ້ງໃຈ ຄົ້ນຄວ້າຮ່ຳຮຽນຈົນຍາດໄດ້ຮັບຜົນສຳເລັດຕາມລະດັບຄາດໝາຍ ແລະ ໄດ້ເນັ້ນໜັກໃຫ້ທະນາຍຄວາມທັງ 30 ທ່ານ ຈົ່ງພ້ອມກັນຝຶກຝົນຫຼໍ່ຫຼອມຕົນເອງໃຫ້ກາຍເປັນທະນາຍຄວາມທີ່ມີຄວາມຮູ້, ຄວາມສາມາດ, ມີຄຸນທາດການ ເມືອງ, ຄຸນສົມບັດສິນທຳປະຕິວັດ ແລະ ປະຕິບັດໜ້າທີ່ດ້ວຍຄວາມຊື່ສັດບໍລິສຸດ, ຍຸຕິທຳ, ຖືກຕ້ອງຕາມກົດໝາຍ ແລະ ລະບຽບການ ເພື່ອປະກອບສ່ວນເຮັດໃຫ້ສັງຄົມນັບມື້ນັບມີຄວາມສະຫງົບ ແລະ ສີວິໄລ.
ຂຽນຂ່າວ: ສີປະໄພ ພາບ: ຈັນທະວີສຸກ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ສະພາທະນາຍຄວາມຈັດພິທີຮັບທະນາຍຄວາມ ຊຸດທີ 12 | ສະພາທະນາຍຄວາມຈັດພິທີຮັບທະນາຍຄວາມ ຊຸດທີ 12 |
https://www.moj.gov.la/lo/node/881 | ລາຍລະອຽດປະເພດຂອງເອກະສານ: ຂໍ້ຕົກລົງ ຂອງນາຍົກລັດຖະມົນຕີເອກະສານລົງວັນທີ: 05-ພຶດສະພາ-2017ເລກທີຂອງເອກະສານ: 1
Online Viewinghttps://www.moj.gov.la/sites/default/files/%E0%BA%AA%E0%BA%B9%E0%BA%99%E0%BB%81%E0%BA%81%E0%BB%89%E0%BB%84%E0%BA%82%E0%BA%82%E0%BB%8D%E0%BB%89%E0%BA%82%E0%BA%B1%E0%BA%94%E0%BB%81%E0%BA%8D%E0%BB%88%E0%BA%87%E0%BA%97%E0%BA%B2%E0%BA%87%E0%BA%94%E0%BB%89%E0%BA%B2%E0%BA%99%E0%BB%80%E0%BA%AA%E0%BA%94%E0%BA%96%E0%BA%B0%E0%BA%81%E0%BA%B4%E0%BA%94/documents/%E0%BA%99%E0%BA%B4%E0%BA%95%E0%BA%B4%E0%BA%81%E0%BA%B3/%E0%BA%82%E0%BB%8D%E0%BB%89%E0%BA%95%E0%BA%BB%E0%BA%81%E0%BA%A5%E0%BA%BB%E0%BA%87-%E0%BA%82%E0%BA%AD%E0%BA%87%E0%BA%99%E0%BA%B2%E0%BA%8D%E0%BA%BB%E0%BA%81%E0%BA%A5%E0%BA%B1%E0%BA%94%E0%BA%96%E0%BA%B0%E0%BA%A1%E0%BA%BB%E0%BA%99%E0%BA%95%E0%BA%B5/881/compressed.pdf | ຂໍ້ຕົກລົງຂອງລັດຖະມົນຕີ ກະຊວງຍຸຕິທຳວ່າດ້ວຍການຈັດຕັ້ງ ແລະ ການເຄື່ອນໄຫວຂອງສູນແກ້ໄຂຂໍ້ຂັດແຍ່ງທາງດ້ານເສດຖະກິດ |
https://www.moj.gov.la/lo/node/883 | ພະແນກຍຸຕິທຳແຂວງຫົວພັນ ໄດ້ຈັດກອງປະຊຸມປຶກສາຫາລື ກ່ຽວກັບການຈັດຕັ້ງປະຕິບັດວຽກງານທະບຽນສານ ແລະ ວຽກງານການຈັດຕັ້ງປະຕິບັດຄຳຕັດສີນຂອງສານຂື້ນ ໃນວັນທີ 4 ພຶດສະພາ 2017 ຢູ່ທີຫ້ອງປະຊຸມ ຊັ້ນ II ຂອງຫ້ອງການປົກຄອງແຂວງ ໂດຍພາຍໃຕ້ການເປັນປະທານຂອງ ທ່ານ ພັນທອງ ເພັດໄຊສົມພັນ ຄະນະປະຈຳພັກແຂວງ, ຮອງເຈົ້າແຂວງ, ຜູ້ຊີ້ນຳຂົງເຂດເສດຖະກິດ. ມີຜູ້ຕາງໜ້າມາຈາກສະພາປະຊາຊົນແຂວງ, ພະ ແນກການເງິນ, ພະແນກໂຍທາທິການ ແລະ ຂົນສົ່ງ, ພະແນກແຜນການ ແລະ ການລົງທຶນ, ພະແນກຊັບພະຍາກອນທຳມະຊາດ ແລະ ສິ່ງແວດລ້ອມ ແລະ ພະນັກງານຂອງຫ້ອງທີ່ກ່ຽວຂ້ອງ ຂອງພະແນກຍຸຕິທຳເຂົ້າຮ່ວມນຳ.
ໃນກອງປະຊຸມ ທ່ານ ສົມພອນ ອິນຄະວິໄລ ຫົວໜ້າພະແນກຍຸຕິທຳ ກໍໄດ້ລາຍງານສະພາບຂອງການຈັດຕັ້ງປະຕິບັດວຽກງານທະບຽນສານ ແລະ ວຽກງານຈັດຕັ້ງປະຕິບັດຄຳຕັດສີນຂອງສານໃນລະຍະຜ່ານມາ ຊື່ງໄດ້ຍົກ ໃຫ້ເຫັນຂໍ້ສະດວກ ແລະ ຂໍ້ຫຍຸ້ງຍາກໃນການຈັດຕັ້ງປະຕິບັດວຽກງານທະບຽນສານ ເປັນຕົ້ນ ການຢັ້ງຢືນຄວາມຖືກຕ້ອງຂອງເອກະສານສັນຍາປະເພດຕ່າງໆ ແລະ ມີບາງສັນຍາຍັງບໍ່ໄດ້ຮັບການຢັ້ງຢືນ ແລະ ກວດກາຈາກນາຍ ທະບຽນສານ. ສະນັ້ນ, ເພື່ອເຮັດໃຫ້ສັນຍາປະເພດຕ່າງໆ ໄດ້ຮັບການຢັ້ງຢືນຢ່າງຖືກຕ້ອງາມກົດໝາຍ ພາກສ່ວນທີ່ກ່ຽວຂ້ອງຕ້ອງເປັນເຈົ້າການແນະນຳໃຫ້ຄູ່ສັນຍານຳເອົາສັນຍານັ້ນ ມາຢັ້ງຢືນນຳອົງການທະບຽນສານສາກ່ອນ ຈື່ງເຮັດໃຫ້ສັນຍາມີຜົນທາງດ້ານກົດໝາຍ. ໃນກອງປະຊຸມຜູ້ເຂົ້າຮ່ວມກໍໄດ້ພ້ອມກັນປະກອບຄຳເຫັນຢ່າງກົງໄປກົງມາ ເພື່ອເຮັດໃຫ້ວຽກງານທະບຽນສານ ແລະ ວຽກງານຈັດຕັ້ງປະຕິບັດຄຳຕັດສີນຂອງສານ ໄດ້ຮັບການຈັດຕັ້ງ ປະຕິບັດຢ່າງຖືກຕ້ອງຕາມຫຼັກການຂອງກົດໝາຍ, ຮັບປະກັນໃນການປົກປ້ອງສິດ ແລະ ຜົນປະໂຫຍດຂອງຄູ່ສັນຍາ, ທັງເປັນການສ້າງຄວາມຍຸຕິທຳຢູ່ໃນສັງຄົມ.
ຂຽນຂ່າວ ແລະ ຖ່າຍພາບ ໂດຍ: ນັກຂ່າວ ພະແນກຍຸຕິທຳແຂວງຫົວພັນ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ພະແນກຍຸຕິທຳແຂວງ ຫົວພັນ ຈັດກອງປະຊຸມປຶກສາຫາລືກ່ຽວກັບວຽກງານທະບຽນສານ ແລະ ວຽກງານຈັດຕັ້ງປະຕິບັດຄຳຕັດສິນຂອງສານ | ພະແນກຍຸຕິທຳແຂວງ ຫົວພັນ ຈັດກອງປະຊຸມປຶກສາຫາລືກ່ຽວກັບວຽກງານທະບຽນສານ ແລະ ວຽກງານຈັດຕັ້ງປະຕິບັດຄຳຕັດສິນຂອງສານ |
https://www.moj.gov.la/lo/node/884 | ໃນຕອນເຊົ້າຂອງ ວັນທີ່ 04 ພຶດສະພາ 2017 ເວລາ 8:30 ທີ່ບ້ານຖ້ຳພວງ, ເມືອງຍົມມະລາດ ໄດ້ປິດບັ້ນການສອນ-ການຮຽນກົດໝາຍ ຊັ້ນຕົ້ນ ລະຍະ 03 ເດືອນ ສົກປີ 2017 ໂດຍການເປັນປະທານຂອງ ທ່ານ ມະນີວົງ ຈັນ ທະວົງ ກຳມະການພັກແຂວງ, ເລຂາພັກເມືອງ, ເຈົ້າເມືອງໆຍົມມະລາດ. ຕາງໜ້າພະແນກຍຸຕິທຳແຂວງ ທ່ານ ວິໄຊ ແກ້ວດວງດີ ຮອງຫົວໜ້າພະແນກຍຸຕິທຳແຂວງຄຳມ່ວນ ພ້ອມຄະນະ, ທ່ານ ພັທ ຄຳແສງ ສຸລິຍະວົງ ຄະນະປະຈຳ ພັກເມືອງ, ຫົວໜ້າກອງບັນຊາການ ປກສ ເມືອງຍົມມະລາດ. ນອກນັ້ນ ຍັງມີການນຳຂັ້ນເມືອງ , ຫົວໜ້າເຂດ ແລະ ການຈັດຕັ້ງຂັ້ນບ້ານ ເຂົ້າຮ່ວມເປັນຈຳນວນຫຼວງຫຼາຍ.
ໃນພິທີ ທ່ານ ວິໄຊ ແກ້ວດວງດີ ໄດ້ໃຫ້ກຽດມອບໃບປະກາສະນີຍະບັດໃຫ້ແກ່ນັກສຳມະນາກອນທີ່ຈົບກົດໝາຍຊັ້ນຕົ້ນ ໃນສົກ2017 ຈຳນວນ 53 ຄົນ ຍິງ 10 ຄົນ ຊຶ່ງໃນນັ້ນມີຄະນະໜ່ວຍໄກ່ເກ່ຍຂັ້ນບ້ານ, ຮອງນາຍບ້ານ,ການຈັດຕັ້ງຕ່າງໆ ຕະຫຼອດຮອດພໍ່ແມ່ປະຊາຊົນ, ພາຍຫຼັງທີ່ມອບປະກາສະນີຍະບັດແລ້ວ ທ່ານ ມະນີວົງ ຈັນທະວົງ ເຈົ້າເມືອງໆຍົມມະລາດ ໄດ້ໃຫ້ກຽດຂຶ້ນມອບໃບຍ້ອງຍໍແກ່ບັນດາຜູ້ທີ່ມີຜົນງານ ປະກອບສ່ວນເຂົ້າໃນການສອນ-ການຮຽນຄັ້ງນີ້.
ທ່ານ ມະນີວົງ ຈັນທະວົງ ເຈົ້າເມືອງໆຍົມມະລາດ ໄດ້ໃຫ້ກຽດໂອ້ລົມຕໍ່ນັກຮຽນທີ່ຈົບກົດໝາຍຊັ້ນຕົ້ນ ຊຸດທີ່ IV ວ່າ: ການຮຽນ-ການສອນກົດໝາຍຊັ້ນຕົ້ນຊຸດນີ້ ແມ່ນໄດ້ຮັບຜົນສຳເລັດດີ ເຮັດໃຫ້ອຳນາດການປົກຄອງ, ຄະນະພັກນຳພາກຸ່ມບ້ານ, ພະນັກງານຫຼັກແຫຼ່ງຂອງເມືອງຈຳນວນໜຶ່ງ ຕະຫຼອດຮດອຊາວໜຸ່ມ ປປ ລາວບ້ານ ທີ່ໄດ້ເຂົ້າຮ່ຳຮຽນ ມີຄວາມເຂົ້າໃຈຕໍ່ບັນຫາກົດໝາຍຕ່າງໆ ທີ່ຈຳເປັນໃນຊີວິດປະຈຳວັນ ແລະ ວຽກງານຢູ່ຮາກຖານ ໂດຍສະເພາະແມ່ນ ສະຕິຕື່ນຕົວໃນການເຄົາລົບ ແລະ ປະຕິບັດຕໍ່ລະບຽບກົດໝາຍຂອງປະຊາຊົນໄດ້ເພີ່ມຂຶ້ນ ເຮັດໃຫ້ສັງຄົມມີຄວາມສະຫງົບຢູ່ຂັ້ນຮາກຖານບ້ານ, ປະຊາຊົນດຳລົງຊີວິດດ້ວຍຄວາມປອດໃສຂາວສະອາດ ແລະ ມີຄວາມຜາສຸກ, ສັງຄົມມີຄວາມທ່ຽງທຳ ແລະ ຍຸຕິທຳເທື່ອລະກ້າວ. ພ້ອມນີ້ ທ່ານເຈົ້າເມືອງ ຍັງໄດ້ກ່າວສະແດງຄວາມຂອບໃຈເປັນຢ່າງສູງ ມາຍັງພະແນກຍຸຕິທຳແຂວງທີ່ໄດ້ເອົາໃຈໃສ່ຊຸກຍູ້, ສ້າງບຸກຄະລາກອນກົດໝາຍ ໃຫ້ແກ່ຮາກຖານບ້ານ ແລະ ອຳນາດການປົກຄອງເມືອງຍົມມະລາດ ໄດ້ເຂົ້າໃຈເຖິງຄວາມສຳຄັນຂອງກົດໝາຍ ແລະ ລະບຽບການທີ່ພັກລັດເພີ່ນວາງອອກ ລວມທັງການສະໜອງປຶ້ມແບບຮຽນກົດໝາຍຊັ້ນຕົ້ນ ທີ່ທາງກະຊວງ ໄດ້ອຳນວຍຊ່ວຍເຫຼືອຕອບສະໜອງໃຫ້ຢ່າງພຽງພໍ. ນອກນັ້ນ ທ່ານຍັງໄດ້ສະແດງຄວາມຂອບໃຈຕໍ່ກຳລັງ ປກຊ-ປກສ ທີ່ໄດ້ອຳນວຍຄວາມສະດວກ ເປັນຕົ້ນ ແມ່ນສະຖານທີ່ດຳເນີນການຮຽນ-ການສອນ ລວມໄປ ເຖິງບັນດາຜູ້ ທີ່ໄດ້ອຸປະຖຳ ແລະ ປະກອບສ່ວນດ້ານວັດຖຸ ແລະ ປັດໄຈຕ່າງໆ ໃຫ້ແກ່ການຮຽນການ-ສອນ ຊູດນີ້ ປາສົບຜົນສຳເລັດຕາມລະດັບຄາດໝາຍ.
ຂຽນຂ່າວ ແລະ ຖ່າຍພາບໂດຍ: ຜູ້ປະສານງານແຂວງ ຄຳມ່ວນ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ສຳເລັດການຮຽນ-ການສອນ ກົດໝາຍ ຊັ້ນຕົ້ນ ທີ່ເມືອງຍົມມະລາດແຂວງຄຳມ່ວນ | ສຳເລັດການຮຽນ-ການສອນກົດໝາຍ ຊັ້ນຕົ້ນ ທີ່ເມືອງຍົມມະລາດ, ແຂວງຄຳມ່ວນ |
https://www.moj.gov.la/lo/node/887 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 08-ພຶດສະພາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 7/5/2017 EP1
ລາຍການເພື່ອສັງຄົມຍຸຕິທຳ 7/5/2017 EP2 | ລາຍການເພື່ອສັງຄົມຍຸຕິທຳ 7/5/2017 |
https://www.moj.gov.la/lo/node/888 | ໃນວັນທີ 28 ເມສາ 2017 ທີ່ຜ່ານມາ ຢູ່ເມືອງຫາດຊາຍຟອງ ນະຄອນຫຼວງວຽງຈັນ ໄດ້ຈັດພິທີປິດການຮຽນ-ການສອນກົດໝາຍຊັ້ນຕົ້ນ ຊຸດທີ 6 ຂຶ້ນ ຢູ່ທີ່ຫ້ອງວ່າການປົກຄອງເມືອງຫາດຊາຍຟອງ ພາຍໃຕ້ການເປັນປະ ທານຂອງ ທ່ານ ບຸນທາມ ພຸດທະວົງສາ ຄະນະພັກນະຄອນຫຼວງວຽງຈັນ, ເລຂາພັກເມືອງ, ເຈົ້າເມືອງໆຫາດຊາຍຟອງ, ມີບັນດາຄະນະປະຈຳພັກເມືອງ, ຄະນະພັກເມືອງ, ຮອງຫົວໜ້າພະແນກຍຸຕິທຳນະຄອນຫຼວງວຽງຈັນ, ຫົວໜ້າຫ້ອງການອ້ອມຂ້າງເມືອງ ພ້ອມດ້ວຍເລຂາພັກບ້ານ, ນາຍບ້ານ, ຄູ, ອາຈານ ແລະ ສຳມະນາກອນເຂົ້າຮ່ວມຢ່າງພ້ອມພຽງ.
ໃນພິທີ ທ່ານ ບຸນເພັງ ກ້ານແກ້ວ ຫົວໜ້າຫ້ອງການຍຸຕິທຳເມືອງຫາດຊາຍຟອງ ໄດ້ຂຶ້ນຜ່ານບົດລາຍງານການປິດການຮຽນ-ການສອນກົດໝາຍຊັ້ນຕົ້ນ. ຜ່ານການຮຽນ-ການສອນເປັນເວລາ 3 ເດືອນຜ່ານມາສັງເກດຕີ ລາຄາໄດ້ວ່າ: ສຳມະນາກອນ ມີຄວາມຕື່ນຕົວ, ຫ້າວຫັນ ແລະ ຕັ້ງໃຈສຶກສາຮ່ຳຮຽນຈົນຍາດໄດ້ຜົນສຳເລັດຕາມລະດັບຄາດໝາຍ. ຈາກນັ້ນ ທ່ານ ບຸນທາມ ພຸດທະວົງສາ ຄະນະພັກນະຄອນຫຼວງວຽງຈັນ, ເລຂາພັກເມືອງ, ເຈົ້າ ເມືອງໆຫາດຊາຍຟອງ ກໍໄດ້ມອບປະກາສະນີຍະບັດໃຫ້ແກ່ສຳມະນາກອນທີ່ສຳເລັດການຮຽນ. ຫຼັງຈາກນັ້ນ ທ່ານ ທອງສັນ ແກ້ວປະເສີດ ຮອງຫົວໜ້າພະແນກຍຸຕິທຳນະຄອນຫຼວງວຽງຈັນ ກໍໄດ້ມອບໃບຍ້ອງຍໍໃຫ້ແກ່ສຳມະນາ ກອນຜູ້ທີ່ຮຽນດີ-ຮຽນເກັ່ງ ແລະ ຜູ້ທີ່ປະກອບສ່ວນເຂົ້າໃນການຮຽນການສອນໃນຄັ້ງນີ້ອີກດ້ວຍ. ໃນຕອນທ້າຍຂອງພິທີ ທ່ານ ປະທານ ກໍໄດ້ໃຫ້ກຽດໂອ້ລົມຕໍ່ຜູ້ເຂົ້າຮ່ວມ ຊຶ່ງກ່ອນອື່ນທ່ານກໍໄດ້ຍ້ອງຍໍຊົມເຊີຍສຳມະນາກອນທຸກ ທ່ານທີ່ໄດ້ເອົາໃຈໃສ່ຄົ້ນຄວ້າຮ່ຳຮຽນຈົນສຳເລັດການສຶກສາ ແລະ ທ່ານຍັງໄດ້ເນັ້ນໜັກໃຫ້ສຳມະນາກອນທຸກທ່ານ ຈົ່ງພ້ອມກັນນຳເອົາຄວາມຮູ້, ຄວາມສາມາດທີ່ໄດ້ຮັບຈາກການສຶກສາໃນຄັ້ງນີ້ ໄປໝູນໃຊ້ເຂົ້າໃນການປະຕິບັດ ໜ້າທີ່ວຽກງານໃຫ້ສຳເລັດຜົນໃນຕໍ່ໜ້າ.
ຂຽນຂ່າວ: ສີປະໄພ ຖ່າຍພາບ: ຈັນທະວີສຸກ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ພິທີປິດການຮຽນ-ການສອນກົດໝາຍຊັ້ນຕົ້ນ ຊຸດທີ 6 ຂອງເມືອງຫາດຊາຍຟອງ | ພິທີປິດການຮຽນ-ການສອນກົດໝາຍຊັ້ນຕົ້ນ ຊຸດທີ 6 ຂອງເມືອງຫາດຊາຍຟອງ |
https://www.moj.gov.la/lo/node/889 | ພະແນກຍຸຕິທຳແຂວງສະຫວັນນະເຂດ ໄດ້ຈັດພິທີປາຖະກະຖາວັນ ກຳມະກອນສາກົນຄົບຮອບ 131 ປີ ຂຶ້ນໃນວັນທີ 3 ພຶດສະພາ 2017, ໃຫ້ກຽດເຂົ້າຮ່ວມ ແລະ ປະຖະກະຖາຄັ້ງນີ້ໂດຍ ທ່ານ ຄຳສິງ ເພັດໄຊຍະພອນ ຮອງຫົວໜ້າພະແນກຍຸຕິທຳແຂວງ ສະຫວັນນະເຂດ, ມີບັນດາຄະນະພັກ-ຄະນະນຳ ແລະ ພະນັກງານ-ລັດຖະກອນ ພະແນກຍຸຕິທຳແຂວງ ຈຳນວນ 52 ທ່ານ, ຍິງ 21 ທ່ານ ເຂົ້າຮ່ວມຢ່າງ ພ້ອມພຽງ.
ໃນພິທີ ທ່ານຄຳສິງ ເພັດໄຊຍະພອນ ໄດ້ຍົກໃຫ້ເຫັນເງື່ອນໄຂທີ່ພາໃຫ້ເກີດມີວັນກຳມະກອນສາກົນ, ໃນວັນທີ 1 ພຶດສະພາ ປີ 1886 ເປັນເທື່ອທຳອິດໃນປະເທດອາເມລິກາ ຢູ່ຕົວເມືອງຊິກກາໂກ ຊົນຊັ້ນ ກຳມະກອນ ແລະ ຊາວຜູ້ອອກແຮງງານໄດ້ມີການຕໍ່ສູ້ ແລະ ຮຽກຮ້ອງໃຫ້ພວກນາຍທຶນປະຕິບັດຕາມການສະເໜີ ຂອງກຳມະ ກອນວ່າ: “ແຕ່ນີ້ຕໍ່ໄປບໍ່ໃຫ້ກຳມະກອນຜູ້ໃດເຮັດວຽກເກີນ 8 ຊົ່ວໂມງ ຕໍ່ມື້, 8 ຊົ່ວໂມງພັກຜ່ອນ ແລະ 8 ຊົ່ວໂມງ ຮ່ຳຮຽນ’’ ຕໍ່ມາໃນວັນທີ 14 ກໍລະກົດ ປີ 1889 ກອງປະຊຸມພັກກອມມູນິດສາກົນຄັ້ງທີ II ໄດ້ໄຂຂຶ້ນ ທີ່ນະຄອນ ຫຼວງປາຣີ (ປະເທດຝະຣັ່ງ) ມີຜູ້ແທນເຂົ້າ ຮ່ວມກອງປະຊຸມທັງໝົດ 393 ຄົນ ຊຶ່ງແມ່ນຜູ້ແທນຈາກ 22 ປະເທດ ເອີຮົບ, ອາເມລິກາ ແລະ ອັກຊັງຕິນ ທີ່ປະຊຸມໄດ້ຜ່ານໂຄງການດຳເນີນງານທີ່ສຳຄັນ ຄື: ຊັ້ນຊັ້ນກຳມະກອນສາມັກ ຄີຕໍ່ສູ້ເພື່ອປະ ຕິບັດຄຳຂັວນ “ມື້ໜຶ່ງເຮັດວຽກ 8 ຊົ່ວໂມງ ແລະ ກຳນົດເອົາວັນທີ 1 ພຶດສະພາ 1886 ເປັນວັນກຳມະກອນສາກົນ” ແຕ່ນັ້ນມາ “ວັນທີ 1 ພຶດສະພາ ຂອງທຸກໆປີ ຈຶ່ງໄດ້ກາຍເປັນວັນ ບຸນໃຫຍ່ຂອງຊົນຊັ້ນກຳມະກອນ ໃນທົ່ວໂລກ”. ສະເພາະຢູ່ ສປປ ລາວ ທ່ານຍັງໄດ້ຍົກໃຫ້ເຫັນ ການຕໍ່ສູ້ຂອງກຳມະກອນລາວ 131 ປີ ທີ່ຜ່ານມາ ຊຶ່ງປະກອບມີ 3 ລະຍະ “ລະຍະການຕໍ່ສູ້ຕ້ານລັດທິລ່າ ເມືອງຂື້ນແບບເກົ່າ, ລະຍະແຫ່ງການຕໍ່ສູ້ຕ້ານລັດທິລ່າ ເມືອງຂື້ນແບບໃໝ່ຂອງຈັກກະພັດອາເມລິກາ ແລະ ລະຍະການປະກອບສ່ວນປົກປັກຮັກສາ ແລະ ພັດທະນາປະເທດຊາດຂອງຊົ້ນຊັ້ນກຳມະກອນ ລາວ”.
ຫຼັງຈາກນັ້ນ ຜູ້ເຂົ້າຮ່ວມຍັງໄດ້ຮັບຟັງຍັງໄດ້ຮັບຟັງການເຜີຍແຜ່ບົດແນະນຳ ເລກທີ 46/ອກລ, ລົງວັນທີ 20 ກຸມພາ 2017 ກ່ຽວກັບການຈັດຕັ້ງປະຕິບັດດຳລັດ ວ່າດ້ວຍການແຈ້ງຊັບສິນ (ສະບັບປັບ ປຸງ) ຊຶ່ງປ່ຽນແທນບົດແນະນຳ ສະບັບເລກທີ 224/ອກລ, ລົງວັນທີ 12/12/2013 ຊຶ່ງທ່ານໄດ້ຍົກໃຫ້ເຫັນຈຸດປະສົງ, ຄາດໝາຍ, ບາງເນື້ອໃນຂອງດຳລັດວ່າດ້ວຍການແຈ້ງຊັບສິນ ແລະ ການຈັດຕັ້ງປະຕິ ບັດ ເພື່ອໃຫ້ພະນັກງານ-ລັດຖະກອນພາຍໃນພະແນກຍຸຕິທຳໄດ້ຮັບຮູ້ ແລະ ເຂົ້າໃຈ ພ້ອມທັງຈັດຕັ້ງປະຕິບັດ ບົດແນະນຳດັ່ງກ່າວ.
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ພະນັກງານ-ລັດຖະກອນ ພະແນກຍຸຕິທຳແຂວງສະຫວັນນະເຂດ ຮັບຟັງການປາຖະກະຖາວັນກຳມະກອນສາກົນ ຄົບຮອບ 131 ປີ ແລະ ເອກະສານສຳຄັນຈຳນວນໜຶ່ງ | ພະນັກງານ-ລັດຖະກອນ ພະແນກຍຸຕິທຳແຂວງສະຫວັນນະເຂດ ຮັບຟັງການປາຖະກະຖາວັນກຳມະກອນສາກົນ ຄົບຮອບ 131 ປີ ແລະ ເອກະສານສຳຄັນຈຳນວນໜຶ່ງ |
https://www.moj.gov.la/lo/node/890 | ກອງປະຊຸມປະກອບຄຳເຫັນໃສ່ຮ່າງຂໍ້ຕົກລົງວ່າດ້ວຍ ການຄຸ້ມຄອງອົງການທະບຽນສານ ໄດ້ໄຂຂຶ້ນໃນຕອນເຊົ້າວັນທີ 8 ພຶດສະພາ 2017 ທີ່ຫ້ອງປະຊຸມຊັ້ນຂອງກະຊວງຍຸຕິທຳ ໂດຍການເປັນປະທານຂອງ ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທຳ ຜູ້ຊີ້ນຳກົມທະບຽນສານ ຊຶ່ງມີຜູ້ເຂົ້າຮ່ວມທັງໝົດ 15 ທ່ານ, ຍິງ 6 ຄົນ.
ກອງປະຊຸມດັ່ງກ່າວ ໄດ້ປືກສາຫາລືເພື່ອຜ່ານຮ່າງ “ຂໍ້ຕົກລົງຂອງລັດຖະມົນຕີກະຊວງຍຸຕິທຳ ວ່າດ້ວຍການຄຸ້ມຄອງອົງການທະບຽນສານ” ໂດຍ ທ່ານ ໄທ ລໍເບຼັຍຢາວ ຫົວໜ້າກົມທະບຽນສານ ໄດ້ລາຍງານກ່ຽວກັບ ຈຸດປະສົງຂອງການສ້າງຂໍ້ຕົກລົງດັ່ງກ່າວນີ້ຂຶ້ນມາ ກໍເພື່ອເປັນບ່ອນອີງໃນການຄຸ້ມຄອງອົງການທະບຽນສານ ເຮັດໃຫ້ວຽກງານທະບຽນສານມີຄວາມເປັນລະບຽບຮຽບຮ້ອຍ, ປ້ອງກັນປະກົດການຫຍໍ້ທໍ້ທີ່ຈະເກີດຂຶ້ນໃນອານາຄົດ ແລະ ເຮັດໃຫ້ວຽກງານທະບຽນສານຂະຫຍາຍຕົວ ເຮັດໃຫ້ສັງຄົມຮັບຮູ້ຢ່າງກວ້າງຂວາງ ແລະ ເຫັນໄດ້ຄຸນຄ່າທາງກົດໝາຍໃນການຢັ້ງຢືນເອກະສານ. ຈາກນັ້ນ ທ່ານ ນຽມ ສຸພັນຄ້ຳມະວົງ ຮອງຫົວໜ້າກົມທະບຽນສານ ຫົວໜ້າຄະນະຮັບຜິດຊອບຮ່າງຂໍ້ຕົກລົງ ໄດ້ຊີ້ແຈ້ງຕໍ່ກອງປະຊຸມກ່ຽວກັບເປົ້າໝາຍສຳຄັນໃນການສ້າງຂໍ້ຕົກລົງນີ້ຂຶ້ນ ເພື່ອເຮັດໃຫ້ການຄຸ້ມຄອງອົງການທະບຽນສານ ໃນແຕ່ລະຂັ້ນ ນັບແຕ່ສູນກາງຮອດທ້ອງຖິ່ນ ເປັນລະບົບແບບແຜນອັນດຽວກັນ, ການແຕ່ງຕັ້ງສັບຊ້ອນຍົກຍ້າຍພະນັກງານໃຫ້ເປັນລະບົບ, ຂໍ້ຫ້າມເພີ່ມເຕີມໃຫ້ມີການລາຍງານເຫັນດີຕາມແຕ່ລະຂັ້ນຕອນທີ່ກົດໝາຍທະບຽນສານກຳນົດ, ການຝືກອົບຮົມ, ການກຳນົດເຄື່ອງແບບ (ເຄື່ອງນຸ່ງຂອງພະນັກງານ), ກາໝາຍ, ປ້າຍເສື້ອຂອງນາຍທະບຽນສານ ແລະ ພະນັກງານທະບຽນສານທົ່ວໄປ.
ຜ່ານການປືກສາຫາລື ປະກອບຄຳຄິດຄຳເຫັນຈາກບັນດາທ່ານທີ່ເຂົ້າຮ່ວມ ໄດ້ຕົກລົງເຫັນດີເປັນເອກະພາບກັນ ແລະ ໄດ້ປັບປຸງ ຈາກ 10 ໝວດ ໃຫ້ມາເປັນ 5 ໝວດ. ຈາກນັ້ນ ທ່ານຮອງລັດຖະມົນຕີ ກໍໄດ້ໃຫ້ຄຳເຫັນ ແລະ ທິດຊີ້ນຳ ໂດຍມອບໃຫ້ກົມທະບຽນສານ ກໍຄືຄະນະຮັບຜິດຊອບຮ່າງຂໍ້ຕົກລົງດັ່ງກ່າວ ນຳເອົາຄຳຄິດເຫັນຂອງຜູ້ເຂົ້າຮ່ວມປັບປຸງເຂົ້າໃສ່ເນື້ອໃນຮ່າງຂໍ້ຕົກລົງດັັ່ງກ່າວ ແລ້ວນຳສະເໜີຂັ້ນເທິງຕາມຂັ້ນຕອນຕໍ່ໄປ.
ພາບ ແລະ ບົດ: ທອງບາງ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມຜ່ານຮ່າງຂໍ້ຕົກລົງ ວ່າດ້ວຍການຄຸ້ມຄອງອົງການທະບຽນສານ | ກອງປະຊຸມຜ່ານຮ່າງຂໍ້ຕົກລົງ ວ່າດ້ວຍການຄຸ້ມຄອງອົງການທະບຽນສານ |
https://www.moj.gov.la/lo/node/891 | ໃນຕອນບ່າຍຂອງວັນທີ 10 ພຶດສະພາ 2017 ຢູ່ທີ່ກະຊວງຍຸຕິທໍາ ທ່ານ ໄຊສີ ສັນຕິວົງ ລັດຖະ ມົນຕີກະຊວງຍຸຕິທໍາ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ໂຢຊິຮາລຸ ໂຢເນຢາມາ (yoshiharu YONEYAMA) ຜູ້ຕ່າງໜ້າຫົວໜ້າອົງການຮ່ວມມືສາກົນຍີ່ປຸ່ນປະຈໍາລາວຄົນໃໝ່ ພ້ອມດ້ວຍຄະນະ. ຈຸດປະສົງຂອງການເຂົ້າຢ້ຽມຂໍ່ານັບໃນຄັ້ງນີ້ ແມ່ນໃນໂອກາດທີ່ ທ່ານ ໂຢຊິຮາລຸ ໂຢເນຢາມາ ໄດ້ມາດໍາ ລົງຕໍາແໜ່ງເປັນຜູ້ຕ່າງໜ້າຫົວໜ້າອົງການຮ່ວມມືສາກົນຍີ່ປຸ່ນ ປະຈໍາລາວຄົນໃໝ່ ແລະ ປຶກສາຫາລືທົບທວນຄວາມຄືບໜ້າຂອງການຈັດຕັ້ງປະຕິບັດການຮ່ວມມື ລະຫວ່າງ ກະຊວງຍຸຕິທໍາ ແຫ່ງ ສປ ປ ລາວ ແລະ ອົງການຮ່ວມມືສາກົນ ໄຈກາ ປະຈໍາລາວ ໃນລະຍະຜ່ານມາ.
ພ້ອມດຽວກັນນັ້ນ, ທັງສອງຝ່າຍກໍໄດ້ສົນທະນາກ່ຽວກັບວຽກງານຍຸຕິທໍາ ແລະ ຮ່ວມກັນປຶກສາຫາລື ການພົວພັນຮ່ວມມືຊ່ວຍເຫຼືອເຊິ່ງກັນ ແລະ ກັນໃຫ້ນັບມື້ນັບຂະຫຍາຍຕົວຍິ່ງໆຂຶ້ນ ເປັນຕົ້ນ ແມ່ນສືບຕໍ່ຄົ້ນຄ້ວາປັບປຸງຮ່າງປະມວນກົດໝາຍແພ່ງໃຫ້ສໍາເລັດຕາມຂັ້ນຕອນ ພ້ອມທັງສືບຕໍ່ການຈັດກອງປະຊຸມສໍາມະນາກ່ຽວກັບເຕັກນິກໃນການສ້າງ ແລະ ປັບປຸງກົດໝາຍ ເພື່ອເປັນບົດຮຽນແກ່ ສປປ ລາວ ໃນອະນາຄົດ. ໃນໂອກາດນີ້ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທໍາ ແຫ່ງ ສປປ ລາວ ໄດ້ສະແດງຄວາມຂອບໃຈ ແລະ ຊົມເຊີຍການເຂົ້າຢ້ຽມຂໍ່ານັບຂອງ ທ່ານ ໂຢຊິຮາລຸ ໂຢເນຢາມາ ຜູ້ຕ່າງໜ້າຫົວໜ້າອົງການຮ່ວມມືສາກົນຍີ່ປຸ່ນ ປະຈໍາລາວ ຄົນໃໝ່ ໃນໂອກາດດຽວກັນ ທ່ານ ທ່ານ ໂຢຊິຮາລຸ ໂຢເນຢາມາ ກໍໄດ້ສະແດງຄວາມຂອບໃຈ ຕໍ່ທ່ານລັດຖະມົນຕີກະຊວງຍຸຕິທໍາ ແຫ່ງ ສປປ ລາວ ທີ່ໄດ້ໃຫ້ການຕ້ອນຮັບອັນອົບອຸ່ນ ແລະ ຫວັງຢ່າງຍິ່ງວ່າຈະໄດ້ມີການສືບຕໍ່ພົວພັນຮ່ວມມືວຽກງານນໍາກັນໃນຕໍ່ໜ້າ.
ຂ່າວ: ໄຊຍະສິດ ພາບ: ຈັນທະວີສຸກ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານ ລັດຖະມົນຕີ ກະຊວງຍຸຕິທໍາ ຕ້ອນຮັບ ທ່ານຜູ້ຕ່າງໜ້າຫົວໜ້າອົງການຮ່ວມມືສ | ທ່ານ ລັດຖະມົນຕີ ກະຊວງຍຸຕິທໍາ ຕ້ອນຮັບ ທ່ານຜູ້ຕ່າງໜ້າຫົວໜ້າອົງການຮ່ວມມືສາກົນຍີ່ປຸ່ນ ປະຈໍຳລາວ ຄົນໃໝ່ |
https://www.moj.gov.la/lo/node/892 | ຮາກຖານຊາວໜຸ່ມພະແນກຍຸຕິທຳແຂວງ ສະຫວັນນະເຂດ ໄດ້ເປີດກອງປະຊຸມໃຫຍ່ ຄັ້ງທີ III ຂອງຕົນຂຶ້ນ ໃນວັນທີ 10 ພຶດສະພາ 2017 ທີ່ຫ້ອງປະຊຸມພະແນກຍຸຕິທຳແຂວງ, ໃຫ້ກຽດເຂົ້າຮ່ວມ ເປັນປະທານ ຂອງທ່ານ ຄຳຜຸຍ ສີບຸນເຮືອງ ກຳມະການພັກແຂວງ, ກຳມະການສູນກາງຊາວໜຸ່ມປະຊາຊົນປະຕິວັດລາວ, ເລຂາຄະນະບໍລິຫານງານຊາວໜຸ່ມແຂວງ ສະຫວັນນະເຂດ, ທ່ານ ອຸໄພວັນ ໄຊຍະວົງ ເລຂາໜ່ວຍພັກ, ຫົວໜ້າພະ ແນກຍຸຕິທຳ ແຂວງສະຫວັນນະເຂດ, ມີບັນດາແຂກຈາກພະແນກການອ້ອມຂ້າງ ແລະ ຜູ້ແທນກອງປະຊຸມ ເຂົ້າຮ່ວມລວມທັງໝົດ 46 ສະຫາຍ, ຍິງ 18 ສະຫາຍ.
ພາຍຫຼັງທີ່ກອງປະຊຸມໄດ້ໄຂຂື້ນຢ່າງເປັນທາງການແລ້ວ ສະຫາຍ ອານຸວົງ ວຽງມະນີ ເລຂາຮາກຖານຊາວໜຸ່ມພະແນກຍຸຕິທຳແຂວງ ໄດ້ຜ່ານບົດລາຍງານການເມືອງ ພ້ອມທັງຜ່ານບົດສະຫຼຸບຊາວ ໜຸ່ມ 4 ບຸກ ແລະ ທິດທາງແຜນການ 5 ປີຕໍ່ໜ້າ, ໄດ້ມອບໃບຍ້ອງຍໍ ແລະ ໃບຢັ້ງຢືນນາມມະຍົດເປັນຮາກຖານຊາວໜຸ່ມ 4 ບຸກ ສະໄໝທີ II ແລະ ໜ່ວຍຊາວໜຸ່ມ 4 ບຸກ, ຊຶ່ງຮາກຖານຊາວໜຸ່ມພະແນກຍຸຕິທຳແຂວງ ແມ່ນມີ 2 ໜ່ວຍຂື້ນກັບ ຄື: ໜ່ວຍຊາວໜຸ່ມຫ້ອງການຈັດຕັ້ງປະຕິບັດຄຳຕັດສີນຂອງສານ ແລະ ໜ່ວຍຊາວໜຸ່ມຫ້ອງການທະບຽນສານ.
ພ້ອມກັນນັ້ນ ກອງປະຊຸມໄດ້ຈັດຕັ້ງປ່ອນບັດເລືອກຕັ້ງເອົາຄະນະຊາວໜຸ່ມຊຸດໃໝ່ ຊຶ່ງມີຜູ້ສະໝັກ ຈຳນວນ 5 ສະຫາຍ, ຍິງ 1 ສະຫາຍ ແມ່ນເລືອກເອົາ 3 ສະຫາຍເຂົ້າເປັນຄະນະຊຸດໃໝ່ ຊຶ່ງມີຜູ້ແທນກອງປະຊຸມປ່ອນ ບັດຄັດເລື່ອກ ຈຳນວນ 31 ສະຫາຍ, ຍິງ 14 ສະຫາຍ, ການປ່ອນບັດຄັດເລືອກເອົາຄະນະຊາວໜຸ່ມຊຸດໄໝ່ ດຳເນີນໄປດ້ວຍຄວາມໂປ່ງໃສ ແລະ ຍຸຕິທຳ ຊຶ່ງຜົນການປ່ອນບັດໄດ້ຄະນະຊຸດໃໝ່ 3 ສະຫາຍ, ຍິງ 1 ສະຫາຍ ປະ ກອບດ້ວຍ ສະຫາຍ ອານຸວົງ ວຽງມະນີ ເປັນເລຂາ, ສະຫາຍ ທິບທຸລັກ ແກ້ວວົງສາ ເປັນຮອງເລຂາ, ສະຫາຍ ນາງ ວິໄຊພອນ ວົງປັນຍາ ເປັນຄະນະພ້ອມທັງເປັນປະທານກວດກາ ແລະ ສະຫາຍ ດາລາວັນ ປັດຕິວົງ ເປັນ ຮອງປະທານກວດກາ.
ໃນຕອນທ້າຍຂອງກອງປະຊຸມ ທ່ານ ຄຳຜຸຍ ສີບຸນເຮືອງ ກຳມະການພັກແຂວງ, ກຳມະການສູກາງຊາວໜຸ່ມປະຊາຊົນປະຕິວັດລາວ, ເລຂາຄະນະບໍລິຫານງານຊາວໜຸ່ມແຂວງສະຫວັນນະເຂດ ກໍໄດ້ໂອ້ລົມພ້ອມທັງສະ ແດງຄວາມຊົມເຊີຍຕໍ່ຜົນງານທີ່ຍາດມາໄດ້ ຂອງຮາກຖານຊາວໜຸ່ມພະແນກຍຸຕິທຳແຂວງ ພ້ອມທັງ ໃຫ້ທິດຊີ້ນຳບາງບັນຫາດັ່ງນີ້: (1) ຕ້ອງເພີ່ມທະວີການສຶກສາອົບຮົມການເມືອງ-ແນວຄິດ ໃຫ້ແກ່ພະນັກງານສະມາຊິກ ຊາວໜຸ່ມໃຫ້ມີຫຼັກໝັ້ນການເມືອງ, ມີຄວາມຈົງຮັກພັກດີຕໍ່ປະເທດຊາດນັບມື້ໜັກແໜ້ນກ່ວາເກົ່າ, (2) ເພີ່ມທະວີຄວາມຄວາມຮັບຜິດຊອບຕໍ່ໜ້າທີ່ວຽກງານ, ປັບປຸງກໍ່ສ້າງການຈັດຕັ້ງຊາວໜຸ່ມໃຫ້ມີຄວາມເຂັ້ມແຂງ ໂດຍປະຕິບັດຫຼັກການພື້ນຖານຂອງພັກໃຫ້ເຂັ້ມງວດ ເປັນຕົ້ນ ແມ່ນຫຼັກການລວມສູນປະຊາທິປະໄຕ, ເຮັດວຽກເປັນໝູ່ຄະນະ, ແບ່ງຄວາມຮັບຜິດຊອບໃຫ້ບຸກຄົນຈະແຈ້ງ, ກ້າຕຳນິຕົນເອງ ແລະ ຕິຊົມກັນ, (3) ເອົາ ໃຈໃສ່ວຽກງານກວດກາ ເປັນຕົ້ນ ວຽກງານກວດກາຂອງຊາວໜຸ່ມ, ກວດກາການປະຕິບັດໜ້າທີ່ຂອງສະມາຊິກຊາວໜູ່ມໃຫ້ເຂັ້ມແຂງ ແລະ ຮັກສາໄດ້ມູນເຊື້ອຮາກຖານ ແລະ ໜ່ວຍຊາວໜຸ່ມ 4 ບຸກ, (4) ເອົາໃຈໃສ່ຄົ້ນ ຄ້ວາກຳແໜ້ນທິດທາງແຜນການຂອງຂັ້ນເທິງໃນແຕ່ລະ ລະຍະ, ຮູ້ຜັນຂະຫຍາຍໃຫ້ເປັນແບບແຜນອັນລະອຽດຂອງຕົນ ໂດຍສະເພາະການເປັນເສນາທິການໃຫ້ພະແນກຍຸຕິທຳແຂວງ ໃນການຄົ້ນຄ້ວາສັງລວມເນື້ອໃນ ຢ່າງຮອບດ້ານ, ສ້າງສິ່ງອຳນວຍຄວາມສະດວກໃຫ້ແກ່ການເຄື່ອນໄຫວວຽກງານຂອງພະແນກຍຸຕິທຳແຂວງ.
ກອງປະຊຸມໄດ້ສຳເລັດຕາມຈຸດປະສົງ, ຄາດໝາຍ ແລະ ໄດ້ປິດລົງໃນເວລາ 11 ໂມງ 30 ນາທີ ຂອງວັນດຽວກັນ.
ຂຽນຂ່າວ ແລະ ຖ່າຍພາບ ໂດຍ: ຜູ້ປະສານງານ ພະແນກຍຸຕິທຳແຂວງ ສະຫວັນນະເຂດ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ຮາກຖານຊາວໜຸ່ມພະແນກຍຸຕິທຳແຂວງສະຫວັນນະເຂດ ເປີດກອງປະຊຸມໃຫຍ່ ຄັ້ງທີ III ແລະ ມອບໃບຢັ້ງຢືນນາມມະຍົດຊາວໜຸ່ມ 4 ບຸກ ສະໄໝທີ II | ຮາກຖານຊາວໜຸ່ມພະແນກຍຸຕິທຳແຂວງສະຫວັນນະເຂດ ເປີດກອງປະຊຸມໃຫຍ່ ຄັ້ງທີ III ແລະ ມອບໃບຢັ້ງຢືນນາມມະຍົດຊາວໜຸ່ມ 4 ບຸກ ສະໄໝທີ II |
https://www.moj.gov.la/lo/node/894 | ລາຍລະອຽດປະເພດຂອງເອກະສານ: ລາຍການວິທະຍຸເອກະສານລົງວັນທີ: 16-ພຶດສະພາ-2017ເລກທີຂອງເອກະສານ: 1
Video Link
ລາຍການຄວາມຮູ້ທາງກົດໝາຍ 01/05/2017 | ລາຍການຄວາມຮູ້ທາງກົດໝາຍ 01/05/2017 |
https://www.moj.gov.la/lo/node/895 | ລາຍລະອຽດປະເພດຂອງເອກະສານ: ລາຍການວິທະຍຸເອກະສານລົງວັນທີ: 16-ພຶດສະພາ-2017ເລກທີຂອງເອກະສານ: 1
Video Link
ລາຍການຄວາມຮູ້ທາງກົດໝາຍ 08/05/2017 | ລາຍການຄວາມຮູ້ທາງກົດໝາຍ 08/05/2017 |
https://www.moj.gov.la/lo/node/896 | ລາຍລະອຽດປະເພດຂອງເອກະສານ: ລາຍການວິທະຍຸເອກະສານລົງວັນທີ: 16-ພຶດສະພາ-2017ເລກທີຂອງເອກະສານ: 1
Video Link
ລາຍການຄວາມຮູ້ທາງກົດໝາຍ 12/05/2017 | ລາຍການຄວາມຮູ້ທາງກົດໝາຍ 12/05/2017 |
https://www.moj.gov.la/lo/node/897 | ໂດຍປະຕິບັດຕາມຄໍາແນະນຳຂອງລັດຖະມົນຕີ ກະຊວງຍຸຕິທຳ ສະບັບເລກທີ 1123/ ກຍ, ລົງວັນທີ 5 ທັນວາ 2016 ວ່າດ້ວຍການຈັດຕັ້ງປະຕິບັດວຽກງານ 3 ສ້າງ ແລະ ວຽກງານຍຸຕິທຳຮາກຖານ; ອີງຕາມ ຂໍ້ຕົກລົງຂອງທ່ານເຈົ້າແຂວງໆ ບໍລິຄຳໄຊ ສະບັບເລກທີ 356/ຂບຊ, ລົງວັນທີ 12 ພຶດສະພາ 2017 ວ່າດ້ວຍອະນຸມັດເປີດຫຼັກສູດບຳລຸງກົດໝາຍ ໄລຍະສັ້ນ 45 ວັນ ຂອງແຂວງບໍລິຄຳໄຊ.
ທີ່ໂຮງຮຽນການເມືອງ-ການປົກຄອງ ແຂວງບໍລິຄຳໄຊ, ພະແນກຍຸຕິທຳແຂວງ ໄດ້ເປີດການຮຽນ-ການສອນກົດໝາຍ ໄລຍະສັ້ນ 45 ວັນ ຂຶ້ນໃນວັນທີ 16 ພຶດສະພາ 2017 ໂດຍພາຍໃຕ້ການເຂົ້າຮ່ວມ ແລະ ເປັນປະທານຂອງ ທ່ານ ບຸນຄຳ ໄຊເຍ່ຍລໍ່ວື່ ຄະນະປະຈຳພັກແຂວງ, ປະທານຄະນະກວດກາພັກ-ລັດແຂວງ, ມີຫົວໜ້າພະແນກ, ຮອງພະແນກ, ລັດວິສາຫະກິດ ແລະ ນັກສຳມະນາກອນມາຈາກ ພະແນກການອ້ອມຂ້າງແຂວງ ເຂົ້າຮ່ວມທັງໝົດ 55 ທ່ານ, ຍິງ 12 ທ່ານ. ໃນພິທີ ທ່ານ ບົວພັນ ຈັນທະວິລຸນ ຮອງຫົວໜ້າພະແນກຍຸຕິທໍາແຂວງ ໄດ້ຂຶ້ນລາຍງານວຽກງານການຈັດຕັ້ງປະຕິບັດໂຄງການບຳລຸງ ກົດໝາຍ ໄລຍະສັ້ນ 45 ວັນ ໃຫ້ແກ່ພະນັກງານຫຼັກແຫຼ່ງຂັ້ນແຂວງ ຊຸດທີ 4 ປີ 2017 ວ່າຫຼັກສູດການຮຽນກົດໝາຍ ແມ່ນປະກອບດ້ວຍ 28 ວິຊາ, 21 ໝ່ວຍ, 315 ຊົ່ວໂມງ. ໃນລະຍະຜ່ານມາ ພະແນກຍຸຕິທຳ ແຂວງບໍລິຄຳໄຊ ໄດ້ສຳເລັດການຝຶກອົບຮົມກົດໝາຍ 45 ວັນ ໃຫ້ແກ່ພະນັກງານການນຳມາແລ້ວ 3 ຊຸດ ຊຶ່ງມີຜູ້ເຂົ້າຮ່ວມທັງໝົດ 155 ທ່ານ, ຍິງ 13 ທ່ານ.
ຈຸດປະສົງ ແມ່ນເພື່ອບໍາລຸງຍົກລະດັບຄວາມຮູ້ດ້ານກົດໝາຍ ໃຫ້ແກ່ພະນັກງານຫຼັກແຫຼ່ງຂອງແຂວງ ຊຶ່ງເປັນຜູ້ທີ່ມີບົດບາດສຳຄັນໃນນຳພາການຄຸ້ມຄອງລັດ, ຄຸ້ມຄອງເສດຖະກິດ-ສັງຄົມ ດ້ວຍກົດໝາຍ ແລະ ລະບຽບການ ເຮັດໃຫ້ການຈັດຕັ້ງປະຕິບັດກົດໝາຍ ມີຄວາມເປັນເອກະພາບ, ກົມກຽວກັນ ແລະ ທັງໝົດນັ້ນເພື່ອປະກອບສ່ວນເຂົ້າໃນການສ້າງລັດ ສປປ ລາວ ໃຫ້ກາຍເປັນລັດທີ່ປົກຄອງດ້ວຍກົດໝາຍ ເທື່ອລະກ້າວ.
ຕອນທ້າຍຂອງພິທີ ທ່ານ ບຸນຄໍາ ໄຊເຍ່ຍລໍ່ວື່ ຄະນະປະຈໍາພັກແຂວງ ປະທານກວດກາພັກ-ລັດແຂວງ ໄດ້ສະແດງຄວາມຍ້ອງຍໍ ຊົມເຊີຍ ຕໍ່ພະແນກຍຸຕິທຳແຂວງບໍລິຄຳໄຊ ທີ່ໄດ້ກະກຽມທາງດ້ານພິທີການ, ເນື້ອໃນ ແລະ ສະຖານທີ່ໃນການຈັດຝຶກອົບຮົມ. ພ້ອມກັນນີ້ ທ່ານຍັງໄດ້ເນັ້ນໜັກໃຫ້ຜູ້ເຂົ້າຮຽນທັງໝົດ ຈົ່ງພ້ອມກັນເອົາໃຈໃສ່ເຂົ້າໃນການຄົ້ນຄ້ວາ, ຮໍ່າຮຽນກົດໝາຍ ໃຫ້ເລິກເຊີ່ງ ແລະ ສາມາດນຳເອົາຄວາມຮູ້ ທີ່ໄດ້ຮັບການຍົກລະດັບຂູດນີ້ໄປຈັດຕັ້ງປະຕິບັດເຂົ້າໃນໜ້າທີ່ວຽກງານໃນຂອບເຂດຄວາມຮັບຜິດຊອບຂອງຕົນ.
ຂຽນຂ່າວ ແລະ ຖ່າຍພາບໂດຍ: ບຸນເລີດ ລັດທະພອນ
ຜູ້ປະສານງານແຂວງ ບໍລິຄຳໄຊ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ພິທີເປີດການຮຽນ-ການສອນກົດໝາຍ 45 ວັນ ໃຫ້ພະນັກງານຫຼັກແຫຼ່ງຂັ້ນແຂວງ | ພິທີເປີດການຮຽນ-ການສອນກົດໝາຍ 45 ວັນ ໃຫ້ພະນັກງານຫຼັກແຫຼ່ງຂັ້ນແຂວງ |
https://www.moj.gov.la/lo/node/903 | ໂດຍອີງຕາມວາລະຂອງກອງປະຊຸມສະໄໝສາມັນ ເທື່ອທີ 3 ຂອງສະພາແຫ່ງຊາດ ຊຸດທີ VIII ໃນວັນທີ 15 ພຶດສະພາ 2017 ທີ່ຜ່ານມາ ຢູ່ທີ່ຫ້ອງປະຊຸມສະພາແຫ່ງຊາດ ໄດ້ມີການທາບທາມຄຳເຫັນຂອງສະ ມາຊິກສະພາແຫ່ງຊາດຕໍ່ຮ່າງປະມວນກົດໝາຍແພ່ງ ສະບັບທຳອິດຂອງ ສປປ ລາວ, ໂດຍພາຍໃຕ້ການເປັນປະທານຂອງ ທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ. ສຳລັບຮ່າງປະມວນກົດໝາຍແພ່ງ ສະບັບນີ້ ແມ່ນຢູ່ໃນຄວາມຮັບຜິດຊອບຂອງກະຊວງຍຸຕິທໍາ ຊຶ່ງເນື້ອໃນຂອງຮ່າງປະມວນປະກອບມີ 9 ພາກ, 52 ໝວດ ແລະ 615 ມາດຕາ.
ໃນກອງປະຊຸມ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທຳ ໄດ້ຂຶ້ນຜ່ານບົດສະເໜີຮ່າງປະມວນກົດໝາຍແພ່ງ ຊຶ່ງທ່ານໄດ້ຍົກໃຫ້ເຫັນເຫດຜົນ, ຄວາມຈຳເປັນ, ການກະກຽມ, ໂຄງປະກອບ, ເນື້ອໃນ ແລະ ຄາດຄະເນຜົນໄດ້ຮັບຈາກການສ້າງຮ່າງປະມວນກົດໝາຍແພ່ງ ແມ່ນຈະເປັນຜົນງານ ແລະ ໝາກຜົນຂອງຂະບວນວິວັດແຫ່ງການຂະຫຍາຍຕົວຂອງກົດໝາຍ ແລະ ຍຸຕິທຳຂອງ ສປປ ລາວ ຢ່າງແທ້ຈິງ, ປະຊາ ຊົນລາວບັນດາເຜົ່າຈະໄດ້ຮັບຜົນປະໂຫຍດຈາກການຈັດຕັ້ງປະຕິບັດກົດໝາຍທີ່ເປັນລະບົບ, ສອດຄ່ອງ ແລະ ເປັນເອກະພາບສູງຂຶ້ນ ພ້ອມທັງເປັນການສ້າງຄວາມໝັ້ນໃຈໃຫ້ແກ່ລະບົບກົດໝາຍ ແລະ ຍົກ ສູງບົດບາດການຊີ້ນຳ-ນຳພາຂອງພັກຕໍ່ວຽກງານກົດໝາຍ ແລະ ຍຸຕິທຳ ຊຶ່ງຈະເຮັດໃຫ້ ສປປ ລາວ ໄດ້ຮັບຄວາມໄວ້ເນື້ອເຊື່ອໃຈຈາກບັນດາປະເທດໃນພາກພື້ນ ແລະ ສາກົນຫຼາຍຂຶ້ນ.
ເພື່ອເຮັດໃຫ້ການປະກອບຄຳເຫັນຂອງສະມາຊິກສະພາແຫ່ງຊາດມີຈຸດສຸມ ທ່ານປະທານກອງປະຊຸມກໍໄດ້ມີບາງຄຳເຫັນເຈາະຈີ້ມຕໍ່ສະມາຊິກສະພາແຫ່ງຊາດ ໂດຍສະເພາະ ທາງດ້ານໂຄງສ້າງຂອງຮ່າງປະມວນ ກົດໝາຍແພ່ງເຫັນວ່າ ເໝາະສົມແລ້ວບໍ, ການກຳນົດຈຸດປະສົງ, ຂອບເຂດການນຳໃຊ້, ຫຼັກການພື້ນຖານ, ອາຍຸຄວາມ, ຄວາມສາມາດທາງດ້ານການປະພຶດ, ຮູບກຳມະສິດ, ການກຳນົດກ່ຽວກັບຂໍ້ຜູກພັນໃນ ສັນຍາ ແລະ ບັນຫາອື່ນໆເຫັນວ່າຊັດເຈນ, ຮັດກຸມ ແລະ ສອດຄ່ອງແລ້ວບໍ. ຫຼັງຈາກນັ້ນສະມາຊິກສະພາແຫ່ງຊາດ ກໍໄດ້ພ້ອມກັນປະກອບຄຳເຫັນໃສ່ຮ່າງປະມວນກົດໝາຍແພ່ງ ຢ່າງກົງໄປກົງມາດ້ວຍຄວາມຮັບ ຜິດຊອບສູງ ຊຶ່ງການປະກອບຄຳເຫັນຕໍ່ຮ່າງປະມວນກົດໝາຍແພ່ງ ໄດ້ດຳເນີນມາຈົນເຖິງຕອນເຊົ້າຂອງວັນທີ 16 ພຶດສະພາ 2017.
ພາຍຫຼັງທີ່ສະມາຊິກສະພາແຫ່ງຊາດໄດ້ປະກອບຄຳເຫັນໃສ່ຮ່າງປະມວນກົດໝາຍສະບັບດັ່ງກ່າວແລ້ວ ທ່ານ ສຈ. ເກດ ກຽດຕິສັກ ຮອງລັດຖະມົນຕີກະຊວງຍຸຕິທຳ ຫົວໜ້າຄະນະຮັບຜິດຊອບສ້າງປະມວນ ກົດໝາຍແພ່ງ ກໍໄດ້ຊີ້ແຈງ ແລະ ຕອບຄຳຊັກຖາມຂອງສະມາຊິກສະພາແຫ່ງຊາດ.
ໃນຕອນທ້າຍຂອງກອງປະຊຸມ ທ່ານປະທານກໍໄດ້ສະຫຼຸບຜົນຂອງການທາບທາມຄຳເຫັນຂອງສະມາຊິກສະພາແຫ່ງຊາດ ແລະ ສະເໜີໃຫ້ຄະນະຮັບຜິດຊອບສ້າງປະມວນກົດໝາຍແພ່ງນຳເອົາຄຳຄິດເຫັນຂອງ ສະມາຊິກສະພາແຫ່ງຊາດໄປຄົ້ນຄວ້າ ແລະ ປັບປຸງຄືນ ເພື່ອເຮັດໃຫ້ຮ່າງປະມວນກົດໝາຍສະບັບດັ່ງກ່າວຄົບຖ້ວນ, ສົມບູນ ແລະ ສາມາດຈັດຕັ້ງປະຕິບັດໄດ້.
ຂຽນຂ່າວ: ສີປະໄພ ຖ່າຍພາບໂດຍ ຈັນທະວີສຸກ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ການທາບທາມຄຳເຫັນຂອງສະມາຊິກສະພາແຫ່ງຊາດຕໍ່ຮ່າງປະມວນກົດໝາຍແພ່ງ ໃນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດຊຸດທີ VIII | ການທາບທາມຄຳເຫັນຂອງສະມາຊິກສະພາແຫ່ງຊາດຕໍ່ຮ່າງປະມວນກົດໝາຍແພ່ງ ໃນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດຊຸດທີ VIII |
https://www.moj.gov.la/lo/node/904 | ຫ້ອງວ່າການເມືອງໆມະຫາໄຊ ໄດ້ໄຂພິທີສະຫຼຸບຜົນສຳເລັດໃນການຮຽນ-ການສອນກົດໝາຍຊັ້ນຕົ້ນ ລະຍະ 3 ເດືອນຂື້ນ ໃນວັນທີ 17 ພຶດສະພາ 2017 ໂດຍການເປັນປະທານຂອງ ທ່ານ ທອງລາ ແສງທອງ ກຳມະການພັກແຂວງ, ເລຂາພັກເມືອງ, ເຈົ້າເມືອງໆມະຫາໄຊ, ຕາງໜ້າພະແນກຍຸຕິທຳ ທ່ານ ຈັນທາ ພົມມະສອນ ກຳມະການພັກແຂວງ, ເລຂາໜ່ວຍພັກພະແນກຍຸຕິທຳ ຫົວໜ້າພະແນກຍຸຕິທຳແຂວງຄຳ ມ່ວນພ້ອມຄະນະ ແລະ ບັນດາພະນັກງານຂັ້ນເມືອງແຕ່ລະພາກສ່ວນ ກໍໄດ້ເຂົ້າຮ່ວມພິທີປິດໃນຄັ້ງນີ້. ໃນພິທີ ທ່ານ ຈັນທາ ພົມມະສອນ ຫົວໜ້າພະແນກຍຸຕິທຳ ໄດ້ໃຫ້ກຽດຂື້ນມອບໃບປະກາສະນີຍະບັດໃຫ້ແກ່ ນັກຮຽນກົດໝາຍຊັ້ນຕົ້ນຈຳນວນທັງໝົດ 62 ທ່ານ, ຍິງ 26 ທ່ານ ຊຶ່ງໃນນັ້ນ ແມ່ນພະນັກງານ-ລັດຖະກອນ, ອຳນາດການປົກຄອງບ້ານ ຕະຫຼອດຮອດພໍ່ແມ່ປະຊາຊົນ. ພາຍຫຼັງພິທີມອບໃບປະກາດແລ້ວ ທ່ານ ບົວພັນ ຮອງເຈົ້າເມືອງໆມະຫາໄຊ ກໍໃດ້ໃຫ້ກຽດຂຶ້ນມອບໃບຍ້ອງຍໍບັນດາພະນັກງານຂັ້ນເມືອງ ຜູ້ທີ່ໃດ້ສຸມເຫື່ອແຮງສະຕິປັນຍາ ປະກອບສ່ວນເຂົ້າໃນການສອນ-ການຮຽນກົດໝາຍ ຊັ້ນຕົ້ນໃນຄັ້ງນີ້ຈົນສຳເລັດ. ໃນເວລາດຽວກັນ ທ່ານເຈົ້າເມືອງ ກໍໄດ້ໂອ້ລົມຕໍ່ນັກສຳມະນາກອນວ່າ ບໍ່ວ່າຈະເປັນພະນັກງານ-ລັດຖະກອນ, ອົງການຈັດຕັ້ງຕ່າງໆ ຕະຫຼອດຈົນພໍ່ແມ່ປະຊາຊົນ ພາຍຫຼັງທີ່ໄດ້ຮໍ່າຮຽນສຳເລັດແລ້ວ ແມ່ນໃຫ້ບັນດາ ທ່ານນຳເອົາບົດຮຽນທີ່ຕົນໄດ້ຮ່ຳຮຽນມານັ້ນ ໄປຈັດຕັ້ງຜັນຂະຫຍາຍ ແລະ ເຜີຍແຜ່ລົງສູ່ຂົງເຂດວຽກງານຂອງຕົນ ໃຫ້ເກີດປະໂຫຍດສູງສຸດ.
ໃນຕອນທ້າຍຂອງພິທີ ທ່ານ ທອງລາ ແສງທອງ ເຈົ້າເມືອງໆ ມະຫາໄຊ ຍັງໄດ້ກ່າວສະແດງຄວາມຂອບໃຈມາຍັງຄະນະພັກ, ຄະນະນຳກະຊວງຍຸຕິທຳ (ເວົ້າລວມ) ເວົ້າສະເພາະ ກໍຄືພະແນກຍຸຕິທຳແຂວງຄຳ ມ່ວນທີ່ໄດ້ເອົາໃຈໃສ່ໃນການຊຸກຍູ້, ເສີມສ້າງບຸກຄະລາກອນກົດໝາຍໃຫ້ແກ່ຮາກຖານ ຕາມຫຼັກສູດກົດໝາຍຊັ້ນຕົ້ນລະຍະ 3 ເດືອນ ແລະ ທາງຄະນະປະຈຳ ທີ່ໄດ້ເອື້ອອຳນວຍສະຖານທີ່ການຮຽນ ກໍຄື ສະໂມ ສອນຫ້ອງວ່າເມືອງມະ ຫາໄຊ ຕະຫຼອດຮອດພໍ່ແມ່ປະຊາຊົນ, ພໍ່ຄ້າ, ຊາວຂາຍ ເມືອງມະຫາໄຊ ທີ່ໄດ້ຊຸກຍູ້ອຸປະຖຳການຮຽນ-ການສອນຊຸດນີ້ ຈົນສຳເລັດ.
ຂຽນຂ່າວ ແລະ ຖ່າຍພາບໂດຍ: ຜູ້ປະສານງານແຂວງ ຄຳມ່ວນ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ເມືອງມະຫາໄຊ ສຳເລັດການຮຽນ-ການສອນກົດໝາຍຊັ້ນຕົ້ນ ຊຸດທີ 6 | ເມືອງມະຫາໄຊ ສຳເລັດການຮຽນ-ການສອນກົດໝາຍຊັ້ນຕົ້ນ ຊຸດທີ 6 |
https://www.moj.gov.la/lo/node/905 | ຢູ່ທີ່ສະຖາບັນຍຸຕິທຳພາກກາງ ແລະ ພາກໃຕ້ ໄດ້ຈັດພິທີເຜີຍແຜ່ພາລະບົດບາດຂອງສະຖາບັນຍຸຕິທຳແຫ່ງຊາດ ແລະ ລົງຕິດຕາມການຈັດຕັ້ງປະຕິບັດວຽກງານບໍລິຫານ, ແຜນການ ແລະ ງົບປະມານ ໃນລະຫວ່າງວັນທີ 10-11 ພຶດສະພາ 2017 ທີ່ຜ່ານມາ ໂດຍ ທ່ານ ບຸນຕາ ສ.ຜາບມີໄຊ ຫົວໜ້າສະຖາບັນຍຸຕິທຳແຫ່ງຊາດ ແລະ ທ່ານ ຄຳພອນ ສີປະເສີດ ຫົວໜ້າຫ້ອງການ ກະຊວງຍຸຕິທຳ ພ້ອມດ້ວຍຄະນະໄດ້ລົງເຄື່ອນໄຫວເຜີຍແຜ່ວຽງການດັ່ງກ່າວ ແລະ ໂດຍການຕ້ອນຮັບຂອງທ່ານ ສົມສະນິດ ດອນປະເສີດ ຫົວໜ້າສະຖາບັນຍຸຕິທຳພາກກາງ ແລະ ທ່ານ ໄຊຍາ ຈັນທະນາໄລ ຫົວໜ້າສະຖາບັນຸຕິທຳພາກໃຕ້, ມີບັນດາຄູ ອາຈານ, ນັກສຶກສາ ຂອງສະຖາບັນຍຸຕິທຳ ແລະ ພາກສວ່ນທີ່ກຽ່ວຂ້ອງ ເຂົ້າຮວ່ມຢ່າງພ້ອມພຽງ.
ໃນພິທີຜູ້ເຂົ້າຮວ່ມໄດ້ຮັບຟັງການຂຶ້ນເຜີຍແຜ່ຂໍ້ຕົກລົງຂອງລັດຖະມົນຕີກະຊວງຍຸຕິທຳ ເລກທີ 459/ກຍ ລົງວັນທີ 8 ພຶດສະພາ 2017 ວ່າດ້ວຍການຈັດຕັ້ງ ແລະ ການເຄື່ອນໄຫວຂອງສະຖາບັນຍຸຕິທຳແຫ່ງຊາດ ຊຶ່ງສະຖາບັນຍຸຕິທຳແຫ່ງຊາດ ຂຽນຫຍໍ້ວ່າ “ສຍຊ” ມີພາລະບົດບາດເປັນເສນາທິການໃຫ້ຄະນະພັກ-ຄະນະນຳກະຊວງ, ໃນການຄຸ້ມຄອງການເຄື່ອນໄຫວຂອງບັນດາສະຖາບັນຍຸຕິທຳພາກ, ກໍ່ສ້າງນັກກົດ ໝາຍຊັ້ນຕ່າງໆ, ກໍ່ສ້າງນັກວິຊາຊີບຜູ້ພິພາກສາ, ໄອຍະການ, ທະນາຍຄວາມ ແລະ ວິຊາຊີບຍຸຕິທຳອື່ນ. ຫຼັງຈາກນັ້ນ ຜູ້ເຂົ້າຮ່ວມຍັງໄດ້ຮັບຟັງກຽ່ວກັບຈັດຕັ້ງປະຕິບັດວຽກງານບໍລິຫານ, ແຜນການ ແລະ ງົບປະ ມານ ຢູ່ສະຖາບັນຍຸຕິທຳພາກກາງ ແລະ ພາກໃຕ້ .
ຊຶ່ງຈຸດປະສົງຂອງການລົງເຜີຍແຜ່ພາລະບົດບາດໃນຄັ້ງນີ້ ກໍເພື່ອສ້າງຄວາມຮັບຮູ້ ແລະ ເຂົ້າໃຈໃຫ້ພະນັກງານ, ຄູອາຈານຂອງສະຖາບັນຍຸຕິທຳພາກກາງ ແລະ ພາກໃຕ້ ກຽ່ວກັບພາລະບົດບາດໃໝ່ ຂອງສະຖາບັນຍຸຕິທຳແຫ່ງຊາດ ແລະ ພ້ອມກັນຈັດຕັ້ງປະຕິບັດຢ່າງເຂັ້ມງວດ.
ຂຽນຂ່າວ: ໄຊຍະສິດ ຖ່າຍພາບ: ສົມຫວັງ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ສະຖາບັນຍຸຕິທໍາແຫ່ງຊາດ ລົງເຄື່ອນໄຫວເຜີຍແຜ່ ພາລະບົດບາດຂອງຕົນ ຢູ່ສະຖາບັນຍຸຕິທໍາພາກກາງ ແລະ ພາກໃຕ້ | ສະຖາບັນຍຸຕິທໍາແຫ່ງຊາດ ລົງເຄື່ອນໄຫວເຜີຍແຜ່ ພາລະບົດບາດຂອງຕົນ ຢູ່ສະຖາບັນຍຸຕິທໍາພາກກາງ ແລະ ພາກໃຕ້ |
https://www.moj.gov.la/lo/node/906 | ໃນຕອນບ່າຍຂອງວັນທີ 11 ພຶດສະພາ 2017 ຢູ່ທີ່ພະແນກຍຸຕິທໍາຂອງແຂວງຈໍາປາສັກ ໄດ້ປິດການຮຽນ-ການສອນໂຄງການຝຶກອົບຮົມຍົກລະດັບກົດໝາຍ ລະຍະສັ້ນ 45 ວັນຂອງພະແນກຍຸຕິທໍາແຂວງ ຈໍາປາສັກ, ໂດຍພາຍໃຕ້ການເປັນປະທານຂອງ ທ່ານ ໄຊສີ ສັນຕິວົງ ກໍາມະການສູນກາງພັກ ເລ ຂາຄະນະພັກ ລັດຖະມົນຕີກະຊວງຍຸຕິທໍາ, ມີທ່ານ ບຸນເລີດ ວໍລະຈິດ ກໍາມະການພັກແຂວງ ຫົວໜ້າພະແນກຍຸ ຕິທໍາແຂວງຈໍາປາສັກ, ມີຄະນະປະຈໍາພັກແຂວງ, ກໍາມະການພັກແຂວງ, ຫົວໜ້າພະແນກ-ຮອງພະແນກ, ວິທະຍາກອນ ແລະ ສໍາມະນາກອນ, ພະແນກການອ້ອມຂ້າງແຂວງທັງໝົດ 59 ທ່ານ, ຍິງ 7 ທ່ານ.
ໃນພິທີ ທ່ານ ບຸນເລີດ ວໍລະຈິດ ຫົວໜ້າພະແນກຍຸຕິທໍາແຂວງຈໍາປາສັກ ໄດ້ຂຶ້ນຜ່ານບົດສະຫຼຸບລາຍງານວຽກງານການຈັດຕັ້ງປະຕິບັດໂຄງການຝຶກອົບຮົມຍົກລະດັບກົດໝາຍ ລະຍະສັ້ນ 45 ວັນ ໃຫ້ແກ່ພະ ນັກງານຫັກແຫຼ່ງຂັ້ນແຂວງ-ຂັ້ນເມືອງ ຊຸດທີ 6 ປະຈໍາປີ 2017 ໂດຍປະຕິບັດຕາມຄໍແນະນໍາຂອງລັດຖະມົນຕີກະຊວງຍຸຕິທໍາ ສະບັບເລກທີ 1123/ກຍ, ລົງວັນທີ 05 ທັນວາ 2017 ກ່ຽວກັບການຈັດຕັ້ງປະຕິບັດ ວຽກງານຍຸຕິທໍາຮາກຖານ ແລະ ວຽກງານສາມສ້າງ ປະຈໍາປີ 2017, ອີງຕາມຂໍ້ຕົກລົງຂອງທ່ານເຈົ້າແຂວງໆຈໍາປາສັກ ເລກທີ 060/ຈຂ.ຈສ, ລົງວັນທີ 20 ມັງກອນ 2017 ວ່າດ້ວຍການແຕ່ງຕັ້ງນັກສໍາມະນາ ກອນເຂົ້າບໍາລຸງກົດໝາຍ ລະຍະສັ້ນ ຊຸດທີ 6 ແຂວງ ຈໍາປາສັກ ຊຶ່ງຫຼັກສູດການຮຽນ-ການສອນຄັ້ງນີ້ ປະກອບມີ 28 ວິຊາ, 21 ໜ່ວຍກິດ, 315 ຊົ່ວໂມງ, ມີຜູ້ເຂົ້າຮ່ວມຈໍານວນ 59 ທ່ານ, ຍິງ 7 ທ່ານ ຊຶ່ງມາຈາກ ພະແນກການອ້ອມຂ້າງແຂວງເຂົ້າຮ່ວມໃນຄັ້ງນີ້. ຜ່ານການຝຶກອົບຮົມສາມາດຕີລາຄາ ແລະ ຈັດປະເພດໄດ້ ດັ່ງນີ້: 1. ປະເພດດີເລີດ 54, ຍິງ 7 ທ່ານ, 2. ປະເພດດີ 5 ທ່ານ.
ຕອນທ້າຍຂອງພິທີ ທ່ານ ໄຊສີ ສັນຕິວົງ ກໍາມະການສູນກາງພັກ ເລຂາຄະນະພັກກະຊວງ, ລັດຖະມົນ ຕີກະຊວງຍຸຕິທໍາ ກໍໄດ້ສະແດງຄວາມຍ້ອງຍໍຊົມເຊີຍຜົນສໍາເລັດທີ່ຄະນະພັກ-ຄະນະນໍາແຂວງຈໍາປາສັກ ຕະຫຼອດຮອດວິທະຍາກອນ ແລະ ສໍາມະນາກອນ ທີ່ໄດ້ສໍາເລັດການຝຶກອົບຮົມກົດໝາຍ ລະຍະສັ້ນ 45 ວັນ ແລະ ໄດ້ເນັ້ນໜັກໃຫ້ສໍາມະນາກອນ ຈົ່ງພ້ອມກັນນໍາເອົາຄວາມຮູ້-ຄວາມສາມາດ, ເນື້ອໃນຈິດໃຈຂອງ ກົດໝາຍທີ່ຕົນໄດ້ຝຶກອົບຮົມມານັ້ນ ໄປຈັດຕັ້ງປະຕິບັດເຂົ້າໃນໜ້າທີ່ວກງານໃນຂອບເຂດທີ່ຕົນເອງຮັບຜິດຊອບໃຫ້ປາກົດຜົນເປັນຈິງ.
ຂຽນຂ່າວ: ໄຊຍະສິດ ຖ່າຍພາບ: ສົມຫວັງ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ພິທີປິດການຮຽນ-ການສອນຫຼັກສູດບໍາລຸງກົດໝາຍ 45 ວັນ ໃຫ້ແກ່ພະນັກງານຫຼັກແຫຼ່ງຂັ້ນແຂວງຈໍາປາສັກ-ຂັ້ນເມືອງ ຊຸດທີ VI ປະຈໍາປີ 2017 | ພິທີປິດການຮຽນ-ການສອນຫຼັກສູດບໍາລຸງກົດໝາຍ 45 ວັນ ໃຫ້ແກ່ພະນັກງານຫຼັກແຫຼ່ງຂັ້ນແຂວງຈໍາປາສັກ-ຂັ້ນເມືອງ ຊຸດທີ VI ປະຈໍາປີ 2017 |
https://www.moj.gov.la/lo/node/907 | ທ່ານ ປອ. ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທຳ ພ້ອມດ້ວຍຄະນະ ໄດ້ລົງເຄື່ອນໄຫວຢ້ຽມຍາມ ແລະ ເຮັດວຽກງານຢູ່ພະແນກຍຸຕິທຳ ແຂວງ ໄຊສົມບູນ ໃນວັນທີ 15 ພຶດສະພາ 2017 ຜ່ານ ມາ ໂດຍການຕ້ອນຮັບຂອງ ທ່ານ ອຸດອນ ສິງດາລາ ຫົວໜ້າພະແນກຍຸຕິທຳແຂວງໄຊສົມບູນ, ມີບັນດາຮອງຫົວໜ້າພະແນກ, ພ້ອມດ້ວຍພະນັກງານ-ລັດຖະກອນຂອງພະແນກຍຸຕິທຳ ແຂວງໄຊສົມບູນເຂົ້າຮວ່ມຢ່າງພ້ອມພຽງ.
ໃນພິທີຜູ້ເຂົ້າຮວ່ມ ໄດ້ຮັບຟັງການລາຍງານສະພາບການເຄື່ອນໄຫວຈັດຕັ້ງປະຕິບັດວຽກງານຂອງພະແນກຍຸຕິທຳ ແຂວງໄຊສົມບູນ ໃນລະຍະຜ່ານມາ ແລະ ທິດທາງແຜນການໃນຕໍ່ໜ້າ ຈາກທ່ານ ອຸດອນ ສິງດາລາ ຫົວໜ້າພະແນກ ຍຸຕິທຳແຂວງໄຊສົມບູນ ຊຶ່ງພະແນກຍຸຕິທຳແຂວງໄຊສົມບູນ, ມີພະນັກງານທັງໝົດ 48 ຄົນ ຍິງ 7 ຄົນ; ດ້ານວຽກງານວິຊາສະເພາະ ສາມາດປະຕິບັດສຳເລັດຫຼາຍດ້ານ ເປັນຕົ້ນ ແມ່ນວຽກງານໂຄສະນາເຜີຍແຜ່ກົດໝາຍ ຢູ່ອົງການປົກຄແງບ້ານໄດ້ 89 ຄັ້ງ ມີຜູ້ເຂົ້າຮ່ວມຟັງ 8,640ຄົນ ຍີງ 3,842 ຄົນ, ໂຄສະນາຜ່ານໂທລະໂຄ່ງໄດ້ 133 ຄັ້ງ; ວຽກງານປະຕິບັດຄຳຕັດສີນຂອງສານ ປະຕິບັດໄດ້ 7 ເລື່ອງ, ມອບເງີນໃຫ້ບຸກຄົນ 23.670.000 ກີບ, ມອບເຂົ້າລັດ 2.500.000 ກີບ, ວຽກງານທະບຽນສານ ໄດ້ຢັ້ນຢືນຄວາມຖືກຕ້ອງຂອງເອກະສານ 18 ເລື່ອງ ເກັບຄ່າບໍລິການໄດ້ 5.560.000 ກີບ; ວຽກງານຍຸຕິທຳຮາກຖານ ແມ່ນໄດ້ນຳພານັກສຶກສາຈຳນວນ 71 ຄົນ, ຍິງ 18 ຄົນ ລົງຢູ່ບັນດາບ້ານໃນ 5 ເມືອງ ຈົນໄດ້ຮັບຜົນສຳເລັດເປັນຢ່າງດີ .
ໃນການລົງເຮັດວຽກຄັ້ງນີ້ ທ່ານ ປອ ເສີມສຸກ ສິມພະວົງ ຮອງລັດຖະມົນຕີ ກະຊວງຍຸຕິທຳ ກໍໄດ້ສະແດງຄວາມຍ້ອງຍໍ, ຊົມເຊີຍຕໍ່ການຊີ້ນຳ-ນຳພາຂອງຄະນະພະແນກ ໃນການຕັ້ງປະຕິບັດໜ້າທີ່ວຽກງານ ການເມືອງແນວຄິດ ແລະ ວຽກງານວິຊາສະເພາະທີ່ພັກ-ລັດໄດ້ມອບໝາຍໃຫ້ຈົນປະສົບຜົນສຳເລັດຫຼາຍດ້ານ ພ້ອມນັ້ນທ່ານຍັງໄດ້ເນັ້ນໜັກໃຫ້ຄະນະພັກ-ຄະນະນຳຂອງພະແນກ ໄດ້ສືບຕໍ່ສຶກສາອົບຮົມ-ນຳພາ ແນວຄິດພະນັກງານໃຫ້ມີຄວາມທຸ່ງທຽ່ງ, ເຊື້ອໝັ້ນຕໍ່ການນຳພາຂອງພັກ-ລັດ, ປັບປຸງແບບແຜນວິທີການເຮັດວຽກ, ຍາດແຍ່ງເອົາການຊ່ວຍເຫຼືອ ແລະ ປະຕິບັດວຽກງານຕາມທິດນຳຂອງຄະນະພັກສາຍຕັ້ງ ແລະ ສາຍຂວາງຢ່າງໃກ້ສິດຕິດແທດ, ສ້າງສະມາຊິກພັກ-ພະນັກງານ ພ້ອມທັງເບິ່ງແຍງຊີວິດການເປັນຢູ່ຂອງພະນັກງານ-ລັດຖະກອນ ແລະ ບໍາລຸງຮັກສາວັດຖຸອຸບປະກອນໃຫ້ເປັນປົກກະຕິ.
ຂຽນຂ່າວ ແລະ ຖ່າຍພາບໂດຍ ຄຳພອນ ທ່າວເຈີວ່າງ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານຮອງລັດຖະມົນຕີກະຊວງຍຸຕິທຳ ຢ້ຽມ | ທ່ານຮອງລັດຖະມົນຕີກະຊວງຍຸຕິທຳ ຢ້ຽມຢາມ ແລະ ເຄື່ອນໄຫວວຽກງານ ຢູ່ພະແນກຍຸຕິທຳ ແຂວງ ໄຊສົມບູນ |
https://www.moj.gov.la/lo/node/908 | ຢູ່ທີ່ຫ້ອງຮັບແຂກກະຊວງຍຸຕິທໍາ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທໍາ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ບາລາຊູບຣາມານຽມ ມູຣາລີ (Balasubramaniam Murali) ຮັກສາການ ຜູ້ຕ່າງໜ້າ ອົງການສະຫະປະຊາຊາດເພື່ອການພັດທະນາ ປະຈໍາ ສປປ ລາວ ພ້ອມດ້ວຍຄະນະ ໃນຕອນບ່າຍຂອງວັນທີ 19 ພຶດສະພາ 2017 .
ຈຸດປະສົງຂອງການເຂົ້າຢ້ຽມຂໍ່ານັບໃນຄັ້ງນີ້ ແມ່ນເພື່ອປຶກສາຫາລືກ່ຽວກັບວຽກງານການຊ່ວຍເຫຼືອ ແລະ ການຮ່ວມມືກັນ ລະຫວ່າງ UNDP ແລະ ກະຊວງຍຸຕິທໍາ ໂດຍສະເພາະການສະໜັບສະໜູນໂຄງ ການຈັດຕັ້ງປະຕິບັດແຜນແມ່ບົດພັດທະນາລັດທີ່ປົກຄອງດ້ວຍກົດໝາຍ ແຕ່ນີ້ຮອດປີ 2020 ທີ່ຈະສິ້ນສຸດໂຄງການໃນເດືອນ ມີຖຸນາ 2017.
ພ້ອມດຽວກັນນັ້ນ, ທັງສອງຝ່າຍກໍໄດ້ລາຍງານສະພາບຈຸດພິເສດ, ຂໍ້ຄົງຄ້າງຂອງວຽກງານໃຫ້ກັນຊາບ ພ້ອມກັນປຶກສາຫາລືກ່ຽວກັບການຂຽນໂຄງການໄລຍະ II ໃຫ້ສໍາເລັດ, ຮ່ວມກັນປຶກສາຫາລືການພົວພັນ ຮ່ວມມືຊ່ວຍເຫຼືອເຊິ່ງກັນ ແລະ ກັນໃນຕໍ່ໜ້າໃຫ້ນັບມື້ເຕີບໃຫຍ່ຂະຫຍາຍຕົວຍິ່ງຂຶ້ນ.
ໃນໂອກາດນີ້ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທໍາ ໄດ້ກ່າວສະແດງຄວາມຂອບໃຈ ແລະ ຕີລາຄາສູງຕໍ່ກັບການພົວພັນຮ່ວມມືດ້ານການຈັດຕັ້ງປະຕິບັດແຜນແມ່ບົດພັດທະ ນາລັດທີ່ປົກຄອງດ້ວຍກົດໝາຍ ລະຫວ່າງ ກະຊວງຍຸຕິທຳ ແລະ ອົງການ UNDP.
ຂຽນຂ່າວ: ໄຊຍະສິດ ຖ່າຍພາບ: ສົມຫວັງ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານຮອງລັດຖະມົນຕີ ກະຊວງຍຸຕິທໍາ ຕ້ອນຮັບ ທ່ານຜູ້ຕ່າງໜ້າອົງການ ສປຊ ປະຈໍາ ສປປ ລາວ | ທ່ານຮອງລັດຖະມົນຕີ ກະຊວງຍຸຕິທໍາ ຕ້ອນຮັບ ທ່ານຜູ້ຕ່າງໜ້າອົງການ ສປຊ ປະຈໍາ ສປປ ລາວ |
https://www.moj.gov.la/lo/node/909 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 22-ພຶດສະພາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 14/5/2017 EP1
ລາຍການເພື່ອສັງຄົມຍຸຕິທຳ 14/5/2017 EP2 | ລາຍການເພື່ອສັງຄົມຍຸຕິທຳ 14/5/2017 |
https://www.moj.gov.la/lo/node/911 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 24-ພຶດສະພາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 21/5/2017 EP1
ລາຍການເພື່ອສັງຄົມຍຸຕິທຳ 21/5/2017 EP2 | ລາຍການເພື່ອສັງຄົມຍຸຕິທຳ 21/5/2017 |
https://www.moj.gov.la/lo/node/912 | ເພື່ອເຮັດໃຫ້ພະນັກງານ, ລັດຖະກອນ, ນັກຮຽນ, ນັກສຶກສາ ໂດຍສະເພາະ ຜູ້ທີ່ເຮັດໜ້າທີ່ໃນການໂຄສະນາເຜີຍແຜ່ກົດໝາຍ ແລະ ລະບຽບການຕ່າງໆ ໄດ້ມີບ່ອນອີງໃນການສຶກສາ, ຄົ້ນຄວ້າ ແລະ ອຳນວຍ ຄວາມສະດວກໃນການຈັດຕັ້ງປະຕິບັດໜ້າທີ່ວຽກງານນັ້ນ ໃນວັນທີ 23 ພຶດສະພາ 2017 ຢູ່ທີ່ກະຊວງຍຸຕິທຳ ກົມໂຄສະນາເຜີຍແຜ່ກົດໝາຍ ໄດ້ຈັດກອງປະຊຸມປຶກສາຫາລືກ່ຽວກັບການສ້າງປື້ມຄູ່ມືເຕັກນິກ ການໂຄສະນາກົດໝາຍ ແລະ ຂຽນປື້ມຄູ່ມືບາງຂະແໜງກົດໝາຍ ແລະ ວຽກງານຍຸຕິທຳ ສຳລັບການໂຄສະນາເຜີຍແຜ່ກົດໝາຍໃຫ້ແກ່ປະຊາຊົນ ເຫຼັ້ມ III ຂຶ້ນ ພາຍໃຕ້ການສະໜັບສະໜູນຂອງໂຄງການມູນນິ ທິເອເຊຍ ໂດຍການເປັນປະທານຂອງ ທ່ານ ບຸນລ້ອມ ດວງມາລາ ຮອງຫົວໜ້າກົມໂຄສະນາເຜີຍແຜ່ກົດໝາຍ, ມີບັນດາທ່ານ ຮອງຫົວໜ້າກົມ, ຫົວໜ້າພະແນກ, ຮອງຫົວໜ້າພະແນກ, ລັດຖະກອນວິຊາການ ຂອງກົມໂຄສະນາເຜີຍແຜ່ກົດໝາຍ ແລະ ທ່ານຜູ້ຕາງໜ້າຈາກມູນນິທິເອເຊຍ ເຂົ້າຮ່ວມ ທັງໝົດ 17 ຄົນ, ຍິງ 7 ຄົນ.
ໃນກອງປະຊຸມ ທ່ານ ປະທານ ກໍໄດ້ນຳສະເໜີກ່ຽວກັບ ການປະເມີນຄຳຄິດເຫັນໃນການນຳໃຊ້ປຶ້ມເຕັກນິກການໂຄສະນາກົດໝາຍ ລະຍະຜ່ານມາ, ນຳສະເໜີເນື້ອໃນການສ້າງ ແລະ ປັບປຸງເນຶື້ອໃນປຶ້ມຄູ່ມື ເຕັກນິກການໂຄສະນາກົດໝາຍ, ປຶ້ມຄູ່ມືບາງຂະແໜງກົດໝາຍ ແລະ ວຽກງານຍຸຕິທຳ ສຳລັບໂຄສະນາເຜີຍແຜ່ໃຫ້ແກ່ປະຊາຊົນ ເຫຼັ້ມ III. ຫຼັງຈາກນັ້ນຜູ້ເຂົ້າຮ່ວມ ກໍໄດ້ພ້ອມກັນຄົ້ນຄວ້າ ແລະ ປະກອບ ຄຳເຫັນຢ່າງກົງໄປກົງມາ ແລະ ເຕັມໄປດ້ວຍບັນຍາກາດທີ່ຟົດຟື້ນ ໂດຍສະເພາະ ກ່ຽວກັບການກຳນົດຫົວຂໍ້, ວິທີການ, ຮູບແບບ ແລະ ຂັ້ນຕອນຂອງການຂຽນປຶ້ມຄູ່ມື ເພື່ອເຮັດໃຫ້ການປັບປຸງ ແລະ ການຂຽນ ປຶ້ມຄູ່ມືດັ່ງກ່າວມີເນື້ອໃນ ແລະ ການນຳໃຊ້ທີ່ເປັນເອກະພາບກັນ ແລະ ສອດຄ່ອງກັບສະພາບຄວາມເປັນຈິງຂອງສັງຄົມ.
ຂຽນຂ່າວ: ສີປະໄພ, ຖ່າຍພາບໂດຍ ສຸກສາຄອນ, ສົມຫວັງ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມປຶກສາຫາລືກ່ຽວກັບການສ້າງປື້ມເຕັກນິກການໂຄສະນາກົດໝາຍ ແລະ ປື້ມຄູ່ມືບາງຂະແໜງກົດໝາຍ ແລະ ວຽກງານຍຸຕິທຳ ເຫຼັ້ມ III | ກອງປະຊຸມປຶກສາຫາລືກ່ຽວກັບການສ້າງປື້ມເຕັກນິກການໂຄສະນາກົດໝາຍ ແລະ ປື້ມຄູ່ມືບາງຂະແໜງກົດໝາຍ ແລະ ວຽກງານຍຸຕິທຳ ເຫຼັ້ມ III |
https://www.moj.gov.la/lo/node/913 | ໃນຕອນເຊົ້າຂອງວັນທີ 24 ພຶດສະພາ 2017 ທີ່ກະຊວງຍຸຕິທຳ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທຳ ແຫ່ງ ສປປ ລາວ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ອາເລັກຊານເດີ ອາວີຊູ ຮອງຜູ້ຊວ່ຍລັດຖະມົນຕີ ຫ້ອງການຕ້ານຢາເສບຕິດ ແລະ ປະຕິບັດກົດໝາຍສາກົນ ກະຊວງການຕ່າງປະເທດ ສະຫະລັດອາເມລິກາ ພ້ອມດ້ວຍຄະນະ ເນື່ອງໂອກາດທີ່ເດີນທາງມາຢຽ້ມຢາມ ແລະ ເຮັດວຽກ ຢ່າງເປັນທາງການ ຢູ່ ສ ປປ ລາວ ລະຫວ່າງວັນທີ່ 24-25 ພຶດສະພາ 2017 ທີ່ຜ່ານມາ.
ພ້ອມດຽວກັນນັ້ນ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທໍາແຫ່ງ ສປປ ລາວ ພ້ອມດ້ວຍຄະນະກໍໄດ້ໃຫ້ການຕ້ອນຮັບຢ່າງອົບອຸ່ນ ພ້ອມທັງຕີລາຄາສູງຕໍ່ການເຂົ້າຢ້ຽມຂໍ່ານັບຂອງທ່ານ ອາເລັກຊານເດີ ອາວີຊູ ຊຶ່ງເປັນການປະກອບສ່ວນທີ່ສຳຄັນເຂົ້າໃນການເສີມສ້າງສາຍພົວພັນມິດຕະພາບ ແລະ ການຮ່ວມມື ລະຫວ່າງ ກະຊວງຍຸຕິທຳ ແຫ່ງ ສປປ ລາວ ແລະ ກະຊວງການຕ່າງປະເທດ ສະຫະລັດອາເມລິກາ ໃຫ້ນັບມື້ນັບແໜ້ນແຟ້ນຂຶ້ນເລື້ອຍໆ.
ຈາກນັ້ນ ທັງສອງຝ່າຍ ກໍໄດ້ລາຍງານສະພາບຈຸດພິເສດ ແລະ ການເຄື່ອນໄຫວວຽກງານຍຸຕິທຳ ໃຫ້ກັນ ແລະ ກັນໄດ້ຮັບຊາບ ໂດຍສະເພາະ ໄດ້ທົບທວນຄືນການພົວພັນຮວ່ມມືໃນລະຍະຜ່ານມາ ແລະ ປຶກສາຫາລືການພົວພັນຮວ່ມມືຊວ່ຍເຫຼືອເຊິ່ງກັນ ແລະ ກັນໃນຕໍ່ໜ້າໃຫ້ນັບມື້ນັບເຕີບໃຫຍ່ຂະຫຍາຍຕົວຢ່າງບໍ່ຢຸດຢັ້ງ.
ທ່ານ ອາເລັກຊານເດີ ອາວີຊູ ກໍ່ໄດ້ສະແດງຄວາມຂອບໃຈເປັນຢ່າງສູງຕໍ່ ທ່ານ ຮອງລັດຖະມົນຕີ ທີ່ໄດ້ໃຫ້ການຕ້ອນຮັບຢ່າງອົບອຸ່ນ ແລະ ອຳນວຍຄວາມສະດວກໃຫ້ທຸກດ້ານ ໃນການເຄື່ອນໄຫວເຮັດວຽກຢູ່ ສປປ ລາວ ໃນຄັ້ງນີ້.
ຂຽນຂ່າວ ອອ່ນຄຳ, ຖ່າຍພາບ: ສຸກສາຄອນ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານ ຮອງລັດຖະມົນຕີ ກະຊວງຍຸຕິທຳ ຕ້ອນຮັບການເຂົ້າຢ້ຽມຂໍ່ານັບຂອງທ່ານ ອາເລັກຊານເດີ ອາວີຊູ ຮອງຜູ້ຊວ່ຍລັດຖະມົນຕີກະຊວງກະຕ່າງປະເທດ ສະຫະລັດອາເມລິກາ | ທ່ານ ຮອງລັດຖະມົນຕີ ກະຊວງຍຸຕິທຳ ຕ້ອນຮັບການເຂົ້າຢ້ຽມຂໍ່ານັບຂອງທ່ານ ອາເລັກຊານເດີ ອາວີຊູ ຮອງຜູ້ຊວ່ຍລັດຖະມົນຕີກະຊວງກະຕ່າງປະເທດ ສະຫະລັດອາເມລິກາ |
https://www.moj.gov.la/lo/node/914 | ທີ່ຫ້ອງຮັບແຂກກະຊວງຍຸຕິທຳ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທໍາ ໄດ້ໃຫ້ກຽດຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ນາງ ໂດນິກາ ປ໋ອດຕີ່ (Donica Pottie) ເອກອັກຄະລັດຖະທູດ ການາດາ ພ້ອມດ້ວຍຄະນະ ໃນຕອນບ່າຍຂອງວັນທີ 24 ພຶດສະພາ 2017 ເນື່ອງໃນໂອກາດທີ່ທ່ານໄດ້ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ໃນລະຫວ່າງວັນທີ 23-24 ພຶດສະພາ 2017.
ໃນໂອກາດດັ່ງກ່າວ ທ່ານລັດຖະມົນຕີກະຊວງຍຸຕິທຳ ໄດ້ໃຫ້ການຕ້ອນຮັບຢ່າງອົບອຸ່ນ ພ້ອມທັງຕີລາຄາສູງຕໍ່ການເຂົ້າຢ້ຽມຂໍ່ານັບຂອງ ທ່ານ ໂດນິກາ ປ໋ອດຕີ່ ພ້ອມດ້ວຍຄະນະໃນຄັ້ງນີ້ ຊຶ່ງເປັນການປະກອບ ສ່ວນທີ່ສຳຄັນເຂົ້າໃນການເສີມສ້າງສາຍພົວພັນມິດຕະພາບ ແລະ ການຮ່ວມມືລະຫວ່າງກະຊວງຍຸຕິທຳ ແຫ່ງ ສປປ ລາວ ກັບ ການາດາ ໃຫ້ນັບມື້ນັບແໜ້ນແຟ້ນຂຶ້ນກວ່າເກົ່າ. ຈາກນັ້ນທັງສອງຝ່າຍກໍໄດ້ລາຍງານສະພາບຈຸດພິເສດ ແລະ ການເຄື່ອນໄຫວວຽກງານໃຫ້ກັນຊາບ ໂດຍສະເພາະ ການສົນທະນາແລກປ່ຽນບົດຮຽນ ພ້ອມທັງທົບທວນຄືນການພົວພັນຮ່ວມມືໃນລະຍະຜ່ານມາ ກ່ຽວກັບວຽກງານທາງດ້ານ ຍຸຕິທໍາ ແລະ ກົດໝາຍ. ພ້ອມດຽວກັນຍັງໄດ້ຮ່ວມກັນປຶກສາຫາລືການພົວພັນຮ່ວມມືຊ່ວຍເຫຼືອເຊິ່ງກັນ ແລະ ກັນໃນຕໍ່ໜ້າ ໃຫ້ນັບມື້ນັບຂະຫຍາຍຕົວຍິ່ງຂຶ້ນ.
ໃນຕອນທ້າຍຂອງການພົບປະ ທ່ານ ນາງ ໂດນິກາ ປ໋ອດຕີ່ ໄດ້ສະແດງຄວາມຂອບໃຈເປັນຢ່າງສູງຕໍ່ ທ່ານລັດຖະມົນຕີກະຊວງຍຸຕິທໍາ ແຫ່ງ ສປປ ລາວ ທີ່ໄດ້ໃຫ້ການຕ້ອນຮັບຢ່າງອົບອຸ່ນ ແລະ ອໍານວຍ ຄວາມສະດວກທຸກດ້ານແກ່ການເຄື່ອນໄຫວເຮັດວຽກຢູ່ ສປປ ລາວ ແລະ ພ້ອມທີ່ຈະໃຫ້ການຮ່ວມມື ແລະ ຊ່ວຍເຫຼືອດ້ານຕ່າງໆໃນຂົງເຂດວຽກງານຍຸຕິທໍາໃນຕໍ່ໜ້າ.
ຂຽນຂ່າວ: ໄຊຍະສິດ ຖ່າຍພາບໂດຍ: ສົມຫວັງ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ທ່ານ ລັດຖະມົນຕີ ກະຊວງຍຸຕິທໍາ ແຫ່ງ ສປປ ລາວ ຕ້ອນຮັບການເຂົ້າຢ້ຽມຂໍ່ານັບ ຂອງເອກອັກຄະລັດຖະທູດການາດາ | ທ່ານ ລັດຖະມົນຕີ ກະຊວງຍຸຕິທໍາ ແຫ່ງ ສປປ ລາວ ຕ້ອນຮັບການເຂົ້າຢ້ຽມຂໍ່ານັບ ຂອງເອກອັກຄະລັດຖະທູດການາດາ |
https://www.moj.gov.la/lo/node/915 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 31-ພຶດສະພາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 28/5/2017 EP1
ລາຍການເພື່ອສັງຄົມຍຸຕິທຳ 28/5/2017 EP2 | ລາຍການເພື່ອສັງຄົມຍຸຕິທຳ 28/5/2017 |
https://www.moj.gov.la/lo/node/916 | ເພື່ອເຮັດໃຫ້ການສ້າງ ແລະ ປັບປຸງນິຕິກຳ ມີຄວາມເປັນເອກະພາບ ແລະ ຖືກຕ້ອງຕາມຫຼັກການທີ່ກຳນົດໄວ້ໃນການສ້າງນິຕິກຳ. ໃນວັນທີ 31 ພຶດສະພາ 2017 ຢູ່ທີ່ກະຊວງຍຸຕິທຳ, ກົມກົດໝາຍ ໄດ້ຈັດ ການຝຶກອົບຮົມເຕັກນິກການສ້າງນິຕິກຳ ແລະ ການປະເມີນຜົນກະທົບຂອງຮ່າງນິຕິກຳ ໃຫ້ແກ່ພະນັກງານ-ລັດຖະກອນ ພາຍໃນກະຊວງຍຸຕິທຳຂຶ້ນ ໂດຍການເປັນປະທານຂອງ ທ່ານ ອິນທະປັນຍາ ຂຽວວົງພະ ຈັນ ຫົວໜ້າກົມກົດໝາຍ ກະຊວງຍຸຕິທຳ, ມີວິທະຍາກອນຈາກກົມກົດໝາຍ ແລະ ສຳມະນາກອນ ຕາງໜ້າຈາກບັນດາກົມ, ຫ້ອງການ, ສະຖາບັນຍຸຕິທຳແຫ່ງຊາດ ແລະ ສູນແກ້ໄຂຂໍ້ຂັດແຍ່ງທາງດ້ານເສດຖະ ກິດ ພາກສ່ວນລະສອງທ່ານເຂົ້າຮ່ວມ.
ໃນພິທີຜູ້ເຂົ້າຮ່ວມ ກໍໄດ້ຮັບຟັງການນຳສະເໜີກ່ຽວກັບເຕັກນິກການຮ່າງນິຕິກຳ ເປັນຕົ້ນ ການສ້າງກົດໝາຍ ແລະ ນິຕິກຳລຸ່ມກົດໝາຍ; ການສ້າງ, ການກວດກາ ແລະ ໃຫ້ຄຳເຫັນຕໍ່ບົດປະເມີນຜົນກະທົບ ຂອງຮ່າງນິຕິກຳ ແລະ ເພື່ອເຮັດໃຫ້ຜູ້ເຂົ້າຮ່ວມໄດ້ຮັບຮູ້ ແລະ ເຂົ້າໃຈຢ່າງຈະແຈ້ງໃນການສ້າງນິຕິກຳ ແລະ ການປະເມີນຜົນກະທົບຂອງຮ່າງນິຕິກຳນັ້ນ. ຈາກນັ້ນ, ຜູ້ເຂົ້າຮ່ວມ ໄດ້ພ້ອມກັນປຶກສາຫາລື ແລະ ແລກປ່ຽນຄຳຄິດເຫັນ ຢ່າງກົງໄປກົງມາ ແລະ ເຕັມໄປດ້ວຍບັນຍາກາດທີ່ຟົດຟື້ນ. ການຝຶກອົບຮົມ ໄດ້ດຳເນີນເປັນເວລາໜຶ່ງວັນ ແລະ ອັດລົງດ້ວຍຜົນສຳເລັດອັນຈົບງາມ.
ຂຽນຂ່າວ: ສີປະໄພ, ຖ່າຍພາບ: ສົມຫວັງ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ການຝຶກອົບຮົມກ່ຽວກັບການສ້າງນິຕິກຳ ແລະ ການປະເມີນຜົນກະທົບຂອງຮ່າງນິຕິກຳ | ການຝຶກອົບຮົມກ່ຽວກັບການສ້າງນິຕິກຳ ແລະ ການປະເມີນຜົນກະທົບຂອງຮ່າງນິຕິກຳ |
https://www.moj.gov.la/lo/node/917 | 8 ທີ່ພະແນກຍຸຕິທຳ ແຂວງຄຳມ່ວນ, ຄະນະພະແນກ ໄດ້ຈັດກິດຈະກຳເພື່ອສະເຫຼີມສະຫຼອງວັນເດັກນ້ອຍສາກົນ ແລະ ວັນປູກຕົ້ນໄມ້ແຫ່ງຊາດ ໃນຕອນເຊົ້າຂອງວັນທີ 01 ມີຖຸນາ 2017 ໂດຍການນຳພາຂອງ ທ່ານ ວິໄຊ ແກ້ວດວງດີ ຮອງຫົວໜ້າພະແນກຍຸຕິທຳແຂວງຄຳມ່ວນ ພ້ອມດ້ວຍອ້າຍນ້ອງພະນັກງານ-ລັດຖະກອນ ພ້ອມກັນປູກຕົ້ນໄມ້ຢູ່ພະແນກຍຸຕິທຳແຂວງ ແລະ ຈັດກິດຈະກຳຕ່າງໆ ເພື່ອສົ່ງເສີມຄວາມສາມາດ ແລະ ພອນສະຫວັນຂອງເດັກ ຫຼັງຈາກນັ້ນ ຄະນະພະແນກຍຸຕິທຳ ກໍໄດ້ມອບຂອງຂັວນ ແລະ ລາງວັນໃຫ້ເດັກ.
ປະເພດຂ່າວ: ບົດຄວາມ ແລະ ຂ່າວອື່ນໆປ້າຍ Tags ຕິດຕາມ: ພະແນກຍຸຕິທຳແຂວງຄຳມ່ວນ ຈັດກິດຈະກຳວັນເດັກນ້ອຍສາກົນ ແລະ ວັນປູກຕົ້ນໄມ້ແຫ່ງຊາດ | ພະແນກຍຸຕິທຳແຂວງຄຳມ່ວນ ຈັດກິດຈະກຳວັນເດັກນ້ອຍສາກົນ ແລະ ວັນປູກຕົ້ນໄມ້ແຫ່ງຊາດ |
https://www.moj.gov.la/lo/node/920 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 06-ມິຖຸນາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 4/6/2017 EP1
ລາຍການເພື່ອສັງຄົມຍຸຕິທຳ 4/6/2017 EP2 | ລາຍການເພື່ອສັງຄົມຍຸຕິທຳ 4/6/2017 |
https://www.moj.gov.la/lo/node/921 | ໃນລະຍະ 6 ເດືອນຕົ້ນປີ 2017 ຫ້ອງການກົດໝາຍ ແລະ ໂຄສະນາອົບຮົມກົດໝາຍຂອງພະແນກຍຸຕິທຳແຂວງວຽງຈັນ ແລະ ຫ້ອງການຍຸຕິທຳ 11 ເມືອງທົ່ວແຂວງວຽງຈັນ ໄດ້ເຄື່ອນໄຫວໂຄສະນາເຜີຍແຜ່ກົດໝາຍດ້ວຍຫຼາຍວິທີ ເປັນຕົ້ນ ລົງໂຄສະນາທາງປາກເປົ່າຢູ່ຕາມບ້ານ ຈຳນວນ 156 ບ້ານ ຢູ່ຕາມໂຮງຮຽນ ມສ ໄດ້ທັງໝົດ 18 ແຫ່ງ, ໃນນັ້ນ ມີຈຳນວນຜູ້ເຂົ້າຮ່ວມຮັບຟັງ ທັງໝົດ23.272 ຍິງ12.272 ຄົນນອກຈາກໂຄສະນາທາງປາກເປົ່າແລ້ວ, ຍັງໄດ້ໂຄສະນາຜ່ານທາງໜັງສືພີມຂອງແຂວງວຽງຈັນ ເດືອນລະສອງສະບັບ ແລະ ພິເສດໄປກ່າວນັ້ນ ຍັງໄດ້ເຜີຍແຜ່ກົດໝາຍທາງວິທະຍຸກະຈາຍສຽງ FM 100 MZອາທິດລະຄັ້ງ.
ສຳລັບເນື້ອໃນກົດໝາຍທີ່ນຳໄປເຜີ່ຍແຜ່ແຕ່ລະຄັ້ງ ແມ່ນອີງໃສ່ສະພາບເຫດການທີ່ມັກເກີດຂຶ້ນຕົວຈິງຢູ່ແຕ່ລະບ້ານ ແລະ ແຕ່ລະທ້ອງຖິ່ນ ເປັນຕົ້ນ ແມ່ນກົດໝາຍວ່າດ້ວຍ ການດຳເນີນຄະດີແພ່ງ, ກົດ ໝາຍວ່າດ້ວຍຂໍ້ຜູກພັນໃນສັນຍາ ແລະ ນອກສັນຍາ, ກົດໝາຍວ່າດ້ວຍ ການສຶບທອດມູນມໍຣະດົກ, ກົດໝາຍວ່າດ້ວຍ ຄອບຄົວ, ກົດໝາຍອາຍາບາງມາດຕາ ເຊັນ ການລັກຊັບ, ການປຸນຊັບ, ການທຳຮ້າຍຮ່າງກາຍ, ການຂົ່ມຂື່ນທຳຊໍາເລົາ, ກົດໝາຍວ່າດ້າຍ ຢາເສບຕິດ ແລະ ກົດໝາຍອື່ນ. ສຳລັບວິທີການເຜີຍແຜ່ ແມ່ນໄດ້ອະທິບາຍແຕ່ລະຫົວຂໍ້ ແລະ ຍົກເອົາບັນຫາທີ່ມັກເກີດຂຶ້ນພ້ອມດ້ວຍຍົກຕົວຢ່າງທີ່ເຂົ້າໃຈງ່າຍ. ພ້ອມກັນນັ້ນ ຍັງຮັບຟັງ ແລະ ສົນທະນາຖາມຕອບ, ແລກປ່ຽນຄຳເຫັນຮ່ວມກັບຜູ້ເຂົ້າຮ່ວມ ເຮັດໃຫ້ການໂຄສະນາເຜີຍແຜ່ກົດໝາຍ ມີບັນຍາກາດຟົດຟື້ນດີ. ທັງໝົດນັ້ນ ເພື່ອສ້າງຄວາມຮັບຮູ້ ແລະ ຍົກສູງການສ້າງສະຕິເຄົາລົບກົດໝາຍ ແກ່ປະຊາຊົນ, ທັງເປັນການຕ້ານ ແລະ ສະກັດກັ້ນ ການກໍ່ອາຊະຍາກຳ ແລະ ການລະເມີດກົດໝາຍ ທີ່ຈະເກີດຂຶ້ນແຕ່ຫົວທີ.
ໃນເຄື່ອນໄຫວລົງໂຄສະນາເຜີຍແຜ່ກົດໝາຍ ຕະຫຼອດລະຍະ 6 ເດືອນ ຕົ້ນປີ 2017 ນີ້ ຍ້ອນຄວາມເອົາໃຈໃສ່ ແລະ ມີການຊີ້ນຳໆພາຈາກຄະນະພັກ, ຄະນະນຳ ກະຊວງຍຸຕິທຳ, ຄະນະນຳຂັ້ນແຂວງ, ຂັ້ນເມືອງ ແລະ ຄວາມເອົາໃຈໃສ່ຂອງພະນັກງານ, ນັກສຶກສາລົງຟຶກງານ, ອົງການຈັດຕັ້ງທຸກພາກສວນ ແລະ ການຮ່ວມມືຈາກອຳນາດການປົກຄອງບ້ານ ເຮັດໃຫ້ການລົງເຄື່ອນໄຫວວຽກງານໂຄສະນາກົດໝາຍ ໄດ້ຮັບ ຜົນສຳເລັດເປັນຢ່າງດີ, ເຮັດໃຫ້ພໍ່ແມ່ປະຊາຊົນຢູ່ແຕ່ລະບ້ານ ໄດ້ຮຽນຮູ້ ແລະ ເຂົ້າໃຈເນື້ອໃນກົດໝາຍ ເພື່ອຍົກສູງສະຕິຕື່ນຕົວໃນການເຄົາລົບ ແລະ ປະຕິບັດກົດໝາຍ ໃນສັງຄົມ ປະກອບສວນສ້າງໃນການ ສ້າງລັດ ສປປ ລາວ ເປັນລັດທີ່ປົກຄອງດ້ວຍກົດໝາຍ ທີ່ມາຈາກປະຊາຊົນ ແລະ ເພື່ອຜົນປະໂຫຍດຂອງປະຊາຊົນຢ່າງແທ້ຈິງ.
ຂຽນຂ່າວ ແລະ ຖ່າຍພາບໂດຍ: ວົງສາ ແກ້ວປັນຍາວົງ
ຜູ້ປະສານງານແຂວງ ວຽງຈັນ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ສຳເລັດການໂຄສະນາເຜີຍແຜ່ກົດໝາຍຂອງຂະແໜງຍຸຕິທຳ ລະຍະ 6 ເດືອນຕົ້ນປີ 2017 | ສຳເລັດການໂຄສະນາເຜີຍແຜ່ກົດໝາຍຂອງຂະແໜງຍຸຕິທຳ ລະຍະ 6 ເດືອນຕົ້ນປີ 2017 |
https://www.moj.gov.la/lo/node/922 | ທີ່ແຂວງວຽງຈັນ ໄດ້ຈັດພິທີປີດຊຸດຝຶກອົບຮົມກົດໝາຍ ລະຍະສັ້ນ 45 ວັນ ຊຸດທີ VII ປະຈຳປີ 2017 ຂຶ້ນໃນວັນທີ 31 ພຶດສະພາ 2017ຢູ່ທີ່ສະໂມສອນເຮືອນພັກແຫຼວຄຳ ໂດຍການເປັນກຽດເຂົ້າຮ່ວມ ທ່ານ ໄຊສີ ສັນຕິວົງ ກຳມະການສູນກາງພັກ, ລັດຖະມົນຕິກະຊວງຍຸຕິທຳ; ທ່ານ ວິດົງ ໄຊຍະສອນ ກຳມະການສູນກາງພັກ, ເລຂາພັກແຂວງ ເຈົ້າແຂວງໆ ວຽງຈັນ; ທ່ານ ກອງສີ ອຸດົມ ກຳມະການພັກແຂວງ, ຫົວໜ້າ ພະແນກຍຸຕິທຳແຂວງວຽງຈັນ, ມີຄະນະພະແນກຍຸຕິທຳແຂວງ, ແຂກທີ່ຖືກເຊີນ, ຄະນະຮັບຜິດຊອບ, ຄູອາຈານ ພ້ອມດ້ວຍນັກສໍາມະນາກອນພາຍໃນແຂວງວຽງຈັນ ເຂົ້າຮ່ວມຢ່າງພ້ອມພຽງ.
ທ່ານ ກອງສີ ອຸດົມ ກຳມະການພັກແຂວງ, ຫົວໜ້າພະແນກຍຸຕິທຳແຂວງວຽງຈັນ ໄດ້ຂຶ້ນຜ່ານບົດສະຫຼຸບຊຸດຝຶກອົບຮົມກົດໝາຍ ລະຍະສັ້ນ 45 ວັນ ຊຸດທີ VII ປະຈຳປີ 2017ຊຶ່ງທ່ານໄດ້ຍົກໃຫ້ເຫັນ ສະພາບ ການສອນ-ການຮຽນຂອງຄູ, ອາຈານ ແລະ ນັກຝຶກອົບຮົມ ລະຍະ 45 ວັນຜ່ານມາ, ພ້ອມທັງສັງເກດຕີລາຄາດ້ານດີ, ດ້ານອ່ອນຂໍ້ຄົງຄ້າງ ແລະ ບົດຮຽນທີ່ຖອດຖອນໄດ້ ຈາກການຝຶກອົບຮົມກົດໝາຍ ເພື່ອຍົກ ລະດັບຄວາມຮູ້, ຄວາມສາມາດທາງດ້ານກົດໝາຍໃຫ້ແກ່ພະນັກງານຫຼັກແຫຼ່ງຢູ່ບັນດາພະແນກການ, ກົມກອງ, ຫ້ອງການກ່ຽວຂ້ອງທົ່ວແຂວງວຽງຈັນ ຈຳນວນ 51 ທ່ານ, ຍິງ 9 ທ່ານ ຊຶ່ງຫຼັກສູດການສອນ-ການຮຽນ ທັງໝົດ 28 ວິຊາ, 21 ໜ່ວຍກິດ, 315 ຊົ່ວໂມງ. ຜ່ານການຮຽນ-ການສອນ ສາມາດປະເມີນໄດ້ ດັ່ງນີ້: ຄວາມຫ້າວຫັນຂອງຄູອາຈານດີຫຼາຍກວມເອົາ 70,36%, ລະດັບດີ ກວມ 29,12%, ປານກາງ 0,51%, ສຳນຽງສຽງເວົ້າຂອງຄູ ດີຫຼາຍ 66,43%, ດີ 32,45%, ປານກາງ 1,10% , ການປະຕິບັດໂມງເວລາຂອງຄູອາຈານ ດີຫຼາຍ 75,32%, ດີ 24,67%, ການຍົກຕົວຢ່າງປະກອບການສອນຂອງຄູດີຫຼາຍ 58,21%, ດີ 38,95%, ປານກາງ 2,83%, ການມີສ່ວນຮ່ວມຂອງຄູ ແລະ ນັກຮຽນ ດີຫຼາຍ 58,19, ດີ 40,32%, ປານກາງ 1,47%, ການນຳໃຊ້ອຸປະກອນສິດສອນຂອງຄູ ດີຫຼາຍ 51,49%, ດີ 44,66 %, ປານກາງ 3,84%, ການມີມະນຸດສຳພັນຂອງຄູ-ອາຈານ ດີຫຼາຍ 66,69%, ດີ 32,69%, ປານກາງ 0,60%, ການໃຊ້ວິທີສິດສອນຫຼາຍຮູບແບບດີຫຼາຍ 56,63%, ດີ 40,58%, ປານກາງ 0,14%.
ໃນພິທີປິດຊຸດຝຶກອົບຮົມ ທ່ານ ໄຊສີ ສັນຕິວົງ ກຳມະການສູນກາງພັກ, ລັດຖະມົນຕິກະຊວງຍຸຕິທຳ ໄດ້ໃຫ້ກຽດມອບໃບຢັ້ງຢືນໃຫ້ແກ່ນັກສຳມະນາກອນຈຳນວນ 51 ທ່ານ, ຍິງ 9 ທ່ານ ທີ່ສຳເລັດການຝຶກອົບ ຮົມກົດໝາຍ ພ້ອມທັງກ່າວຄຳໂອ້ລົມວ່າ: ກ່ອນອື່ນຂໍສະແດງຄວາມຍ້ອງຍໍຊົມເຊີຍຕໍ່ກັບຄະນະຮັບຜິດຊອບ, ຄູ-ອາຈານ ທີ່ໄດ້ເອົາໃຈໃສ່ຊີ້ນຳ-ນຳພາ, ຄົ້ນຄວ້າປຶກສາຫາລື, ແຕ່ງບົດສອນ, ອະທິບາຍແກ້ຂໍ້ຂໍ້ຂ້ອງ ໃຈ ທັງຖ່າຍຖອດຄວາມຮູ້ດ້ານທິດສະດີ ແລະ ພາກປະຕິບັດຕົວຈິງ, ສຳລັບນັກສຳມະນາກອນ ກໍໄດ້ເອົາໃຈໃສ່ຄວ້າຮໍ່າຮຽນເພື່ອຍາດແຍ່ງເອົາຄວາມຮູ້, ຄວາມສາມາດດ້ານກົດໝາຍ, ມີຄວາມເຂົ້າໃຈຕໍ່ກັບກົດ ໝາຍຢ່າງເລິກເຊິ່ງ ເຮັດໃຫ້ການຝຶກອົບຮົມໃນຄັ້ງນີ້ ມີຄຸນະພາບດີ ແລະ ໄດ້ຮັບຜົນສຳເລັດຢ່າງຈົບງາມ. ພາຍຫຼັງກັບຄືນສູ່ພະແນກການ, ກົມກອງ, ຫ້ອງການຂອງຕົນແລ້ວ ຕ້ອງນຳເອົາບົດຮຽນທີ່ໄດ້ຮຽນຜ່ານ ມາໄປຈັດຕັ້ງປະຕິບັດ ແລະ ຜັນຂະຫຍາຍເຂົ້າໃນໜ້າທີ່ວຽກງານຢູ່ພາຍໃນກົມກອງ, ທ້ອງຖີ່ນຂອງຕົນ ໃຫ້ໄດ້ຮັບຜົນດີ ແລະ ມີປະສິດທິຜົນສູງຂື້ນກວ່າເກົ່າ .
ຂຽນຂ່າວ ແລະ ຖ່າຍພາຍ ໂດຍ: ຜູ້ປະສານງານ ແຂວງວຽງຈັນ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ປິດຊຸດຝຶກອົບຮົມກົດໝາຍ ລະຍະສັ້ນ 45 ວັນ ຊຸດທີ VII | ປິດຊຸດຝຶກອົບຮົມກົດໝາຍ ລະຍະສັ້ນ 45 ວັນ ຊຸດທີ VII |
https://www.moj.gov.la/lo/node/923 | ຢູ່ທີ່ສະຖາບັນຍຸຕິທໍາພາກເໜືອ ໄດ້ຈັດພິທີຮັບສະມາຊີກພັກສໍາຮອງເລື່ອນຂຶ້ນເປັນສະມາຊິກພັກສົມບູນ ໃນຕອນເຊົ້າຂອງວັນທີ 24 ພຶດສະພາ 2017 ພາຍໃຕ້ການເປັນປະທານ ຂອງສະຫາຍ ແສງອາລຸນ ພັນນະລັດ ເລຂາໜ່ວຍພັກ, ຫົວໜ້າສະຖາບັນຍຸຕິທໍາພາກເໜືອ ແລະ ສະຫາຍ ນາງ ອຸບົນ ແກ້ວວິໄລ ຮອງເລຂາໜ່ວຍພັກ, ຮອງຫົວໜ້າສະຖາບັນຍຸຕິທຳພາກເໜືອ, ມີຄະນະໜ່ວຍພັກ, ສະມາຊິກພັກສົມບູນ ແລະ ສໍາຮອງຂອງສະຖາບັນຍຸຕິທຳພາກເໜືອເຂົ້າຮ່ວມ.
ໃນພິທີຄະນະຮັບຜິດຊອບ ໄດ້ຂຶ້ນຜ່ານຂໍ້ຕົກລົງຂອງຄະນະປະຈໍາພັກແຂວງ ວ່າດ້ວຍການຮັບເອົາສະມາຊິກພັກສໍາຮອງເລື່ອນຂຶ້ນເປັນສະມາຊິກພັກສົມບູນ ຈໍານວນ 5 ສະຫາຍ, ຍິງ 2 ສະຫາຍ, ຈາກນັ້ນ ສະຫາຍ ແສງອາລຸນ ພັນນະລັດ ເລຂາໜ່ວຍພັກ, ຫົວໜ້າສະຖາບັນຍຸຕິທຳພາກເໜືອ ໄດ້ໂອ້ລົມ ແລະ ໃຫ້ທິດຊີ້ນຳຕໍ່ຜູ້ທີ່ໄດ້ຮັບເຂົ້າເປັນສະມາຊີກພັກປະຊາຊົນປະຕິວັດລາວ ໃຫ້ຢຶດຖືເອົາ 5 ຫຼັກການ ແລະ 3 ທິດນໍາ ຂອງພັກປະຊາຊົນປະຕິວັດລາວ, ພ້ອມທັງສືບຕໍ່ຝຶກຝົນຫຼໍ່ຫຼອມດ້ານຄຸນທາດການເມືອງ, ຄຸນສົມບັດສິນທຳປະຕິວັດ ແລະ ເຮັດສຳເລັດໜ້າທີ່ທີ່ການຈັດຕັ້ງມອບໝາຍໃຫ້. ຫຼັງຈາກນັ້ນ ຕາງໜ້າສະມາ ຊິກພັັກສົມບູນໃໝ່ ກໍໄດ້ຂຶ້ນຮັບຄຳໂອວາດ ພ້ອມທັງປະຕິຍານວ່າຈະປະຕິບັດກົດລະບຽບພັກວາງອອກຢ່າງເຂັ້ມງວດ ແລະ ຈະພ້ອມກັນປະກອບສ່ວນຢ່າງຕັ້ງໜ້າເຂົ້າໃນການປົກຮັກສາ ແລະ ສ້າງສາພັດທະນາ ປະເທດຊາດ ຈົນສຸດຄວາມສາມາດ.
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ສະຖາບັນຍຸຕິທຳພາກເໜືອ ຈັດພິທີຮັບສະມາຊິກພັກສໍາຮອງເລື່່ອນຂຶ້ນເປັນສົມບູນ | ສະຖາບັນຍຸຕິທຳພາກເໜືອ ຈັດພິທີຮັບສະມາຊິກພັກສໍາຮອງເລື່່ອນຂຶ້ນເປັນສົມບູນ |
https://www.moj.gov.la/lo/node/924 | ຢູ່ທີ່ຫ້ອງປະຊຸມພະແນກຍຸຕິທໍາແຂວງຫົວພັນ ໄດ້ຈັດພິທີຮັບການຢັ້ງຢືນເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ ຄັ້ງທີ 5 ປະຈໍາປີ 2015 ໃນວັນທີ 31 ພຶດສະພາ 2017 ຊຶ່ງໃຫ້ກຽດມອບໃບຢັ້ງຢືນ ໂດຍສະຫາຍ ຄຳສອນ ເທບວົງຊຳ ຄະນະປະຈຳພັກແຂວງ ປະທານກວດກາພັກ-ລັດແຂວງ. ມີຜູ້ຕາງໜ້າຈາກຄະນະໂຄສະນາອົບຮົມ, ຄະນະຈັດຕັ້ງແຂວງ, ອົງການຈັດຕັ້ງມະຫາຊົນຂອງພະແນກ ແລະ ສະມາຊິກ ພັກເຂົ້າຮ່ວມ.
ໃນພິທີ ສະຫາຍ ສົມພອນ ອິນຄະວິໄລ ເລຂາໜ່ວຍພັກພະແນກຍຸຕິທໍາແຂວງ ໄດ້ລາຍງານກ່ຽວກັບການຈັດຕັ້ງປະຕິບັດແຜນການກ່ຽວກັນການກໍ່ສ້າງໜ່ວຍພັກແຂງ-ຮູ້ນຳພາຮອບດ້ານ ປະຈຳປີ 2015 ແລະ ທິດທາງແຜນການປະຈຳປີ 2016 ຊຶ່ງໜ່ວຍພັກພະແນກຍຸຕິທຳ ແຂວງຫົວພັນ ເປັນໜ່ວຍພັກໜຶ່ງທີ່ຂຶ້ນກັບອົງຄະນະພັກແຂວງ. ຕະຫຼອດລະຍະຜ່ານມາ ໜ່ວຍພັກພະແນກຍຸຕິທຳແຂວງຫົວພັນ ໄດ້ສູ້ ຊົນຮັກສາມູນເຊື້ອການເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ ໂດຍໄດ້ເອົາໃຈໃສ່ຊີ້ນຳ-ນຳພາດ້ານແນວຄິດການເມືອງໃຫ້ແກ່ສະມາຊິກພັກ-ພະນັກງານພາຍໃນພະແນກ ກຳແໜ້ນມູນເຊື້ອອັນດີງາມຂອງ ພັກ, ມີນ້ຳໃຈຮັກຊາດຮັກບ້ານເກີດເມືອງນອນ ພ້ອມທັງຊີ້ນຳ-ນຳພາສະມາຊິກພັກ, ພະນັກງານ-ລັດຖະກອນ ຈັດຕັ້ງປະຕິບັດໜ້າທີ່ວຽກງານວິຊາສະເພາະຕາມພາລະບົດບາດ, ສິດ, ໜ້າທີ່ ແລະ ຄວາມຮັບຜິດ ຊອບຂອງຕົນຢ່າງຮອບດ້ານ ຈົນໄດ້ຮັບຜົນສຳເລັດ ແລະ ມີຜົນງານອັນພົ້ນເດັ່ນເປັນກ້າວໆມາ. ສະນັ້ນ, ໜ່ວຍພັກພະແນກຍຸຕິທຳແຂວງຫົວພັນ ຈຶ່ງໄດ້ຮັບນາມມະຍົດເປັນໜ່ວຍພັກເຂັ້ມແຂງ-ຮູ້ນຳພາຮອບ ດ້ານສະໄໝທີ 5 ຕິດຕໍ່ກັນ.
ຂຽນຂ່າວ ແລະ ຖ່າຍພາບໂດຍ: ພວງເພັດ ເພັດຍາວົງ
ຜູ້ປະສານງານແຂວງ ຫົວພັນ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ພະແນກຍຸຕິທໍາແຂວງ ຫົວພັນ ໄດ້ຮັບການຢັ້ງຢືນເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ | ພະແນກຍຸຕິທໍາແຂວງ ຫົວພັນ ໄດ້ຮັບການຢັ້ງຢືນເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ |
https://www.moj.gov.la/lo/node/925 | ເພື່ອເປັນການສະເຫຼີມສະຫອງວັນເດັກນ້ອຍສາກົນ ແລະ ເຕົ້າໂຮມຄວາມສາມັກຄີລະຫວ່າງພໍ່ແມ່, ລູກ, ຫຼານນ້ອຍ ກໍຄືພະນັກງານທັງໝົດຢູ່ກະຊວງຍຸຕິທໍາ ໃຫ້ເປັນຂະບວນການຟົດຟື້ນ ແລະ ຍົກໃຫ້ເຫັນ ເຖິງຄວາມໝາຍຄວາມສໍາຄັນຂອງວັນດັ່ງກ່າວ ໃນຕອນເຊົ້າຂອງວັນທີ 31 ພຶດສະພາ 2017 ຢູ່ທີ່ກະຊວງຍຸຕິທຳ ໄດ້ຈັດພິທີສະເຫຼີມສະຫອງວັນທີ 1 ມີຖຸນາ (ວັນເດັກ ນ້ອຍສາກົນ) ປະຈໍາປີ 2017 ຄົບຮອບ 69 ປີ ຂຶ້ນໂດຍໃຫ້ກຽດເຂົ້າຮ່ວມຂອງ ທ່ານ ປອ ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທຳ, ມີບັນດາຄະນະພັກ, ຄະນະນຳ, ພະນັກງານ-ລັດຖະກອນຂອງກະຊວງຍຸຕິທຳ ຕະຫຼອດຮອດພໍ່ແມ່ຜູ້ປົກຄອງ ພ້ອມດ້ວຍລູກຫຼານ ເຂົ້າຮ່ວມຢ່າງເປັນຂະບວນການຟົດຟື້ນ.
ໃນພິທີ ທ່ານ ນາງ ດວງມະນີ ລາວມາວ ປະທານສະຫະພັນແມ່ຍິງກະຊວງຍຸຕິທໍາ ໄດ້ກ່າວເຖິງປະຫວັດຄວາມເປັນມາຂອງວັນເດັກນ້ອຍສາກົນ ຊຶ່ງທ່ານໄດ້ຍົກໃຫ້ເຫັນສິດ ແລະ ຜົນປະໂຫຍດຂອງເດັກໃນ ດ້ານຕ່າງໆ ແນ່ໃສ່ເຮັດໃຫ້ເດັກ ມີຄວາມສົມບູນທາງດ້ານຮ່າງກາຍ, ຈິດໃຈ ແລະ ມັນສະໝອງ ກາຍເປັນຜູ້ສືບທອດທີ່ດີຂອງຊາດ.
ການຈັດກິດຈະກຳສະເຫຼີມສະຫອງວັນເດັກນ້ອຍສາກົນ ໃນຄັ້ງນີ້ ປະກອບດ້ວຍກິດຈະກໍາຫຼາຍຢ່າງ ເພື່ອສົ່ງເສີມພອນສະຫວັນຂອງເດັກ, ຄວາມສາມາດ ແລະ ຄວາມກ້າຫານຂອງເດັກ ເປັນຕົ້ນ ການຕອບ ຄຳຖາມ, ການຮ້ອງເພັງ ສະແດງສິລະປະ ເພື່ອແລກເອົາຂອງຂັວນ ຫື ລາງວັນ.
ຂຽນຂ່າວ: ໄຊຍະສິດ ຖ່າຍພາບໂດຍ: ສົມຫັວງ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກະຊວງຍຸຕິທຳ ຈັດພິທີສະເຫຼີມສະຫຼອງວັນເດັກນ້ອຍສາກົນ ປະຈໍາປີ 2017 ຄົບຮອບ 69 ປີ | ກະຊວງຍຸຕິທຳ ຈັດພິທີສະເຫຼີມສະຫຼອງວັນເດັກນ້ອຍສາກົນ ປະຈໍາປີ 2017 ຄົບຮອບ 69 ປີ |
https://www.moj.gov.la/lo/node/926 | ເພື່ອເປັນການສະເຫຼີມສະຫອງວັນເດັກນ້ອຍສາກົນ ແລະ ວັນປູກຕົ້ນໄມ້ແຫ່ງຊາດ ໃນຕອນເຊົ້າຂອງວັນທີ 1 ມິຖຸນາ 2017 ກະຊວງຍຸຕິທຳ ໄດ້ຈັດກິດຈະກຳປູກຕົ້ນໄມ້ຂຶ້ນ ທີ່ສະຖາບັນຍຸຕິທຳແຫ່ງຊາດ ໂດຍ ການນຳພາຂອງ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທຳ, ມີບັນດາຄະນະພັກ, ຄະນະນຳ ຕະຫຼອດຮອດພະນັກງານ, ຄູອາຈານ ແລະ ນັກສຶກສາ ເຂົ້າຮ່ວມຢ່າງເປັນຂະບວນການຟົດຟື້ນ.
ໃນພິທີ ທ່ານ ບຸນຕາ ສ.ຜາບມີໄຊ ຫົວໜ້າສະຖາບັນຍຸຕິທໍາແຫ່ງຊາດ ໄດ້ກ່າວຈຸດປະສົງຂອງວັນປູກຕົ້ນໄມ້ແຫ່ງຊາດ ໃນເທື່ອນີ້ ເພື່ອເປັນການປະກອບສ່ວນໃນການຈັດຕັ້ງປະຕິບັດຄາດໝາຍດ້ານສິ່ງແວດ ລ້ອມ ແລະ ຍຸດທະສາດປ່າໄມ້ ແຕ່ນີ້ ຮອດປີ 2020 ທັງເປັນການປົກປັກຮັກສາຊັບພະຍາກອນທຳມະຊາດ, ສິ່ງແວດລ້ອມ ແລະ ການນຳໃຊ້ຢ່າງມີປະສິດທິພາບຕາມທິດສີຂຽວ ແລະ ຍືນຍົງ ຕາມຄຳຂັວນທີ່ວ່າ ຊ່ວຍກັນປູກ, ຊວ່ຍກັນຮັກສາ ແລະ ຟື້ນຟູປ່າໄມ້ ໃຫ້ອຸດົມສົມບູນໃນວັນນີ້ ຊີວິດຈະສົດໃສດີໃນວັນໜ້າ ແລະ ຍັງເປັນການປະຕິບັດນະໂຍບາຍ ສ ສີຂຽວ ຂອງນະຄອນຫຼວງວຽງຈັນວາງອອກໃຫ້ປາກົດຜົນເປັນຈິງ . ສຳລັບຕົ້ນໄມ້ທີ່ນຳມາປູກໃນຄັ້ງນີ້ ມີຕົ້ນໄມ້ທີ່ເປັນຮົ່ມ ແລະ ຕົ້ນໄມ້ປະດັບ.
ຂຽນຂ່າວ ແລະ ຖ່າຍພາບໂດຍ: ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກະຊວງຍຸຕິທຳຈັດກິດຈະກຳ ເນື່ອງໃນໂອກາດວັນປູກຕົ້ນໄມ້ແຫ່ງຊາດ | ກະຊວງຍຸຕິທຳ ຈັດກິດຈະກຳເນື່ອງໃນໂອກາດວັນປູກຕົ້ນໄມ້ແຫ່ງຊາດ |
https://www.moj.gov.la/lo/node/927 | ໃນວັນທີ 2 ມີຖຸນາ 2017 ນີ້ ກະຊວງຍຸຕິທໍາ ໄດ້ຈັດກອງປະຊຸມດໍາເນີນຊີວິດການເມືອງປັບປຸງປົວແປງພັກ ທົ່ວອົງຄະນະພັກກະຊວງຍຸຕິທໍາ ປະຈໍາປີ 2017 ໂດຍການໃຫ້ກຽດເຂົ້າຮ່ວມເປັນປະທານຂອງ ສະ ຫາຍ ພົນໂທ ແສງນວນ ໄຊຍະລາດ ເລຂາທິການສູນກາງພັກ, ຮອງປະທານສະພາແຫ່ງຊາດ, ມີສະຫາຍເລຂາ, ຮອງເລຂາ, ຄະນະບໍລິຫານງານພັກກະຊວງຍຸຕິທໍາ, ຕາງໜ້າຄະນະຈັດຕັ້ງສູນກາງ, ຄະນະກວດກາ ສູນກາງພັກ ແລະ ມີສະມາຊິກພັກທີ່ຂຶ້ນກັບອົງຄະນະພັກກະຊວງຍຸຕິທໍາ ເຂົ້າຮວ່ມຢ່າງພ້ອມພຽງ.
ໃນພິທີ ສະຫາຍ ໄຊສີ ສັນຕິວົງ ເລຂາຄະນະບໍລິຫານງານພັກກະຊວງຍຸຕິທໍາ ໄດ້ເຜີຍແຜ່ເອກະສານ ຄຳສັ່ງເລກທີ 01 ຂອງກົມການເມືອງສູນກາງພັກ ວ່າດ້ວຍການດຳເນີນຊີວິດການເມືອງ ປີ 2017, ຂໍ້ກຳ ນົດເລກທີ 04 ຂອງກົມການເມືອງ ສູນກາງພັກວ່າດ້ວຍ ມາດຕະຖານຂອງພະນັກງານ, ເອກະສານເດັດດ່ຽວປົວແປງພັກໃຫ້ປອດໃສ, ເຂັ້ມແຂງ ແລະ ໜັກແໜ້ນ.
ຈຸດປະສົງຂອງການຈັດຕັ້ງເຊື່ອມຊຶມໃນຄັ້ງນີ້ ກໍເພື່ອເຮັດໃຫ້ສະມາຊິກພັກທຸກສະຫາຍ, ກຳແໜ້ນແນວທາງນະໂຍບາຍ ແລະ ເສີມຂະຫຍາຍມູນເຊື້ອອັນດີງານຂອງພັກ ໃນໄລຍະຜ່ານມາ ໂດຍສະເພາະຄຸນທາດການເມືອງ ແລະ ຄຸນສົມບັດສິນທຳປະຕິວັດ, ແບບແຜນວິທີເຮັດວຽກ, ນ້ຳໃຈຮັບໃຊ້ປະຊາຊົນ ແລະ ຄວາມເສຍສະຫຼະເພື່ອສ່ວນລວມ, ຄວາມຮັບຜິດຊອບຕໍ່ໜ້າທີ່ການເມືອງ ທີ່ໄດ້ຮັບມອບໝາຍຈາກຄະນະພັກຂັ້ນເທິງ.
ຫຼັງຈາກນັ້ນ ສະຫາຍ ປອ ເສີມສຸກ ສິມພະວົງ ຮອງເລຂາຄະນະບໍລິຫານງານພັກກະຊວງຍຸຕິທໍາ ໄດ້ຜ່ານບົດສະຫຼຸບການນໍາພາຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງມີ IV ຂອງອົງຄະນະພັກກະຊວງຍຸຕິທໍາ ແລະ ມະຕິກອງປະຊຸມໃຫຍ່ ຄັ້ງທີ X ຂອງພັກ ຕໍ່ບັ້ນດໍາເນີນຊີວິດການເມືອງປັງປຸງປົວແປງທົ່ວພັກ ປີ 2017 ຂອງກະຊວງຍຸຕິທໍາ.
ໃນຕອນທ້າຍພິທີ ສະຫາຍ ພົນໂທ ແສງນວນ ໄຊຍະລາດ ເລຂາທິການສູນກາງພັກ, ຮອງປະທານສະພາແຫ່ງຊາດ ກໍໄດ້ມີຄໍາເຫັນຊີ້ນໍາ ໃຫ້ກໍາແໜ້ນເນື້ອໃນຈິດໃຈຂອງຄໍາສັ່ງເລກທີ 01/ກມສພ, ລົງວັນທີ 1/2/2017 ວ່າດ້ວຍ ການດໍາເນີນຊີວິດການເມືອງປັບປຸງປົວແປງທົ່ວພັກປີ 2017 ເພື່ອເຮັດໃຫ້ບັ້ນດໍາເນີນຊີວິດການເມືອງປັບປຸງປົວແປງທົ່ວອົງຄະນະພັກກະຊວງຍຸຕິທໍາ ໃນຄັ້ງນີ້ ຕ້ອງມີການຫັນປ່ຽນໄປສູ່ ອັນໃໝ່ຢ່າງແທ້ຈິງ ແລະ ເປັນແບບຢ່າງໃນການຈັດຕັ້ງປະຕິບັດກົດລະບຽບຂອງພັກ ແລະ ກົດໝາຍຂອງລັດໃຫ້ແກ່ສັງຄົມ.
ຂຽນຂ່າວ: ໄຊຍະສິດ ຖ່າຍພາບໂດຍ: ສົມຫັວງ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ອົງຄະນະພັກກະຊວງຍຸຕິທໍາ ດໍາເນີນຊີວິດການເມືອງ ປັບປຸງປົວແປງພັກ ປະຈໍາປີ 2017 | ອົງຄະນະພັກກະຊວງຍຸຕິທໍາ ດໍາເນີນຊີວິດການເມືອງປັບປຸງປົວແປງພັກ ປະຈໍາປີ 2017 |
https://www.moj.gov.la/lo/node/928 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 13-ມິຖຸນາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 11/6/2017 EP1
ລາຍການເພື່ອສັງຄົມຍຸຕິທຳ 11/6/2017 EP2 | ລາຍການເພື່ອສັງຄົມຍຸຕິທຳ 11/6/2017 |
https://www.moj.gov.la/lo/node/929 | ກົມກົດໝາຍ ກະຊວງຍຸຕິທຳ ໄດ້ຈັດກອງປະຊຸມກວດກາຄວາມສອດຄ່ອງ (ຮ່າງ) ກົດໝາຍວ່າດ້ວຍ ການກັນ ແລະ ຄວບຄຸມພະຍາດຕິດຕໍ່ຂຶ້ນ ໃນວັນທີ 15 ມິຖຸນາ 2017 ຢູ່ທີ່ກະຊວງຍຕິທຳ ໂດຍມີທ່ານຫົວໜ້າກົມ, ຮອງຫົວໜ້າກົມ ພ້ອມດ້ວຍລັດຖະກອນວິຊາການຂອງກົມກົດໝາຍ ກະຊວງຍຸຕິທຳ ແລະ ຄະນະຮັບຜິດຊອບຮ່າງກົດໝາຍສະບັບດັ່ງກ່າວ, ມີທ່ານຜູ້ຕາງໜ້າຈາກກົມກົດໝາຍ ແລະ ກົມທີ່ກ່ຽວຂອງຫ້ອງວ່າການສຳນັກ ງານນາຍົກລັດຖະມົນຕີ ແລະ ສະພາແຫ່ງຊາດ ເຂົ້າຮ່ວມ.
ກອງປະຊຸມຄັ້ງນີ້ ໄດ້ຄົ້ນຄວ້າ, ພິຈາລະນາກວດກາຄວາມສອດຄ່ອງ ຂອງຮ່າງກົດໝາຍວ່າດ້ວຍ ການກັນ ແລະ ຄວບຄຸມພະຍາດຕິດຕໍ່ ເພື່ອຮັບປະກັນຄວາມສອດຄ່ອງກັບລັດຖະທຳມະນູນ, ກົດໝາຍ, ບັນດາສົນທິ ສັນຍາ ແລະ ສັນຍາສາກົນທີ່ກ່ຽວຂ້ອງ ທີ່ ສປປ ລາວ ເປັນພາຄີ, ພ້ອມດຽວກັນນັ້ນ ຈະໄດ້ກວດກາທາງດ້ານເຕັກນິກການຈັດວາງພາກ, ໝວດ, ມາດຕາ ເພື່ອໃຫ້ຖືກຕ້ອງ ແລະ ສອດຄ່ອງກັບເຕັກນິກຂອງການສ້າງນິຕິ ກຳ ກ່ອນນຳສົ່ງ(ຮ່າງ) ກົດໝາຍສະບັບດັ່ງກ່າວ ໃຫ້ລັດຖະບານພິຈາລະນາ ຕາມຂັ້ນຕອນຂອງການສ້າງນິຕິກຳ. ກອງປະຊຸມ ໄດ້ດຳເນີນເປັນເວລາສອງວັນ ແລະ ປິດລົງໃນວັນທີ 16 ມິຖຸນາ 2017.
ຂຽນຂ່າວໂດຍ: ກັນຫາ ມີໄຊບົວ, ຖ່າຍພາບໂດຍ: ສືເຊັ່ງ ເຍຍປາວເຮີ
ຜູ້ປະສານງານ ກົມກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມກວດກາຄວາມສອດຄ່ອງຂອງ (ຮ່າງ) ກົດໝາຍວ່າດ້ວຍ ການກັນ ແລະ ຄວບຄຸມພະຍາດຕິດຕໍ່ | ກອງປະຊຸມກວດກາຄວາມສອດຄ່ອງຂອງ (ຮ່າງ) ກົດໝາຍວ່າດ້ວຍ ການກັນ ແລະ ຄວບຄຸມພະຍາດຕິດຕໍ່ |
https://www.moj.gov.la/lo/node/930 | ພະແນກຍຸຕິທຳແຂວງສະຫວັນນະເຂດ ໄດ້ເປີດກອງປະ ຊຸມພົບປະກັບ ຊ່ຽວຊານຈາກສະຫະພາບເອີລົບ ແລະ ອົງການ GIZ (ເຢຍລະມັນ) ໃນວັນທີ 12-14 ມິຖຸນາ 2017 ໂດຍການເຂົ້າຮ່ວມຂອງທ່ານ ອຸໄພວັນ ໄຊຍະ ວົງ ເລຂາໜ່ວຍພັກ, ຫົວໜ້າພະແນກຍຸຕິທຳແຂວງສະຫວັນນະເຂດ, ທ່ານ ມາຄຸດ ບາລເຊີ ຊຽວຊານກົດໝາຍ ແລະ ທີ່ປືກສາໃຫ້ໂຄງການ, ທ່ານ ນາງ ພາເມລາ ຈາຫວັດ ຜູ້ອຳນວນການໂຄງການເຊກາ ປະຈຳ ສປປ ລາວ ແລະ ທ່ານ ໂລທາ ຈານ ຜູ້ຕາງໜ້າຫ້ອງການສຳນັກງານໃຫຍ່ GIZ ຈາກປະເທດເຢຍລະມັນ, ບັນດາທ່ານຮອງຫົວໜ້າພະແນກ, ຫົວໜ້າ, ຮອງຫົວໜ້າຫ້ອງການ ພ້ອມດ້ວຍພະນັກງານວິຊາການທັງໝົດ ພາຍໃນພະແນກ ຍຸຕິທຳແຂວງ ສະຫວັນນະເຂດ ກໍເຂົ້າຮ່ວມຢ່າງພ້ອມພຽງ. ຈຸດປະສົງໃນການພົບປະກັນໃນຄັ້ງນີ້ ເພື່ອເກັບກຳຂໍ້ມູນ, ສັງລວມຂໍ້ສະເໜີ ແລະ ຄວາມຕ້ອງການຈັດຕັ້ງກິດຈະກຳຂອງພາກສ່ວນກ່ຽວຂ້ອງນຳໄປຂຽນບົດໂຄງ ການຊ່ວຍເຫຼືອເພີ່ມເຕີມໃນຂັ້ນສູນກາງ ແລະ ທ້ອງຖິ່ນ, ຊຶ່ງໃນປະຈຸບັນສະຫະພາບເອີລົບສົມທົບກັບລັດຖະບານເຍລະມັນ ແລະ ສະວິດສະແລນ ກຳລັງໃຫ້ການຊ່ວຍເຫຼືອກະຊວງຍຸຕິທຳ,ກະຊວງພາຍໃນ, ກະຊວງການຕ່າງປະ ເທດ ແລະ ສະພາແຫ່ງຊາດ ໂດຍພາຍໃຕ້ໂຄງການ ‘‘ການມີສ່ວນຮ່ວມຂອງປະຊາຊົນໃນການປົກຄອງທີ່ດີ ແລະ ປົກຄອງລັດດ້ວຍກົດໝາຍ’’ ຫຼື ເອີ້ນວ່າ: ໂຄງການເຊກາ (CEGGA).
ພາຍຫຼັງທ່ານຫົວໜ້າພະແນກຍຸຕິທຳແຂວງສະຫວັນນະເຂດ ໄດ້ລາຍງານສະພາບລວມຂອງການປະຕິບັດວຽກງານຂອງພະແນກຍຸຕິທຳແຂວງໃນປະຈຸບັນ, ຂໍ້ສະເໜີ ແລະ ຄວາມຕ້ອງການຂອງການຈັດຕັ້ງປະຕິບັດ ກິດຈະກຳຕ່າງໆ ເປັນຕົ້ນ ໂຄງການໂຄສະນາສຶກສາອົບຮົມກົດໝາຍ, ໂຄງການປັບປຸງໜ່ວຍໄກ່ເກ່ຍຂໍ້ຂັດແຍ່ງຂັ້ນບ້ານ, ການສ້າງຄອບຄົວ ແລະ ບ້ານປອດຄະດີ, ໂຄງການຝຶກອົບຮົມກົດໝາຍລະຍະສັ້ນ 45 ວັນ ໃຫ້ທ່ານຜູ້ ຕາງໜ້າໂຄງການຊາບແລ້ວ. ຫຼັງຈາກນັ້ນ ກໍໄດ້ລົງຢຽມຢາມຫ້ອງການຊ່ວຍເຫຼືອລ້າທາງດ້ານກົດໝາຍ ແຂວງສະຫວັນນະເຂດ ແລະ ໄດ້ສົນທະນາກ່ຽວກັບວິທີການ, ຂັ້ນຕອນການໃຫ້ຄຳປຶກສາລ້າທາງດ້ານກົດໝາຍ, ພ້ອມທັງລົງຢ້ຽມຢາມຫ້ອງການຍຸຕິທຳເມືອງ ໄກສອນພົມວິຫານ ແລະ ຄະນະໜ່ວຍໄກ່ເກ່ຍຂໍ້ຂັດແຍ່ງຂັ້ນບ້ານ ບ້ານຜັກຂະ.
ພາຍຫຼັງທີ່ສຳເລັດການພົບປະ ແລະ ເຮັດວຽກຮ່ວມກັບພະແນກຍຸຕິທຳແຂວງແລ້ວ ຄະນະໂຄງການດັ່ງກ່າວຍັງໄດ້ພົບປະ ແລະ ເຮັດວຽກກັບສານປະຊາຊົນແຂວງ, ອົງການໄອຍະການປະຊາຊົນແຂວງ, ພະແນກພາຍໃນ ແຂວງ ແລະ ສະພາປະຊາຊົນແຂວງອີກດ້ວຍ.
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ກອງປະຊຸມພົບປະລະຫວ່າງ ພະແນກຍຸຕິທຳແຂວງສະຫວັນນະເຂດ ກັບ ຄະນະຊ່ຽວຊານຈາກໂຄງການເຊກາ (CEGGA | ກອງປະຊຸມພົບປະລະຫວ່າງ ພະແນກຍຸຕິທຳແຂວງສະຫວັນນະເຂດ ກັບ ຄະນະຊ່ຽວຊານຈາກໂຄງການເຊກາ (CEGGA) |
https://www.moj.gov.la/lo/node/931 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 20-ມິຖຸນາ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 18/6/2017 EP1
ລາຍການເພື່ອສັງຄົມຍຸຕິທຳ 18/6/2017 EP2 | ລາຍການເພື່ອສັງຄົມຍຸຕິທຳ 18/6/2017 |
https://www.moj.gov.la/lo/node/933 | ໃນວັນທີ 20-21 ມິຖຸນາ 2017 ຢູ່ທີ່ ທ່າລາດ, ແຂວງວຽງຈັນ ກະຊວງແຮງງານ ແລະ ສະຫວັດດີການສັງຄົມ ໄດ້ຈັດຝຶກອົບຮົມກ່ຽວກັບວຽກງງານ ການສ້າງນິຕິກຳ ແລະ ການປະເມີນຜົນກະທົບຂອງຮ່າງນິຕິກໍາ ໃຫ້ແກ່ ພະນັກງານ-ລັດຖະກອນ ຫຼັກແຫຼ່ງຂອງກະຊວງແຮງງານ ແລະ ສະຫວັດດີການສັງຄົມ ໂດຍການເຂົ້າຮ່ວມ ແລະ ບັນລະຍາຍຂອງ ທ່ານ ຫົວໜ້າກົມກົດໝາຍ ພ້ອມດ້ວຍລັດຖະກອນວິຊາການ ກະຊວງຍຸຕິທຳ, ມີນັກສຳມະ ນາກອນ ຈາກກະຊວງແຮງງານ ແລະ ສະຫວັດດີການສັງຄົມ ເຂົ້າຮ່ວມທັງໝົດ 25 ທ່ານ. ຈຸດປະສົງຂອງການຝຶກອົບຮົມໃນຄັ້ງນີ້ ເພື່ອຍົກລະດັບຄວາມຮູ້ ແລະ ເຕັກນິກໃນການສ້າງກົດໝາຍໃຫ້ແກ່ພະນັກງານ ຂອງກະ ຊວງແຮງງານ ແລະ ສະຫວັດດີການສັງຄົມ ໃນວຽກງານການສ້າງກົດໝາຍ ແລະ ນິຕິກຳລຸ່ມກົດໝາຍ ໃຫ້ຖືກຕ້ອງ ແລະ ສອດຄ່ອງກັບກົດໝາຍ ວ່າດ້ວຍການສ້າງນິຕິກຳ.
ຕະຫຼອດລະຍະຂອງການຝຶກອົບຮົມ ນັກສຳມະນາກອນ ໄດ້ຮັບຟັງການບັນລະຍາຍກ່ຽວກັບເຕັກນິກການຮ່າງນິຕິກຳ ເປັນຕົ້ນ ການສ້າງກົດໝາຍ ແລະ ນິຕິກຳລຸ່ມກົດໝາຍ, ການກວດການິຕິກຳ ແລະ ໃຫ້ຄຳເຫັນຕໍ່ບົດ ປະເມີນຜົນກະທົບຂອງຮ່າງນິຕິກຳ ພ້ອມທັງໄດ້ແລກປ່ຽນ, ສົນທະນາ ແລະ ຕອບຄຳຖາມຕໍ່ກັບບັນຫາຕ່າງໆກ່ຽວກັການສ້າງນິຕິກກຳ ດ້ວຍບັນຍາກາດຝົດຝຶ້ນດີ.
ຂຽນຂ່າວ: ກັນຫາ ມີໄຊບົວ, ຖ່າຍພາບ: ໄຂ່ທອງ ເພຍແກ້ວ
ຜູ້ປະສານງານ ກົມກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ຝຶກອົບຮົມກ່ຽວກັບວຽກງງານ ການສ້າງນິຕິກຳ ແລະ ການປະເມີນຜົນກະທົບຂອງຮ່າງນິຕິກໍາ ໃຫ້ແກ່ພະນັກງານ-ລັດຖະກອນຫຼັກແຫຼ່ງ ຂອງກະຊວງແຮງງານ ແລະ ສະຫວັດດີການສັງຄົມ | ຝຶກອົບຮົມກ່ຽວກັບວຽກງງານ ການສ້າງນິຕິກຳ ແລະ ການປະເມີນຜົນກະທົບຂອງຮ່າງນິຕິກໍາ ໃຫ້ແກ່ພະນັກງານ-ລັດຖະກອນຫຼັກແຫຼ່ງ ຂອງກະຊວງແຮງງານ ແລະ ສະຫວັດດີການສັງຄົມ |
https://www.moj.gov.la/lo/node/934 | ທີ່ສະຖາບັນຍຸຕິທຳພາກເໜືອ ແຂວງ ຫຼວງພະບາງ ໄດ້ມີພິທີປະກາດການຈັດຕັ້ງຂອງສະຖາບັນຍຸຕິທຳພາກເໜືອຂືຶ້ນ ໃນຕອນເຊົ້າຂອງວັນທີ 13 ມິຖຸນາ 2017 ໂດຍການເປັນປະທານຂອງ ທ່ານ ປອ ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທຳ, ມີທ່ານຫົວໜ້າກົມຈັດຕັ້ງ ແລະ ພະນັກງານ ກະຊວງຍຸຕິທຳ, ຫົວໜ້າ, ຮອງຫົວໜ້າສະຖາບັນຍຸຕິທຳພາກເໜືອ, ບັນດາຫົວໜ້າພະແນກ, ຫົວໜ້າຫ້ອງການອອ້ມຂ້າງແຂວງ, ພ້ອມທັງພະນັກງານ, ຄູອາຈານຂອງສະຖາບັນຍຸຕິທຳພາກເໜືອ ເຂົ້າຮວ່ມ.
ໃນພິທີ ທ່ານ ບຸນທາ ຊົ່ງເຢີທ່າວ ຫົວໜ້າກົມຈັດຕັ້ງ ແລະ ພະນັກງານ ກະຊວງຍຸຕິທຳ ໄດ້ຂຶ້ນຜ່ານຂໍ້ຕົກລົງຂອງທ່ານລັດຖະມົນຕີກະຊວງຍຸຕິທຳ ສະບັບເລກທີ 261/ກຍ, ລົງວັນທີ 6 ມິຖຸນາ 2017 ວ່າດ້ວຍ ການແຕ່ງຕັ້ງ ທ່ານ ແສງອາລຸນ ພັນນະລັດ ຮັກສາການຫົວໜ້າສະຖາບັນຍຸຕິທຳພາກເໜືອ ເປັນຫົວໜ້າສະຖາບັນຍຸຕິທຳພາກເໜືອ ແລະ ຂໍ້ຕົກລົງຂອງລັດຖະມົນຕີກະຊວງຍຸຕິທຳ ວ່າດ້ວຍການແຕ່ງຕັ້ງ ທ່ານ ແສງເພັດ ແກ້ວພົມມາ, ທ່ານ ເພັດປະເສີດ ວັນນະພາ ແລະ ທ່ານ ອະນຸສິດ ລາສີ ຂຶ້ນເປັນຮອງຫົວໜ້າສະຖາບັນຍຸຕິທຳພາກເໜືອ ແຂວງຫຼວງພະບາງ ທັງນີ້ກໍເພື່ອເປັນການປັບປຸງກົງຈັກການຈັດຕັ້ງຂອງສະຖາບັນຍຸຕິທຳພາກເໜືອ ໃຫ້ມີຄວາມໜັກແໜ້ນທາງດ້ານເມືອງ-ແນວຄິດ, ເຂັ້ມແຂງທາງດ້ານການຈັດຕັ້ງ ແລະ ສາມາດຕອບສະໜອງຄວາມຮຽກຮ້ອງຕ້ອງການຂອງໜ້າທີ່ການເມືອງໃນໄລຍະໃໝ່, ໂດຍສະເພາະ ວຽກງານກໍ່ສ້າງບຸກຄະລາກອນທີ່ມີຄວາມຮູ້ທາງດ້ານກົດໝາຍໃຫ້ແກ່ສັງຄົມ.
ໃນຕອນທ້າຍພິທີ ທ່ານ ປອ ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທຳ ໄດ້ໃຫ້ກຽດໂອ້ລົມຕໍ່ພະນັກງານ-ລັດຖະກອນຂອງສະຖາບັນຍຸຕິທຳ ພາກເໜືອ ຊຶ່ງກ່ອນອື່ນທ່ານກໍໄດ້ກ່າວຍ້ອງຍໍ, ຊົມເຊີຍຕໍ່ຜົນສຳເລັດທີ່ທາງສະຖາບັນຍຸຕິທຳພາກເໜືອ ຍາດມາໄດ້ໃນລະຍະຜ່ານມາ ພ້ອມນັ້ນ ຍັງໄດ້ຮຽກຮ້ອງໃຫ້ຜູ້ທີ່ໄດ້ຮັບການແຕ່ງຕັ້ງໃນຄັ້ງນີ້ ຈົ່ງໄດ້ເອົາໃຈໃສ່ຍົກສູງຄວາມຮັບຜິດຊອບຕໍ່ໜ້າທີ່ການເມືອງຂອງຕົນ ແລະ ຕັ້ງໜ້າເສີມຂະ ຫຍາຍມູນເຊື້ອອັນດີງາມຂອງສະຖາບັນ ແລະ ເຮັດສຳເລັດໜ້າທີ່ ທີ່ການຈັດຕັ້ງມອບໝາຍໃຫ້ໄດ້ຮັບຜົນສຳເລັດ.
ຂຽນຂ່າວ: ອອ່ນຄຳ ໄຊຍະວົງ ຖ່າຍພາບ: ສົມຫວັງ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ພິທີປະກາດການຈັດຕັ້ງຫົວໜ້າ ແລະ ຮອງຫົວໜ້າສະຖາບັນຍຸຕິທຳພາກເໜືອ ແຂວງຫຼວງພະບາງ | ພິທີປະກາດການຈັດຕັ້ງຫົວໜ້າ ແລະ ຮອງຫົວໜ້າສະຖາບັນຍຸຕິທຳ ພາກເໜືອ ແຂວງຫຼວງພະບາງ |
https://www.moj.gov.la/lo/node/937 | ເພື່ອເປັນການປັບປຸງ, ປົວແປງພາຍໃນພັກ ໃຫ້ມີຄວາມໜັກແໜ້ນເຂັ້ມແຂງ, ໃນລະຫວ່າງວັນທີ 19 ຫາ 23 ມິຖຸນາ 2017ນີ້ ໜ່ວຍພັກພະແນກຍຸຕິທຳ ແຂວງສະຫວັນນະເຂດ ໄດ້ເປີດກອງປະຊຸມບັ້ນດຳເນີນຊີວິດ ການເມືອງ ເພື່ອປັບປຸງ, ປົວແປງພາຍໃນພັກ ພາຍໃຕ້ການເປັນປະທານຂອງ ສະຫາຍ ອຸໄພວັນ ໄຊຍະວົງ ເລຂາໜ່ວຍພັກ, ຫົວໜ້າພະແນກຍຸຕິທຳແຂວງ, ໂດຍການເຂົ້າຮ່ວມຂອງ ສະຫາຍ ປອ ຄຳເຜີຍ ຜັນທະຈອນ ຮອງ ເລຂາຄະນະບໍລິຫານງານພັກແຂວງ, ປະທານສະມາຊິກສະພາແຫ່ງຊາດ ເຂດເລືອກຕັ້ງທີ 13, ປະທານສະພາປະຊາຊົນ ແຂວງສະຫວັນນະເຂດ, ມີຄະນະພັກ, ສະມາຊິກພັກ ເຂົ້າຮ່ວມທັງໝົດ 20 ສະຫາຍ, ຍິງ 7 ສະຫາຍ.
ໃນກອງປະຊຸມບັນດາສະມາຊິກພັກ ໄດ້ເຊື່ອມຊືມເອກກະສານຄຳສັ່ງຂອງກົມການເມືອງສູນກາງພັກ ສະບັບເລກທີ 01/ກມສພ, ລົງວັນທີ 1 ກຸມພາ 2017 ວ່າດ້ວຍ ການດຳເນີນຊີວິດການເມືອງປັບປຸງ, ປົວແປງທົ່ວ ພັກ ປີ 2017 ແລະ ເອກະສານເດັດດ່ຽວ, ປັບປຸງ, ປົວແປງພັກໃຫ້ປອດໃສ, ເຂັ້ມແຂງ, ໜັກແໜ້ນ. ພາຍຫຼັງທີ່ສະມາຊິກພັກໄດ້ເຊື່ອມຊືມເອກະສານດັ່ງກ່າວສຳເລັດແລ້ວ ສະຫາຍເລຂາໜ່ວຍພັກພະແນກຍຸຕິທຳແຂວງ ກໍໄດ້ຜ່ານບົດສະຫຼຸບຕີລາຄາ ການຊີ້ນຳ-ນຳພາຂອງວຽກງານຮອບດ້ານຂອງຄະນະໜ່ວຍພັກ ແລະ ໃຫ້ຜູ່ແທນປະກອບຄຳເຫັນຕໍ່ບົດສະຫຼຸບ. ໃນກອງປະຊຸມບັນດາສະມາຊິກພັກ ມີການສຳຫຼວດຕົນເອງດ້ວຍການຕີລາຄາ ຄວາມຮັບຜິດຊອບຕໍ່ໜ້າທີ່ການເມືອງ ຕາມເນື້ອໃນເອກະສານເດັດດ່ຽວ, ປັບປຸງ, ປົວແປງພັກໃຫ້ປອດໃສ, ເຂັ້ມແຂງ ແລະ ໜັກແໜ້ນ ໂດຍສະເພາະ 6 ຄຸນທາດການເມືອງ, 7 ຄຸນສົມບັດສິນທຳປະຕິວັດ, 4 ແບບແຜນ ການນຳພາ ແລະ ວິທີເຮັດວຽກ, ສະກັດກັ້ນ ແລະ ຕ້ານພະຍາດອາດຍາສິດ, ການສໍ້ລາດບັງຫຼວງ ແລະ ການເຄື່ອນໄຫວວຽກງານໃນລະຍະຜ່ານມາ ລວມທັງຍົກໃຫ້ເຫັນດ້ານດີ, ດ້ານອ່ນ ແລະ ຂໍ້ຄົງຄ້າງຂອງແຕ່ລະສະຫາຍ. ພ້ອມທັງຕີລາຄາຈັດປະເພດສະມາຊິກພັກແຂງ.
ໃນກອງປະຊຸມບັ້ນດຳເນີນຊີວິດການເມືອງປັບປຸງປົວແປງພັກຄັ້ງນີ້ ສະມາຊິກແຕ່ລະສະຫາຍຍັ້ງໄດ້ໃຊ້ສິດ ປະຊາທິປະໄຕ ບົນພື້ນຖານຄວາມເປັນຈິງ ເພື່ອສົ່ງຂ່າວແບບປິດລັບ ໃນການກໍ່ສ້າງເຊິ່ງກັນ ແລະ ກັນ, ພ້ອມ ທັງລົງ ຄະແນນສຽງຄວາມເຊື່ອໝັ້ນໄວ້ວາງໃຈຕໍ່ຄະນະພັກ ຄະນະພະແນກ ຕາມວາລະ ແລະ ລະບຽບຂອງກອງປະຊຸມຄັ້ງນີ້ໄດ້ກຳນົດໄວ້.
ກອງປະຊຸມໄດ້ວ່າງຈຸດສຸມໃນຕໍ່ໜ້າຂອງໜ່ວຍພັກ ຊຶ່ງມີດັ່ງນີ້: ຄະນະໜ່ວຍພັກຈະໄດ້ສືບຕໍ່ເປັນເຈົ້າການໃນການຈັດຕັ້ງຜັນຂະຫຍາຍ ຄຳສັ່ງຂອງກົມການເມືອງສູນກາງພັກ ເລກທີ 01/ກມສພ ວ່າດ້ວຍການດຳເນີນຊີ ວິດການເມືອງ ປັບປຸງ, ປົວແປງທົ່ວໜ່ວຍພັກຂັ້ນຂອງຕົນ, ສືບຕໍ່ເອົາໃຈໃສ່ຜົນຂອງການດຳເນີນຊີວິດການເມືອງ, ປັບປຸງ, ປົວແປງພັກຄັ້ງນີ້ ສົມທົບກັບການຈັດຕັ້ງປະຕິບັດວຽກງານວິຊາສະເພາະ, ສືບຕໍ່ປັບປຸງປ່ຽນແປງ ແບບແຜນການນຳພາ ແລະ ວິທີເຮັດວຽກຂອງຄະນະໜ່ວຍພັກ ປ່ຽນແປງທັດສະນະແນວຄິດ ແລະ ການປະພຶດທີ່ບໍ່ຖືກຕ້ອງຂອງຄະນະໜ່ວຍພັກຂອງຕົນ ແລະ ສະມາຊິກພັກແຕ່ລະສະຫາຍ, ເພີ່ມທະວີ ແລະ ຊຸກຍູ້ວຽກ ງານຕິດຕາມ, ກວດກາ ໃຫ້ສອດຄ່ອງກັບທຸກຂົງເຂດວຽກງານ ເປັນຕົ້ນແມ່ນ ການຄຸ້ມຄອງການບໍລິຫານລັດ, ການແກ້ໄຂພະຍາດອາດຍາສິດ, ການສະກັດກັ້ນ ແລະ ຕ້ານການສໍ້ລາດບັງຫຼວງໃຫ້ຂາດຕົວ ຢູ່ໃນຂັ້ນພະນັກ ງານນຳພາ-ຄູ້ມຄອງ, ສະມາຊິກພັກ, ພະນັກງານວິຊາການຕາມສິດຄຸ້ມຄອງຂອງຕົນໃຫ້ເຂັ້ມແຂງກ່ວາເກົ່າ. ກອງປະຊຸມໄດ້ສະຫຼຸບ ແລະ ປິດລົງໃນວັນທີ 23/6/2017 ດ້ວຍຜົນສຳເລັດຕາມຈຸດປະສົງ ແລະ ລະດັບຄາດ ໝາຍ.
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ໜ່ວຍພັກ ພະແນກຍຸຕິທຳ ແຂວງສະຫວັນນະເຂດ ເປີດບັນດຳເນີນຊີວິດການເມືອງປັບປຸງປົວແປງພັກ | ໜ່ວຍພັກ ພະແນກຍຸຕິທຳ ແຂວງສະຫວັນນະເຂດ ເປີດບັນດຳເນີນຊີວິດການເມືອງ, ປັບປຸງ, ປົວແປງພັກ |
https://www.moj.gov.la/lo/node/938 | ຢູ່ທີ່ກະຊວງຍຸຕິທຳ, ກົມກົດໝາຍ ໄດ້ຈັດກອງປະຊຸມໃຫ້ຄຳເຫັນແນະນຳກ່ຽວກັບການຂຽນບົດປະເມີນຜົນກະທົບຂອງຮ່າງນິຕິກຳ ໃຫ້ແກ່ຄະນະຮັບຜິດຊອບສ້າງ ແລະ ປັບປຸງນິຕິກຳຂອງກະ ຊວງຍຸຕິທຳຂຶ້ນ ໃນວັນທີ 27 ມິຖຸນາ 2017 ໂດຍການເປັນປະທານ ຂອງ ທ່ານ ອິນທະປັນຍາ ຂຽວວົງພະຈັນ ຫົວໜ້າກກົມກົດໝາຍ ກະຊວງຍຸຕິທຳ ພ້ອມດ້ວຍພະນັກງານ ກົມກົດໝາຍ (ສູນປະເມີນຜົນກະທົບຂອງຮ່າງນິຕິກຳ) ກະຊວງຍຸຕິທຳ ຊຶ່ງມີຜູ້ເຂົ້າຮ່ວມທັງໝົດ 20 ທ່ານ.
ຈຸດປະສົງຂອງການຈັດກອງຊຸມໃຫ້ຄຳເຫັນແນະນຳກ່ຽວກັບການຂຽນບົດປະເມີນຜົນກະທົບຂອງຮ່າງນິຕິກຳໃນຄັ້ງນີ້ ແມ່ນເພື່ອໃຫ້ຄໍາແນະນໍາເບື້ອງຕົ້ນກ່ຽວກັບການຂຽນບົດປະເມີນຜົນກະທົບຂອງຮ່າງນິຕິກຳ ທີ່ຈະສ້າງ ຫຼື ປັບປຸງໃຫ້ຖືກຕ້ອງ, ຄົບຖ້ວນຕາມແບບພິມ (IA Note From) ແລະ ຖືກຕ້ອງຕາມຂັ້ນຕອນ, ຂະບວນການ, ຕາມທີ່ໄດ້ກຳນົດໄວ້ໃນກົດໝາຍ, ລະບຽບການ ແລະ ໃຫ້ສຳເລັດຕາມແຜນການທີກຳນົດໄວ້ ຊຶ່ງກະ ຊວງຍຸຕິທຳ ໄດ້ສຸມໃສ່ການໃຫ້ຄຳແນະນຳແນະນຳ ກ່ຽວກັບການຂຽນບົດປະເມີນຜົນກະທົບຂອງຮ່າງນິຕິກຳ ແກ່ຄະນະຮັບຜິດຊອບສ້າງ ແລະ ປັບປຸງຮ່າງກົດໝາຍ ໂດຍສະເພາະແມ່ນ ກົດໝາຍວ່າດ້ວຍ ການແກ້ໄຂຂໍ້ຂັດແຍງທາງດ້ານເສດຖະກິດ, ຮ່າງກົດໝາຍວ່າດ້ວຍການປະຕິບັດຄຳຕັນສິນຂອງສານ, ຮ່າງກົດໝາຍວ່າດ້ວຍສັນຊາດ, ຮ່າງດຳລັດວ່າດ້ວຍການຊ່ວຍເຫຼືອລ້າທາງດ້ານກົດໝາຍ ແລະ ຮ່າງດຳລັດວ່າດ້ວຍກອງທຶນຊ່ວຍເຫຼືອລ້າທາງດ້ານກົດໝາຍ.
ຂຽນຂ່າວ: ສື່ເຊັ່ງ ເຍຍປາວເຮີ, ຖ່າຍພາບ: ໄຂ່ທອງ ເພຍແກ້ວ
ຜູ້ປະສານງານ ກົມກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມຝຶກອົບຮົມກ່ຽວກັບການຂຽນບົດປະເມີນຜົນກະທົບຂອງຮ່າງນິຕິກຳ | ກອງປະຊຸມຝຶກອົບຮົມກ່ຽວກັບການຂຽນບົດປະເມີນຜົນກະທົບຂອງຮ່າງນິຕິກຳ |
https://www.moj.gov.la/lo/node/939 | ວຽກງານສ້າງບຸກຄະລາກອນກົດໝາຍໃຫ້ທ້ອງຖິ່ນຮາກຖານຢູ່ຂັ້ນບ້ານ, ກຸ່ມບ້ານ ແລະ ຫ້ອງການອ້ອມຂ້າງເມືອງ ແມ່ນໜຶ່ງໃນວຽກງານຍຸຕິທຳຮາກຖານ ແລະ ຕິດພັນກັບວຽກງານ 3 ສ້າງ.
ໃນຕົ້ນເດືອນມັງກອນ 2017 ທີ່ຜ່ານມາ ໄດ້ມີພິທີເປີດການຮຽນ-ການສອນກົດໝາຍຊັ້ນຕົ້ນໃນ 9 ຕົວເມືອງຂອງນະຄອນຫຼວງວຽງຈັນຂຶ້ນ ໂດຍແມ່ນເມືອງສີສັດຕະນາກເປີດເປັນເມືອງທຳອິດ, ມີຜູ້ເຂົ້າຮຽນທັງໝົດ ຈຳນວນ 30 ຄົນ, ຍິງ 12 ຄົນ, ເມືອງຫາດຊາຍຟອງ ຈຳນວນ 52 ຄົນ, ຍິງ 16 ຄົນ, ເມືອງຈັນທະບູລີ ມີຈຳນວນ 36 ຄົນ, 16 ຄົນ, ເມືອງສີໂຄດຕະບອງ 29 ຄົນ, ຍິງ 12 ຄົນ, ເມືອງໄຊທານີ ມີຈຳນວນ 43 ຄົນ, ຍິງ 15 ຄົນ, ເມືອງສັງທອງ ຈຳນວນ 51 ຄົນ, ຍິງ 15 ຄົນ, ໄຊເສດຖາ ຈຳນວນ 39 ຄົນ, ຍິງ 13 ຄົນ, ເມືອງປາກງື່ມ ຈຳນວນ 43 ຄົນ, ຍິງ 13 ຄົນ, ແລະ ເມືອງນາຊາຍທອງ ຈຳນວນ 48 ຄົນ, ຍິງ 12 ຄົນ ລວມທັງໝົດຈຳນວນ 407 ຄົນ, ຍິງ 124 ຄົນ.
ມາເຖິງປະຈຸບັນການດຳເນີນການຮຽນ-ການສອນກົດໝາຍຊັ້ນຕົ້ນຫຼັກສູດ 3 ເດືອນ ສົກປີ 2017 ໃນ 9 ຕົວເມືອງ ຂອງນະຄອນຫຼວງວຽງຈັນ ໄດ້ມີພິທີປິດ ແລະ ມອບ-ຮັບໃບປະກາດສະນີຍະບັດຢ່າງເປັນທາງການ ດ້ວຍຜົນສຳເລັດອັນຈົບງາມ ໃນທ້າຍເດືອນ ພຶດສະພາ 2017 ພາຍຫຼັງທີ່ສຳເລັດການສຶກສາ ແມ່ນໄດ້ນຳສົ່ງກັບຄືນກົມກອງທ້ອງຖິ່ນຂອງໃຜລາວ ເພື່ອສືບຕໍ່ປະຕິບັດໜ້າທີ່ຮັບໃຊ້ຊາດ, ຮັບໃຊ້ສັງຄົມຕາມເງື່ອນໄຂສະພາບ ຕົວຈິງຂອງວຽກງານຢູ່ຮາກຖານບ້ານ ແລະ ຫ້ອງການອ້ອມຂ້າງເມືອງ, ຮັບປະກັນການປະຕິບັດຄວາມສະເໝີພາບ ບົນພື້ນຖານຂອງກົດໝາຍ ແລະ ສ້າງເງື່ອນໄຂໃຫ້ກັບປະຊາຊົນ ໄດ້ມີໂອກາດຮຽນຮູ້ລະບຽບກົດໝາຍຢ່າງ ທົ່ວເຖິງ, ເສີມຂະຫຍາຍສິດເປັນເຈົ້າຂອງປະຊາຊົນ ໄດ້ເຂົ້າຮ່ວມພັດທະນາຄອບຄົວ ແລະ ບ້ານ, ສະກັດກັ້ນປະກົດການຫຍໍ້ທໍ້, ແກ້ໄຂຂໍ້ຂັດແຍ່ງຕ່າງໆ ເພີ່ມທະວີຄວາມສາມັກຄີພາຍໃນຄອບຄົວ ພາຍໃນບ້ານໃຫ້ແໜ້ນ ແຟ້ນຍິ່ງໆຂຶ້ນ, ສ້າງສະຕິເຄົາລົບກົດໝາຍ ແລະ ປະຕິບັດກົດໝາຍໃຫ້ແກ່ພະນັກງານຮາກຖານ ແລະ ປະຊາຊົນບັນດາເຜົ່າຢູ່ຮາກຖານບ້ານໃຫ້ສູງຂຶ້ນ, ສາມາດເປັນເຈົ້າການສະກັດກັ້ນ ແລະ ແກ້ໄຂຂໍ້ຂັດແຍ່ງຕ່າງໆ ໂດຍ ສັນຕິວິທີ, ສ້າງເງື່ອນໄຂໃຫ້ປະຊາຊົນສາມາດເຂົ້າເຖິງການບໍລິການດ້ານກົດໝາຍ, ຮູ້ໃຊ້ສິດຕົນເອງຕາມກົດໝາຍທີ່ໄດ້ກຳນົດໄວ້ ເຮັດໃຫ້ວຽກງານຍຸຕິທຳຮາກຖານ ກາຍເປັນຂະບວນການຂອງມະຫາຊົນ ບົນພື້ນຖານດັ່ງ ກ່າວ ເພື່ອສືບຕໍ່ເພີ່ມທະວີຄວາມສາມັກຄີ ເປັນເອກະພາບ ລະຫວ່າງ ປະຊາຊົນບັນດາເຜົ່າ ແລະ ຊັ້ນຄົນຕ່າງໆໃນສັງຄົມ.
ອີງຕາມເນື້ອໃນມະຕິກອງປະຊຸມໃຫຍ່ ຄັ້ງທີ X ຂອງພັກ ກ່ຽວກັບການສ້າງລັດທີ່ປົກຄອງດ້ວຍກົດໝາຍ ມາແຕ່ຮາກຖານບ້ານ ແນໃສ່ວຽກງານສ້າງບຸກຄະລາກອນກົດໝາຍໃຫ້ຮາກຖານ ແມ່ນມີຄວາມສຳຄັນຍິ່ງ ຕໍ່ກັບການສ້າງລັດທີ່ປົກຄອງດ້ວຍກົດໝາຍ ແລະ ຮັບກັນການຈັດຕັ້ງປະຕິບັດວຽກງານຍຸຕິທຳຮາກຖານ ໃຫ້ມີຜົນສຳເລັດໃນແຕ່ລະ ລະຍະ ທັງຮັບປະກັນການປະກອບສ່ວນເຂົ້າໃນການຈັດຕັ້ງປະຕິບັດວຽກງານການກໍ່ສ້າງ ຮາກຖານການເມືອງຮອບດ້ານ, ການສ້າງບ້ານ ແລະ ກຸ່ມບ້ານພັດທະນາ, ເຮັດໃຫ້ການສ້າງນັກກົດໝາຍ ຕິດພັນກັບຂະບວນການ ຕົວຈິງຂອງທ້ອງຖິ່ນ ແລະ ຮາກຖານຕາມທິດທັງຮຽນທັງເຮັດ ຫຼື ຮຽນທິດສະດີຕິດ ພັນກັບຕົວຈິງ ເພື່ອເປັນການຫຼໍ່ຫຼອມທັດສະນະ ແລະ ຈິດໃຈ ຮັບໃຊ້ປະຊາຊົນຢ່າງແທ້ຈິງແຕ່ຫົວທີ ແລະ ສ້າງໃຫ້ເປັນນັກກົດໝາຍສືບທອດ ປະຈຳຢູ່ຮາກຖານ ຫຼື ເມືອງ ໃນອະນາຄົດ.
ຂຽນຂ່າວ ແລະ ຖ່າຍພາບ: ສຸວັນ ສີມະນີວົງ
ຜູ້ປະສານງານພະແນກຍຸຕິທຳ ນະຄອນຫຼວງ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ພະແນກຍຸຕິທຳນະຄອນຫຼວງວຽງຈັນ ສ້າງບຸກຄະລາກອນກົດໝາຍ ໃຫ້ 9 ຕົວເມືອງ | ພະແນກຍຸຕິທຳນະຄອນຫຼວງວຽງຈັນ ສ້າງບຸກຄະລາກອນກົດໝາຍ ໃຫ້ 9 ຕົວເມືອງ |
https://www.moj.gov.la/lo/node/940 | ທີ່ເມືອງປາກອູ ແຂວງຫຼວງພະບາງ ໄດ້ຈັດພິທີມອບ-ຮັບຫ້ອງການຍຸຕິທໍາຫຼັງໃໝ່ຂຶ້ນ ໃນຕອນເຊົ້າຂອງວັນທີ 14 ມິຖຸນາ 2017 ໂດຍການເປັນປະທານຂອງ ທ່ານ ປອ ເສີມສຸກ ສີມພະວົງ ຮອງລັດຖະມົນຕີກະຊວງຍຸຕິທຳ, ມີ ທ່ານ ອູຕິງ ບັນດາລັກ ຮອງເຈົ້າເມືອງເມືອງປາກອູ, ທ່ານ ຄອນສີ ຄອນຈະເລີນ ຮອງຫົວໜ້າພະແນກຍຸຕິທໍາແຂວງຫຼວງພະບາງ, ມີຄະນະປະຈໍາ, ກໍາມະການພັກເມືອງ, ຄະນະພະແນກການຂັ້ນແຂວງ, ບັນດາຫົວໜ້າ ຫ້ອງການຂັ້ນເມືອງ, ຫົວໜ້າບໍລິສັດ ແລະ ແຂກຖືກເຊີນເຂົ້າຮວ່ມຢ່າງພ້ອມພຽງ.
ໃນພິທີ ຫົວໜ້າບໍລິສັດວັດທະນາກໍ່ສ້າງເຄຫາສະຖານ ແລະ ສ້ອມແປງຈໍາກັດຜູ້ດຽວ ກໍໄດ້ຜ່ານບົດສະຫຼຸບໃນການຈັດຕັ້ງປະຕິບັດການກໍ່ສ້າງຫ້ອງການຍຸຕິທໍາເມືອງປາກອູ ນັບແຕ່ມື້ອອກໃບສັ່ງວຽກຈົນເຖິງມື້ກວດກາ ໜ້າວຽກຖືວ່າສໍາເລັດ 100%. ຫັງຈາກນັ້ນ ກໍໄດ້ເຊັນບົດບັນທຶກມອບ-ຮັບຫ້ອງການຍຸຕິທໍາເມືອງປາກອູຫຼັງໃໝ່, ກ່າວມອບໂດຍ ຫົວໜ້າບໍລິສັດວັດທະນາກໍ່ສ້າງເຄຫາສະຖານ ແລະ ສ້ອມແປງຈໍາກັດຜູ້ດຽວ ແລະ ກ່າວ ຮັບໂດຍ ທ່ານ ອູຕິງ ບັນດາລັກ ຮອງເຈົ້າເມືອງໆປາກອູ ລວມມູນຄ່າກໍ່ສ້າງທັງໝົດ 1 ຕື້ 300 ກວ່າລ້ານກີບ.
ຕອນທ້າຍຂອງພິທີ ທ່ານ ປອ ເສີມສຸກ ສີມພະວົງ ຮອງລັດຖະມົນຕີກະຊວງຍຸຕິທຳ ໄດ້ສະແດງຄວາມຂອບໃຈ ແລະ ຊົມເຊີຍມາຍັງບໍລິສັດຜູ້ຮັບເໝົາກໍ່ສ້າງ ທີ່ໄດ້ສ້າງສໍາເລັດຕາມແຜນການ ພ້ອມດ້ວຍດຽວກັນນັ້ນ ທ່ານ ຮອງລັດຖະມົນຕີກະຊວງຍຸຕິທຳ ກໍໄດ້ມອບປຶ້ມກົດໝາຍ 4 ຂົງເຂດ ຈໍານວນ 10 ຊຸດ ໃຫ້ແກ່ຫ້ອງການຍຸຕິທໍາເມືອງປາກອູ ເພື່ອນຳໃຊ້ເຂົ້າໃນການປະຕິບັດໜ້າທີ່ວຽກງານຂອງຕົນ.
ຂຽນຂ່າວ: ໄຊຍະສິດ ຖ່າຍພາບ ໂດຍ: ສົມຫັວງ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ພິທີມອບ-ຮັບຫ້ອງການຫຼັງໃໝ່ ຢູ່ແຂວງຫຼວງພະບາງ | ພິທີມອບ-ຮັບຫ້ອງການຫຼັງໃໝ່ ຢູ່ແຂວງຫຼວງພະບາງ |
https://www.moj.gov.la/lo/node/942 | ກອງປະຊຸມເປີດກວ້າງປະກອບຄຳເຫັນໃສ່ຮ່າງດຳລັດວ່າດ້ວຍ ການຊ່ວຍເຫຼືອລ້າທາງດ້ານກົດໝາຍ ໄດ້ຈັດຂຶ້ນຢູ່ທີ່ ກະຊວງຍຸຕິທຳ ໃນລະຫວ່າງວັນທີ 26-27 ມິຖຸນາ 2017 ໂດຍການເປັນປະທານຂອງ ທ່ານ ໄຊສີ ສັນຕິວົງ ລັດຖະມົນຕີກະ ຊວງຍຸຕິທຳ, ມີ ທ່ານ ປອ. ເສີມສຸກ ສີມພະວົງ ຮອງລັດຖະມົນຕີກະຊວງຍຸຕິທຳ, ບັນດາທ່ານຄະນະກົມ, ຄະນະພະແນກ ແລະ ວິຊາການຂອງກະຊວງຍຸຕິທຳ ແລະ ບັນດາທ່ານຜູ້ຕາງໜ້າຈາກພາກສ່ວນຕ່າງໆ ທັງພາຍໃນ ແລະ ຕ່າງປະເທດເຂົ້າ ຮ່ວມ.
ຈຸດປະສົງຂອງກອງປະຊຸມ ແມ່ນເພື່ອປະກອບຄຳເຫັນໃສ່ຮ່າງດຳລັດວ່າດ້ວຍການຊ່ວຍເຫຼືອລ້າທາງດ້ານກົດໝາຍ ຊຶ່ງເປັນການເປີດໂອກາດໃຫ້ພາກສ່ວນຕ່າງໆທີ່ກ່ຽວຂ້ອງ ໄດ້ມີສ່ວນຮ່ວມໃນການປະກອບຄຳຄິດຄຳເຫັນໃສ່ຮ່າງດຳລັດສະ ບັບດັ່ງກ່າວ ຊຶ່ງການສ້າງຮ່າງດຳລັດວ່າດ້ວຍ ການຊ່ວຍເຫຼືອລ້າທາງດ້ານກົດໝາຍສະບັບນີ້ ແມ່ນເປັນການຜັນຂະຫຍາຍເນື້ອໃນຈິດໃຈຂອງກົດໝາຍວ່າ ດ້ວຍທະນາຍຄວາມ ແລະ ກົດໝາຍອື່ນທີ່ກ່ຽວຂ້ອງກັບການຊ່ວຍເຫຼືອລ້າທາງດ້ານກົດ ໝາຍ ແນໃສ່ສ້າງເງື່ອນໄຂ ແລະ ອຳນວຍຄວາມສະດວກໃຫ້ແກ່ປະຊາຊົນຜູ້ທຸກຍາກ, ດ້ອຍໂອກາດ, ຜູ້ເສຍອົງຄະ ແລະ ບຸກຄົນ ທີ່ບໍ່ມີຄວາມສາມາດຊ່ວຍເຫຼືອຕົນເອງທາງດ້ານກົດໝາຍ ແລະ ທາງລະບົບຍຸຕິທຳ ໄດ້ເຂົ້າເຖິງກົດໝາຍ ແລະ ຄວາມຍຸຕິທຳ ຢ່າງສະເໜີພາບ ແລະ ເທົ່າທຽມກັບທຸກໆດ້ານຕໍ່ໜ້າ.
ໃນກອງປະຊຸມ ທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທຳ ກໍໄດ້ມີຄຳເຫັນເຈາະຈີ້ມຕໍ່ກອງປະຊຸມ ເປັນຕົ້ນ ການກຳນົດປະເພດການຊ່ວຍເຫຼືອລ້າທາງດ້ານກົດໝາຍ, ຜູ້ໄດ້ຮັບການຊ່ວຍເຫຼືອລ້າທາງດ້ານກົດໝາຍ, ຂັ້ນຕອນ ຫຼື ວິທີ ການຂໍຄວາມຊ່ວຍເຫຼືອລ້າທາງດ້ານກົດໝາຍ ແລະ ບັນຫາອື່ນໆ ເຫັນວ່າຄົບຖ້ວນ, ເໝາະສົມແລ້ວ ຫຼື ບໍ່?. ຈາກນັ້ນ ທ່ານ ປອ. ຈອມຄຳ ບຸບຜາລີວັນ ຫົວໜ້າກົມສົ່ງເສີມລະບົບຍຸຕິທຳ ກະຊວງຍຸຕິທຳ ໄດ້ລາຍງານສະພາບການເຄື່ອນໄຫວສ້າງ ຮ່າງດຳລັດ ແລະ ການທາບທາມຄຳເຫັນໃນໄລຍະຜ່ານມາ. ຫຼັງຈາກນັ້ນຜູ້ເຂົ້າຮ່ວມໃນກອງປະຊຸມກໍໄດ້ພ້ອມກັນປະກອບຄຳເຫັນໃສ່ຮ່າງດຳລັດສະບັບດັ່ງກ່າວດ້ວຍຄວາມເປັນເຈົ້າການ ແລະ ມີຄວາມຮັບຜິດຊອບສູງ ເພື່ອເຮັດໃຫ້ຮ່າງດຳລັດວ່າ ດ້ວຍ ການຊ່ວຍເຫຼືອລ້າທາງດ້ານກົດໝາຍ ມີຄວາມລະອຽດຄົບຖ້ວນ, ສົມບູນ ແລະ ສອດຄ່ອງກັບສະພາບຄວາມເປັນຈິງຂອງສັງຄົມ.
ຂຽນຂ່າວ: ສີປະໄພ, ຖ່າຍພາບ ໂດຍ: ສຸກສາຄອນ, ອ່ອນຄຳ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມເປີດກວ້າງປະກອບຄຳເຫັນໃສ່ (ຮ່າງ) ດຳລັດວ່າດ້ວຍການຊ່ວຍເຫຼືອລ້າທາງດ້ານກົດໝາຍ | ກອງປະຊຸມເປີດກວ້າງປະກອບຄຳເຫັນໃສ່ (ຮ່າງ) ດຳລັດວ່າດ້ວຍການຊ່ວຍເຫຼືອລ້າທາງດ້ານກົດໝາຍ |
https://www.moj.gov.la/lo/node/943 | ເພື່ອເຮັດໃຫ້ກົດໝາຍວ່າດ້ວຍການຈັດຕັ້ງປະຕິບັດຄຳຕັດສີນຂອງສານ ໄດ້ຮັບການປັບປຸງໃຫ້ ແທດເໝາະກັບສະພາບຕົວຈິງຂອງສັງຄົມ ໃນແຕ່ລະລະຍະ ໃນວັນທີ່ 28 ມິຖຸນາ 2017 ທີ່ກະຊວງຍຸຕິທຳ ໄດ້ຈັດກອງປະຊຸມທາບທາມຄຳເຫັນກ່ຽວກັບການປັບປຸງກົດໝາຍວ່າດ້ວຍ ການຈັດຕັ້ງປະຕິບັດຄຳຕັດສີນຂອງສານຂື້ນ, ໂດຍການເປັນປະທານຂອງ ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທຳ, ມີຫົວໜ້າ, ຮອງຫົວໜ້າກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ, ຫົວໜ້າຫ້ອງການປະຕິບັດຄຳຕັດສີນຂອງສານນະຄອນຫຼວງວຽງຈັນ, ແຂວງວຽງຈັນ ແລະ ແຂວງບໍລິຄຳໄຊ ຕະຫຼອດຮອດພະນັກງານປະຕິບັດຄຳຕັດສີນຂອງສານເຂົ້າຮ່ວມຢ່າງພ້ອມພຽງ.
ໃນກອງປະຊຸມ ທ່ານ ກອງສີ ສາຍສຸດທາ ຫົວໜ້າກົມຄຸ້ມຄອງການຈັດຕັ້ງປະຕິບັດຄຳຕັດສີນຂອງສານ ໄດ້ຂື້ນລາຍງານສະພາບການຈັດຕັ້ງປະຕິບັດກົດໝາຍວ່າດ້ວຍການຈັດຕັ້ງປະຕິບັດຄຳຕັດສີນຂອງສານໃນລະຍະຜ່ານມາ ຊື່ງທ່ານໄດ້ຍົກໃຫ້ເຫັນຂໍ້ສະດວກ ແລະ ຂໍ້ຫຍຸ້ງຍາກໃນຈັດຕັ້ງປະຕິບັດກົດໝາຍສະບັບດັ່ງກ່າວ, ຫຼັງຈາກນັ້ນ ຜູ້ເຂົ້າຮ່ວມກໍໄດ້ພ້ອມກັນປະກອບຄຳຄິດຄຳເຫັນຢ່າງກົງໄປກົງມາ ໂດຍສະເພາະ ແມ່ນລົງເລິກສະພາບ ການຈັດຕັ້ງປະຕິບັດກົດໝາຍຢູ່ໃນທ້ອງຖິ່ນຂອງຕົນ.
ຈຸດປະສົງຂອງການທາບທາມຄຳເຫັນ ກ່ຽວກັບການປັບປຸງກົດໝາຍວ່າດ້ວຍ ການຈັດຕັ້ງປະຕິບັດຄຳຕັດສີນຂອງສານໃນຄັ້ງນີ້ ກໍເພື່ອເຮັດໃຫ້ອົງການຈັດຕັ້ງແຕ່ລະຂັ້ນທີ່ກ່ຽວຂ້ອງສາມາດຮັບປະກັນການຈັດຕັ້ງປະ ຕິບັດຢ່າງຖືກຕ້ອງ, ເພື່ອປົກປ້ອງສິດ ແລະ ຜົນປະໂຫຍດອັນຊອບທຳຂອງບຸກຄົນ, ນິຕິບຸກຄົນ ຫຼື ອົງການຈັດຕັ້ງທີ່ຖືກລະເມີດ ປົກປັກຮັກສາຄວາມສະຫງົບ ແລະ ຄວາມເປັນລະບຽບຮຽບຮ້ອຍຢູ່ໃນສັງຄົມ.
ຂຽນຂ່າວ ອ່ອນຄຳ ໄຊຍະວົງ, ຖ່າຍພາບໂດຍ: ສຸກສາຄອນ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມທາບທາມຄຳເຫັນ ກ່ຽວກັບການປັບປຸງກົດໝາຍວ່າດ້ວຍ ການຈັດຕັ້ງປະຕິບັດຄຳຕັດສີນຂອງສານ | ກອງປະຊຸມທາບທາມຄຳເຫັນ ກ່ຽວກັບການປັບປຸງກົດໝາຍວ່າດ້ວຍ ການຈັດຕັ້ງປະຕິບັດຄຳຕັດສີນຂອງສານ |
https://www.moj.gov.la/lo/node/944 | ໃນວັນທີ 29-30 ມິຖຸນາ 2017 ກົມກົດໝາຍ ກະຊວງຍຸຕິທຳ ໄດ້ຈັດກອງປະຊຸມປັບປຸງ, ຮຽບຮຽງ ກວດກາຄວາມສອດຄ່ອງຂອງ ຮ່າງດຳລັດວ່າດ້ວຍລະບົບຊຳລະແຫ່ງຊາດ ໂດຍການເປັນປະທານຂອງ ທ່ານ ສຈ ເກດ ກຽດຕິສັກ ຮອງລັດຖະມົນຕີ ກະຊວງຍຸຕິທຳ ພ້ອມດ້ວຍຫົວໜ້າກົມ, ຮອງຫົວໜ້າກົມ ແລະ ລັດຖະກອນວິຊາການ ຂອງກົມກົດໝາຍ ກະຊວງຍຸທຳ ມີຜູ້ຕາງໜ້າຈາກກົມກົດໝາຍສະພາແຫ່ງຊາດ ແລະ ກົມກົດໝາຍ ຫ້ອງວ່າການສຳນັກງານນາຍົກລັດຖະມົນຕີ ພ້ອມຄະນະຮັບຜິດຊອບຮ່າງດຳລັດສະບັບດັ່ງກ່າວ, ມີຜູ້ເຂົ້າຮ່ວມທັງໝົດ 16 ທ່ານ.
ຈຸດປະສົງຂອງກອງປະຊຸມ ແມ່ນເພື່ອຄົ້ນຄວ້າປັບປຸງ, ຮຽບຮຽງຮ່າງດໍາລັດວ່າດ້ວຍ ລະບົບຊໍາລະແຫ່ງຊາດ ເພື່ອຮັບປະກັນຄວາມສອດຄ່ອງທາງດ້ານເຕັກນິກການຈັດວາງພາກ, ໝວດ, ມາດຕາ ໃຫ້ຖືກຕ້ອງຕາມເຕັກ ນິກຂອງການສ້າງນິຕິກຳ. ພາຍຫຼັງທີ່ປັບປຸງສຳເລັດແລ້ວ ຈະໄດ້ສົ່ງ (ຮ່າງ) ດຳລັດສະບັບດັ່ງກ່າວ ເຂົ້າກອງປະຊຸມລັດຖະບານ ເພື່ອພິຈາລະນາຕາມຂັ້ນຕອນຂອງການສ້າງນິຕິກຳ.
ຂຽນຂ່າວ: ສືເຊັ່ງ ເຍຍປາວເຮີ , ຖ່າຍພາບ ໂດຍ: ໄຂ່ທອງ ເພຍແກ້ວ
ຜູ້ປະສານງານ ກົມກົດໝາຍ
ປະເພດຂ່າວ: ກອງປະຊຸມ-ສຳມະນາ | ກອງປະຊຸມປັບປຸງ, ຮຽບຮຽງ ກວດກາຄວາມສອດຄ່ອງຂອງ ຮ່າງດຳລັດວ່າດ້ວຍລະບົບຊຳລະແຫ່ງຊາດ |
https://www.moj.gov.la/lo/node/945 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 04-ກໍລະກົດ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 25/6/2017 EP1
ລາຍການເພື່ອສັງຄົມຍຸຕິທຳ 25/6/2017 EP2 | ລາຍການເພື່ອສັງຄົມຍຸຕິທຳ 25/6/2017 |
https://www.moj.gov.la/lo/node/946 | ໃນລະຫວ່າງທ້າຍເດືອນມີຖຸນາ 2017 ຜ່ານມານີ້, ພະແນກຍຸຕິທຳ ແຂວງຄຳມ່ວນ ນຳໂດຍທ່ານ ຈັນທາ ພົມມະສອນ ຫົວໜ້າພະແນກຍຸຕິທຳ ແຂວງຄຳມ່ວນ ໄດ້ພົບປະສອງຝ່າຍກັບ ທ່ານ ເຈີນວັນເລ ຮອງຫົວ ໜ້າພະແນກຍຸຕິທຳ ແຂວງ ກວງບິ່ງ ສສ ຫວຽດນາມ ພ້ອມຄະນະ ເພື່ອຕີລາຄາຄືນ ການຈັດຕັ້ງປະຕິບັດວຽກງານພົວພັນຮ່ວມມືຂອງທັງສອງພະແນກ ຕາມເນື້ອໃນບົດບັນທຶກທີ່ໄດ້ເຊັນກັນໃນປີທີ່ຜ່ານມາ ໃນນັ້ນ, ການປະສານສົມທົບລະຫວ່າງສອງພະແນກ ແມ່ນຍັງຮັກສາໄດ້ການພົວພັນຮ່ວມມືທີ່ດີ, ສ່ວນຂົງເຂດວຽກງານວິຊາສະເພາະ ແມ່ນຍັງບໍ່ທັນໄດ້ລົງເລິກເທົ່າທີ່ຄວນ, ແຕ່ເຖິງຢ່າງໃດກໍຕາມທັງສອງຝ່າຍ ຍັງສືບຕໍ່ການວຽກ ງານການພົວພັນຮ່ວມມືຕາມເນື້ອໃນບົດບັນທຶກໃຫ້ໄດ້ຮັບໝາກຜົນ ໂດຍສະເພາະ ແມ່ນການແລກປ່ຽນບົດຮຽນໃນການປັບປຸງບໍລິຫານ, ບໍລິການ, ກວດກາ, ໂຄສະນາ, ສຶກສາກົດໝາຍ, ຈົດທະບຽນຄຸ້ມຄອງ,ທະບຽນ ຄອບຄົວ ແລະ ຊີວະປະວັດຂອງບຸກຄົນ.
ໃນໂອກາດດຽວກັນ ທ່ານເຈີນວັນເລ ພ້ອມຄະນະກໍໄດ້ເຂົ້າພົບຢ້ຽມຢາມ ທ່ານ ໂອໃດ ສຸດາພອນ ເຈົ້າແຂວງໆ ຄຳມ່ວນ ເພື່ອແຈ້ງຈຸດປະສົງຕໍ່ທ່ານເຈົ້າແຂວງ ກ່ຽວກັບການເຄື່ອນໄຫວພົບປະ ແລະ ແລກປ່ຽນບົດຮຽນ ຢູແຂວງ ຄຳມ່ວນໃນຄັ້ງນີ້.
ຂຽນຂ່າວ ແລະ ຖ່າຍພາບ ໂດຍ: ຜູ້ປະສານງານແຂວງ ຄຳມ່ວນ
ປະເພດຂ່າວ: ຂ່າວການເຄື່ອນໄຫວຂອງພະແນກຍຸຕິທຳປ້າຍ Tags ຕິດຕາມ: ຄະນະພະແນກຍຸຕິທຳແຂວງກວາງບິ່ງ ສສ ຫວຽດນາມ ຢ້ຽມຢາມພະແນກຍຸຕິທຳແຂວງຄຳມ່ວນ | ຄະນະພະແນກຍຸຕິທຳແຂວງກວາງບິ່ງ ສສ ຫວຽດນາມ ຢ້ຽມຢາມພະແນກຍຸຕິທຳແຂວງຄຳມ່ວນ |
https://www.moj.gov.la/lo/node/947 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 07-ກໍລະກົດ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 2/7/2017 EP1
ລາຍການເພື່ອສັງຄົມຍຸຕິທຳ 2/7/2017 EP2 | ລາຍການເພື່ອສັງຄົມຍຸຕິທຳ 2/7/2017 |
https://www.moj.gov.la/lo/node/948 | ເພື່ອເປັນການຈັດຕັ້ງຜັນຂະຫຍາຍມະຕິ, ຄຳສັ່ງຂອງພັກ ແລະ ລັດ ເຮົາເຂົ້າສູ່ລວງເລິກຕາມທິດທາງ, ເປົ້າໝາຍ ແລະ ມາດຕະການທີ່ກຳນົດໄວ້ໃນມະຕິ ສະບັບເລກທີ 25/ກມສພ ແລະ ຄຳສັ່ງ ສະບັບເລກທີ 34/ນຍ ກໍຄື ຄຳແນະນຳຂອງລັດຖະມົນຕີ ກະຊວງຍຸຕິທຳ ສະບັບເລກທີ 1123/ກຍ ກ່ຽວກັບການຈັດຕັ້ງປະຕິບັດວຽກງານ 3 ສ້າງ ແລະ ວຽກງານຍຸຕິທຳຮາກຖານ ປີ 2017.
ພະແນກຍຸຕິທຳ ແຂວງສະຫວັນນເຂດ ໄດ້ເປີດຊຸດບຳລຸງກົດໝາຍໄລຍະສັ້ນ 45 ວັນ ຊຸດທີ V ຂຶ້ນຢ່າງເປັນທາງການ ໃນວັນທີ 10 ກໍລະກົດ 2017 ໃຫ້ແກ່ພະນັກງານຫຼັກແຫຼ່ງຂັ້ນແຂວງ ແລະ ເມືອງໄກສອນພົມວິຫານ ໂດຍໃຫ້ກຽດເຂົ້າຮ່ວມເປັນປະທານຂອງ ທ່ານ ປອ ໂພໄຊ ໄຊຍະສອນ ກຳມະການສຳຮອງສູນກາງພັກ, ຮອງເລຂາພັກແຂວງ, ຮອງເຈົ້າແຂວງສະຫວັນນະເຂດ, ເຂົ້າຮ່ວມຊຸດບໍາລຸງຄັ້ງນີ້ ມີຄະນະພັກ, ຄະນະພະແນກ, ຫົວໜ້າ ຫ້ອງການພາຍໃນພະແນກ, ຄູອາຈານ ພ້ອມດ້ວຍນັກສຳມະນາກອນ ຈາກບັນດາພະແນກການອ້ອມຂ້າງແຂວງ ແລະ ຫ້ອງການອ້ມຂ້າງເມືອງ. ໃນຊຸດຝຶກອົບຮົມ ທ່ານ ອຸໄພວັນ ໄຊຍະວົງ ເລຂາໜ່ວຍພັກ, ຫົວໜ້າພະ ແນກຍຸຕິທຳແຂວງ ສະຫວັນນະເຂດ ກໍໄດ້ຜ່ານບົດລາຍງານການຈັດຕັ້ງປະຕິບັດໂຄງການຫຼັກສູດກົດໝາຍ ໄລຍະສັ້ນ 45 ວັນ ຊຸດທີ V ປີ 2017, ຊຶ່ງຈະໄດ້ດຳເນີນເປັນເວລາ 45 ວັນ ໂດຍບໍ່ນັບວັນພັກທາງລັດຖະ ການ, ຫຼັກສູດປະກອບມີ 28 ວິຊາຮຽນ, 21 ໜ່ວຍກິດ ເທົ່າກັບ 315 ຊົວໂມງ, ນັກວິທະຍາກອນ ປະກອບມີ 25 ທ່ານ ທີ່ໄດ້ຮັບເຊີນຈາກບັນດາພະແນກການອ້ອມຂ້າງແຂວງ, ສະຖາບັນຍຸຕິທຳພາກກາງ, ສານປະຊາຊົນ ແຂວງ, ອົງການໄອຍະການປະຊາຊົນແຂວງ ແລະ ພະແນກຍຸຕິທຳແຂວງ ແລະ ນັກສຳມະນາກອນເຂົ້າຮ່ວມຝຶກອົບຮົມຄັ້ງນີ້ມີ 50 ທ່ານ, ຍິງ 12 ທ່ານ ທີ່ເປັນພະນັກງານຫຼັກແຫຼ່ງຂັ້ນແຂວງ ແລະ ຂັ້ນເມືອງຂອງເມືອງ ໄກ ສອນ ພົມວິຫານ.
ຕອນທ້າຍຂອງພິທີ ທ່ານ ປອ ໂພໄຊ ໄຊຍະສອນ ກຳມະການສຳຮອງສູນກາງພັກ, ຮອງເລຂາພັກແຂວງ ຮອງເຈົ້າແຂວງສະຫວັນນະເຂດ ກໍໄດ້ສະແດງຄວາມຍ້ອງຍໍຊົມເຊີຍຕໍ່ການກະກຽມຄວາມພ້ອມ ໃນການປະຕິບັດ ໂຄງການຫຼັກສູດກົດໝາຍໄລຍະສັ້ນ 45 ວັນຊຸດນີ້ ແລະ ທ່ານຍັງມີຄຳເຫັນແນະນຳບາງດ້ານດັ່ງນີ້: ຕໍ່ກັບຄູ-ອາຈານທີ່ມາສິດສອນ ຕ້ອງຄົ້ນຄ້ວາແຕ່ງບົດສອນໃຫ້ລະອຽດ ພ້ອມທັງຍົກເອົາເຫດການຕົວຈິງທີ່ເກີດຂຶ້ນ ໃນແຕ່ ລະຍຸກແຕ່ລະສະໄໝ ມາສົມທຽບ ທັງຍົກຕົວຢ່າງ ວິທີແກ້ໄຂໃນແຕ່ລະລะຍະ, ແຕ່ລະເຫດການມາອະທິບາຍໃຫ້ລະອຽດ. ສະລັບຜ้ູເຂົ້າຮ່ວມການຝືກອົບຮົມ ຕ້ອງເອົາໃຈໃສ່ຄົ້ນຄ້ວາບັນດາບົດຮຽນຕ່າງໆກ່ອນຂື້ນຫ້ອງຮຽນ ແລະ ເອົາໃຈໃສ່ຊັກຖາມແລກປ່ຽນບົດຮຽນນຳຄູ-ອາຈານປະຈຳແຕ່ລະວິຊາດ້ວຍຄວາມເອົາໃຈໃສ່ ແລະ ຮັບຜິດຊອບສູງ. ເມື່ອຈົບຫຼັກສູດແລ້ວ ຕ້ອງມີການປະເມີນຄືນ ແລະ ຂຽນບົດເກັບກ່ຽວຂອງຕົນເອງຕໍ່ຄວາມເຂົ້າໃນ ແຕ່ລະວິຊາທີ່ໄດ້ຮຽນມາ ແລະ ນຳໄປເຜີຍແຜ່ຄວາມຮູ້ນີ້ໃຫ້ກວ້າງຂວາງ ແລະ ຖືກຕ້ອງ.
ຂຽນຂ່າວ ແລະ ຖ່າຍພາບ ໂດຍ: ຜູ້ປະສານງານ ແຂວງສະຫວັນນະເຂດ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ພະແນກຍຸຕິທຳ ແຂວງສະຫວັນນະເຂດ ເປີດຊຸດບຳລຸງກົດໝາຍໄລຍະສັ້ນ 45 ວັນ ຊຸດທີ V ໃຫ້ແກ່ພະນັກງານຫຼັກແຫຼ່ງຂັ້ນແຂວງ ແລະ ຂັ້ນເມືອງ | ພະແນກຍຸຕິທຳ ແຂວງສະຫວັນນະເຂດ ເປີດຊຸດບຳລຸງກົດໝາຍໄລຍະສັ້ນ 45 ວັນ ຊຸດທີ V ໃຫ້ແກ່ພະນັກງານຫຼັກແຫຼ່ງຂັ້ນແຂວງ ແລະ ຂັ້ນເມືອງ |
https://www.moj.gov.la/lo/node/950 | ລາຍລະອຽດປະເພດຂອງເອກະສານ: ລາຍການໂທລະພາບເອກະສານລົງວັນທີ: 17-ກໍລະກົດ-2017ເລກທີຂອງເອກະສານ: 1
Video Link
ລາຍການເພື່ອສັງຄົມຍຸຕິທຳ 9/7/2017 EP1
ລາຍການເພື່ອສັງຄົມຍຸຕິທຳ 9/7/2017 EP2 | ລາຍການເພື່ອສັງຄົມຍຸຕິທຳ 9/7/2017 |
https://www.moj.gov.la/lo/node/952 | ກະຊວງຍຸຕິທໍາ ໄດ້ຈັດກອງປະຊຸມສະຫຼຸບວຽກງານ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2017ຂຶ້ນໃນວັນທີ 7 ກໍລະກົດ 2017. ໃຫ້ກຽດເຂົ້າຮ່ວມເປັນປະທານຂອງ ທ່ານ ໄຊສີ ສັນຕິວົງ ກໍາມະການສູນກາງພັກ ລັດຖະມົນຕີກະຊວງຍຸຕິທໍາ, ມີບັນດາຮອງລັດຖະມົນຕີ, ມີຫົວໜ້າຫ້ອງການ, ບັນດາຄະນະກົມ, ຫົວໜ້າສະຖາບັນ ແລະ ສູນ ພ້ອມດ້ວຍພະນັກງານ-ລັດຖະກອນເຂົ້າຮ່ວມຢ່າງພ້ອມພຽງ.
ໃນພິທີ ທ່ານ ລີຊົງ ລີໄຊຕູ້ ຮອງຫົວໜ້າຫ້ອງການກະຊວງຍຸຕິທໍາ ໄດ້ຂຶ້ນຜ່ານບົດສະຫຼຸບການຈັດຕັ້ງປະຕິບັດວຽກງານ 6 ເດືອນຕົ້ນປີ 2017 ແລະ ທິດທາງແຜນການວຽກງານຈຸດສຸມ 6 ເດືອນທ້າຍປີ 2017 ຊຶ່ງໄດ້ຍົກໃຫ້ເຫັນຜົນງານທີ່ຍາດມາໄດ້ໃນລະຍະ 6 ເດືອນຜ່ານມາ, ມີທັງຈຸດດີ ແລະ ຂໍ້ຄົງຄ້າງ ພ້ອມທັງກຳນົດທິດທາງແຜນການວຽກງານໃນຕໍ່ໜ້າ. ກະຊວງຍຸຕິທໍາໃນຖານະເປັນເສນາທິການໃຫ້ແກ່ລັດຖະບານ ແລະ ຄຸ້ມຄອງມະຫາ ພາກໃນລະຍະ 6 ເດືອນຕົ້ນປີ 2017 ໄດ້ຈັດຕັ້ງປະຕິບັດສໍາເລັດ 5 ວຽກງານໃຫຍ່ຄື: ການສ້າງ ແລະ ປັບປຸງກົດໝາຍ, ການໂຄສະນາເຜີຍແຜ່ກົົດໝາຍ, ການສ້າງບຸກຄະລາກອນກົດໝາຍ, ການບໍລິການວຽກງານຍຸຕິທໍາ, ການພົວພັນຮ່ວມມືກັບສາກົນທາງດ້ານກົດໝາຍ ແລະ ວຽກງານຍຸຕິທໍາ. ສະເພາະວຽກງານສ້າງ, ປັບປຸງກົດໝາຍ ແລະ ນິຕິກໍາ ແມ່ນໄດ້ຄົ້ນຄ້ວາ ແລະ ສໍາເລັດການກວດກາຄວາມສອດຄ່ອງທາງດ້ານກົດໝາຍຂອງຮ່າງ ນິຕິກໍາ ຈໍານວນທັງໝົດ 31 ສະບັບ, ໃນນີ້ ກົດໝາຍສ້າງໃໝ່ມີ 10 ສະບັບ, ກົດໝາຍປັບປຸງມີ 8 ສະບັບ ແລະ ດໍາລັດ 13 ສະບັບ.
ສໍາລັບວຽກງານໂຄສະນາເຜີຍແຜ່ກົດໝາຍ ໃນ 6 ເດືອນຜ່ານມາ ສາມາດຈັດຕັ້ງໂຄສະນາເຜີຍແຜ່ກົດໝາຍທາງໂທລະພາບ, ວິທະຍຸກະຈາຍສຽງ ແລະ ໂທລະພາບ ເປັນພາສາລາວ ແລະ ພາສາມົ້ງ (ຜ່ານລາຍການຄວາມ ຮູ້ທາງດ້ານກົດໝາຍ) ໄດ້ທັງໝົດ 125 ຄັ້ງ ແລະ ຂຽນບົດລົງໜັງສືພິມໄດ້ 135 ບົດ; ນອກຈາກນີ້ ຍັງໄດ້ເອົາກົດໝາຍ ແລະ ນິຕິກໍາລົງໃນເວັບໄຊຈົດໝາຍເຫດທາງລັດຖະການ; ສໍາເລັດການຈັດພິມ ແລະ ແຈກຢາຍປະຕິ ທິນປະຈໍາປີ 2017 ອ້ອມຂ້າງສູນກາງ ແລະ ທ້ອງຖິ່ນ; ໄດ້ສໍາເລັດການຝຶກອົບຮົມວຽກງານຈົດໝາຍເຫດທາງລັດຖະການໃຫ້ຜູ້ປະສານງານຂັ້ນສູນກາງໄດ້ 4 ຄັ້ງ; ໄດ້ສໍາເລັດການກວດແກ້ ແລະ ຮຽບຮຽງບັນດາກົດໝາຍ ຂົງເຂດຕ່າງໆທັງກົດໝາຍສ້າງໃໝ່ ແລະ ກົດໝາຍປັບປຸງໄດ້ຫຼາຍສະບັບ ພ້ອມທັງກະກຽມເພື່ອຈັດພິມເປັນປຶ້ມກົດໝາຍຫົວນ້ອຍ, ໄດ້ອັດລາຍການ “ເພື່ອສັງຄົມຍຸຕິທໍາ” ຜ່ານລາຍການໂທລະພາບ ປກສ ຊຶ່ງອອກອາ ກາດທຸກໆ ວັນອາທິດ ເວລາ 20:00 ໂມງ ຫາ 20:30 ໂມງ ແລະ ທຸກໆ ວັນຈັນເວລາ 10:30 ຫາ 11:00 ໂມງໄດ້ 24 ເທັບ, ໄດ້ເອົາບົດຂ່າວເຜີຍແຜ່ກົດໝາຍລົງເວັບໄຊ 84 ຄັ້ງ ແລະ ໄດ້ເອົາກົດໝາຍລົງໃນແອັບກົດໝາຍ ລາວທາງໂທລະສັບມືຖື ເພື່ອໃຫ້ພະນັກງານ, ທະຫານ, ຕໍາຫຼວດ ແລະ ປະຊາຊົນ ສາມາດເຂົ້າເຖິງການບໍລິການດ້ານກົດໝາຍ.
ໄດ້ແຈກຢາຍໜັງສືພິມ ສະບັບທີ 36,37,38,39,40,41 ຈໍານວນ 7,800 ສະບັບ, ແຈກຢາຍປຶ້ມກົດໝາຍ 4 ຂົງເຂດ ຈໍານວນ 1,503 ຫົວ ແລະ ປຶ້ມຄູ່ມືເຕັກນິກການໂຄສະນາເຜີຍແຜ່ກົດໝາຍ ເຫຼັ້ມ I,II ຈໍານວນ 4,757 ຫົວ. ຢູ່ຂັ້ນທ້ອງຖິ່ນ ສາມາດຈັດຕັ້ງໂຄສະນາເຜີຍແຜ່ກົດໝາຍທາງໂທລະພາບ, ທາງວິທະຍຸກະຈາຍສຽງ, ໂທລະໂຄ່ງເປັນພາສາລາວ ແລະ ພາສາມົ້ງໄດ້ 1,003 ຄັ້ງ, ໂຄສະນາເຜີຍແຜ່ກົດໝາຍທາງປາກເປົ່າຢູ່ບ້ານໄດ້ 993 ຄັ້ງ, ຢູ່ກຸ່ມບ້ານໄດ້ 168 ກຸ່ມ, ສະຖານທີ່ອື່ນ 4 ຄັ້ງ ແລະ ໂຮງຮຽນໄດ 63 ຄັ້ງ ມີຜູ້ເຂົ້າຮ່ວມຮັບຟັງທັງໝົດ 94,507 ຄົນ, ຍິງ 49,252 ຄົນ, ຂຽນບົດລົງໜັງສືພິມໄດ້ 173 ບົດ, ໃຫ້ຄໍາປຶກສາທາງດ້ານກົດໝາຍ ໂດຍບໍ່ ເສຍຄ່າໃຫ້ແກ່ປະຊາຊົນໄດ້ 363 ຄັ້ງ ແລະ ຂຶ້ນຫ້ອງສອນໄດ້ 305 ຊົ່ວໂມງ. ຫຼັງຈາກນັ້ນ, ຜູ້ເຂົ້າຮ່ວມກອງປະຊຸມ ກໍໄດ້ປະກອບຄຳຄິດຄຳເຫັນຢ່າງກົງໄປກົງມາ ໂດຍສະເພາະລົງເລິກບັນຫາຄົງຄ້າງໃນການປະຕິບັດໜ້າທີ່ວິຊາສະເພາະໃນລະຍະຜ່ານມາ ເພື່ອຮັບປະກັນໃຫ້ແກ່ວຽກງານໄດ້ຮັບການຈັດຕັ້ງປະຕິບັດຢ່າງຖືກຕ້ອງ, ວ່ອງໄວ ແລະ ມີປະສິດທິພາບ.
ຕອນທ້າຍຂອງພິທີ ທ່ານ ໄຊສີ ສັນຕິວົງ ກໍາມະການສູນກາງພັກ ລັດຖະມົນຕີກະຊວງຍຸຕິທໍາ ກໍໄດ້ໃຫ້ກຽດມອບໃບຍ້ອງຍໍຜົນງານປະຈໍາປີ 2016 ແລະ ໂອ້ລົມຕໍ່ພິທີ ຊຶ່ງກ່ອນອື່ນທ່ານໄດ້ສະແດງຄວາມຊົມເຊີຍຕໍ່ ຜົນສໍາເລັດທີ່ຄະນະພັກ-ຄະນະນໍາ ກໍຄືພະນັກງານ-ລັດຖະກອນທີ່ຍາດມາໄດ້ ແລະ ໄດ້ເນັ້ນໜັກໃຫ້ພະນັກງານ-ລັດຖະກອນຈົ່ງພ້ອມກັນຄົ້ນຄ້ວາ, ເຊື່ອມຊຶມ, ກໍາແໜ້ນແນວທາງ, ນະໂຍບາຍຂອງພັກ ແລະ ກົດໝາຍຂອງ ລັດທີ່ວາງອອກໃນແຕ່ລະລະຍະ ໄປຈັດຕັ້ງປະຕິບັດເຂົ້າໃນໜ້າທີ່ວຽກງານໃນຂອບເຂດທີ່ຕົນເອງຮັບຜິດຊອບໃຫ້ປາກົດຜົນເປັນຈິງ.
ຂຽນຂ່າວ: ໄຊຍະສິດ ຖ່າຍພາບໂດຍ: ສຸກສາຄອນ, ສົມຫວັງ
ນັກຂ່າວກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມສະຫຼຸບວຽກງານ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2017 ຂອງ ກະຊວງຍຸຕິທໍາ | ກອງປະຊຸມສະຫຼຸບວຽກງານ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2017 ຂອງ ກະຊວງຍຸຕິທໍາ |
https://www.moj.gov.la/lo/node/953 | ກົມສົ່ງເສີມລະບົບຍຸຕິທໍາ, ກະຊວງຍຸຕິທໍາ ໄດ້ຈັດກອງປະຊຸມປຶກສາຫາລືເພື່ອສ້າງກົນໄກ ແລະ ຖອດຖອນບົດຮຽນກ່ຽວກັບວຽກງານການເອົາເດັກໄປເປັນລູກລ້ຽງ ໃນວັນທີ 10 -11 ກໍລະກົດ 2017 ທີ່ໂຮງແຮມເມີກຽວ ໃຫ້ກຽດເປັນປະທານຂອງ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທໍາ, ມີບັນດາທ່ານຜູ້ຕ່າງໜ້າຈາກພາກສ່ວນທີ່ກ່ຽວຂ້ອງ ແລະ ອົງການ UNICEF ເຂົ້າຮ່ວມ.
ໃນພິທີ ທ່ານ ບຸນຊ່ວງ ທະວີສັກ ຮອງຫົວໜ້າກົມສົ່ງເສີມລະບົບຍຸຕິທໍາ ໄດ້ຂຶ້ນລາຍງານການຈັດຕັ້ງປະຕິບັດການເອົາເດັກໄປເປັນລູກລ້ຽງ ຊຶ່ງໄດ້ຍົກໃຫ້ເຫັນສະພາບລວມ ກໍຄືການຈັດຕັ້ງປະຕິບັດວຽກງານໄດ້ໃນລະຍະ ຜ່ານມາ, ມີທັງຈຸດດີ ແລະ ຂໍ້ຄົງຄ້າງ ພ້ອມທັງກຳນົດທິດທາງແຜນການວຽກງານໃນຕໍ່ໜ້າ ຫຼັງຈາກນັ້ນ, ບັນດາທ່ານຜູ້ຕ່າງໜ້າກໍໄດ້ລາຍງານການເຄື່ອນໄຫວວຽກງານດັ່ງກ່າວທີ່ຢູ່ໃນຄວາມຮັບຜິດຊອບຂອງຕົນ, ພ້ອມທັງ ສົນທະນາ ແລະ ປະກອບຄຳເຫັນຢ່າງກົງໄປກົງມາ ໂດຍສະເພາະ ລົງເລິກບັນຫາຄົງຄ້າງໃນການປະຕິບັດໜ້າທີ່ວິຊາສະເພາະໃນລະຍະຜ່ານມາ. ຈຸດປະສົງຂອງກອງປະຊຸມໃນຄັ້ງນີ້ ແມ່ນເພື່ອຮັບປະກັນໃຫ້ແກ່ການຈັດຕັ້ງປະຕິ ບັດວຽກງານການເອົາເດັກໄປເປັນລູກລ້ຽງ ມີຄວາມສອດຄ່ອງກັບສະພາບຂອງສາກົນ ແລະ ພາກພື້ນ ໂດຍສະເພາະ ໃນສະພາບເງື່ອນໄຂຂອງ ສປປ ລາວ, ເພີ່ມປະສິດທິພາບໃນການເຄື່ອນໄຫວວຽກໃຫ້ມີຄວາມໂປງໃສ, ສອດຄ່ອງ, ຖືກຕ້ອງຕາມແຕ່ລະຂັ້ນຕອນໃນການຄົ້ນຄ້ວາພິຈາລະນາການເອົາເດັກໄປເປັນລູກລ້ຽງ ໂດຍການຈັດຕັ້ງປະຕິບັດໜ້າທີ່ວຽກງານດັ່ງກ່າວ ຂອງຄະນະຮັບຜິດຊອບພິຈາລະນາການເອົາເດັກໄປເປັນລູກລ້ຽງຂັ້ນສູນ ກາງ, ຂັ້ນແຂວງ ແລະ ຂັ້ນເມືອງ ໃຫ້ມີຄວາມເປັນເອກະພາບກັນໃນຂອບເຂດທົ່ວປະເທດ.
ໃນໂອກາດດັ່ງກ່າວ ທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທໍາ ກໍໄດ້ກ່າວສະແດງຄວາມຊົມເຊີຍ ແລະ ຕີລາຄາສູງຕໍ່ການປະກອບສ່ວນດ້ານວິຊາການ ແລະ ທຶນຮອນຈາກອົງການ UNICEF ປະຈໍາ ສປປ ລາວ ທີ່ໄດ້ໃຫ້ການສະໜັບສະໜູນຢ່າງຕັ້ງໜ້າໃນວຽກງານການເອົາເດັກໄປເປັນລູກລ້ຽງ.
ຂຽນຂ່າວ: ໄຊຍະສິດ ຖ່າຍພາບໂດຍ: ສຸກສາຄອນ, ປາວີຄໍຳ
ນັກຂ່າວກກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມປຶກສາຫາລື ເພື່ອສ້າງກົນໄກ ແລະ ຖອດຖອນບົດຮຽນກ່ຽວກັບວຽກງານການເອົາເດັກໄປເປັນລູກລ້ຽງ | ກອງປະຊຸມປຶກສາຫາລື ເພື່ອສ້າງກົນໄກ ແລະ ຖອດຖອນບົດຮຽນກ່ຽວກັບວຽກງານການເອົາເດັກໄປເປັນລູກລ້ຽງ |
https://www.moj.gov.la/lo/node/954 | ກະຊວງຍຸຕິທໍາ ໄດ້ເປີດກອງປະຊຸມຄົ້ນຄ້ວາປຶກສາຫາລື ແລະ ປະກອບຄໍາເຫັນໃສ່ຮ່າງກົດໝາຍວ່າດ້ວຍ ຊັບສິນທາງປັນຍາ ສະບັບປັບປຸງ ໃນຕອນເຊົ້າຂອງວັນທີ 11 ກໍລະກົດ 2017 ໂດຍການເປັນປະທານຂອງ ທ່ານ ສຈ ເກດ ກຽດຕິສັກ ອະດີດຮອງລັດຖະມົນຕີກະຊວງຍຸຕິທໍາ ເປັນກຽດເຂົ້າຮ່ວມຂອງ ທ່ານ ຫຸມພັນ ອິນທະຣາດ ຮອງລັດຖະມົນຕີກະຊວງວິທະຍາສາດ ແລະ ເຕັກໂນໂລຊີ, ມີທ່ານຜູ້ຕ່າງໜ້າຈາກສະພາແຫ່ງຊາດ, ຫ້ອງວ່າ ການສໍານັກງານນາຍົກລັດຖະມົນຕີ, ບັນດາຫົວໜ້າກົມ, ຮອງກົມ, ຫົວໜ້າພະແນກ, ຮອງພະແນກ, ພ້ອມດ້ວຍພະນັກງານວິຊາການກົດໝາຍຂອງສອງພາກສ່ວນເຂົ້າຮ່ວມ.
ໃນກອງປະຊຸມ ຜູ້ເຂົ້າຮ່ວມກໍໄດ້ພ້ອມກັນຄົ້ນຄ້ວາປຶກສາຫາລືແລກປ່ຽນບົດຮຽນ ແລະ ປະກອບຄໍາຄິດຄໍາເຫັນໃສ່ຮ່າງກົດໝາຍວ່າດ້ວຍ ຊັບສິນທາງປັນຍາ ຢ່າງມີຄວາມຮັບຜິດຊອບສູງ ແລະ ມີບັນຍາກາດຟົດຟື້ນ ເປັນຕົ້ນ ແມ່ນໄດ້ເລືອກເຟັ້ນເອົາຄໍາຄິດຄໍາເຫັນທີ່ດີມີເຫດຜົນເຂົ້າໃສ່ຮ່າງກົດໝາຍດັ່ງກ່າວ ຊຶ່ງຮ່າງກົດໝາຍສະບັບປັບປຸງດັ່ງກ່າວປະກອບມີ 10 ພາກ, 26 ໝວດ, 172 ມາດຕາ ໃນນັ້ນໄດ້ຮັກສາເນື້ອໃນເດີີມ ຂອງກົດໝາຍສະບັບເກົ່າໄວ້ 87 ມາດຕາ, ປັບປຸງ 78 ມາດຕາ ແລະ ສ້າງຂຶ້ນໃໝ່ 7 ມາດຕາ.
ຈຸດປະສົງຂອງການປັບປຸງກົດໝາຍໃນຄັ້ງນີ້ ກໍເພື່ອເຮັດໃຫ້ຮ່າງກົດໝາຍວ່າດ້ວຍ ຊັບສິນທາງປັນຍາ ມີຄວາມສົມບູນຂຶ້ນກວ່າເກົ່າ ແລະ ສອດຄ່ອງກັບສະພາບຕົວຈິງຂອງສັງຄົມ ຊຶ່ງຮ່າງກົດໝາຍວ່າດ້ວຍ ຊັບສິນທາງ ປັນຍາ ໄດ້ກໍານົດຫຼັກການ, ລະບຽບການ ແລະ ມາດຕະການກ່ຽວກັບການສົ່ງເສີມຫົວຄິດປະດິດສ້າງ, ການປະດິດຄິດແຕ່ງ, ເສດຖະກິດພູມປັນຍາ, ການຄຸ້ມຄອງ ແລະ ການປົກປ້ອງສິດທາງດ້ານຊັບສິນທາງປັນຍາ ເພື່ອຮັບ ປະກັນຜົນປະໂຫຍດອັນຊອບທໍາ ຂອງເຈົ້າຂອງຊັບສິນທາງປັນຍາ, ແນ່ໃສ່ສົ່ງເສີມການຄ້າ, ການລົງທຶນ ແລະ ຄວາມອາດສາມາດແຂ່ງຂັນສ້າງເສດຖະກິດແຫ່ງຊາດ.
ຂຽນຂ່າວ: ໄຊຍະສິດ ຖ່າຍພາບໂດຍ: ສຸກສາຄອນ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມຄົ້ນຄ້ວາປຶກສາຫາລືປະກອບ ຄໍາເຫັນໃສ່ຮ່າງກົດໝາຍວ່າດ້ວຍຊັບສິນທາງປັນຍາ ສະບັບປັບປຸງ | ກອງປະຊຸມຄົ້ນຄ້ວາປຶກສາຫາລືປະກອບ ຄໍາເຫັນໃສ່ຮ່າງກົດໝາຍວ່າດ້ວຍຊັບສິນທາງປັນຍາ ສະບັບປັບປຸງ |
https://www.moj.gov.la/lo/node/955 | ກອງປະຊຸມເປີດກວ້າງຂອງຄະນະບໍລິຫານງານພັກກະຊວງຍຸຕິທຳ ຄັ້ງທີ 5 ໄດ້ຈັດຂຶ້ນໃນວັນທີ 11 ກໍລະກົດ 2017 ຢູ່ທີ່ກະຊວງຍຸຕິທໍາ ພາຍໃຕ້ການເປັນປະທານຂອງ ສະຫາຍ ໄຊສີ ສັນຕິວົງ ກຳມະການສູນກາງພັກ ເລຂາຄະນະບໍລິຫານງານພັກ ກະຊວງຍຸຕິທຳ, ມີຮອງເລຂາຄະນະບໍລິຫານງານພັກກະຊວງ, ບັນດາເລຂາ, ຮອງເລຂາໜວ່ຍພັກ ແລະ ຜູ້ຕາງໜ້າຈາກສາມອົງການຈັດຕັ້ງມະຫາຊົນ ກະຊວງຍຸຕິທຳ ເຂົ້າຮວ່ມທັງໝົດ 34 ສະຫາຍ, ຍິງ 7 ສະຫາຍ.
ໃນກອງປະຊຸມ ສະຫາຍ ເສີມສຸກ ສິມພະວົງ ຮອງເລຂາຄະນະບໍລິຫານງານພັກກະຊວງ, ໄດ້ຂຶ້ນຜ່ານຮ່າງບົດສະຫຼຸບການນຳພາຂອງຄະນະບໍລິຫານງານພັກກະຊວງຍຸຕິທໍາ ປະຈໍາໄຕມາດ 2 (ແຕ່ເດືອນ 4-6) ແລະ ກຳນົດທິດທາງແຜນການຂອງໄຕມາດ 3 (ແຕ່ເດືອນ 7-9 ປີ 2017) ໃນລະຍະຜ່ານມາຄະນະພັກ-ຄະນະນຳ ກະຊວງກໍໄດ້ເອົາໃຈໃສ່ເຮັດວຽກງານສຶກສາອົບຮົມການເມືອງ ນຳພາແນວຄິດຢ່າງເປັນປົກກະຕິ ເຫັນວ່າໃນລະຍະ 3 ເດືອນຜ່ານມາ ສະມາຊິກພັກ, ພະນັກງານ-ລັດຖະກອນ ກະຊວງຍຸຕິທໍາ ມີຄວາມອຸ່ນອຽ່ນ, ທຸ່ນທຽ່ງ, ເຊື່ອໝັ້ນຕໍ່ການຊີ້ນຳໆພາຂອງອົງຄະນະພັກ, ພາຍໃນມີຄວາມສະຫງົບ, ແລະ ມີຄວາມເອກະພາບສູງ, ມີຄວາມຫ້າວຫັນ ໃນການປະຕິບັດໜ້າທີ່ວຽກງານຂອງຕົນຍາດໄດ້, ຜົນງານພົ້ນເດັ່ນໃນຫຼາຍດ້ານ ເປັນຕົ້ນ ການເປີດບັ້ນດໍາເນີນຊີວິດການເມືອງປັບປຸງປົວແປງພັກ ປະຈໍາປີ 2017 ທັນຕາມກໍານົດເວລາ, ເປັນເຈົ້າການໃນການເຕົ້າໂຮມສາມັກຄີພາຍໃນ, ເອົາໃຈໃສ່ຊີ້ນຳການຈັດຕັ້ງປະຕິບັດດຳລັດ ສະບັບເລກທີ 411/ນຍ ວ່າດ້ວຍການຈັດຕັ້ງ ແລະ ການເຄື່ອນໄຫວຂອງກະຊວງຍຸຕິທຳ, ນຳພາຄົ້ນຄວ້າປັບປຸງພາລະບົດບາດຂອງຫ້ອງການ, ບັນດາກົມ, ສູນ ແລະ ສະຖາບັນຍຸຕິທໍາ, ພະແນກຍຸຕິທໍາທ້ອງຖິ່ນ, ຫ້ອງການຍຸຕິທໍາເມືອງໃນຂອບເຂດທົ່ວປະເທດ. ຫຼັງຈາກນັ້ນ ບັນດາສະຫາຍທີ່ເຂົ້າຮ່ວມກອງປະຊຸມກໍໄດ້ປະກອບຄຳຄິດຄຳເຫັນໃສ່ຮ່າງບົດສະຫຼຸບດັ່ງກ່າວ ຢ່າງມີບັນຍາກາດຟົດຟື້ນ ແລະ ມີຄວາມເປັນເອກະພາບກັນ ແນ່ໃສ່ເຮັດໃຫ້ຮ່າງບົດສະຫຼຸບດັ່ງກ່າວ ມີເນື້ອໃນຄົບຖ້ວນສົມບູນຂຶ້ນ.
ພ້ອມດຽວກັນນັ້ນ ກອງປະຊຸມຍັງໄດ້ຜ່ານເນື້ອໃນ ແລະ ປະກອບຄໍາເຫັນໃສ່ຮ່າງມະຕິຂອງຄະນະບໍລິຫານງານພັກກະຊວງຍຸຕິທໍາ ວ່າດ້ວຍການກໍານົດມາດຕະຖານພະນັກງານນໍາພາ-ຄຸ້ມຄອງ ຂອງຂະແໜງຍຸຕິທໍາ ແລະ ສືບຕໍ່ປັບປຸງຮ່າງມະຕິວ່າດ້ວຍການຮັບຮອງເອົາແຜນງານການເຄື່ອນໄຫວຂອງກະຊວງຍຸຕິທໍາ ຊຶ່ງມະຕິດັ່ງກ່າວໄດ້ກໍານົດມີ 6 ແຜນງານ ແລະ 22 ໂຄງການຂອງຂະແໜງຍຸຕິທໍາ ແຕ່ນີ້ຮອດປີ 2020 ແລະ ເອກະສານສຳຄັນຂອງພັກຈຳນວນໜຶ່ງ.
ໃນຕອນທ້າຍ ສະຫາຍ ໄຊສີ ສັນຕິວົງ ກຳມະການສູນກາງພັກ ເລຂາຄະນະບໍລິຫານງານພັກກະຊວງຍຸຕິທຳ ກໍໄດ້ຮຽກຮ້ອງມາຍັງສະມາຊິກພັກ, ພະນັກງານ-ລັດຖະກອນ ຈົ່ງຍົກສູງຄວາມຮັບຜິດຊອບ ໃນໜ້າທີ່ການເມືອງຂອງຕົນ ແລະ ເພີ່ມທະວີຄວາມສາມັກຄີເປັນຈິດໜຶ່ງໃຈດຽວກັນ, ສຸມສະຕິປັນຍາ ແລະ ຫົວຄິດປະດິດສ້າງເຂົ້າໃນວຽກງານທີ່ຕົນຮັບຜິດຊອບໃຫ້ມີຜົນສໍາເລັດ.
ຂຽນຂ່າວ: ໄຊຍະສິດ, ຖ່າຍພາບໂດຍ: ສຸກສາຄອນ
ນັກຂ່າວ ກົມໂຄສະນາເຜີຍແຜ່ກົດໝາຍ
ປະເພດຂ່າວ: ກອງປະຊຸມ-ສຳມະນາປ້າຍ Tags ຕິດຕາມ: ກອງປະຊຸມເປີດກວ້າງຂອງຄະນະບໍລິຫານງານພັກກະຊວງຍຸຕິທຳ | ກອງປະຊຸມເປີດກວ້າງຂອງຄະນະບໍລິຫານງານພັກກະຊວງຍຸຕິທຳ |
https://www.moj.gov.la/lo/node/956 | ໃນວັນທີ 13 ກໍລະກົດ 2017 ທີ່ກະຊວງຍຸຕິທໍາ ໄດ້ຈັດກອງປະຊຸມເປີດບັ້ນແຂ່ງຂັນ 4 ບຸກ ຂອງຄະນະຊາວໜຸ່ມກະຊວງຍຸຕິທໍາ ປະຈໍາປີ 2017. ໃຫ້ກຽດເຂົ້າຮ່ວມເປັນປະທານຂອງທ່ານ ປອ ເສີມສຸກ ສິມພະວົງ ຮອງລັດ ຖະມົນຕີກະຊວງຍຸຕິທໍາ ຜູ້ຊີ້ນໍາວຽກງານ 3 ອົງການຈັດຕັ້ງມະຫາຊົນ, ມີຄະນະຊາວໜຸ່ມກະຊວງຍຸຕິທໍາ, ເລຂາໜ່ວຍ ແລະ ຮາກຖານ ພ້ອມດ້ວຍສະມາຊິກຊາວໜຸ່ມ ເຂົ້າຮ່ວມຢ່າງພ້ອມພຽງ.
ໃນພິທີ ທ່ານ ສຸລິຍາ ສີດາວົງ ເລຂາຄະນະບໍລິຫານງານຊາວໜຸ່ມກະຊວງຍຸຕິທໍາ ໄດ້ຂຶ້ນຜ່ານບົດສະ ຫຼຸບການເຄື່ອນໄຫວວຽກງານປະຈໍາປີ 2016 ແລະ ທິດທາງແຜນການປະຈໍາປີ 2017 ຊຶ່ງໄດ້ຍົກໃຫ້ເຫັນຜົນງານທີ່ຍາດມາໄດ້ໃນລະຍະ 1 ປີຜ່ານມາ, ມີທັງຈຸດດີ ແລະ ຂໍ້ຄົງຄ້າງ ພ້ອມທັງກຳນົດທິດທາງແຜນການວຽກງານໃນຕໍ່ໜ້າ. ຄະນະຊາວໜຸ່ມກະຊວງຍຸຕິທໍາ ແມ່ນອົງການຈັດຕັ້ງມະຫາຊົນ ເຄື່ອນໄຫວພາຍໃຕ້ການຊີ້ນໍາ-ນໍາພາໂດຍກົງ ແລະ ຮອບດ້ານຈາກອົງຄະນະພັກກະຊວງຍຸຕິທໍາ. ຄະນະບໍລິຫານງານຊາວໜຸ່ມ ປປ ລາວ ກະຊວງຍຸຕິທໍາ ປະກອບມີ 9 ສະຫາຍ, ຍິງ 1 ສະຫາຍ, ມີຄະນະປະຈໍາ 5 ສະ ຫາຍ. ມີ 11 ໜ່ວຍຊາວໜຸ່ມ ແລະ 1 ໜ່ວຍຊາວ ໜຸ່ມຮາກຖານຂຶ້ນກັບ, ນອກນັ້ນ ຍັງມີ 1 ຫ້ອງການຊ່ວຍວຽກ, ມີສະມາຊິກຊາວໜຸ່ມ ທັງໝົດ 338 ສະຫາຍ, ຍິງ 131 ສະຫາຍ. ໃນນັ້ນ, ເປັນສະມາຊິກພັກ 125 ສະຫາຍ, ຍິງ 53 ສະຫາຍ, ເປັນສະມາຊິກແມ່ຍິງ 118 ສະ ຫາຍ, ເປັນສະມາຊິກກໍາມະບານ 338 ສະຫາຍ.
ລະຍະ 1 ປີຜ່ານມາ ໄດ້ຈັດຕັ້ງປະຕິບັດສໍາເລັດ 6 ວຽກງານໃຫຍ່ຄື: ວຽກງານສຶກສາອົບຮົມການເມືອງແນວຄິດ, ການເຄື່ອນໄຫວວຽກງານວິຊາສະເພາະ, ວຽກງານຈັດຕັ້ງປະຕິບັດຂໍ້ແຂ່ງຂັນ 4 ບຸກຂອງຊາວໜຸ່ມ ປປ ລາວ ວຽກງານປັບປຸງການຈັດຕັ້ງ ແລະ ກໍ່ສ້າງສະມາຊິກ, ວຽກງານຂະບວນການ ແລະ ສະຫວັດດີການສັງຄົມ, ວຽກງານປ້ອງກັນຄວາມສະຫງົບ. ສະເພາະວຽກງານວິຊາສະເພາະ ໃນນີ້ທີ່ພົ້ນເດັ່ນ ກໍແມ່ນການຄັດເລືອກຜົນງານ ປະຈໍາປີ 2016 ໃນວັນທີ 7/7/2017 ນີ້ ສະມາຊິກຊາວໜຸ່ມ ໄດ້ຮັບໃບຍ້ອງຍໍ ຈໍານວນ 131 ສະຫາຍ, ຍິງ 48 ສະຫາຍ, ໄດ້ຮັບໃບຊົມເຊີຍ 206 ສະຫາຍ, ຍິງ 83 ສະຫາຍ.
ຕອນທ້າຍຂອງພິທີ ທ່ານ ປອ ເສີມສຸກ ສິມພະວົງ ຮອງລັດຖະມົນຕີກະຊວງຍຸຕິທໍາ ຜູ້ຊີ້ນໍາວຽກງານ 3 ອົງການຈັດຕັ້ງມະຫາຊົນ ກໍໄດ້ໃຫ້ກຽດໂອ້ລົມຕໍ່ພິທີ ຊຶ່ງກ່ອນອື່ນກໍໄດ້ສະແດງຄວາມຊົມ ເຊີຍຜົນສໍາເລັດທີ່ຄະ ນະບໍລິຫານງານຊາວໜຸ່ມ ປປ ລາວ ກະຊວງຍຸຕິທໍາທີ່ຍາດມາໄດ້ ແລະ ໄດ້ເນັ້ນໜັກໃຫ້ສະມາຊິກຊາວໜຸ່ມ ຈົ່ງພ້ອມກັນຝຶກຝົນຫຼໍ່ຫຼອມທາງດ້ານຄຸນທາດການເມືອງ, ຄຸນສົມບັດສິນທໍາປະຕິວັດ, ຍົກສູງນໍ້າໃຈຮັກຊາດ, ຮັກ ລະບອບໃໝ່ ແລະ ມີແບບແຜນການດໍາລົງຊີວິດທີ່ສອດຄ່ອງກັບລະບຽບກົດໝາຍຂອງບ້ານເມືອງ.
ຂຽນຂ່າວ: ໄຊຍະສິດ ຖ່າຍພາບໂດຍ: ສົມຫວັງ
ນັກຂ່າວກົົມໂຄສະນາເຜີຍແຜ່ກົດໝາຍ
ປະເພດຂ່າວ: ຂ່າວການເຄື່ອນໄຫວຂອງກະຊວງປ້າຍ Tags ຕິດຕາມ: ກອງປະຊຸມເປີດບັ້ນແຂ່ງຂັນ 4 ບຸກ ຂອງຄະນະຊາວໜຸ່ມກະຊວງຍຸຕິທໍາ ປະຈໍາປີ 2017 | ກອງປະຊຸມເປີດບັ້ນແຂ່ງຂັນ 4 ບຸກ ຂອງຄະນະຊາວໜຸ່ມກະຊວງຍຸຕິທໍາ ປະຈໍາປີ 2017 |